
REZUMAT 


Scopul prezentei teze este acela de a identifica şi argumenta nevoia unei abordări 
sistematice a traducerii textelor religioase creştine, din limba engleză în limba română, 
precum şi de a propune, ca un prim pas în procesul de reglementare a acesteia, două 
metode de evaluare a traducerii, respectiv: a) prin aplicarea unei Grile de evaluare a 
traducerii şi b) prin aplicarea Metodei închiderii (Nida 2004: 135). Ambele metode de 
evaluare calitativă a traducerii sunt utile atât cercetătorilor traductologi cât şi formatorilor 
viitorilor traducători, în procesul didactic. 

Pentru cercetarea noastră am formulat următoarele ipoteze generale de cercetare: 

> Domeniul traducerii textelor religioase creștine este unul deosebit de complex și 
totodată suscită dezbateri aprinse care susțin puncte de vedere adesea contradictorii şi care 
folosesc argumente lingvistice pentru a exprima opinii ori poziţii dogmatice; 

> Între strategiile, metodele şi procedeele de traducere adoptate și poziţiile 
doctrinare religioase există o puternică interdeterminare; 

> La nivel internaţional există numeroase încercări de a reglementa problema 
traducerii textelor religioase creștine; 

>» Reprezentarea în planul lingvisticii şi al teologiei româneşti a preocupării 
privind fundamentarea teoretică specifică a traducerii textelor religioase creştine, din 
limba engleză în limba română, este una de dimensiuni destul de modeste; 

» Utilizarea anumitor echivalenţe pentru traducerea unor termeni religioși poate 
duce la pierderi ori adăugiri de natură dogmatică importante; 

» Având în vedere dimensiunile extinse ale activității de traducere a textelor 
religioase creştine, din limba engleză în limba română, respectiv implicațiile academice 
dar şi cultice ale textelor traduse, este necesar să se demareze un proces de fundamentare 
metodologică a domeniului; 

>» Abordarea metodologică a domeniului traducerii textelor religioase creştine 
este necesar a fi făcută de colective mixte formate din lingviști şi teologi. 

Prin cercetarea noastră efectuată asupra ipotezelor de cercetare am căutat să 


răspundem la următoarele întrebări: 


> Ce dificultăţi de traducere pot fi întâmpinate de traducător atunci când traduce 
texte religioase creştine din limba engleză în limba română? 

>» Care sunt punctele de vedere ale specialiștilor traductologi în ceea ce priveşte 
modul de abordare şi soluţionare a dificultăţilor de traducere identificate? 

> Care sunt punctele de vedere, cu referire dogmatică, ale diferitelor 
denominaţiuni creştine - catolică, protestantă, neoprotestantă şi ortodoxă, privind 
traducerea textelor religioase creştine? 

> Care este stadiul de dezvoltare al aparatului teoretic special dedicat traducerii 
textelor religioase creştine, pe plan internaţional şi în România? 

> În ce măsură au fost stabilite / încetăţenite, pentru textele studiate în cadrul 
secțiunii destinate studiilor de caz, echivalenţe la nivel de cuvinte, expresii, registru şi 
adecvare funcţională, adaptate publicului țintă şi culturii receptoare? 

> Ce coordonate generale ale unei metodologii de traducere a textelor religioase 
pot fi sugerate pe baza analizei efectuate? 

Metoda de cercetare pe care am ales-o este metoda calitativă, aşa cum este ea 
definită şi fundamentată teoretic de Zoltân Dârnyei (2011). În demersul nostru am plecat 
de la necesitatea de a păstra caracterul open-ended al actului de cercetare (Dârnyei 2011: 
24), fapt care ne-a permis ca pe parcursul studiului să confirmăm sau să infirmăm, parțial 
ori în totalitate, ipotezele de cercetare de la care am plecat. 

În primul capitol al tezei vom analiza diversele aspecte abordate în literatura de 
specialitate, privind procesul traductologic în general, precum și aspectele specifice ale 
traducerii textelor religioase creștine. 

În cel de-al doiela capitol al tezei vom prezenta comparativ încercările de 
reglementare sau de fundamentare teoretică a traducerii textelor religioase creștine ale 
denominaţiunilor catolică, protestantă, neoprotestantă şi ortodoxă. Vom arăta cum 
principiile doctrinare ale diferitelor culte se manifestă puternic în strategiile de traducere 
pe care le statuează ori le propun. Astfel, dacă prin Instrucţiunile Liturgiam Authenticam, 
Vaticanul trasează linii clare, mergând de la prescrierea utilizării echivalenţei literale până 
la stabilirea unor elemente ce ţin, spre exemplu, de genul gramatical ori chiar de 
ortografiere, Eugene E. Nida a publicat diferite lucrări (1982; 1986; 1996; 2004) în care 


argumentează faptul că doar echivalenţa funcțională poate transmite în limba ţintă unitatea 


de sens din textul sursă. Tot în partea a doua vom analiza preocupările filologilor şi 
teologilor români privind traducerea textelor creştine religioase în limba română, atât la 
nivel micro (al cuvintelor și expresiilor) cât și la nivel macro (al paragrafului și al 
textului). 

Capitolul al treilea al tezei va cuprinde două studii de caz în care vom prezenta 
modalitatea practică de utilizare a Grilei de evaluare a traducerii pe care am întocmit-o. 

Pe baza surselor bibliografice la dispoziţie, în vederea aplicării metodei de 
cercetare cantitativă asupra textele selectate, vom constitui o grilă de evaluare organizată 
pe două nivele, corespunzătoare nivelurilor filologice de cercetare: micro (cuvânt, 
sintagmă, colocaţie) şi macro (paragraf, unităţi de text mai extinse, stil al limbajului). În 
această parte vom încerca să aplicăm grila de evaluare asupra unui volum cât mai mare al 
traducerilor analizate, astfel încât concluziile pe care le vom desprinde să beneficieze de o 
cât mai largă fundamentare. 

Putem defini cercetarea pe care o vom întreprinde, ca fiind un studiu de caz în 
secțiune transversală succesivă, întrucât analiza în secțiune transversală (Dârnyei 2011: 
78) o vom aplica asupra a două cărți publicate în limba engleză de Andrew Louth, cărți 
care au fost ulterior traduse în limba română: St John Damascene. Tradition and 
Originality in Bizantine Theology (2009) şi Introducing Eastern Orthodox Theology 
(2010). 

Capitolul al patrulea al tezei va cuprinde prezentarea practică a modalității de 
utilizare a Metodei închiderii (Nida 2004: 135) în evaluarea traducerii textelor religioase 
creştine. 

Metoda închiderii ca metodă de verificare a traducerii, așa cum a fost concepută de 
Eugene E. Nida, o vom aplica asupra unui text selectat din lucrările utilizate în studiul de 
caz, pe baza căruia vom constitui un fragment de text destinat evaluării, la care vom 
solicita, în vederea completării cu termenii lipsă, colaborarea unor cadre didactice din 
învățământul superior teologic. 

Concluzia generală pe care vom încerca să o desprindem în urma cercetării noastre, 
va urmări să evidențieze necesitatea de a elabora reglementări fundamentate ştiinţific, care 
să pornească de la stabilirea echivalării lexicului specific pe care tehnolectul teologic îl 


utilizează și să ajungă până la stabilirea necesităţii unei metodologii specifice, care, în 


opinia noastră, va promova utilizarea flexibilă a diferitelor echivalenţe pe care traducătorul 
le are la dispoziţie, de la echivalența formală până al echivalenţa funcţională, în funcție de 
textul tradus. Desigur că o traducere „neutră” din punct de vedere doctrinar nu este 
posibilă, având în vedere că traducătorii, de cele mai multe ori, aparțin diferitelor culte 
creştine. Dar chiar şi în absenţa unei asemenea apartenenţe, traducătorii sunt influențați de 
realități precum: sociolectul, idiolectul și tehnolectul existente la momentul efectuării 
traducerii. Considerăm însă că sarcina deosebit de complexă a elaborării unei metodologii 
specifice trebuie să fie dusă la îndeplinire de colective mixte formate din filologi și 
teologi, astfel încât rezultatul colaborării dintre ei să fie unul acceptabil atât din punct de 


vedere traductologic cât și din punct de vedere teologic. 


CAPITOLULI 


CERCETARE DE ANSAMBLU ASUPRA PREOCUPĂRILOR 
PRIVIND TRADUCEREA TEXTELOR RELIGIOASE CREȘTINE 


1. Introducere 


Cei peste 2000 de ani de creștinism, în urma deselor frământări, dezbateri şi 
conflicte doctrinare privind adevărul de credință, au dus la cristalizarea unor formule 
dogmatice a căror valoare de adevăr a fost validată o dată pentru totdeauna, drept regula 
fide, de către Sinoadele Ecumenice şi prin acceptarea lor de către cler şi credincioşi. 

Evoluţia culturală a popoarelor / națiunilor europene s-a desfăşurat în strânsă 
legătură cu credința creştină. De asemenea, credința creştină și limbile europene au 
evoluat într-o strânsă dependență. Fiind element central al spiritualităţii, creştinismul a dus 
la decantarea în cadrul lexicului diferitelor limbi a unor domenii specifice, cu tendință 
conservatoare. Frica de erezie accentuează conservatorismul limbajului creștin-religios. 
Inovația dogmatică ori lingvistică este respinsă şi doar rareori, genii ale creştinismului mai 
adaugă kerigme, fără ca însă vreuna dintre ele să mai fi devenit, ulterior sinodului al VII- 
lea Ecumenic, dogmă a întregii Biserici. Această evoluţie a limbii, în interdepenţă cu 
tehnolectul teologic, face ca diferenţele de limbă să fie importante atunci când se exprimă 
adevăruri de credinţă. Absența unor cercetări lingvistico-dogmatice destinate conturării şi 
dezvoltării unui domeniu de studiu special dedicat traducerii textelor creştin-religioase din 
limba engleză în limba română, face posibilă inadecvarea, până la nivelul erorii, la toate 
nivelurile: semantic, sintactic și pragmatic. 

În Biserica Ortodoxă Română, există o preocupare constantă și extinsă pentru 
traducerea textelor creştine. În mediul academic teologic, utilizarea în cercetare a unor 
texte publicate în limba engleză, cât şi publicarea de texte ale teologilor români în limba 
engleză, sunt o necesitate. Adăugăm aici faptul că diaspora română, unde Biserica 


Ortodoxă Română este din ce în ce mai bine reprezentată, include descendenți din a 2-a ori 


a 3-a generaţie, care este posibil să nu mai cunoscă foarte bine limba română şi al căror 
acces la ortodoxia creştină română poate fi realizat prin intermediul limbii engleze. 
Totodată, iradierea spiritualității creştin-ortodoxe române în rândul cetățenilor de alte 
naționalități, prin prezenţa misionară a eparhiilor şi parohiilor românești în Europa şi 
America, suscită interesul spiritual şi religios al națiunilor gazdă, interes în întâmpinarea 
căruia trebuie să se vină cu traduceri cât mai eficiente posibil, dar care să nu încalce 
principiile dogmatice ale credinţei creştin-ortodoxe. 

De asemenea, diferitele Biserici Ortodoxe Locale prezintă nevoia de a comunica 
între ele, mai ales datorită faptului că orice enunțare teologică făcută în cadrul uneia dintre 
ele se adresează tuturor celorlalte, ca efect al universalității învăţăturii lor. 

Menţionăm aici şi faptul că problema traducerii în limba română a textelor creştin- 
religioase scrise în limba engleză devine una foarte stringentă atunci când este vorba de 
documentele rezultate în urma unor activități internaționale ale Bisericilor, cum ar fi, spre 
exemplu, documentele programatice ale Marelui și Sfântului Sinod din Creta (16-26 iunie 
2016), ori documentele redactate de Consiliul Ecumenic Mondial al Bisericilor care are în 
componenţa sa 349 de Biserici membre din 110 țări. 

O problemă deosebit de dificil de abordat în ceea ce priveşte traducerea textelor 
religioase creștine este generată de faptul că, în special textul Sfintei Scripturi, este 
considerat a fi de inspiraţie divină, astfel că inclusiv cuvintelor li se asociază calități sacre 
- acesta fiind unul dintre argumentele cele mai solide ale propunătorilor traducerii formale 
/ filologice ca tehnică orientată spre textul şi publicul sursă. Din această cauză, dar şi din 
dorința de a-și conserva puterea socială și economică, Biserica Catolică a manifestat 
permanent o atitudine de respingere a traducerii Bibliei Vulgata, recurgând în secolele 
XIV-XV inclusiv la excomunicarea şi arderea pe rug a unor traducători. În aceeași 
perioadă, traducerea Bibliei - iniţial a Vulgatei şi apoi a textelor originale greceşti, ebraice 
ori aramaice - a constituit un element prin care se manifesta opoziţia la dominaţia Bisericii 
Catolice, traducerea Scripturii în limba engleză fiind promovată de reprezentanții 
Protestantismului. 

De-a lungul timpului punctele de vedere privind traducerea textelor creștine 
religioase au variat de la susţinerea totalei intraductibilități până la a susține că prin 


utilizarea echivalenței funcţionale textul religios creştin, oricare ar fi el, poate fi tradus în 


orice limbă, chiar şi în cele în care scrisul nu este încă prezent (în acestea din urmă prin 
transpunere orală) (Nida 1996: 19). 

Constanta extensie a sensului termenilor teologici, dar şi presiunea exercitată 
asupra traducătorilor de a fi „corecți” din punct de vedere dogmatic, a condus la elaborarea 
unor traduceri anacronice, chiar în cazul unor concepte definitorii precum: biserică, spirit, 
ori păcat. Din această cauză, pentru redarea cât mai deplin şi cât mai corect posibil a 
unității de sens a TS, traducătorii trebuie să fie mereu atenţi la contextul în care TS au fost 
elaborat , la schimbările survenite în paradigmele diferiților termeni teologici, precum şi la 
nevoia ca traducerea rezultată să-şi păstreze caracteristicile de textualitate (Lungu Badea 
2003: 97) şi intertextualitate (Sebeok 2005: 47; Lungu Badea 2003: 65) și, respectiv, să 
poată fi receptată în mod funcţional, de PŢ al perioadei în care este publicată. 

Considerăm că pe primul plan al cerințelor ce privesc activitatea de traducere 
trebuie să stea responsabilitatea personală a traducătorului, concretizată în alegerea celei 
mai bune echivalenţe, în scopul transmiterii cât mai complet posibil a unităţii de sens a 
textului sursă. Traducătorul de texte creștine religioase trebuie să se vadă pe sine în 
principal ca un comunicator (Hatim, Mason 1997), el având misiunea de a reda un text 
țintă care să transmită efectul perlocuţionar al discursului teologic (Guia 2014), asigurând 
astfel caracterul misionar al comunicării prin traducere (Himcinschi 2010), în context 


teologic. 


2. Traducerea textelor religioase creștine ca proces 


2. 1. Traducerea textelor religioase creștine ca proces. O perspectivă socio- 
teologică 

2. 1. 1. Traducerea ca erezie subversivă 

Traducerea textelor religioase este probabil prima activitate de traducere pe care 
umanitatea a realizat-o, alături de cea survenită din necesități economice. Este de 
asemenea posibil ca, la începuturile civilizaţiei omenești, cele două aspecte ale vieții 
umane, cea religioasă şi cea economică, să nici nu fi fost foarte strict separate. 

Traducerea religioasă începe să fie privită cu suspiciune odată cu cristalizarea 


doctrinei creştine, dar mai ales după schisma din anul 1054, când au fost aruncate în luptă 


toate mijloacele teologice şi non-teologice pentru conservarea structurilor de putere ale 
catolicismului şi ale ortodoxiei. Problema traducerii, în special a Bibliei ca sursă sacră de 
inspiraţie divină, devine foarte acută mai ales odată cu apariția protestantismului. 

Deoarece este ilustrativ pentru toate aspectele legate de traducerea textelor 
religioase şi de implicațiile acestei traduceri, vom analiza în cercetarea noastră cazul 
traducerii Bibliei în limba engleză. Această întreprindere a avut drept consecință conflicte 
deschise cu Biserica Catolică, în care pricipalele personalități implicate au fost John 
Wycliffe şi Wiliam Tyndale, ultimul fiind condamnat ca eretic şi ars pe rug. Cele două 
personalități menţionate au tradus: primul, Biblia Vulgata din limba latină în limba 
engleză, în jurul anului 1390; cel de-al doilea, Biblia în limba engleză, folosindu-se de 
textele manuscriselor anterioare Vulgatei, anume cele ebraice şi cele greceşti. 

Simplul fapt de a deţine o Biblie în limba maternă (vernaculară) era suficient, în 
perioada Evului Mediu târziu şi până în epoca modernă, pentru a fi condamnat ca eteric şi 
pentru a suferi consecințele cele mai drastice, care, în acele vremuri, puteau fi tortura şi 
moartea violentă. Și această interdicție nu se limita numai la Scriptură, dar şi la alte scrieri 
religioase, căci prin intermediul lor erau răspândite idei care, pentru că scăpau de sub 
controlul bisericii, erau condamnate ca fiind eretice. 

Una dintre cauzele identificate drept sursă a acestei subversivități eretice, susține 
Su Fang Ng (2001), este faptul că prin traducere se pune sub semnul întrebării caracterul 


absolut, de proveniență divină, al originalului: 


„Subversivitatea traducerii vine nu doar din statutul său de text eretic, sau din 
folosirea sa pentru a adresa provocări autorităților clericale şi autorităților 
politice seculare. Eu afirm că traducerea este subversivă pentru că pune la 
îndoială susținerea existenței unui „original” şi a unei „origini”.” (Ng 2001: 


315) (traducere proprie!) 


Fiindcă traducerea Bibliei în limba engleză era susţinută și executată - în secolele 
XIV-XV - de protestanți, traducerile lor erau percepute ca eretice prin extrapolarea 


condiţiei eretice a traducătorilor asupra traducerilor, dar nu numai. Căci lucrările lor nu 


! În continuare vom utiliza acronimul „t.p.”. 


erau „simple” traduceri, ci mai degrabă noi traduceri, care difereau de Biblia Vulgata, ba 
chiar contraziceau caracterul de primă Biblie al Vulgatei, căci Tyndale a tradus din ebraică 


şi din greacă texte ce erau în mod evident anterioare Vulgatei (Ng 2001: 317): 


„Aceste două «crize» (controversele asupra traducerii Bibliei: cea de la 
sfârșitul Evului Mediu şi cea din secolul XVI-lea, Wyclif / Lollards? şi 
Tyndale, n.n.) sunt momente la fel de importante pentru istoria religioasă 
engleză ca și pentru istoria juridică. Ele marchează apariţia celor două versiuni 
timpurii ale Bibliei Engleze; ele marchează alunecarea înceată a Angliei în 
protestantism (dacă se pune problema continuității); şi ele marchează punctele 
de început și de sfârșit ale perioadei în care scriptura vernaculară este 


condamnată de legea canonică drept eretică.” (Ng 2001: 318) (t. p.) 


Faptul că până şi traducerea Vulgatei, făcută de Wycliffe în limba engleză, este 
văzută tot ca o ameninţare la adresa Bisericii Catolice, este datorat fricii clerului vremii de 
a nu-și pierde privilegiile şi poziția de singuri interpreţi și mediatori între credincioși şi 
cuvântul lui Dumnezeu. În această viziune, interzicerea traducerii Scripturii în limbile 
vernaculare nu mai are de-a face cu vreo necesitate teologică, ci este pur şi simplu o 
încercare de prezervare a unei puteri - a Bisericii Catolice - cât se poate de laică. 

Ca urmare a faptului că Vaticanul nu-i aprobă divorțul de soția sa catolică, 
Caterina de Aragon — pentru a se căsători cu amanta sa, Mary Boleyn, soră a soţiei — 
Regele Henric al VIII-lea al Angliei, duce o politică de respingere a autorităţii papale şi 
iniţiază Reforma Engleză, prin care Biserica Angliei iese de sub autoritatea Vaticanului. În 
anul 1538, el emite un edict regal prin care Biblia, în traducerea engleză făcută de 
Tyndale, va fi introdusă, în mod obligatoriu, în fiecare biserică din Anglia, edict care 
survine la unsprezece luni de la condamnarea şi uciderea traducătorului (Ng 2001: 317). 

Din punctul de vedere al adevărului absolut şi al puterii absolute, pretinse de 


Biserica Catolică, traducerea Bibliei în limba engleză a însemnat negarea sursei acestui 


? Lollarzii (mișcarea lor este numită Lollardsy/Lollardism) erau adepţii lui John Wycliffe, care au constituit o 
mișcare religioasă pre-protestantă, în secolele XIV şi XV (cf. *** 1911, Encyclopaedia Britannica, Volume 
16 Lollards 17520351911) (t.p.) 

adevăr şi a acestei puteri. Atâta timp cât Vulgata este considerată a fi inspirată de 
Dumnezeu şi intraductibilă, ea îşi are originea în Dumnezeu. Constituie deci pentru 
Biserică - şi cumva „în proprietatea” Bisericii — sursa adevărului absolut, care, desigur, 
conferă autoritate absolută. Prin traducere se neagă tocmai această origine a puterii şi a 
adevărului absolut al Bisericii Catolice, Biblia Vulgata latină. Lollarzii mută accentul pus 
pe originea adevărului, de la formal la spiritual. 

Tot în ceea ce priveşte originea unică a adevărului creştin, respectiv faptul că 
aceasta nu poate fi decât Dumnezeu Însuşi, întâlnim ideea foarte interesantă referitoare la 
faptul că Scriptura devine prin interpretare un meta-text al ei însăși, aşa cum lumea devine 
un meta-context al Scripturii (Ng 2001: 332). În fond, putem afirma că orice text religios 
creştin — în afară de Biblie — care analizează Scriptura ori își extrage argumentele din ea, 
este un metatext. Dar dacă privim Scriptura ca mijloc de autoanaliză a celui care o citeşte 


— cumva din afara ei —, atunci şi Scriptura apare ca fiind, la rândul ei, un metatext: 


„Nu doar că Scriptura este folosită pentru a comenta Scriptura, dar Scriptura şi 
lumea se interpretează reciproc. În acest proces funcționează o dublă lectură: 
credincioşii citesc textul Scripturii, dar ei trebuie totodată să se autoexamineze 
ca pe un fel de text. Textul scriptural devine un comentariu / o interpretare a 
textului sinelui credincioșilor. Dar aceasta este o cale prin care Scriptura însăşi 
ar părea că-şi pierde prioritatea dacă devine un comentariu / o interpretare, 
deoarece comentariul / interpretarea sunt înțelese ca secundare textului care se 
află la originea lor. Comentariul / interpretarea traduce textul original pentru 
a-i descoperi înțelesul. Când Scriptura devine un comentariu / interpretare în 
procesul de comentare / interpretare reciprocă, atunci nu mai există o origine 
stabilă. Singura origine sigură este Dumnezeu Însuşi, la Care nu există 


separare între literal și spiritual (...)” (Ng 2001: 332) (t. p.) 


Desigur că frământările sociale și religioase ale perioadei de început ale 
protestantismului în Regatul Unit, nu putea să nu influenţeze şi atitudinea susținătorilor 
traducerii Bibliei în engleză. Clerul este acuzat că încearcă să ascundă de fapt adevărul 


cuprins în textele Bibliei şi că şi-a arogat rolul de instanță de judecată, deşi acest rol ultim 

— aşa cum prevede textul Scripturii — nu îl poate deţine decât Dumnezeu. Mai mult, 1 se 
neagă clerului că ar avea o cunoaştere superioară cunoașterii pe care o pot acumula şi 
deține laicii dacă citesc Biblia. Se vorbeşte chiar de o „obstrucţie clericală” care se realiza 
prin modul impus de interpretare şi înțelegere şi se merge până la a cere înlăturarea 
Tradiţiei Bisericii. Rămâne să medieze între Dumnezeu şi credincios, în calitatea de unic 
mediator, doar Scriptura însăși (Ng 2001: 329). 

Considerăm că afirmaţia lui William Tyndale, conform căreia „(...) nici chiar 
Scriptura nu este originală — doar Dumnezeu este”, nu trebuie considerată doar o simplă 
negare a primatului Bisericii, ci că, analizată chiar prin prisma doctrinei ortodoxe, ar avea 
unele justificări. Astfel, odată ce teologia ortodoxă afirmă că Dumnezeu nu poate fi 
cunoscut în esența Sa, ci doar din energiile sale necreate, desigur că orice altceva este 
exterior Fiinţei Sale, chiar dacă este creat de El. Pe cale de consecință, originea ultimă a 
oricărui lucru nu poate fi decât Dumnezeu. 

Pe aceeaşi linie, trebuie remarcat faptul că William Tyndale nu susţine în nici un 
fel că traducerea sa ar avea statutul de document originar, că ar fi o sursă primară în slujba 
receptării cuvântului lui Dumnezeu. Din contră, el încurajează un număr cât mai mare de 
traducători să producă versiunile lor proprii, deoarece în opinia sa, cu cât crește numărul 
de interpretări cu atât se va ajunge la un moment dat la reliefarea celei mai satisfăcătoare 
variante. 

Wicliffe și adepţii săi afirmau despre Biserica Catolică faptul că a comis un act de 
separare între forma şi conţinutul cuvântului Scripturii şi că prin a se concentra prea mult 
asupra formei a dat naştere unei forme goale care, nemaifiind susținută de substanța 
conținutului, se află într-un proces de continuă degenerare. Forma nu are nici o importanță 
în ceea ce privește relaţia credincios — Dumnezeu, fapt care face neimportantă ceremonia. 
Ceea ce contează este faptul de a se realiza transmiterea conținutului spiritual către 
credincios. Prin traducere se intenționează să fie redat din nou conţinutul destinatarilor 
finali ai acestuia: adică credincioşilor (Ng 2001: 332, 333). 

William Tyndale afirmă, în fapt, că Biserica Catolică nu-şi poate mântui 
credincioșii, tocmai din cauza faptului că a produs această separare între formă și conţinut, 


iar conţinutul mântuitor al mesajului divin nu mai este transmis credinciosului. 

2. 1. 2. Traducerea ca act ce afectează biserica și societatea 

Biserica Catolică consideră Biblia Vulgata ca autoritate supremă în raport cu 
diferitele traduceri ale Scripturii. Prin traducerea Bibliei în limbile vernaculare, chiar dacă 
textul tradus este cel al Vulgatei, se diminuează însă rolul Vulgatei latine, această 
diminuare fiind văzută ca un afront la adresa autorităţii clericale. Prin traducerea Bibliei în 
limba sa maternă, se creează cititorului posibilitatea de a avea o relație personală cu 
cuvântul lui Dumnezeu, o relaţie care scapă controlului şi cenzurii clericale (Ng 2001: 
317). 

Atitudinea Bisericii Catolice — dar, într-o oarecare măsură şi a autorităților laice — a 
fost, în general, aceea de a interzice traducerea textelor religioase. Dacă traducerea Bibliei 
era considerată un act de trădare, un delict major îndreptat împotriva Bisericii şi a 
societății în general, traducerea textelor religioase altele decât Biblia (poezii, nuvele, 
povestiri religioase, scrieri cu caracter moralist etc.) era privită cu mare neîncredere şi 
suspiciune, fiind de asemenea considerată o ameninţare la adresa predominanţei Bisericii 
Catolice în viaţa religioasă şi socială. 

Interzicerea traducerii şi folosirii Bibliei în limbile vernaculare a fost un act de 
control social, la fel cum a fost - deşi situată la polul opus - introducerea obligatorie, după 
aproximativ un secol de la moartea traducătorului, prin edict regal, a Bibliei în limba 
engleză, în toate Bisericile din Anglia (Ng 2001: 318). 

Prin traducerea Bibliei - a textelor religioase în general - în limbile vernaculare, 
apar nu numai probleme teologice, conceptuale, ori de pierdere a privilegiilor clericale, dar 
şi probleme concrete legate de desfăşurarea practică a activităților cultice. Pentru a oficia 
cultul în limbile vernaculare, ritual care anterior se desfășura în limba latină, a fost 
necesară dezvoltarea unui lexic specific, în fiecare dintre limbile ţintă. La aceasta se 
adaugă faptul că, în peste un mileniu de creștinism, termenii latini folosiți primiseră 
semnificații simbolice şi practice deosebit de complexe. A folosi alte cuvinte decât cele 
consacrate echivala în ochii clerului cu o desacralizare a cultului. Întreaga organizare 
socială construită pe latinitatea Bisericii Catolice avea să fie afectată prin traducerea 
Bibliei în limbile vernaculare. De aici şi rezistența acerbă a Bisericii Romano-Catolice şi a 


autorităților laice: 

„(...) mişcările de rezistenţă (împotriva traducerii Scripturii, n.n.) se învârt în 
jurul unei constelații specifice de probleme, din care cele mai importante ar fi 
chestiuni legate de imagine, de ceremonii şi de limbaj. Toate acestea sunt 
îngrijorări legate de relaţia dintre formă şi conținut. Ca şi dezbaterea asupra 
imaginilor, pelerinajelor şi a ceremonialului, dezbaterea asupra limbajului este 
generată de conflictul dintre semnele exterioare şi devoţiunea internă, dintre 


forma religioasă și substanța credinței spirituale.” (Ng 2001: 318) (t. p.) 


Mişcarea Lollarzilor, militând pentru dreptul de a avea — prin traducere — acces la 
înțelegerea textului religios, solicita în fapt o distribuţie a puterii sociale şi clericale (care 
nu erau atât de net diferențiate) către păturile joase, ne-literate, ale societății. Pretinzând ca 
activitatea cultică să fie desfășurată în limba engleză, ei solicitau în fapt să li se atribuie 
calitatea de participanţi la treburile Bisericii şi la luarea deciziilor în Biserică, dar şi în 
societate. Se încerca această preluare a unei părți din puterea Bisericii, prin a face 
cunoscut conţinutul Scripturii marii mase a englezilor, care nu utilizau limba latină (Ng 
2001: 322). Lollarzii acționau în direcția educării englezilor prin utilizarea în acest scop a 


Bibliei traduse, contestând deci şi establishmentul educaţional: 


"(...) Lollarzii înşişi au făcut conexiunea între alfabetizarea (instruirea, 
educarea) în engleză și contestarea (provocarea) efectivă a autorităţii clericale. 
Această instruire a fost concentrată pe citirea și traducerea Scripturii, care a 
ajuns să servească drept autoritatea ultimă şi reprezentativă a lui Dumnezeu, 
care să înlocuiască reprezentarea Acestuia doar de către biserică. De fapt, 
traducerea în engleză deschide interpretarea Scripturii de către laici. Vedem 
apelul la autoritatea unei Scripturi pe care laici o pot înţelege şi interpreta 


(...)” (Ng 2001: 323) (t.p.) 
Susţinătorii traducerii Bibliei în limba engleză vedeau în aceasta și un mijloc de „a 


ține în frâu” conducătorii religioşi şi laici. Cunoscând principiile religioase propovăduite 


de Scriptură, puteau aprecia în ce măsură autoritățile vremii le respectau; de asemenea 

puteau, cel puţin formal, să ceară acestor autorități să respecte principiile moral-religioase 
în folosul celor mulți (Ng 2001: 324). 

Desigur că, fiind de sorginte protestantă, începuturile traducerii Bibliei în limba 
engleză erau şi o manifestare a opoziţiei protestanților față de status guo-ul Bisericii 
Catolice. Traducerea Bibliei însemna negarea autorității pe care Biserica Catolică o dorea 
absolută. Autorii diferitelor traduceri și adepţii lor se exprimau, vădit ori nu, împotriva 
clerului, împotriva catolicismului, actul lor de a traduce - în ciuda interdicției şi a 
pericolelor majore de a fi arestaţi şi martirizați - fiind desigur un act de nesupunere şi de 
contestare. Credem că aceasta a evoluat în strânsă legătură cu rezistența Bisericii Catolice 
împotriva traducerilor. Dacă la început a fost mai mult o nevoie spirituală, susţinută de 
dorința credincioşilor care nu avea o educaţie de limbă latină, de a înţelege cuvintele 
Scripturii, ulterior activitatea de traducere devine printre altele un act de sfidare a Bisericii 
Catolice. Traducerea Bibliei a fost folosită chiar de la început ca o provocare adresată 


clerului” catolic, iar mai apoi ea devine un mijloc de luptă împotriva aecstuia“: 


„Lollardismul, ca popularizare (şi traducere) a scrierilor latine ale lui John 
Wycliffe, duce încă şi mai departe provocarea adresată clericilor de către 
Wycliffe. În timp ce ideile lui Wycliffe sunt marcate de o atotprezentă anti- 
sacralizare ce insistă că preoții doar predică şi învaţă, adepţii Lollardismului ar 
părea să dorească îndepărtarea cu totul a clasei clericale, sau cel puţin pe 


clericii care erau la vremea aceea în funcție.” (Ng 2001: 321) (t. p.) 


Adepții lui Wycliffe, Lollarzii, preiau modelul în care Martin Luther şi-a făcut 
cunoscute tezele şi îşi afişează la rândul lor manifestul acuzator, intitulat Concluziile, 
bătând în cuie pergamentele pe care l-au redactat, pe ușile Westminster-ului și pe cele ale 
Catedralei Sfântul Paul. Acest act de nesupunere și dizidență, de sfidare şi de critică 


deschisă, a întrunit atât caracterul unei dizidenţe religioase (simbolizată de Catedrala 


5, (...) suggest a diseased church past cure and justify a drastic course of action.” (Ng 2001: 321) 
4 „ (..) contemporary priests under the Roman authority are false, not at all like those of the early church 


ordained by Christ.” (Ng 2001: 321) 

Sfântul Paul), cât și pe acela al contestării puterii politice seculare (simbolizată de 
Westminster) (Ng 2001: 312) 

Un aspect deosebit de interesant legat de traducerea Bibliei a fost acela al 
interpretării Bibliei ca proces de comunicare a cuvântului lui Dumnezeu. Până să fie 
tradusă Biblia, clericii latini susțineau că ei predică exact cuvintele Vulgatei și că Vulgata 
este intraductibilă, deoarece prin traducere s-ar pierde caracterul inspirat al cuvintelor. 
Însă, în urma controverselor iscate de traducerea Bibliei în limba engleză, s-a cristalizat 
ideea că, chiar şi prin citirea, înțelegerea, analizarea şi comunicarea sensului unui text în 
limba în care este redactat, are totuși loc un proces de interpretare. (Ng 2001: 325) 

John Wycliff este probabil printre primii teoreticieni ai traducerii — anterior lui, aşa 
cum se va vedea în partea a doua a tezei, se situează Martin Luther care propune nu o 
traducere literală (i.e. care să fie fidelă literei) ci mai degrabă o traducere care să fie fidelă 
adevărului spiritual. În acest fel, atotputernicia şi infailibilitatea (ca și intraductibilitatea) 
literei sunt contestate. În termenii traductologiei moderne, aceasta înseamnă nu o 


echivalență formală (filologică), ci una funcțională (pragmatică): 


„EI insistă pe fidelitatea față de adevărul spiritual, aşa cum Lollarzii îl înţeleg, 
nu pe cuvintele literale, pretinzând astfel dreptul de a interpreta înțelesul 
(„sentinţa”) Scripturii. Ceea ce, de altfel, poate duce la „violență” asupra 
textului. (...) O traducere literală, cuvânt cu cuvânt, ar face sensul obscur (a se 
avea în vedere aici că sensul și adevărul depind de modul Lollarzilor de citire a 
Scripturii), în timp ce scopul traducerii ar fi exact opusul.” (Ng 2001: 325-326) 


(t.p.) 


Dacă Lollarzii promovează conținutul (mesajul), Biserica Catolică susţine cu tărie 
respectarea formei (literei). Dar, chiar și în limba latină, cuvintele pot avea mai multe 
înţelesuri. În consecinţă, citind cuvintele latine ale Vulgatei, trebuie să ţinem cont cel puţin 
de contextul reprezentat de colocaţia (Baker 2006: 50) lor, dacă nu chiar de contextul 
unităţii respective de text. Rezultă deci că interpretarea, nu doar ca proces ce aparține 
traducerii, ci şi ca etapă de neevitat în înțelegerea oricărei realităţi, nu poate fi negată nici 


atunci când se citeşte Vulgata. 

Traducătorii Bibliei în limba engleză înlătură controlul instituţional al Bisericii 
asupra receptării şi propovăduirii cuvântului lui Dumnezeu înlocuindu-l cu un control 
spiritual. Există limite, există interdicții, există recomandări, dar acestea nu mai sunt 
instituite de biserică, ci sunt asumate de credincios prin viaţa religios-morală pe care o 
duce (Ng 2001: 326). În acest fel, se încearcă o revenire sub directa autoritate a lui 
Dumnezeu, căci se consideră că Biserica s-a interpus cu de la sine putere şi s-a 
autoproclamat intermediar între credincios şi Creator”. 

Traducerea generează putere: socială, spirituală, religioasă şi politică. Prin 
traducere, se comunică mesaje care altfel nu ar fi accesibile. Puterea traducerii constă și în 
faptul că ea asigură accesul la cunoaştere în general. 

Desigur că puterea generată prin traducere poate fi folosită în ambele direcții, 
pentru a face bine ori pentru a face rău. În cazul textelor religioase, traducerea se poate 
dovedi manipulativă, poate condamna populaţii întregi la a fi dominate, în timp ce altor 


naţiuni le oferă privilegii. lată ce spune Suzan Bassnett despre puterea traducerii: 


„Traducerea este puternică. Traducătorii sunt agenți care facilitează trecerea 
unei frontiere. Întotdeauna se manifestă în traducere o mişcare peste ori de-a 
lungul a ceva şi de aici provine faptul că imaginea unei punți este utilizată 
pentru a descrie traducerea. Traducătorul «conduce», sau «duce», sau 
«plasează» de cealaltă parte a unei frontiere, pentru că toate aceste înțelesuri 
variate sunt implicite în etimologia termenului franslate, traducere, traduire, 
tradurre, iibersetzen. Sarcina traducătorului este aceea de a-l trece pe cititor 


graniţa ce separă undeva de altundeva.” (Bassnett 2004: 108) (t. p.) 


2. 1. 3. Caracterul părtinitor în traducerea textelor religioase creştine 

Carcaterul părtinitor al interpretărilor / traducerilor este un fenomen general 
prezent în ceea ce privește traducerea în general, un fenomen care se manifestă și în cazul 
traducerii textelor religioase creştine. Părtinirea în traducere influențează atât traducerea 


interlinguală cât şi traducerea intra-linguală. Aceste fenomen se poate exemplifica de 


5 „Rejecting Latin”s claim to superiority, this tract argues that authority is derived from God Who judges 


how the translator lives and teaches without regard to language.” (Ng 2001: 327) 

exemplu, înafara creştinismului, prin faptul că mozaicii consideră interpretările vechi, 


clasice, ale Torei ca fiind superioare celor moderne: 


„In anumite părți ale lumii evreieşti există părerea că interpretările timpurii 
erau cumva mai bune decât cele mai recente. (...) pentru anumite părți ale 
lumii evreieşti, vârsta este adesea suficientă să acorde o anumită patină de 


sfinţenie unei interpretări.” (Eimer 2013: 39) (t. p.) 


Cu cât un text este considerat mai apropiat de originile creștinismului, cu atât 
importanţa traducerii sale este mai mare și, totodată, traducerea sa implică riscuri mai 
mari. Dacă despre istoria recentă avem destule date care să ne ofere o perspectivă clară 
asupra contextelor ce determină caracteristicile textelor religioase, despre perioada în care 
erau redactate (prima Evanghelie, după unele aprecieri, a fost scrisă după câteva decenii de 
la Crucificarea lui Hristos) textele Noului Testament, putem face doar vagi presupuneri. În 
aceste condiţii, lipsind liniile unui ghidaj contextual temeinic și exhaustiv fundamentat, 
favorizarea unei anumite perspective asupra realităţii traducerilor poate fi destul de 


accentuată: 


„Problema părtinirii este destul de provocatoare chiar și pentru istorici și 
pentru cercetătorii religioşi care au multe dovezi la dispoziţia lor. Problema 
părtinirii însă este mult mai acută printre cercetătorii NT, datorită naturii 
subiectului şi numărului mic de dovezi (care sunt adesea profund polemice, ca 


să spunem doar atât).” (Eyl 2014: 333) (t. p.) 


Biserica Catolică, în perioada plină de efervescenţă a traducerii în limba engleză a 
Bibliei de către William Tyndale şi a promovării acestei traduceri de către adepții săi, 
încearcă să contracareze introducerea unor termeni noi traducerile Scripturii, termeni care 
odată utilizaţi, veneau să sprijine o viziune anti-catolică şi anticlericală. Cei mai mulți 
dintre termenii pe care Tyndale îi utilizează în traducerile pe care le face, sunt exemple de 
traducere părtinitoare, motivată doctrinar; menționăm în acest sens că el traduce „bătrân” 


în loc de „preot” şi „adunare” („congregaţie”) în loc de „biserică”. Traducătorul neagă, 

astfel, principalii piloni ai Bisericii Catolice, respectiv clerul şi organizarea instituțională, 
şi implicit autoritatea Bisericii Catolice. Părtinitoare sunt şi afirmațiile unor contemporani 
ai lui Tyndale care încearcă să arate că acesta, chiar dacă traduce eronat în mod 
intenționat, „face posibile schimbările culturale” (Ng 2001: 334). 

Literatura de sorginte religioasă nu este scutită nici ea de păreri părtinitoare privind 
traducerea. Într-o perioadă în care protestantismul era persecutat de Biserica Catolică, dar 
şi în contextul în care relațiile dintre Anglia şi Spania erau foarte tensionate, un caz clasic 
de percepere a traducerii de pe poziţii religioase doctrinare este acela al prozei devoţionale 
ale lui Luis de Granada. Autorul scrie în limba spaniolă, dar scrie ca un bun creştin catolic. 
El nu „păcătuiește” decât prin faptul că propovăduieşte principii morale şi religioase 
bazându-se pe citate din Biblie, iar propovăduirea lor are loc desigur, în limba spaniolă; 
totodată i se impută, dar aceasta nu are legătură cu scrierile sale, că susține 
instituționalizarea Societăţii lui lisus (a lezuiţilor). Scrierile sale vernaculare sunt 
menționate, alături de cele ale altor scriitori catolici renumiţi, în lista cărților interzise: 
Catalogus librorum prohibitorum (Catalogul cărților interzise) al lui Valdes, din anul 
1558 (Castillo 2017: 146). 

Interzis în Spania, Granada este interzis şi în Anglia: în Spania pentru că scrie în 
spaniolă, în Anglia pentru că este catolic. Traducătorii englezi ai prozei sale, pentru a se 
proteja împotriva măsurilor ce se iau împotriva lor ori a celor care tipăresc ori distribuie 
cărțile lui Granada, adoptă următoarele comportamente: traduc şi tipăresc în străinătate (pe 
Continent), traduc și tipăresc anonim, traduc și tipăresc sub identități false, ori folosesc 
combinaţii ale acestor variante. 

Traducerile în engleză ale prozei lui Granada au un evident caracter catolic 
militant. Spre exemplu, Richard Hopkins (un templier de nivel mediu), traducând cartea 
lui Granada intitulată Memorial de la vida Cristiana (Rouen, Loyselet 1586), îşi expune 
activismul pro-catolic introducând în traducere contribuții proprii: „El critică principiul 
luteran sola fide, concentrându-și atacurile asupra puritanilor («biblii pur contrafăcute») şi 


asupra «doctrinei lor subtil păcătoase»” (Castillo 2017: 149) (î. p.): 


„(...) Hopkins a căutat să întărească militantismul său catolic traducând 


lucrările lui Luis de Granada, din perspectiva reaprinderii acelor cărbuni ai 

pietăţii catolice pe care ecleziologia Elisabetană nu îi stinsese cu totul. Când 
şi-a adresat lucrările Parchetelor de Judecată, el şi-a declarat în mod expres 
intenția de a furniza un exemplu pentru «un mare număr de oameni de prin tot 
Tărâmul nostru... pentru a îmbrățișa fermitatea și zelul credinței catolice 


străbune»*.” (Castillo 2017: 149) (t. p.) 


Ca metodă de apărare, unii dintre cei vizaţi de represiune din partea guvernului 
englez, „igienizează” textele traducerilor pe care le fac ori le tipăresc, de orice element 
care ar fi putut genera suspiciuni asupra conţinutului catolic al acestora, astfel încât 
acestea să poată, într-o oarecare măsură, circula liber. Se realizează astfel o „adaptare” a 
textelor care iniţial fuseseră profund catolice, pentru a putea fi folosite, fără frica 
repercusiunilor, de către cititorii non-catolici (Castillo 2017: 150). 

Traducerea textelor religioase creștine trebuie studiată și din punctul de vedere al 
puterii pe care o furnizează, ca şi prin prisma faptului că a fost şi este în continuare 
utilizată ca instrument de dominare a publicului ţintă. Misionarii creştini, prin exportarea 
traducerilor Bibliei, exportă totodată concepte ale civilizației. Ei fiind sursa şi deținătorii a 
ceva nou şi dezirabil, se situează automat pe o poziţie de superioritate faţă de cei care 
preiau de la ei conţinutul, așa cum vor sau cum permit cei care dețin acest conţinut. Cei 
care formulează și „împart” civilizația și cultura, sunt din start „civilizați”, iar cei care 
primesc această cultură și civilizaţie sunt consideraţi a fi „barbari” ori „sălbatici”. 

Această viziune a fost întărită în rândul misionarilor de faptul că, în limbile 
popoarelor unde își desfășurau misiunea, nu exista (în unele cazuri ale unor populaţii 
tribale izolate, din jungla Amazonului, încă nu există) posibilitatea exprimării conceptelor 
centrale discursului lor, pe baza cărora doreau să-și transmită mesajul. Acele limbi 
„sălbatice” importă odată cu aparatul conceptual adus de misionari, propriul statut de 
colonie lingvistică. Ceea ce însă nu a prevăzut nimeni este „contaminarea” în sens invers, 
dinspre colonie spre colonizatori, cu efecte din ce în ce mai pregnante în timp, atât din 
punct de vedere al convingerilor şi al comportamentelor, cât şi din punct de vedere 


lingvistic: 


$ Of Prayer and Meditation 1582, sig. blv. 

„(...) La început sub forma asimilării — locuitorii indigeni au fost obligați să 
adopte (şi astfel să adapteze) modul spaniol de gândire şi de trai, iar în al 
doilea rând sub forma însușirii (appropriation, n.n.), spaniolii au adoptat 
(adaptat) o parte a cunoaşterii indigene, în special cea a mediului (plante 
medicinale, râuri, animale etc.). Procesul s-a finalizat într-o formă de 


hibriditate care caracterizează America Latină ca un întreg.” (Bastin 2014: 80) 


(t. p.) 


Dacă, în ţările europene, traducerea textelor religioase în limbile vernaculare era cu 
stricteţe interzisă şi pedepsită, iată că din raţiuni de putere, pentru că dorinţa de extindere a 
Bisericii Catolice trecea ca importanţă în fața pudicităţii doctrinare, ori poate şi pentru că 
în noile teritorii lupta dintre biserici nu exista, misionarilor catolici care activau pe alte 
continente decât Europa le-a fost trecută cu vederea „parafrazarea” Bibliei în limbile 


populațiilor băştinașe (Bastin 2017: 80). 


2. 1. 4. Traducerea textelor religioase ca practică religioasă 

Activitatea de traducere a Bibliei, în viziunea protestantă, deşi trebuie şi poate fi 
făcută de orice credincios, cel care traduce trebuie să fie „pregătit” din punct de vedere 
spiritual, pentru a putea fi inspirat de Duhul Sfânt. Traducătorul trebuie să fie conştient de 
faptul că munca sa este un fel de rugăciune, o penitenţă, o laudă adusă lui Dumnezeu. Cel 
care traduce textele religioase își jertfeşte Creatorului timpul, energia, munca şi resursele 
materiale. „Traducerea devine, pentru primii protestanți, un mod de pietate și un mijloc de 
evanghelizare” (Ng 2001: 315). 

Traducerea, ca proces spiritual ultim, nu este privită ca reducând-se la a găsi 
echivalenţe textului sursă într-o anumită limbă ţintă, ci se cere din partea traducătorului ca 
prin munca sa să-şi înscrie pe Hristos în propria sa inimă. Cititorul trebuie, de asemenea, 
să-şi asume o participare activă la interpretarea a ceea ce citește și să-și înțeleagă 


responsabilitățile desprinse din citirea textului religios: 

„Scrierea legii în inimă este traducerea lui Hristos în sinele propriu”. O imitatio 
Christi este o reconstituire sau o traducere a originii, care este Hristos, dar este 
de asemenea originea însăși care rezidă în traducere. Aducând acest argument, 
Tyndale a complicat în mod infinit înțelegerea originii, pentru că prezenţa lui 
Hristos în inimă, în ultimă instanță, nu poate fi judecată de oameni după 
semnele exterioare. Mai mult, fiecare reconstituire sau traducere a lui Hristos 
ca origine reproduce originea, aşa că originea devine omniprezentă, ceea ce 
este, până la urmă, o caracteristică a divinului. Această omniprezență 
înseamnă, de asemenea, că originea traducerii creștine este în mod efectiv 


destabilizată, dislocată şi dispersată. ” (Ng 2001: 336) (t. p.) 


Se tinde, în general, ca traducerea textelor religioase creștine să fie privită doar ca 
o sarcină a teologilor ori a altor cercetători din domeniul religios, acordându-se o mai mică 
importanţă aspectelor filologice ale procesului. Astfel, traducerea este văzută mai degrabă 
ca o practică religioasă, fapt care duce la evidente trăsături de partizanat religios în general 
şi de partizanat în favoarea unei anumite denominațiuni religioase în special, în actul 
traducerii. Analizând fenomenul traducerii Noului Testament, Jennifer Eyl arată în acest 


sens că: 


„(...) traducerea NT este întreprinsă în primul rând în scopuri religioase, iar 
angajamentele de cercetare şi filologice joacă de-abia un rol auxiliar. Din 
această cauză, traducerile rezultate conţin în mod inevitabil angajamente 
teologice ale unei varietăţi sau a alteia, şi înscriu o înţelegere de dată târzie a 


începuturilor creștine.” (Eyl 2014: 316) (t.p.) 
Când se traduc textele religioase creştine, în special de către traducătorii care nu 
sunt indiferenți mesajului religios, se tinde ca activitatea respectivă să fie văzută ca un act 


de devoțiune, ori chiar ca un act prin care se aduc ofrande divinității. Traducătorii îşi 


7 Textul original în engleză: „The writing of the law in the heart is the translation of Christ into the 


self.” Apreciem că această afirmaţie are o mare expresivitate retorică, dar şi o mare încărcătură teologică. 

înțeleg/consideră activitatea de traducere a textelor religioase drept „o formă de 
devotament religios” (Eyl 2014: 320). Vorbim în aceste condiţii de o traducere-venerare, 


astfel că: 


„(...) alegerile efectuate în privința cuvintelor, în traducerea Bibliei, nu sunt 
făcute pentru a transmite realitățile istorice — aceste alegeri ale cuvintelor 
intenționează să transmită voința unei zeități supreme şi astfel să formeze 
comunitățile umane contemporane privitor la lege, rolul sexelor, etica sexuală, 
politica externă, taxele, dansul, căsătoria, avortul, pedeapsa capitală, lungimea 
părului cuiva ș.a.m.d. În timp ce numeroase ramuri de bază ale ştiinţelor 
sociale formează baza Studiilor de Traductologie (lingvistică, istorie, filozofie, 
pregătirea traducătorilor, literatura comparată, etc.), traducătorii NT introduc 
încă un câmp: teologia. Eu consider că traducerea Bibliei este cel mai bine a fi 


clasificată drept un tip de practică religioasă.” (Eyl 2014: 319-320) (t. p.) 
Traducerea textelor religioase are loc în contextul unei autocenzuri, a trecerii 
textului tradus prin matricea de valori, restricții ori recomandări care se constituie într-un 


cadrul teologico-moral. Jeniffer Eyl citează pe Leland Ryken (2002: 123) care scrie că: 


„Traducerea este o ştiinţă lingvistică, cu siguranță, dar traducerea Bibliei 


apare inevitabil într-un cadru teologic și moral” (Eyl 2014: 320) (t. p.). 
În aceeași idee se afirmă că: 
„Precizia lingvistică şi teoria traducerii sunt problemele semnificative 
analizate (...), dar se constată o atotprezentă considerare a traducătorilor ca 
furnizori ai Cuvântului divin” (Eyl 2014: 320) (t. p.). 

Atunci când traducătorii textelor Scripturii întreprind traducerea acestora, ei sunt în 


primul rând preocupaţi de modul în care să realizeze ceea ce am numi printr-un paradox: 

„redarea formală a conținutului spiritual”; în aceste condiţii, corectitudinea lingvistică 


(adică acea echivalenţa formală ca atare) trece pe un loc secund (Eyl 2014: 320-321) (t. p.) 


2. 2 Traducerea textelor religioase creştine ca proces. O perspectivă lingvistică 


2. 2. 1. O apologie privind traducerea textelor religioase creștine 

Probabil că traducerea mesajului/textului religios este, după traducerea mesajului / 
textului comercial, cea mai veche îndeletnicire de transmitere, dintr-o limbă în alta, a 
unităţii de sens generate de gândirea și simţirea umană. Însă, în timp ce traducerea 
comercială redă date concrete, traducerea textelor religioase încearcă să transmită în limba 
țintă, publicului ţintă, un conţinut cu un grad de abstractizare ridicat. Dacă atunci când 
comunicăm conținutul unui mesaj comercial vorbim despre lucruri care pot fi cuantificate 
în lumea materială, care pot fi apreciate cu mijloacele care stau la îndemâna persoanei — 
gândire, simţuri, experiență — în ceea ce priveşte traducerea textelor religioase, se asumă 
din start următoarele: Dumnezeu nu poate fi cunoscut în esenţa Sa, ci doar prin energiile 
Sale necreate; mintea umană este insuficientă pentru a-L cunoaște pe Dumnezeu; textele 
adevărate despre Dumnezeu sunt texte inspirate; singura comunicare originară a unui 
conţinut de sens este cea care vine de la Dumnezeu, sub forma inspiraţiei transmise de 
Duhul Sfânt; simţurile sunt nefolositoare întrucât ele sunt destinate experierii lumii 
acesteia, iar Dumnezeu este transcendent lumii materiale. În aceeași ordine de idei, 
teologia iese din acest impas, prin crearea a două categorii, care însă nu sunt total separate, 
dar nici nu se suprapun: catafatic şi apofatic. Se generează astfel un paradox — dar 
paradoxul şi chiasmul sunt mijloace retorice preferate de aporia teologică - în care 
Dumnezeu poate fi totodată cunoscut, în măsura în care aceasta este posibil ființei umane, 
dar rămâne etern necunoscut. 

Având în vedere cele de mai sus, putem percepe imaginea traducătorului de texte 
religioase, aflat la baza muntelui întreprinderii acesteia complicate a traducerii la care s-a 
angajat, contemplând urcușşul dificil care-l aşteaptă, angajându-se în această ascensiune şi 
fiind supus, în acelaşi timp, presiunilor venite din partea socialului și spiritualului uman. 


Pe de o parte mediul teologic se opune traducerii textelor religioase, căci acestea fiind 


24 


inspirate de la Dumnezeu, nici un cuvânt nu trebuie modificat, în timp ce pe de altă parte, 
mediul social îl desconsideră uneori pe traducător, socotindu-l adeseori ca fiind cel mult 
un rău necesar. 

Ezitările şi contrazicerile cercetătorilor care activează în domeniul teoriei traducerii 
nu sunt nici ele menite să ușureze poziţia traducătorului, ba chiar dimpotrivă. Opiniile 
unor importanți reprezentanţi ai traductologiei mondiale oscilează între următoarele două 
extreme: traducerea textelor religioase este posibilă şi trebuie făcută utilizând echivalența 
formală; respectiv: traducerea textelor religioase nu este posibilă decât prin echivalența 
funcțională, în încercarea de a transmite, măcar parțial, unitatea de sens din TS. 

În aceste condiţii, Susan Bassnett face o apologie a importanţei traducerii în studiul 
religiei, subliniind că posibilele dificultăţile întâlnite în actul traducerii textelor religioase 


nu sunt un punct focal pentru teologi: 


„Cei care nu traduc consideră uneori că traducerea este o activitate fără strălucire, 
care implică doar redarea a ceea ce s-a spus într-o limbă sau în alta. Ipoteza 
fundamentală aici este că orice s-a spus într-o limbă poate fi transpus într-o alta, 
că, fără nici o problemă, un traducător poate lua un text şi, probabil prin utilizarea 
judicioasă a dicționarului, poate transcrie acel text într-o altă limbă. Oricine 


traduce recunoaște că realitatea este foarte diferită.” (Bassnett 2004: 107) (t. p.) 


Traducerea înseamnă răspândire a mesajului creștin, fapt asumat încă de Apostoli 
ca poruncă directă primită de la Hristos lisus. Misionarismul de orice fel este imposibil de 
conceput fără traducere; dacă ne asumăm faptul că deținem şi ne mișcăm în adevărul 
dreptei credinţe, atunci a ţine acest adevăr pentru noi înșine, din ignoranță, dezinteres, lene 
ori egoism, echivalează cu negarea esenței creştinismului. 

Așa cum se arată și în citatul de mai jos, traducerea, ca activitate specifică 
fenomenului de răspândire a creștinismului, nu are nevoie de a i se sublinia meritele, 


efectele pozitive şi importanţa: 


„Ar fi dificil să subliniem şi mai mult importanţa traducerii pentru studiul religiei. 


Traducerea este centrală naturii trans-culturale şi comparative a acestei discipline 

şi este o temă care nu poate fi evitată în teoria religiei, unde este necesar să 
caracterizeze relaţia dintre limbajul religios și cel obişnuit. Totuși, problemele 
traducerii beneficiază de puţină atenţie din partea cercetătorilor în domeniul 


religiei.” ( Engler 2004: 107) (t. p.) 


Traducerea textelor religioase trebuie văzută ca un proces ce oferă cititorului ţintă 
posibilitatea unei perspective asupra modului de gândire şi viaţă religioase ale celor 
născuţi în cultura şi limba surse. În măsura în care ea vine să răspundă unor întrebări 
ontologice ale acestora, atunci este aducătoare de iluminare: „Traducerea este mâncare şi 
băutură pentru spirit, este un proces revelator, un mijloc de aducere a luminii în întuneric” 
(Bassnett 2004: 108) (t. p.). 

Traducerea este posibilă, fără îndoială. Cel mai vizibil argument al posibilităţii de a 
reda un text într-o altă limbă este faptul că traducerea există ca practică şi traductologia 
există ca ştiinţă. Traducerea este un fapt curent, omniprezent, un element al vieţii zilnice. 
Arătând că traducerea este posibilă, Eugene A. Nida își bazează argumentația pe 
similaritatea experienţei general umane: „Un argument important în favoarea posibilității 
comunicării inter-lingvistice este acela că experiența umană se aseamănă pretutindeni în 
lume” (Nida: 2004: 31) şi „De fapt, cei ce aparţin unor culturi diferite au mai multe lucruri 
în comun decât elemente care să-i diferențieze” (Nida: 2004: 31). 

Privită din punct de vedere al consecințelor interculturale, activitatea — atât de 
complexă — a celor care traduc, se află într-o relație biunivocă, de influențare şi potenţare 
reciprocă, cu interculturalitatea. Prin schimbul de conţinut textual şi contextual, întreaga 
societate umană devine un sistem de relații care, într-un cadru ultim, se subsumează unei 
intertextualități comune, generale, globalizante. Rolul traducerii devine din ce în ce mai 
important — am spune că devine chiar un fapt ontologic — „pentru că ne ajută să-l 
cunoaştem pe celălalt, pe altul, ca o consecință a interacțiunii/acțiunii culturii în care 
trăiesc eu asupra culturii în care trăieşte el şi viceversa; iar prin aceasta, eu mă privesc în 
el ca într-o oglindă și mă înțeleg mai bine pe mine însumi, iar el, la rândul său, mă are la 
dispoziție şi se poate privi, în mine, pentru a se defini și pentru a se cunoaște şi mai mult 


pe sine” (Basnett 2004: 109). 

Credem că ambele abordări ale fenomenului traducerii, cea care consideră 
traducerea la extrema simplităţii şi cea care consideră traducerea ca fiind imposibilă, sunt 
la fel de păguboase. Și, de fapt, orice statuare cu iz de închistare — nu numai în 
traductologie, dar şi în orice domeniu al cunoaşterii în general — duce la irosirea de uriaşe 
energii umane, deoarece devine o piedică în calea dezvoltării, iar avansarea în direcțiile 
închise de asemenea obstacole presupune adesea convulsii intelectuale/sociale viscerale 
pentru înlăturarea lor. De aceea, considerăm că viziunea cea mai potrivită pe care 
cercetătorii traductologi pot să o adopte este aceea că au de-a face cu sistemele deschise 
ale celor două limbi, limba sursă şi limba ţintă, între care ei sunt chemaţi să construiască 
punți de legătură, prin intermediul cărora, limitat în timp ca durată de validitate, se creează 
condiţiile schimbului de cunoaştere. Aceste punți nu au caracter absolut: ele evoluează 
continuu, uneori în direcții neașteptate. 

Prin traducere, se produc uneori pierderi din conținutul mesajului pe care îl 
generează textul din limba sursă, dar se oferă un conţinut comunicabil care are valoare de 
adevăr. Desigur că principala preocupare a celui care traduce este aceea de a transmite 
într-o măsură cât mai mare unitatea de sens originară, dar considerăm că este necesar să i 
se ia traducătorului de pe umeri, povara unui ţel imposibil, anume acela de a i se cere să 
realizeze un efect identic asupra receptorului traducerii sale, deşi un efect similar este 
posibil de produs. În acest sens credem că este important să se aibă în vedere următorul 


fapt: 


„(...) comunicarea absolută nu este niciodată posibilă, nici la nivel intra-, nici 
interlingvistic. Există întotdeauna pierderi, căci niciodată două persoane nu înțeleg 
în mod absolut identic sensurile lexicale şi elementele retorice. Dimensiunea 
acestor pierderi depinde de gradul de diversitate între culturi și limbi. Traducătorul 
încearcă să le reducă la minimum, fie recurgând la redundanţe în text spre a-l face 
cât mai clar cu putință, fie adăugând note suplimentare spre a oferi cititorului 
informațiile necesare care să-l ajute, de exemplu, să aprecieze aluzii literare 


subtile, obiceiuri ieşite din comun sau jocuri de cuvinte.” (Nida 2004: 34) 

Profesia de traducător îşi propune trei sarcini de bază, fiecare dintre acestea fiind o 
punte de legătură cu realitatea social-istorică în care trăim. Prin traducerea textelor vechi, 
traducere inter şi intra-linguală, ne menţinem conectaţi la fluxul de cunoaştere al 
generaţiilor trecute. O a doua sarcină este aceea de a ne oferi cunoaştere despre vecinii 
noştri, iar aici noi înţelegem prin termenul de vecin nu doar pe acei reprezentanţi ai unor 
alte naţiuni şi care utilizează o altă limbă pentru a comunica, ci şi în sensul de participanți 
la zone de cunoaştere diferite de acelea în care activăm noi. A treia sarcină ţine de primele 
două şi este aceea de a explora vecinul şi trecutul în sensul de a ne oferi, odată cu 
conținutul textelor traduse, posibilitatea cunoaşterii acestor două realități (Bringhurst 
2004: 109). Prin extrapolare, putem considera că aceste obiective generale al actului de 
traducere caracterizează, deopotrivă, traducerea textelor religioase. 

Redarea textelor religioase într-o altă limbă este considerată a fi un domeniu 
tradițional al activităţii traducătorilor, alături de traducerea tehnică, literară, legală ş.a.m.d. 
(Hatim, Mason 1997: 1). Specific traducerii textelor religioase este faptul că, în mod 
tradițional, se încearcă rămânerea cât mai aproape de textul sursă. Există însă, chiar și în 
domeniul religios creştin, creatori de /imbă teologică, dintre care în ortodoxia românească 
geniul suprem a fost şi va rămâne, credem, pentru totdeauna, Părintele Profesor Dumitru 
Stăniloae. Magistralele traduceri ale textelor Sfinților Părinți ai Bisericii, comentate şi 
adnotate de sfinția sa, au dus la apariția monumentalei Filocalii Românești, oferind 
posibilitatea unei turnuri în teologia românească, anume aceea a întoarcerii la sursele de 
gândire şi trăire teologică ale bisericii primare, necontaminate de distorsiunile scolasticii. 
Credem că, în ceea ce privește întreaga operă a Părintelui Dumitru Stăniloae, traducătorii 
trebuie să se concentreze şi să acționeze, atât cât este posibil, în direcția păstrării 
caracteristicilor de stil ale autorului, mai ales atunci când acesta utilizează tropi de o mare 
relevanță apofatică, ori când emite cherigme de mare profunzime teologică. 

Analizând aspectul diferenţei între orizontul de așteptare al cititorului și inovația 
adusă de text, Hatim și Mason (1997: 12) indică drept punct focal al interesului celui care 
traduce tocmai această inovație — care trebuie abordată interdisciplinar, respectiv cu 
mijloacele de studiu și înțelegere ale lingvisticii, ale retoricii, ale semioticii etc. 

Aşa cum arată diverşi cercetători (Engler, Basnett, Nida, Taber) studierea religiei 


fără a beneficia de aportul traducerii este imposibilă, în primul rând pentru că sursele 

primare ale textelor religioase sunt aramaica, ebraica și greaca veche. Pe de altă parte, 
pentru că, în momentul actual, religia este studiată în limbile vernaculare. Menţionăm aici 
că, spre exemplu, un text produs de un teolog ortodox, în orice limbă, se adresează întregii 
ortodoxii, indiferent de limba în care acel text a fost scris. Aceasta duce la nevoia 
cunoaşterii de către ortodocşi a conţinutului acelui text, pentru a-l accepta ori, dimpotrivă, 
pentru a-l respinge. Cu toate acestea, așa cum am mai arătat, traducerea textelor religioase 
creştine nu beneficiază de atenţia cuvenită, aceasta aflându-se undeva la periferia 
preocupărilor sistematice ale lingvisticii şi ale teologiei. Steven Engler precizează în acest 


sens că: 


„Un număr de probleme legate de studierea religiei necesită, implicit sau explicit, 
traducerea: lucrările comparative sau interculturale, importanța centrală a textelor 
sacre şi a altor texte; «religia» drept categorie interculturală şi trans-istorică; 
distincția dintre inițiat şi neinițiat; granița dintre indeterminarea «sacrului» şi 
determinarea limbajului religios concret; ca şi problemele puterii și ideologiei în 
luptele dintre construcțiile fenomenelor religios și social aflate în competiţie. 
Fiecare dintre acestea ridică probleme practice şi teoretice privind traducerea, cu 
toate că sunt rareori luate în seamă. Spre exemplu, traducerea nu figurează între 
termenii discutaţi în trei importante prezentări ale conceptelor cheie ale disciplinei: 
Mark C. Taylor, Critical Terms for Religious Studies (Termeni Critici pentru 
Studiile Religioase) ( 1998); Willi Braun și Russell T. McCutcheon, Guide to the 
Study of Religion I Ghid pentru Studiul Religiei) (2000); şi Robert A. Segal, 
Blackwell Companion to the Study of Religion (Companionul Blackwell al 
Studiului Religiei). (Engler 2004: 112) (î. p.) 


2. 2. 2. Necesitatea constituirii unei discipline special destinate traducerii 
textelor religioase 

Traducerea textelor religioase, dincolo de faptul că orice traducere este o 

întreprindere interdisciplinară, are ca vectori dominanţi, pe de o parte teoria și practica 


traductologică, iar de cealaltă parte teologia. Desigur că, având foarte bune cunoştinţe 

lingvistice, traducătorul poate produce redări acceptate ale textelor religioase într-o altă 
limbă. Dacă se întâmplă ca el să fie şi teolog, atunci este cu atât mai bine. Dar acesta este 
un caz ideal, care este rareori întâlnit în practică. 

În traducerea textelor religioase intervine și această debalansare, generată de faptul 
că, dacă gramatica, sintaxa, semantica, fonologia etc. unei limbi, sunt în general unitare în 
corpul lor teoretic, teologia creştină este departe de aşa ceva. Fiecare denominaţiune 
creştină, înafara unor linii generale, și-a dezvoltat propria sa teologie. Aparatul conceptual 
cu care lucrează teologii aparținând diverselor culte creştine diferă uneori foarte mult, ori 
chiar ajunge la conflicte doctrinare şi dogmatice acute. 

Prin traducerea textelor religioase, se afirmă că se urmăreşte transmiterea 
învățăturii de credință corecte, dar prin utilizarea unor cuvinte „părtinitoare” unitatea de 
sens transmisă încearcă să justifice o doctrină creştină ori alta (aşa cum am arătat anterior 
în secțiunea 1.1). Diverşi cercetători - aşa cum vom indica în cuprinsul capitolului II al 
prezentei teze - consideră că acest fenomen trebuie studiat pe baze sistematice, prin 
crearea unei discipline separate, ori a unei specializări dedicate în cadrul mai general al 
traductologiei. 

Lipsa unei discipline / specializări traductologice dedicate traducerii textelor 
ceea ce priveşte dezvoltarea unui aparat teoretic specific, cât şi în ceea ce priveşte practica 
traducerii. Factorii care duc la existența unei astfel de realități sunt foarte mulți, iar 
cercetători precum Steven Engler (2004: 112) au efectuat analize pertinente ale 
fenomenului în general. Unii cercetători au făcut chiar apeluri publice către instituţiile şi 


forurile competente, pentru a modifica statutul traducătorului de texte religioase: 


„Mulţi dintre cercetătorii în domeniu par a nu fi în stare ori a nu dori să recunoască 
expertiza, efortul, creativitatea şi gândirea estetică, aceşti factori care duc la o bună 
traducere şi valoarea pe care o astfel de muncă o furnizează altor cercetători. A 
petrece timp cu traducerea ar fi un lucru neînţelept din partea cercetătorului tânăr 
în ceea ce priveşte realizarea din punct de vedere profesional, iar cercetătorii deja 
realizaţi au în general lucruri «mai bune» de făcut. Deplângând această stare de 


lucruri, David Haberman şi Jan Nattier au făcut apel la instituţii şi la cercetători «să 

acorde mai mult credit muncii şi publicării traducerilor în câmpul studiilor 


religioase» (1996).” (Engler 2004: 112-113) (t. p.) 


Pentru a produce traduceri adecvate, considerăm că o atenţie sporită trebuie să se 
acorde şi celor două direcții pe care Engler (2004: 113) le identifică, anume: 1) traducerea 
interlinguală şi culturală; şi 2) relația semantică între «sacru» în general şi limbajul 
specific religios. Credem că prin aceste afirmaţii, autorul menţionat redă într-un mod 
foarte concis faptul că actul traducerii nu se reduce la simpla găsire a unor echivalenţe 
corespunzătoare într-o altă limbă, ci are vădite valenţe interdisciplinare şi interculturale. 
Tratarea cu superficialitate ori desconsiderarea aspectelor menţionate, poate duce la 


devieri şi încălcări, pe care Steven Engler (2004: 113) le sintetizează astfel: 


„Traducerea în direcţia acestor axe implică încălcări, în sensul că în mod 
inevitabil se va trece dincolo de anumite granițe; şi în înțelesul şi mai deranjant 
că vederile naive asupra traducerilor tind să neglijeze, şi deci să legitimeze 


implicit, probleme importante ale ideologiei şi ale puterii.” (Engler 2004: 113) 
(t.p.) 


Având în vedere afirmaţiile cercetătorilor menţionaţi, putem considera că, atât la 
începuturi cât şi în prezent, teoria şi practica religioasă se bazează pe traduceri. Acest fapt 
devine cu atât mai vizibil atunci când este vorba de studiile religioase actuale, când 
încadrarea fenomenului religios în spectrul mai larg al interdisciplinarităţii arată ca 
fundamental necesar studiul comparativ al fenomenului, aşa cum se manifestă el în diferite 


limbi. 


2. 2. 3. Echivalenţă formală versus echivalență funcţională (dinamică) 

Ca o constantă în modul de concepere a TŢ, în ceea ce priveşte textele religioase, 
ne apare a fi căutarea unei redări cât mai fidele a textului sursă printr-un proces de 
traducere ce se dorește a fi „neutru”. De asemenea, în contradicție cu aceasta, există o 


tendință permanentă, din ce în ce mai vivace şi mai energică, de eliberare de sub cenzura 

„literei”. Ambele aceste tendinţe sunt predispuse la excese și, în ceea ce privește studiile 
religioase, pot fi contraproductive. 

şi desconsiderării, un caz aparte îl reprezintă activitatea de traducere a Bibliei, activitate 
care are o deosebită amploare și care are loc pe fondul unui mare entuziasm din partea 
organismelor, structurilor, cercetătorilor şi traducătorilor implicați în acest fenomen. 
Biblia este deja tradusă în aproape toate limbile, iar dimensiunile acestui fenomen 
determină ca: „Istoria traducerii Bibliei (să fie, n.n.) de asemenea istoria Bibliei” (Engler 
2004: 113, apud Barnstone 1993: 137) (t. p.). Se constată că traducători ai Bibliei, ori 
cercetători traductologi, precum Eugene E. Nida, Charles R. Taber, Basil Hatim, ori lan 
Mason, dacă ar fi să numim aici doar pe cei mai proeminenţi dintre cei cărora le-am 
studiat lucrările, militează pentru dezvoltarea unei metodologii specifice în traducerea 
Scripturii, chiar dacă părerile lor variază de la totala renunțare la echivalenţa formală, aşa 
cum propune Nida, până la păstrarea, în măsuri diferite, a acestei echivalenţe. Cercetătorii 
din domeniul traducerii Bibliei sunt consideraţi de anumiţi autori ca fiind cei care adoptă 
cel mai rapid elementele şi instrumentele noi create de traductologie (Engler 2004: 113, 
apud Porter 1999, cf. Munday 2001, 50-53) (t. p.). 

Credem că abordarea traducerii textelor creştine religioase trebuie să fi una 
flexibilă, care să ia în considerare atât echivalența formală cât şi cea funcțională. În 
sprijinul afirmației noastre aducem şi spusele Susanei Basnett, care preia de la Percy 
Bysse Shelley o metaforă privind traducerea, anume aceea că traducerea este în fapt o 
operaţie de transplant al unei structuri ideatice / semiotice într-o altă limbă, transplant care 
implică o influențare biunivocă, reciprocă, atât a organului grefat (textul tradus) cât şi a 


organismului gazdă (limba ţintă). Astfel, autoarea amintită arată că: 


„Ideea de traducere ca proces de transplant este una foarte folositoare, deoarece ne 
ia de la discursurile despre traducere care subliniază problemele a ceea ce 
constituie fidelitatea sau lipsa de fidelitate şi ne mută în schimb la a gândi procesul 
de traducere ca un act creativ. Dacă traducerea este, aşa cum propune Shelley, atât 
de aproape de imposibil încât nici un text nu poate fi vreodată la fel în altă limbă, 


atunci nu trebuie să agonizăm referitor la cum trebuie să determinăm echivalența 

traducerii. Tot ce trebuie să facem este să acceptăm că traducerea este o formă de 
transplant, şi aceasta într-un sol nou, că sămânța care a fost tradusă se va dezvolta 


într-un alt fel de plantă, devenind în mod efectiv un nou original.” (Bassnett 2004: 


107) (t.p.) 


Abordarea /lexibilă a practicii traducerii implică ceea ce Susan Basnett numeşte 
negocierea diferenţei, în vederea obținerii compromisului (Basnett 2004: 108) (î. p.). 
Traducerea unui text devine astfel o activitate dinamică, o negociere între sursă şi țintă. 

Dorim să menţionăm că, deşi s-a încercat de-a lungul timpului o definire riguroasă 
a conceptelor ce denumesc diferitele tipuri de echivalență, impresia noastră este că ele se 
întrepătrund într-o oarecare măsură, că au, uneori, părți comune şi că, dacă ar fi să preluăm 
termenii matematici din teoria mulțimilor, am putea să spunem că unele definiţii date 
diferitelor tipuri de echivalențe sunt mai degrabă într-o relaţie de contrarietate decât 
într-una de contradicție. 

Steven Engler pledează pentru adoptarea echivalenţei funcționale atunci când sunt 
traduse texte religioase, pentru că adoptarea traducerii semantice simple nu ar fi adecvată 
scopului propus (Engler 2004: 113). El pleacă de la perspectiva mai largă dată de faptul că 
în utilizarea limbii, elementelor lexicale li se atribuie conotaţii şi denotații care au un 
anumit grad de fluiditate, ele fiind într-o continuă evoluţie. Autorul menţionat preia o idee 


a cercetătorului Michael Jackson, care susține că: 


„Investigarea modurilor de folosire a cuvintelor în alte limbi «nu este doar o 
problemă de semantică şi de traducere corectă ci mai degrabă de a lua în 
considerare ceea ce cuvintele «sunt făcute să însemne în contextul vieții 


zilnice» (1999: 312, 317, sublinierea autorului).” (t. p.) 


Engler (2004: 113) respinge de asemenea ideea — pe care o numește naivă — 


care duce la diferenţe în traducerea diferitelor texte generate de existența şi evoluția 
fenomenului religios. Engler prezintă chiar - în sinteză -, faptul că postulatul enunțat de 


Mircea Eliade, conform căruia toate religiile ar avea ca sursă/fundament un referent ultim, 

anume sacrul, este un postulat criticat de mulți cercetători în domeniul studiului religiilor; 
de asemenea Engler afirmă că ar fi eronată şi aserțiunea fenomenologică potrivit căreia 
fiinţa umană este predispusă să perceapă sacrul în lucrurile religioase (i.e.: Asad 1993; 
Dubuisson 1998; Fitzgerald 2000; McCutcheon 2001). 

Printre cei care au combătut vehement, în scrierile sale, utilizarea echivalenței 
formale, se află şi Eugene A. Nida. EI arată că traducătorii care utilizează echivalența 
formală: „(...) îşi concentrează atenţia asupra mesajului însuși, atât ca formă cât și d.p.d.v. 
al conținutului... Există preocuparea ca mesajul din limba receptoare să stabilească 
corespondențe cât mai apropiate cu elementele din limba sursă” (Nida 1964: 11-12). Prin 
contrast: „Traducerea realizată prin echivalenţa dinamică, funcțională, este îndreptată spre 
receptor şi urmăreşte «naturalețea expresiei” (Nida 1964: 12). 

Nida defineşte echivalentul natural, ca fiind acel rezultat al echivalării unui text 
sursă cu un text țintă care nu transmite doar conținutul lexical ci asigură şi redarea / 
crearea impactului retoric şi atractivitatea textului (Nida 2004: 34). 

Este traducerea o parafrazare (Nida 1996: 151)? Credem că, în anumite condiţii, se 
poate afirma acest lucru. Și totodată suntem în asentiment cu Eugene Nida în ceea ce 
priveşte faptul că a transfera într-un mod forțat, inflexibil, diviziunile rezultate în urma 
procesului scolastic de studiere a traducerii, în cadrul activităţii curente de traducere, 
devine, dincolo de un anumit nivel, contraproductivă. Trebuie să existe un echilibru — care 
în opinia noastră este dat de caracteristicile concrete ale textului tradus — între traducerea 
formală şi parafrază. 

Traducerea textului fără a-l interpreta este un nonsens, de vreme ce interpretarea 
este o etapă (cea secundă) a procesului de traducere, precedată de citire/înţelegere/analiză, 
şi urmată de transfer/redare, restructurare/reformulare/adaptare şi testare/evaluare (Nida 
2004: 85). Referitor la ultima etapă, aceea de evaluare/testare, Eugene A. Nida identifică 
tendinţa de a evalua traducerile prin compararea lor cu originalele din limba sursă ca fiind 


o cauză a eşecului în ceea ce priveşte traducerile (Nida 2004: 152). 
2.2.4. Este posibilă traducerea textului religios? 
Deseori, când se pune această întrebare de către cercetătorii traductologi, ea este 


plasată în contextul mai larg al întrebării similare legate de posibilitatea traducerii oricărui 

text în general, cât şi de realitatea practică a existenței activității de traducere şi a 
produselor ei. 

Argumentele care susțin imposibilitatea traducerii poeziei (Engler, Basnett, 
Bringhurst, DiGiacomo 2004) spre exemplu, pot fi considerate ca fiind aceleași care vin să 
justifice imposibilitatea traducerii textului religios. Însă, în ceea ce privește acest ultim gen 
de text, se adaugă dificultatea insurmontabilă reprezentată de susținerea faptului că în 
Scriptură sunt cuvintele lui Dumnezeu, deci absolute, iar orice traducere a acestor cuvinte 
ar duce la diminuarea până la pierdere a mesajului inițial. 

A nu face distincţie între limbajul sacrului şi limbajul tradiției religioase arată 
Engler (2004: 113-114), ca şi tendințele de de-politizare şi de-istoricizare ale religie, 
conduc la apariția a ceea ce am numi conținut religios supra(meta)-cultural, căci 
traducătorul-cercetătorul, în aceste condiţii exportă presupuneri din cultura proprie în 
textul tradus. În continuarea acestei idei, dacă obiectul traducerii este un dat ne-referențial, 
respectiv ceva care scapă oricărei determinări socio-temporale / culturale, atunci a susține 
că putem traduce acest dat, respectiv că putem transmite unitatea de sens într-o altă limbă 


— am spune chiar în orice limbă! — este un nonsens. Steven Engler arată că: 


„Sacrul este considerat a fi ne-raţional, un dat ne-propozițional (sublinierea 
noastrăs) care este apoi redat în formele propoziţionale ale limbajului religios. 
Însă, cum notează Penner: «Dacă avem un dat ne-propoziţional al conţinutului, 
atunci traducerea și interpretarea devin imposibile» (2002: 168).” (Engler 
2004: 113-114) (t.p.) 


Desigur că s-ar putea aduce contraargumente la afirmaţiile de mai sus de pe 
poziţiile unei susțineri catafatice, respectiv că ceea ce teologia poate afirma despre 
Dumnezeu este foarte limitat, că se reduce doar la afirmaţii ce ţin de metaforă, ori de 
simbolistică (Engler 2004: 114), neatingând nicidecum latura apofatică a cunoaşterii 
religioase. Engler o citează pe Nancy K. Frankenberry, autoare care îşi conceptualizează 
viziunea sub denumirea generică de «The Theology of the Symbolic Forms» (Teologia 


formelor simbolice, t. p.) şi care arată că: 


3 Vom folosi în continuarea acronimul: s. n. 

„(...) o traducere poate fi făcută, ori nu, de limbajul simbolic. Dacă realitatea 
de tradus este traductibilă, atunci este posibil a spune că ca are înțeles literal, 
deoarece are sintaxă şi semantică. ... Pe de altă parte, dacă nu este traductibilă, 
deoarece înțelesul simbolic este presupus a depăși înțelesul literal, deoarece 
acel înțeles este inefabil, atunci Formiștii Simbolici” sunt obligaţi să explice ce 
este extra/înțelesul şi cum se află ei în poziţia de a ști că este diferit de orice 
traducere sau parafrazare (2002: 198). (...) În primul caz limbajul religios nu 
mai este misterios; în al doilea caz, el nu-şi mai menţine înţelesul.” (Engler 


2004: 114) (t.p.) 


O abordare laxă a terminologiei specifice unui anumit domeniu, respectiv utilizarea 
diferiților termeni pe fondul unei cunoașteri aproximative şi deseori amestecate a 
noțiunilor respective, anume abdicarea de la „a ştii ce spui” când „produci text”, duce la 
formarea unor aşa-zise „locuri comune”, despre care se crede că se ştie ce înseamnă, că se 
pot defini, dar care în fapt scapă cunoaşterii clare a celor care le utilizează. Astfel, în timp, 
se produc „contaminări” ale noţiunilor, ale limbajului specific unui domeniu, fapt care 
aduce în faţa traducătorului dificultăţi greu de înlăturat. Concepte cum ar fi sacrul, religia, 
inspirația etc. utilizate necorespunzător, pot duce la imposibilități logice. Utilizând un 
limbaj foarte plastic, Steven Engler arată în esenţă că, atunci când un text religios este 
considerat ca fiind de inspirație divină, aceasta implică în mod automat intraductibilitatea 
sa, deoarece se refuză unei etape a traducerii, anume: interpretării. În continuarea logică a 
acestei idei, s-ar putea afirma că se refuză chiar şi primei etape, anume aceea a înţelegerii 


textului respectiv. Engler arată că: 


„Viziunile necritice asupra traducerii contribuie la vagi apeluri la «sacru» și la 
«sfânb» drept concepte fundamentale în studiul religiei. Dacă aceste concepte 
au vreo valoare, dincolo de relația lor circulară curentă cu conceptul de religie, 
atunci, studierea tipurilor de probleme semantice și ideologice cu care 


traducătorii au de-a face zilnic, este un pas esenţial. Eşecul în a recunoaşte 


% Utilizăm aici, pentru traducere, procedeul calcului. Sintagma originară este: Symbolic Formists. 

cum traducerea bântuie fenomenul sacrului (s.n.) este ilustrată de un punct orb 
care intrigă şi care aparţine teologiei creştine: teoria — creștină verbală 
conservatoare și plenară — a inspirației; aceasta susține că Sfântul Spirit a 
ghidat scrierea Bibliei, dar în acelaşi timp, se neglijează necesitatea 
corespondentă a unei traduceri inspirate (Allert 1999). Aceia care susțin că 
toate religiile sunt manifestări hierofantice ale unei realităţi sacre care le stă la 
bază, eşuează şi ei în mod similar în a lua în considerare distanța semantică 
între un original transcendent și multiplicitatea unor presupuse reprezentări 


lingvistice echivalente.” (Engler 2004: 114) (î. p.) 


Eugene A. Nida îşi exprimă certitudinea că o echivalență formală pe baza 
identității dintre cuvintele aparţinând unor limbi diferite, nu există. Astfel el spune că: 
„(...) nu există doi oameni care să înțeleagă exact același lucru prin acelaşi cuvânt; nu 
există două cuvinte într-o limbă care să aibă exact același sens; nu există două cuvinte în 
două limbi diferite cu înţelesuri identice” (1990: 103). Suntem de părere că afirmaţia sa 
trebuie nuanțată pe niveluri de complexitate semantică. Astfel, considerăm că poate exista 
identitate la nivelul semelor, poate exista identitate — într-un grad mai redus — la nivelul 
unor sintagme, în timp ce la nivelul unităților mai mari de text identitatea devine din ce în 
ce mai estompată. De asemenea, în funcție de gradul de specializare a limbajului, o mai 
mare identitate se poate întâlni în zonele limbajului destinat vieții de zi cu zi, a traiului 
comun, dar poate să devină o rara avis când este vorba de limbajele înalt specializate. În 
ceea ce privește limbajul religios, luând în considerare traducerea textelor creștine între 
limba engleză şi limba română, credem că putem decela o accentuată similaritate religios- 
culturală, căci ambele naţiuni s-au dezvoltat sub cupola aceleiaşi spiritualități şi, chiar 
dacă există diferențe culturale ori doctrinare, putem vorbi, într-o oarecare măsură, de un 
etos similar. 

În ce priveşte traducerea textelor religioase, Eugene A. Nida şi Charles E. Taber 
(1982: 24) caută să definească şi să arate cum se realizează echivalenţa în răspunsurile 
cauzate de TŢ în rândul PŢ, chiar dacă niciodată acest răspuns nu va fi identic ceu cel al 
PS la TS. Riscul nerealizării acestei echivalențe înseamnă un eșec pentru traducător, în 


sensul intenționalității textului său (Nida şi Taber 1982: 24). 

Referitor la posibilitatea traducerii textelor religioase, Nida arată că 
traductibilitatea acestora este facilitată de împrumutul de cuvinte, ceea ce creează punți 
prin care se poate ajunge mai uşor la transmiterea sensului TS în LŢ (2004: 32). În fond, 
creştinismul și-a împrumutat principalii termeni din greacă, ebraică şi latină. Cazul 
ortodoxiei românești este unul specific, pentru că a împrumutat un fond lexical consistent 
din limba slavonă, căruia i-a ataşat de-a lungul timpului semnificaţii noi. Menţionăm aici, 
spre exemplu, dificultăţile legate de traducerea cuvântului duh şi a companionilor săi 
paradigmatici: duhovnic, duhovnicesc. Deşi se întâlneşte în textele de limbă engleză 
sintagma Holy Ghost (Duhul Sfânt), cel mai adesea se utilizează Holy Spirit (Sfântul 
Spirit). Dacă Holy Ghost este ușor recognoscibilă, utilizarea lui Ghost/ghost (duh) fără 
atributul Holy/holy fac ca publicul să înțeleagă mai degrabă fantomă decât Duh. Tot aici 
avem un caz special de lipsă a unei corespondențe formale, directe, pentru duhovnic, care 
poate fi tradus prin spiritual guide (ghid spiritual) sau confessor (confesor), niciuna din 
cele două noțiuni neacoperind întregul sens al cuvântului din limba română. 

Faptul că diferite limbi îşi cristalizează diferite moduri prin care exprimă aceeași 
informaţie, respectiv faptul că există aproape întotdeauna posibilitatea de a exprima diferit 
realitatea analizată/comunicată, face totodată traducerea şi mai dificilă, mai ales pentru că 
traducătorul caută certitudinea celei mai bune variante în multitudinea parafrazelor 
posibile. (Nida 2004: 33). Traducătorul se întreabă — chiar dacă poate nu merge atât de 
departe încât să afirme că traducerea nu este posibilă — cel puţin dacă varianta aleasă de el, 
în urma compromisului realizat, este aptă să transmită sensul textului sursă. 

Nida deplânge faptul că nu poate exista o comunicare absolută a sensurilor nici în 
cadrul aceleiași limbi şi nici între două limbi. lar cu cât limbile diferă mai mult din punct 
de vedere gramatical, lexical, fonetic, sintactic etc. cu atât transmiterea sensului între ele 


este mai dificilă: 


„(...) comunicarea absolută nu este niciodată posibilă, nici la nivel intra-, nici 
inter-lingvistic. Există întotdeauna pierderi, căci niciodată două persoane nu 
înțeleg în mod absolut identic sensurile lexicale şi elementele retorice. 
Dimensiunea acestor pierderi depinde de gradul de diversitate între culturi şi 


limbi. Traducătorul încearcă să le reducă la minimum, fie recurgând la 

redundanţe în text spre a-l face cât mai clar cu putinţă, fie adăugând note 
suplimentare spre a oferi cititorului informaţiile necesare care să-l ajute, de 
exemplu, să aprecieze aluzii literare subtile, obiceiuri ieșite din comun sau 


jocuri de cuvinte.” (Nida 2004: 34) 


Deoarece sensul este mai mult decât cuvântul, sau cuvântul este subsumat sensului 
(vezi conotaţie, denotație, idiom, idiolect, sociolect etc.), Nida, care vede traducerea ca 
transmitere a sensului, extinde procesul traducerii de la nivelul lingvistic la un complex 
rezultat prin adăugarea nivelului paralingvistic și chiar extralingvistic (Nida 2004: 34). La 
aceasta se adaugă şi caracterul de limbaj de grup pe care limbajul religios îl capătă, fapt ce 
creează o anumită familiaritate, care însă nu este nici cea existentă în familie şi nici nu este 
vorba aici de un jargon sau de argou (Nida 2004: 38). 

Apare şi fenomenul de asociere al diferitelor cuvinte la domenii specifice ale vieții, 
fapt care face ca ele să denote în principal anumite sensuri, în contextele date, ori chiar să 
nu aibă nici un sens atunci când sunt folosite în alte domenii. Textele religioase creștine 
sunt caracterizate printr-un lexic specific, care s-a format de-a lungul celor aproape două 
milenii de creștinism. Spre exemplificare, redăm aici câteva cuvinte şi sintagme care în 
ambele limbi, engleză și română, sunt specifice limbajului religios: hirotonire 
(ordination), Maslu (Great Unction), mântuire (salvation), sfințire (sanctification), Holy 
Ghost (Sfântul Duh), Holy Mysteries (Sfintele Taine), Holy Trinity (Sfântă Treime), 
archbishop (arhiepiscop), archpriest (protopop), parish (parohie) etc. 

Dacă analizăm traductibilitatea sau intraductibilitatea textelor religioase din/în 
diverse limbi, constatăm că trebuie să receptăm diferitele afirmaţii ca având un oarecare 


grad de relativitate. Fiind o colecţie de texte religioase, Biblia poate constitui un exemplu 


„(...) deși nu există limbi din care nu se poate traduce, există texte 
intraductibile. Este adevărat că în unele limbi există idoli ai cuvintelor, aşa 


cum există idoli de lemn și traducerea textelor religioase poate fi un bun mijloc 

ale ei fuseseră traduse în 2092 limbi, reprezentative pentru toate familiile de 
limbi de pe glob. Din cauza marelui număr de genuri literare (inclusiv legi, 
epopei, genecalogii, poezii, proverbe, viziuni, ghicitori, rugăciuni, predici, 
scrisori, cronici, litanii şi apocalipse) şi a diferențelor considerabile dintre 
culturi, Biblia pare să conțină astfel de texte intraductibile. Dar consultanții în 
probleme de traducere de la United Bible Society, a căror sarcină este tocmai 
de a se ocupa cu astfel de probleme, nu au descoperit vreun text care să sfideze 
complet corespondenţa între sensurile limbilor, deşi sunt necesare informaţii 
suplimentare în note de subsol pentru a se explica diferenţe de ordin cultural.” 


(Nida 2004: 152) 


al proceselor psihice/lingvistice pe care le implică utilizarea unei limbi pentru a comunica 
receptorului un conţinut cu sens. Cortexul uman are aceleași zone destinate formulării 
conceptelor, emiterii acestora şi receptării lor (Nida 2004: 159). Din acest punct de vedere, 
al universalității în ceea ce priveşte aspectele ei psihologice, putem accede la o 
reprezentare a limbii prin prisma funcțiilor pe care le îndeplineşte în societate, funcţii pe 
care Eugene A. Nida, pe baza atributelor caracteristice lor, le numește astfel: funcții 
interpersonale, funcții informative, funcții imperative, funcţii performative şi funcții 
emotive (Nida 2004: 159). "Toate aceste funcții pot fi identificate în comunicarea care are 
la bază traducerea textelor creştine religioase. În cadrul acestor funcţii, comunicarea are 
loc pe niveluri diferite, date de gradul de apropiere între emitent şi sursă, această apropiere 
fiind în mod intenționat stabilită şi generată de cel care emite mesajul în funcţie de scopul 


pe care urmăreşte să-l atingă prin comunicare. Eugene A. Nida arată că: 


„Funcţia interpersonală a limbii implică negocierea şi/sau menţinerea 
statusului social pentru stabilirea locului în ierarhia socială. În toate limbile 
există cel puţin cinci niveluri diferite, care includ: limbajul ritualic, pe cel 
formal, informal, familiar şi intim. Cei care vor să confere valenţe simbolice 
puterii lor le vorbesc celorlalți «de sus», iar cei ce doresc să dobândească 


putere imită limbajul celor de la putere. Pentru a deveni însă solidari cu 

semenii lor, oamenii încearcă folosirea unui limbaj la același nivel cu cel al 
interlocutorilor. Grupurile închise accentuează adesea sensul de apartenență 


dezvoltându-și propriul jargon sau argou.” (Nida 2004: 161) 


Din punct de vedere al limbajului religios, considerăm că preponderentă este 
comunicarea care se realizează la nivel ritualic — atunci când are loc oficierea Sfintelor 
Taine, ori a altor slujbe şi ierurgii -, dar există şi un nivel familiar şi intim, mai ales atunci 
când are loc dialogul între credinciosul care se spovedeşte şi duhovnicul care-i primeşte 
spovedania şi care îi dă sfaturile ori canonul necesar vindecării. Totodată, deşi nu 
excludem funcția imperativă dintre funcțiile comunicării religioase — căci orice 
comunicare interumană o include într-o anumită măsură -, considerăm că ea este — sau ar 


trebui să fie — prezentă într-o măsură redusă. 


2.2.5. Traducerea în „limbi proaste”. Ierarhia limbilor şi înlăturarea acesteia 

Încă de la începutul traducerilor vernaculare ale textelor religioase creştine - 
preocupările privind traducerea Bibliei fiind primele de acest fel — s-a manifestat opoziția 
acerbă a clerului, care considera că versiunile „originale” ale textelor religioase le situează 
în proximitatea lui Dumnezeu şi că acelea sunt cele „adevărate”, iar prin traducere în ceea 
ce numeau „limbi proaste”, adevărul se va „dilua” ori chiar se va pierde. 

Considerăm că, într-o oarecare măsură, părerile de acest fel erau îndreptăţite la 
momentul în care se punea, spre exemplu, problema traducerii Bibliei (Secolele XIV — 
XV). Limbile naţionale altele decât greaca şi latina nu aveau bagajul conceptual necesar şi 
suficient, din punctul de vedere al lexicului religios, pentru acest fel de întreprindere. 
Limba greacă era limba în care creaseră şi comunicaseră marii filozofi ai lumii antice, iar 
latina preluase — după cucerirea Greciei de către romani — aproape întreaga bogăţie a 
cunoaşterii posibile la acea vreme (chiar dacă, pentru o vreme, limba greacă a rămas mai 
departe să fie utilizată de romani în filozofie şi ştiinţele tehnice). 

Astfel că, atribuind spre exemplu Bibliei Vulgata — care în fapt este tot o traducere 
în limba latină a textelor greceşti şi ebraice — statutul de singură purtătoare a adevărului, 


Biserica Catolică realizează în fapt o ierarhizare a limbilor, deasupra tuturor fiind limba 

latină. Această ierarhizare are profunde implicații sociale şi culturale şi exprimă şi poziția 
de putere pe care căuta s-o aibă Biserica Romano-Catolică, nu numai în domeniul religios 
ci şi în cel social. 

Opunându-se la supremaţia Vulgatei şi susținând necesitatea şi valoarea traducerii 
Bibliei, pe care el a tradus-o în limba engleză - din greacă şi din ebraică -, William 
Tyndale, afirmă că: „(...) limba engleză este mai apropriată de cea ebraică decât latina” 
(Ng 2001: 320). 

În ceea ce priveşte propovăduirea cuvântului lui Dumnezeu în limbi diferite, există 
chiar părerea că publicul țintă va fi „zidit” în moduri diferite, profund influențate de limba 
în care se comunică, iar în acest mod, moralitatea dobândită prin propovăduire va fi una 
diferită şi că, în consecinţă, nu toate limbile sunt „potrivite” pentru a transmite Cuvântul 
lui Dumnezeu (Ng 2001: 315). 

Ierarhia limbilor nu a avut doar rădăcini religioase, ci a fost generată şi de 
tendințele imperialiste ale diferitelor naţiuni, care îşi justificau acțiunile colonizatoare, 
utilizând, printre altele, argumentul că popoarele cucerite erau formate din sub-oameni, 
asta şi datorită faptului că aveau limbi inferioare. lată ce spune în acest sens Georges L. 


Bastin: 


„Medierea lingvistică colonială arată de asemenea o clară ierarhie a limbilor: 
pe primul loc spaniola, iar uneori latina, limbi civilizate capabile să exprime 
fidel şi precis conceptele necesare pentru evanghelizare, iar pe locul doi 


limbile indigene considerate barbare, vagi şi incoerente.” (Bastin 2014: 80) (t. 


p.) 


Pentru a înlătura distincția artificială impusă de ierarhizarea limbilor, partizanii 
libertăţii de a traduce vor milita în direcția acceptării şi afirmării - ca fiind „necesară” - a 


ceea ce ei numeau „eroarea traducătorului” care traduce texte religioase creştine. Astfel: 


„In interpretarea corectă a traducerii, cititorul creştin efectuează de asemenea o 
(eroare de) traducere a identității: «In Hristos nu este nici franceză nici 


engleză, ci francezul este englezul însuși, iar englezul este francezul însuşi. În 


42 


Hristos nu este tată ori fiu, nici stăpân ori slugă, nici rege ori supus.» (fol. 
162; Walter 1: 296) (t. p.). Identitatea națională este tradusă eronat așa încât 
franceza devine engleză și engleza franceză, iar ierarhia (a limbilor, n.n.) este 
ştearsă. Distincţiile etnice şi sociale sunt aplatizate în această formulare de a 


construi o comunitate creştină nediferenţiată.” (Bastin 2014: 81) (t. p.) 


Desigur că în prezent, cu atât mai mult cu cât aproape toate limbile au evoluat, mai 
ales pe fondul schimburilor interculturale - realizate şi prin prodigioasa şi neobosita 
activitate de traducere -, considerăm că nu mai poate fi vorba de vreo ierarhizare a limbilor 


din punct de vedere al capacității de a exprima adevărul de credinţă al creştinismului. 


2. 2. 6. Vizibilitatea!! / invizibilitatea traducătorului. Adaptarea ca metodă de 

traducere 

Considerăm că un aspect foarte important al traducerii textelor religioase creștine 
este cel legat de vizibilitatea / invizibilitatea traducătorului (Venuti 2008). Acest aspect 
poate fi discutat desigur doar într-o anumită măsură, pentru că nu poate fi vorba despre o 
invizibilitate totală, aşa cum nici nu se poate vorbi despre traducerea unui text creștin 
astfel încât acesta să devină un „text al traducătorului”, respectiv un TŢ care să indice 
pregnant persoana care l-a tradus. 

La o primă vedere, în ceea ce priveşte traducerea textelor religioase, traducătorul ar 
trebui să rămână, în măsura în care acest lucru este posibil, invizibil. Aceasta şi din cauza 
faptului că „vizibilitatea” traducătorului individualizează mesajul şi restrânge audiența 
textului — deşi aceasta trebuie să fie şi se vrea, în cazul textelor analizate, a fi una 
universală. 

Considerăm că vizibilitatea / invizibilitatea traducătorului sunt date şi de metodele 


pe care le utilizează când traduce. O traducere prin echivalență formală reduce 


1 Textul original: «In Christ there is neither french nor english, but the frenchman is the enghlishmans owne 
selfe, and the english the frenchmens owne selfe. In Christ there is neither father nor sonne, neyther maister 
nor servant, neyther husband nor wife, neyther king nor subject». 


1! Avem aici un caz concret de lipsă a echivalentului lexical direct pentru termenul markedness (engleză). 

vizibilitatea, pe când o traducere prin echivalență funcțională face ca traducătorul să fie 
mai vizibil. 

Vizibilitatea traducătorului este cu atât mai mare cu cât el foloseşte mai substanțial 
procedeul adaptării, în cadrul celei de-a patra etape a procesului de traducere, respectiv în 
timpul reformulării, pentru a obține în LŢ acea naturaleţe de care vorbeşte Eugene A. 
Nida. Cum vizibilitatea / invizibilitatea traducătorului ţin atât de aspecte obiective (limbile 
între care se face translatarea, sociolect etc.), cât şi de aspecte subiective (idiolect), în 
funcție de aceste aspectele putem vorbi de „intervenţii” obiective şi subiective ale 
autorului asupra textului. 

Intervenţiile subiective ale traducătorului la rândul lor pot fi clasificate în 
intervenţii care sunt determinate de prezenţa unui anumit context în care el acționează 
pentru realizarea traducerii textului dat, dar şi de ceea ce s-ar putea numit o pură 
subiectivitate, care ţine doar de ceea ce el dorește ori nu. Ultimul tip de intervenţii este 
considerat a fi deliberat, deoarece traducătorul nu este obligat să le facă. Există însă şi 
situații în care cel care comandă traducerea poate impune traducătorului anumite restricții, 
dacă nu cumva chiar o cenzură (Bastin 2014: 77). La o scară potrivită și cu nuanțele 
necesare, considerăm că, aparținând unui anumit cult creştin, unei anumite biserici 
creştine, aderând deci la o doctrină creştină specifică, traducătorul îşi impune de asemenea 
şi o autocenzură, care-l determină să devină vizibil din punct de vedere al concepției sale 
religioase, concepţie care poate fi identificată în textul tradus. 

Făcând o adjoncţie între termenii traducere şi adaptare, a fost creat termenul de 


12 


„tradaptare” *, iar autori precum Georges L. Bastin, referindu-se la intervenţiile deliberate, 


care fac traducătorul să devină atât de vizibil, se întreabă dacă: 


„Aceste decizii (de intervenţie deliberată, n.n.) (...) implică ele trădare, logică, 
relevanţă, sau simplul moft al agentului (traducător, n.n.)? Explică para-textele 
asemenea intervenţii deliberate? Este conceptul de «traducere asumată» 


(Toury 37) adecvat pentru a justifica o asemenea distanță?” (Bastin 2014: 78) 


(t. p.) 


12 Originalul în engleză: tradaptation (Bastin 2014: 77). L-am preluat aici prin transliteraţie/calc. 

Concluzionăm că o lipsă absolută de vizibilitate a traducătorului este imposibilă, 
căci traducerea ca proces de redare a unui sens are loc prin intermediul idiolectului celui 
care traduce. Comparând traductologia cu antropologia, din punctul de vedere al agentului 


care acționează (traducător ori etnograf), Susan M. DiGiacomo spune că: 


„Noţiunea traducătorului neutru, ca o încercare de a rămâne „nevăzut”, pentru 
a obține înțelesul pur, aminteşte de imaginea etnografului care şterge toate 
urmele prezenţei sale din text pentru a prezenta deosebirea «pură» - dar totuşi 
în termeni pe care cititorul să poată să-i înțeleagă ușor. În traducere, ca şi în 
etnografie, granița ce separă familiarizarea cu străinătatea de ştergerea 
alterității, este periculos se subțire. Problemele de reprezentare, agenţie, 
subiectivitate și putere, sunt subliniate prin a face explicită atât poziția 


traducătorilor cât şi pe cea a etnografilor.” (DiGiacomo 2014: 111) (t. p.) 


În ceea ce priveşte traducerea textelor religioase, invizibilitatea traducătorului 
conferă cititorilor încredere în textul receptat. Textul religios, în special cel al Scripturii, 
fiind considerat sfânt, inspirat de Dumnezeu - Cuvânt al lui Dumnezeu - solicită din partea 
traducătorului o cât mai redusă vizibilitate, aşa încât textul să nu fie perceput ca venind 
„de la cineva”, ci de la Dumnezeu: „(...) cititorii speră să nu li se reamintească faptul că ei 


citesc (doar) o traducere” (Eyl 2014: 319 apud John Sturrok 1990: 993) (t.p). 


2, 2.7. Uzul şi abuzul de limbajul religios!* 

Desigur că traducerea textelor religioase, ca rezultat al unei activităţi umane, poate 
fi efectuată sub imperiul unor idealuri generoase, profund umane, în scopul comunicării a 
ceea ce traducătorul consideră a fi adevărul de credință, dar poate fi şi ideologizată, 
radicalizată, făcută în scopul răspândirii unor doctrine distorsionate şi distorsionante, care 
pot avea grave consecinţe asupra omenirii în general, ca și asupra destinelor individuale. 

Considerăm că fanatismul apare într-o oarecare măsură în orice religie; iar aceasta 


duce la o anumită alură a limbajului religios, la caracteristici specifice acestui fenomen. 


15 Titlu preluat după: Colin Eimer. 2013. „Use and Abuse of Religious Language - A Jewish View”, 
European Judaism. Vol. 46 Issue 1, pp. 36-42. 

Discursul religios, propunându-şi să exprime adevăruri absolute, afirmând că deține 
adevărul absolut, afirmă implicit că orice altceva este fals. Acest fapt întâlneşte uneori, pe 
traseul istoric al devenirii sale, dorința de a se impune cu orice chip, prin orice mijloace, 
asupra acelora care au alte convingeri şi care, aparţinând unor alte credințe, sunt din start 
calificați drept păgâni. A aparține unei anumite religii — de regulă celei a asupritorului, a 
cuceritorului — te ridică, de la sine, deasupra învinşilor, te transformă într-un supraom. 
Învinșii sunt suboameni, așa cum au fost considerate populaţiile Americii de Sud de către 
spanioli ori de către portughezi, ori indienii de către Imperiul Englez, ori congolezii de 
către stăpânirea Regelui Leopold, ori populaţiile slave ori evreii de către nazişti. În ceea ce 
priveşte ultimul popor menţionat, ca un corolar la întreaga desconsiderare şi vituperare a 
poporului evreu de-a lungul istoriei, suntem în deplin asentiment cu marele Petre "Ţuţea, 
care spune: „Eu nu pot să fiu antisemit. Să nu uităm că Hristos nu s-a născut la Găești!” 
(Ţuţea 1991: 77). 

Vorbind dintr-o perspectivă evreiască, a celui care aparține unui popor supus 
aproape pe toată durata existenţei sale, de către alte popoare, abuzului religios, Colin 
Eimer sintetizează viziunea sa privitoare la limba în general, ca potențială creatoare atât de 


bine cât şi de rău. Astfel: 


„Limba are potenţialul de a fi folosită pentru bine sau rău. Chiar şi în cele mai 
bune cazuri, când cuvintele sunt tratate cu grijă şi respect datorită acestui 
potenţial, a traduce ceea ce înseamnă un cuvânt din limba sursă în limba ţintă, 
este foarte dificil. Când limbajul este susținut de îngrijorări şi motive 
întunecate, de zel religios, de fanatism şi alte asemenea, potențialul poate 
deveni actual. Religiile ştiu cât de inadecvate sunt cuvintele pentru a descrie 
experienţa ultimă şi din această cauză ele au o răspundere particulară de a 
folosi cuvintele cu mare grijă. Ele se află la începutul şi la capătul abilității 
limbajului de a inflama patimi, de a stârni furie care se revarsă în acțiune 


distructivă.” (Bimer 2013: 36) (t. p.) 

Unităţile lexicale primesc conotaţii peiorative, descalificante, uneori chiar din 
cauza celor care traduc, căci, eşuând în a contextualiza textul sursă, ei creează astfel un 
potențial negativ, care se răspândește cu valoare de postulat în mentalul colectiv. 

Un prim exemplu de traducere care a generat trăiri negative este cel al receptării 
proverbului evreiesc: «Ochi pentru ochi, dinte pentru dinte». Scos din context, acest 
proverb sugerează că poporul evreu ar avea un caracter răzbunător, că etosul evreiesc ar fi 
unul ce este străbătut ca un fir roşu de o atitudine revanşardă. Dacă această viziune se 
extrapolează, se ajunge la aberaţii de felul acelor părți ale teoriei conspirației care afirmă 
că Protocoalele înfelepților Sionului sunt adevărate (şi nu scrise ca minciună 
propagandistică, sub oblăduirea lui Goebbels!) şi că evreii urmăresc să cucerească lumea 
pentru a distruge creștinismul. Însă, traducătorul care se apleacă cu seriozitate asupra 
analizării contextului în care acest proverb a apărut, observă că prin această zicere s-a 
exprimat, la nivelul de înțelegere al oamenilor de atunci, nevoia de compensare a pierderii 
ori a suferinţei cauzate de acțiunea cuiva (Eimer 2013: 38). 

Modul în care Torah - Legea ebraică - este receptată din cele mai vechi timpuri și 
până azi vine să argumenteze ceea ce unii cercetători numesc interpretare, ca fază a 
procesului de traducere (Nida 2004: 10), ori adaptare (Bastin 73-74), ori contextualizare 
(Robertson 2014: 367-368). Astfel, deși în mod uzual Torah este tradusă ca lege, ori ca 
învățătură, ea este aproape echivalentă, în ceea ce priveşte poporul evreu, cu etosul 
religios al acestui popor, cuprinzând toată învățătura de credinţă și interpretările acestei 
învățături, din toată istoria poporului evreu; Torah trebuie receptată ca un fenomen în 
continuă evoluție şi interpretare, deci în continuă contextualizare. „Evreii o citesc (7orah, 
n.n.) rar, poate niciodată, fără a o interpreta. Ceea ce este tipărit, chiar și pe paginile celui 


mai sacru text, este pur şi simplu un punct de plecare pentru o călătorie” (Eimer 2013: 38- 
39) (t.p.): 


„Oricum ar înțelege Torah, sfinţenia şi divinitatea acesteia, nici un evreu 
religios, de nicăieri, nu ar citi Torah fără a face, de asemenea, o interpretare a 
textului. Aceasta poate să însemne a ne uita la comentariile tradiționale 
produse de-a lungul secolelor, ori adăugarea propriului comentariu. Acest 


proces de interpretare a început cel puţin acum 2000 de ani şi posibil chiar mai 

devreme. Și continuă tot timpul. Fiecare generaţie trebuie să interacționeze cu 
textul, să-l citească, să-l interpreteze, să-l traducă în termenii propriei 


cunoașteri, experienţe, înțelegeri a vieții.” (Eimer 2013: 39) (t. p.) 


Când traducem facem, vrând-nevrând, supoziţii atât despre autorul textului sursă / 
despre textul sursă, cât şi despre publicul ţintă, deoarece funcționarea noastră intelectuală 
este atât sursă cât şi rezultat al idiolectului, dar și al sociolectului. Nu ne putem sustrage în 
nici un fel acestor două influenţe. Totodată, cel care a produs textul sursă este şi el sub 
dominația celor două realități enunțate, iar noi, ca traducători, experiem mesajul transmis 
din exteriorul realității care l-a generat. Acest fapt, combinat cu caracteristicile specifice 
ale religiei, duce la manifestarea următoarelor realităţi legate de religie în general, care 


influențează traducerea textelor religioase: 


„(...) Religia are o minunată capacitate de triumfalism, pentru a crede că ea şi 
numai ea, a găsit adevărul şi calea către Dumnezeu. (...) Adevărul — adevărat. 
Cel mai mare pericol reprezentat de orice religie este acela de a pretinde că 
este posesoarea adevărului întreg, autentic şi absolut — pentru că aceasta 
înseamnă, desigur, că celelalte religii nu îl au. Adevărul nu poate fi separat de 
punctul de vedere fundamentalist. Și aceasta pare să fie cea mai letală doctrină 


la care religia poate subscrie.” (Eimer 2013: 41) (î. p.) 


Utilizat pentru a coagula energii negative, pentru a atribui eșecurile proprii unor 
acțiuni ipotetice — ori nu — ale celor care aparţin uneia sau alteia dintre religii, limbajul 
religios poate genera convulsii istorice cu urmări catastrofale. Mesajul distructiv este 
atribuit unei realități conceptuale situată dincolo de realitatea imediată, deasupra 
omenescului, iar justificarea crimelor de tot felul se încearcă a fi făcută chiar prin 
prezentarea acestor crime ca fiind cerute de divinitate. Traducerea poate fi parte la acest 


proces sau, dimpotrivă, poate acţiona într-un sens contrar, benefic. 

2. 2. 8. Contextualizare şi traducere. Traducerea intra-linguală 

Noţiunea de contextualizare (şi întreaga sa paradigmă) este probabil categoria / 
termenul cel mai greu de încadrat într-o definiție mai succintă ori mai largă — ori, am 
îndrăzni să spunem, în orice fel de definiţie —, în primul rând din cauza conţinutului său 
extrem de vast. Avem în cazul contextualizării un caz clasic de noțiune care apare şi se 
folosește ca un „loc comun”, cu un conținut ce pare a fi de-la-sine-înţeles, dar care scapă 
unei definiri riguroase. Credem că în acest caz, orice definire duce la o restrângere a 
nenumăratelor sensuri care pot fi / şi sunt atribuite acestui termen. Paradigma termenilor 
de „context” şi „contextualizare” a generat noțiuni ca de pildă: „context cognitiv”, 
„context de situație”, „context extralingvistic”, „context lingvistic”, „de-contextualizare”, 
„procese şi indicii de contextualizare” (Lungu Badea: 2003: 37, 39, 37-38, 36, 44, 40), ori 
„context semiotic” (Sebeok 1995: 27) etc. 

Necesitatea de a opera cu termenul de „contextualizare” în traducerea textelor de 
orice fel, mai cu seamă a celor creştine — din cauza atotprezentei primejdii de a da naștere 
unor traduceri anacronice — este una care ocupă un loc important în prim-planul 
abordărilor mai recente din domeniul traductologiei. Contextualizarea limbajului nu poate 
fi restrânsă la mijloacele, oricât de vaste, ale lingvisticii, fiind mai degrabă un concept cu 
profunde implicaţii interdisciplinare. 

Din punctul de vedere al rigurozității ştiinţifice, cercetarea şi traducerea textelor 
religioase este desigur dependentă de configuraţia intelectuală, spirituală şi profesională a 


traducătorului/cercetătorului. lată ce spune Jenifer Eyl în acest sens: 


„Prin limbajul nostru noi trădăm paradigma noastră esențialistă creștină. (...) 
Traducerile prin perspectivă teologică aduse în discursul nostru de cercetători 
(...) maschează trecutul însuși ca palimpsest pentru auto-înțelegerea și 
esenţialismul creștine. În loc să mute textul mai aproape de cititor, cercetătorii 


trebuie să mute cititorul mai aproape de textele vechi.” (Eyl 2014: 334) (t.p.) 
Limba este parte a întregului uman social şi cultural, iar a încerca să o tratăm 
separat poate duce la concluzii restrictive ori chiar paradoxale. Limba nu numai că este 


parte a complexului societate-cultură, dar este şi într-o evoluţie permanentă în strânsă 

legătură eu el (Bassnett 2014: 108). Când traducătorul purcede la traducerea unui text 
religios creştin, trebuie să se asigure că prin cercetarea întreprinsă, în legătură cu textul 
respectiv sau în backgroundul profesiunii sale, el este avizat în legătură cu sociolectul 
perioadei în care textul respectiv a fost produs. 

Referitor la evoluţia limbii, o evoluţie ce are loc în comun cu toate celelalte aspecte 


sociale şi culturale, abordarea interdisciplinară a traductologiei a determinat următoarele: 


„În ultima decadă, studiile de traductologie au suferit o schimbare culturală, în 
comun cu științele umaniste. S-au formulat întrebări despre măsura în care un 
traducător este preocupat nu numai de traducerea textului, ci şi de traducerea 
culturii din care textul derivă. (...) există constrângeri în limbaj în interiorul 
cărora traducătorul trebuie să opereze, dar există și constrângeri mai largi, de 
tip cultural.” (Bassnett 2014: 108) (t. p.); „Deoarece problemele traducerii sunt 
în mod inerent inter-disciplinare, este folositor să supunem atenției o varietate 


de perspective.” (Bassnett 2014: 107) (t. p.) 


Faptul de a aparține unor culturi diferite atribuie textului sursă şi textului ţintă 
caracteristici proprii, în funcție de importanţa / statutul de putere al celor două limbi din/în 
care se face traducerea. „Disparitatea dintre sistemele rețelelor culturale în diferite locuri și 
timpuri este o problemă foarte reală pentru traducător” (Bassnett 2014: 108) (t. p.). 

Unul dintre nenumăratele aspecte particulare ale contextualizării, dar totodată unul 
dintre cele mai importante, este acela al evoluţiei unei limbi în timp, evoluţie ce determină 
necesitatea traducerii intra-linguale. 

Majoritatea limbilor moderne au variante arhaice, a căror folosire a încetat. Un 
studiu oricât de sumar al acestor limbi vechi arată cât de substanțială a fost evoluţia lor 
până la a se ajunge la formele folosite azi. 

Limbajul teologic are însă o tendință conservatoare foarte pronunţată. În mediile 
teologice există îngrijorarea că prin traducere intralinguală s-ar pierde bogăţia 
semnificaţiilor pe care termenii originari le-au acumulat în decursul mileniilor. 

Teologia ortodoxă română prezintă la rândul ei tendința menţinerii în utilizare a 


unor termeni vechi, de sorginte slavonă, greacă şi latină, mai ales în ceea ce priveşte 

activitățile cultice, dintre care exemplificăm aici doar câţiva: acoluții, anagnost, agneţ, 
antimis, catavasie, catismă, condac, copie (cuţitaş în formă de suliță cu vârful în formă de 
triunghi), colimvitră, denie, Didahie, ecfonis, ectenie, efod, engolpion, felon, hirotesie, ilit, 
indition, irmos, irmologhion, litia, minei, molitfă, molitfelnic, octoih, omiletică, omofor, 
ostiarii, paremie, pavecerniță, prapori, proscomidiar, pidalion, proestos, podobie, 
pericopă, stihar, stihoavnă, sinodicon, umivalniţă, vohod etc. Explicaţiile unora dintre 
aceste cuvinte nu figurează nici măcar în Dicţionarul explicativ al limbii române. A le 
traduce într-o altă limbă necesită bune cunoştinţe, practice şi teoretice, privind tipicul şi 
liturgica ortodoxe române, cât şi identificarea cât mai exactă atât a termenilor echivalenți 
şi a aspectelor cultice şi dogmatice implicate de traducere. 

Termeni precum cei prezentați mai sus, care nu numai că nu aparţin limbii române 
curente, dar poate nu au avut niciodată un uz larg răspândit — folosirea lor fiind restrânsă 
doar la cler — sunt cu dificultate receptați de publicul larg. Considerăm că asemenea 
termeni ar trebui „traduşi” în termeni actuali, însă o asemenea întreprindere deosebit de 
complexă necesită sprijinul larg al unor colective de teologi şi lingviști. 

Apar totodată o discrepanţă între scriitura textelor sacre şi textul vorbit al diferiților 
predicatori, precum şi o diferență de limbaj clară, în textele teologice moderne, între 
considerațiile teologilor care le produc şi citatele din textele cu care-şi argumentează 


afirmaţiile. 


3. Traducerea textelor religioase creștine ca produs. Aspecte lexicale — 
terminologice şi dogmatice 

În cele ce urmează, vom analiza diferite aspecte cărora traducerea textelor 

religioase creştine le este tributară, cum sunt: tendinţa de a traduce anacronic prin 

adăugarea la semnificațiile originale ale textului sursă a unor elemente apărute ca urmare a 

evoluţiei doctrinare, manifestarea în textul tradus a tendinței conservatoare a concepției 

despre anumite aspecte ale vieții, precum și dificultățile generate spre exemplu de 


posibilitatea ca în limba sursă să existe goluri semantice ori lexicale. 

3. 1. Anacronismul ca eroare de traducere 

O eroare frecventă ce ține de eludarea voită ori neintenționată a contextului 
istorico-social în care a fost elaborat textul sursă este aceea de a-l privi prin prisma 
ethosului, patosului şi logosului momentului în care textul respectiv este tradus în limba 
ţintă, anume de a considera TS ca fiind contemporan cu actul traducerii. 

Astfel, traducătorul conferă lexicului folosit în TS semnificațiile pe care acesta le 
are în prezent, semnificații care s-au cristalizat, mai ales în cazul unor termeni creştini 
foarte importanţi, de-a lungul mileniilor. 

Anacronismul constituie un caz particular al părtinirii în traducere, manifestat cu 
precădere în cazul textelor religioase, căci este o manifestare a faptului că intenţiile 
misionare ale traducătorului primează asupra conținutului. Prin extrapolare, anacronismul 
în traducere poate duce la anacronism şi la concluzii eronate în studiul religiei. 

În cele ce urmează vom ilustra afirmaţiile noastre prin analizarea preocupărilor 
prezente ale unor autori în ceea ce priveşte traducerea unor termeni fundamentali pentru 


întregul eșafodaj al creștinismului. 


3. 1. 1. Traducerea lui preuma 

Un prim termen a cărui traducere este discutabilă din perspectiva anacronismului 
este cel de pneuma. Primul dintre autorii creştini care-l consemnează în scris este 
Apostolul Pavel. 

În mod obişnuit, o traducere curentă va echivala pneuma cu spirit. În mod specific 
ortodoxia română folosește termenul duh (de proveniență slavonă). Sociolectul şi 
idiolectele actuale conferă automat profunde semnificații creştine termenului: a treia 
Persoană din Sfânta Treime, Sfântul Duh, Duhul Adevărului. Însă, aşa cum unele studii 
argumentează, originile termenului nu au fost unele creștine. 

La vremea când Apostolul Pavel îşi desfăşura activitatea misionară de răspândire a 
Evangheliei lui Hristos, terminologia creştină nu era nici pe departe definită, cristalizată. 
Creştinismul de-abia începea să se afirme, iar preluarea categoriilor (în sens aristotelic) 
existente la vremea respectivă, pentru a exprima procesele unei spiritualități în devenire, 


poate fi considerat un lucru firesc. Este important de reținut că afirmarea creştinismului 

vine pe fondul contestării sale violente de către iudei, de către adepții religiilor păgâne, dar 
şi de către filozofii vremii. 

Propovăduirea lui Pavel trebuie să explice mesajul pe care-l transmite într-o formă 
care poate fi înțeleasă de oamenii cărora li se adresează. Astfel, el preia acest concept, 
pneuma, din lexicul grecesc, în care avea unul dintre cele mai importante roluri. Dar 
înțelesurile sale nu erau deloc „creştine”. Astfel, el exprima noţiuni precum: respirație, aer, 


suflet, spirit etc.: 


„Pneuma era înţeles, în general, de gânditorii medicali şi de filozofi, ca o substanță 
fiziologică şi cosmologică care era activă în cantități diferite în toate zonele 
cosmosului. Oamenii aveau o cantitate notabilă de pneuma, iar zeii aveau o şi mai 
mare şi mai rafinată cantitate. Este important de precizat că pneuma era o legătură 
între cele mai joase, cele mai crude forme de viață psihică — fiind prezent in 
cantități foarte mici în lucruri cum ar fi pietrele - şi cele mai rarefiate lucruri, 
anume zeii. Nu exista o prăpastie ontologică de netrecut între oameni şi zei, ci era 


în schimb o ierarhie de substanţe interdependente.” (Robertson 2014: 365-366) (t. 
P.) 


Găsim în fragmentul citat unele dintre rațiunile care probabil l-au determinat pe 
Apostolul Pavel, în lipsa unei alte alternative, să aleagă pneuma pentru a denumi duhul. 
Unele dintre acestea ar fi putut fi: comunicarea duhului trimis de Hristos apostolilor, 
proveniența divină a duhului, faptul că duhul afectează / influenţează atât sufletul cât şi 
trupul etc. Este probabil şi faptul că Apostolul Pavel încerca să transmită prin utilizarea lui 
pneuma şi un conţinut legat de trăirea religioasă prin participarea la Hristos, prin primirea 
Duhului Sfânt. Este cert, însă, că teologia personalistă (referitoare la Persoanele Sfintei 
Treimi) începe să se dezvolte mult mai târziu, ca răspuns la frământările care-şi vor afla 
răspunsul definitiv în clarificările date de cele şapte Sinoade Ecumenice şi care sunt 
sintetizate în Crez (Simbolul de Credinţă). 

În orice caz, folosirea lui pneuma nu a rămas fără urmări, ba chiar a generat 
profunde caracteristici ale spiritualității modernă, spiritualitate care, aşa cum o arată şi 


numele, nu poate fi separată de spirit (pneuma) (Robertson 2014: 369). 

Dar Apostolul Pavel folosea termenul de pneuma într-un alt context decât cel 
actual. Astfel că, traducând pneuma din Epistolele Pauline în mod strict prin duh (spirit), 


nu reuşim să captăm înţelesul iniţial, iar astfel traducerea noastră este una anacronică: 


„Când abordăm un gânditor cum este Pavel și citim cuvintele sale despre rolul 
«spiritului» în gândirea sa, sau când el numeşte ceva ca fiind «spiritual», noi 
credem că Pavel sugerează ceva din altă lume, ceva inefabil, ceva limitat la 
experiența subiectivă a cuiva, ceva ce se referă la un Dumnezeu în mod 
calitativ separat de orice altceva. Acest cadru conceptual este anacronic pentru 
citirea scrisorilor lui Pavel şi conduce la înțelegerea greşită în contextul său 


istoric şi intelectual.” (Robertson 2014: 369-370) (t. p.) 


Când citim în scrierile Apostolului Pavel despre pneuma — mai ales dacă avem 
formaţie de teologi — suntem înclinați să credem că şi el, Dumnezeiescul Apostol, deținea 
întregul bagaj de cunoştinţe al pneumatologiei actuale, dezvoltate de-a lungul a aproape 
două mii de ani de creştinism. Însă, orice încercare de a înţelege adevăratele semnificaţii 
pe care Apostolul Pavel le dădea termenului nu pot fi azi decât speculaţii. Pentru decelarea 
unei înțelegeri cât mai apropiate de realitate trebuie studiate conexiunile contextuale ale 
termenului de pneuma nu doar cu filozofia şi religiile manifeste în secolulu I, dar şi cu 
medicina, căci această din urmă disciplină avea la vremea respectivă un mod aparte de a 
aborda relația suflet / trup / pneuma. Totodată, este important să ţinem cont și de faptul că 
disciplinele vremii (medicină, filozofie) împrumutau deseori una alteia nu doar aparat 
conceptual dar şi conţinut teoretic şi practic. 

Unii autori (Roberts 2014: 341-342) sunt şi mai tranşanți atunci când se referă la 
traducerea lui pneuma prin duh (spirit) arătând că: „(...) sunt de asemenea (...) traduceri 
problematice cum ar fi transformarea lui pneuma dintr-o substanță fizică într-o persoană 
distinctă (...)” 

Unele cercetări recente arată cum semnificațiile lui pneuma au evoluat de la 
descrierea unor mecanisme materiale (Robertson 2014: 377) spre a denota/conota 


mecanisme psihice, de simţire, de trăire. 

Dacă ar fi să luăm, spre exemplu, pasajul din Romani 2, 28-29: „(...) nimeni nu 
este evreu în ceea ce se poate vedea nici circumcizia nu este în aparența în carne, ci mai 
degrabă cineva este evreu în partea non-aparentă, iar circumcizia inimii are loc prin 
pneuma nu prin literă. Această din urmă laudă a omului nu este pentru oameni, ci mai 
degrabă pentru Dumnezeu”, acest pasaj poate fi înţeles diferit, în funcţie de perspectiva 
din care îl receptăm. Astfel, dacă privim afirmaţia din punct de vedere teologic, vom avea 
o anumită înţelegere, iar dacă o privim din punct de vedere medical şi social, vom avea o 
alta. Însă avem aici, totodată, un caz ilustrativ despre modul în care traducerea, desprinsă 
de context, generează anacronismul, căci: „Limba greacă nu face aici distincție între 
material și spiritual (derivată din ideile occidentale moderne, anacronice), ci face distincție 
între ceea ce este aparent (vizibil, n.n.) și ceea ce este mai puțin aparent (vizibil, n.n.)” 


(Robertson 2014: 378). 


3. 1. 2. Traducerea lui hamartia 

Un al doilea concept pe care-l vom analiza este acela de hamartia, care provine de 
asemenea din limba greacă. În cazul acestui termen, se constată o restrângere, atunci când 
este tradus, a câmpului semantic corespondent, la un singur înţeles, anume la acela de 
păcat, deşi în perioada în care acest cuvânt începea să fie încorporat în terminologia 
creştină, sensurile sale mai includeau: „greşeală”, „eroare”, sau „lucruri pe care le-am 
înţeles greşit” (Roberts 2014: 340). 

Faptul descris mai sus reprezintă un alt caz ilustrativ al modului în care, prin 
traducere anacronică, se extinde, din prezent spre trecut, semnificaţia/semnificațiile pe 
care un cuvânt le-a acumulat în timp. Astfel, receptarea de către publicul ţintă va include — 
desigur fără a fi menţionată expres — presupunerea eronată că respectivul cuvânt avea, la 
momentul scrierii textului sursă, înțelesul pe care îl are în zilele noastre. 

În ceea ce priveşte traducerea lui hamartia doar prin păcat, ea determină: „(...) 
cititorii să importe doctrine teologice unificate despre păcat în texte scrise cu mult înainte 


ca aceste doctrine să fi fost dezvoltate” (Roberts 2014: 340) (t. p.), iar: 


„(...) traducerea anumitor cuvinte (cum este şi hamartia, n.n.) reflectă 


concepte teologice care nu au fost între înțelesurile care erau la îndemâna 

autorilor și audienței din perioada antică. Alegerea unor anumiţi termeni 
englezești implică existența în antichitate a unui set de interese sociale, 
religioase şi teologice care, deși sunt de-a gata inteligibile și aplicabile 
sensibilităților moderne, nu se aliniază automat cu interpretările istorice 


plauzibile.” (Roberts 2014: 341) (î. p.) 


Enciclopediile şi dicționarele moderne definesc păcatul în moduri diferite, de la o 
ofensă pe care păcătosul o aduce lui Dumnezeu atunci când îi iese din cuvânt, respectiv 
atunci când îi încalcă poruncile, până la a defini un termen general uman, care exprimă 


mai mult o stare de angoasă decât una legată de relația cu divinul: 


„Provenind din idei despre anxietatea universală a omenirii, exprimate de 
autori ca Mircea Eliade, Paul Ricoeur, Martin Heidegger, ori E. R. Dodd, 
definiția păcatului în The Encyclopedia of Religion (Enciclopedia Religiei) 
declară că: „Pe scurt, de la a fi anxios, omul a devenit nefericit, lovit de 
sentimentul de vină, legat de un accident inițial care se repetă la nesfârşit în 
existența umană şi care poate fi numit păcat... care (păcatul sau vina) vine 
într-o mare varietate de nuanţe, în acord cu variatele sensibilităţii reprezentate 
de un mare număr de sisteme de simţire religioase ori filozofice” (LaCocque 


1995: 325).” (Roberts 2014: 343) (t. p.) 


Concluzionăm că, în ceea ce priveşte traducerea termenului de hamartia doar prin 
echivalarea cu termenul de păcat, s-a restrâns viziunea asupra mesajului original, s-a 
încălcat contextualitatea şi a fost realizat un transfer al unui aparat conceptual şi doctrinar 
existent în momentul efectuării traducerilor, dar anacronic dacă ne referim la momentul 


producerii textului sursă. Astfel că: 
„Plasarea înţelegerii teologice moderne a păcatului sub autoritatea textelor 


religioase, prin practicile de traducere necritice, nu doar că produce un 


anacronism, dar de asemenea întăreşte adevărul presupus al acelor concepte 

teologice într-un fel care preîntâmpină analiza lor critică.” (Roberts 2014: 363) 


(t.p.) 


3. 1. 3. Traducerea lui ek/hlesia 

Ecclesia este un termen pe care se sprijină o întreagă disciplină teologică: 
ecleziologia. Totodată, ecclesia este un termen fundamental soteriologiei, căci mântuirea, 
conform teologiilor creștine ortodoxă şi catolică, nu poate avea loc decât în și prin 
Biserică, în comuniunea şi în comunitatea credincioşilor, care se roagă împreună. 

Totodată, ecclesia/Biserica, în dogmatica creștină, are sensuri deosebit de 
complexe, denumind: locul/locașul destinat rugăciunii (biserica drept construcție), 
structura instituţionalizată a Bisericii reprezentată de cler, adunarea credincioşilor care se 
roagă în comuniune şi comunitate (sinaxa); Biserica este luptătoare, respectiv comunitatea 
celor care prin Sfântul Botez au fost primiţi aici pe pământ în Biserică și care se află pe 
drumul către mântuire, dar Biserica este şi biruitoare, adică formată din credincioşii care 
s-au mântuit şi care aşteaptă în ceruri judecata cea de obşte; Biserica este Trupul lui 
Hristos, iar Hristos este Capul Bisericii, credincioşii fiind mădulare ale lui Hristos ş.a.m.d. 

Dar toate aceste semnificații au fost adăugate în aproape două milenii de meditație 
creştină, ele neexistând la vremea la care Apostolul Pavel prelua acest termen şi îl utiliza 
pentru a desemna o adunare a celor care primeau noua învățătură. Traducerea lui ek/k/esia 
prin biserică are, în viziunea unor autori, efecte problematice, căci implică un anacronism 
care duce la următoarele efecte: „1) păstrează o înţelegere esenţialistă, investită teologic, a 
istoriei Bisericii Creştine şi, poate mai important: 2) ascunde cititorului / studentului / 
cercetătorului ceea ce Paul făcea de fapt cu acest cuvânt.” (Eyl 2014: 316) (t. p.) 

Dar oare care puteau fi sensurile în care Apostolul Pavel rostea / scria / recepta 
cuvântul ekklesia? 


Iată unele dintre posibilele răspunsuri: 


„Pavel nu se referă la biserici sau la Biserica Creştină, ci la adunarea poporului 
lui Dumnezeu la Sinai/Horeb. El nu face creştini din păgânii care-l urmau, ci 
face cvasi-iudei din neamurile (non-iudeii, n.n.) care-l urmau” și: „,[...] munca 


lui Pavel este aceea de a adopta neamurile (non-iudei, n.n.) în (teoretic fixă dar 

practic fluidă) etnicitatea casei lui Avraam. [...] Contrar aproape tuturor 
interpretărilor date lui Pavel, Apostolul nu convertește ci încorporează. [...] 
Această încorporare este îndeplinită prin participarea în Hristos, participare 
care înzestrează pe cei care-L urmează cu pneuma Dumnezeului lui Israel.” 


(Ey1 2014: 321) (t.p.). 


Afirmațiile de mai sus sunt de o foarte mare îndrăzneală, căci, din punct de vedere 
teologic, aduc o oarecare atingere modului în care Biserica în general îl prezintă pe 
Apostolul Pavel. Le menţionăm însă aici, pentru a ilustra o dată mai mult, modul în care, 
traducând anacronic, textul țintă eludează contextualitatea care a caracterizat textul sursă. 

Analizând ekklesia din punct de vedere etimologic, constatăm că, la origini, el era 
utilizat de greci în special în zona politicului, mai ales pentru a desemna participarea 
bărbaţilor care aveau statut de oameni liberi la dezbaterea problemelor cetăţii, la luarea 
prin vot a deciziilor care influențau viața cetăţenilor. Dar acest cuvânt poate fi cu deplină 
îndreptăţire utilizat pentru a denumi Biserica în atributele sale de instituție/organizație care 
beneficiază de autonomie în existența şi activitatea sa, care are dreptul la a se guverna 
singură, care-şi conduce aparținătorii (Eyl 2014: 322). Un atribut pe care ekklesia îl 
presupunea, dar care este azi doar într-o măsură foarte restrânsă aplicabil Bisericii, este 
aceea de participare democratică la conducerea treburilor bisericeşti, căci, chiar dacă 
există o oarecare participare a laicilor la conducerea treburilor Biserici, aceasta este una 
destul de restrânsă. 

Există argumente - privite prin prisma teoriei și practicii sociologice, acestea par a 
avea o valoare de adevăr — care arată că la vremea când Apostolul Pavel se referea în 
Epistolele sale la ekk/esia, nu putea fi vorba de biserică, pentru că creștinismul — aşa cum 
noi înzestrăm azi, acest termen, cu semnificațiile pe care le-a dobândit în istorie — nu 
exista, dar şi pentru că „formarea unei «noi» comunități nici nu este instantanee și nici nu 
există doar pentru că o persoană (fie Pavel sau un teolog creştin) o doreşte, sau o pretinde” 
(Eyl 2014: 329) (t. p.). 

În concluzie, traducerea ca un fapt de la sine înţeles, a lui ekklesia din Epistolele 
Sfântului Apostol Pavel prin biserică, duce la eludarea caracterului de proces al dezvoltării 


semnificațiilor pe care acest cuvânt le-a acumulat de-a lungul secolelor de folosire, 

atribuind totodată un context socio-cultural şi religios anacronic celui în care ek//esia a 


fost folosit de autorul epistolelor Pauline. 


3. 1. 4. Femeia în traducerile textelor biblice 

Dumnezeu creează pe Eva ca un ajutor necesar lui Adam, amândoi, bărbatul și 
femeia fiind „după chipul şi asemănarea” Creatorului. Unul dintre cele mai puţin înţelese 
versete ale Bibliei este următorul: „Și a făcut Dumnezeu pe om după chipul Său; după 
Chipul lui Dumnezeu l-a făcut, a făcut bărbat şi femeie” (Facerea 1, 27). Nu ne vom 
hazarda să interpretăm din punct de vedere teologic acest verset, căci el este dificil chiar şi 
pentru mari teologi. Vom sublinia însă că el arată fără putinţă de tăgadă, că femeia este 
după chipul lui Dumnezeu, iar acest fapt anulează din start orice ierarhizare între bărbat şi 
femeie, deoarece chipul lui Dumnezeu este acelaşi; nu există un chip al lui Dumnezeu 
superior ori inferior altui chip al lui Dumnezeu. Pentru a lega problema statutului femeii 
de problema pierderii/adăugării/adaptării în traducerea textelor religioase creștine, vom 
aminti aici că spiritul (Duhul) este de gen neutru în greacă, de gen masculin în română, 
dar este de gen feminin în ebraică, limbă din care au fost preluate textele Vechiului 
Testament (Munger 2015: 7)!. 

Statutul femeii nu este acelaşi în toate denominaţiunile creştine. În catolicism și 
ortodoxie, femeia are doar un rol oarecum auxiliar, ea neputând accede la statul de preot, 
aceasta în condiţiile paradoxale ale unui cult de hiperdulie (cinstire deasupra sfinților şi 
îngerilor, dar mai puțin decât adorarea datorată lui Dumnezeu) acordat Maicii Domnului. 
În schimb, Biserica Anglicană permite hirotonirea femeilor și există chiar femei episcop. 
Unele secte creştine trec cu vederea sau chiar o desconsideră pe Maica Domnului, existând 
erezii care afirmă chiar că Fecioara Maria a avut din relaţia cu Iosif şi alți copiii, aceia 
fiind de fapt cei numiţi „frații lui lisus”. 

Menţionăm aici că cea care a avut curajul de a merge, după Crucificare, Moarte și 


Îngropare, la mormântul Domnului, a fost Maria Magdalena, nicidecum apostolii care 


14 „Este de notat faptul că nici chiar cea mai literală traducere nu traduce întotdeauna limbajul original în 
mod literal. Un caz relevant implică Duhul Sfânt. loan 14, 17 în limba greacă se referă la acea persoană a 
Treimii cu «it. Din treizeci de traduceri englezești care folosesc pronume în acest loc, toate utilizează 
«lui/el». Asemenea, traducerea englezească nu relevă genul lingvistic în Facerea 1, 2. O traducere literală ar 


urma variantei în ebraică: «spiritul lui Dumnezeu, ea plutea pe deasupra apelory».” (Munger 2015: 7) (t. p.) 

stăteau încuiaţi!5 „de frica evreilor”!€. Ei i s-a arătat Îngerul Domnului!” care i-a dat vestea 
Învierii Lui. Prima persoană căreia i s-a arătat Hristos după Înviere a fost o femeie, care 
I-a îmbrățișat picioarele. Cea care a dus apostolilor vestea despre Învierea Domnului a fost 
o femeie, iar apostolii au întâmpinat-o cu neîncredere. 

Maica Domnului este pilda cea mai înaltă a ascultării omeneşti, căci atunci când 
îngerul Gabriel îi aduce Buna Vestire, ea nu se opune în niciun fel, nu se îndoiește aşa cum 
au făcut, în general apostolii, ci răspunde: „lată roaba Domnului. Fie mie după cuvântul 
tău!” (Luca 1, 38). Teologia liturgică ortodoxă o numește cu cuvintele: Mireasă a lui 
Dumnezeu, Preacurată, Preamilostivă, Fecioară, Năstrapă de Aur, Doamna cerului și a 
pământului, Maica Celui Preaînalt, Ceea ce a crescut Strugurele cel de Taină, Sceptru 
cinstit al Împăratului Hristos, Scaun al Celui Preaînalt, Uşa cerului, Rugul cel nears, 
Lumina a toată lumea, Bucuria celor necăjiţi, Izbăvirea celor din nevoi, Grabnică scăpare, 
Sfeşnic de aur, Rai, Biserică ş.a.m.d. (Psaltirea 1994: 354-363). 

Ne întrebăm atunci, de unde atâta îndârjire împotriva femeii, în special la Sfinții 
Părinți ai Bisericii? Poate că totul se datorează faptului că cei care au fundamentat 
doctrinar creștinismul se luptau pe calea ascezei, căutând să elimine din viaţa lor afecte 
precum foamea, frigul, dar şi impulsul/nevoia sexuală. Şi acuzau pentru neputinţele lor, pe 
aceea pe care ei o socoteu a fi vinovată: femeia. Considerăm că o atare poziție este una 
greşită, căci în fapt acuză pe Dumnezeu că a greşit creând femeia... Aducem aici şi 
argumentul preoţiei generale, pe care o are orice creştin, bărbat ori femeie, după Botez. 


8 


Cel botezat, bărbat ori femeie, devine astfel preot '* în cadrul creaţiei lui Dumnezeu; omul, 


indiferent de sex, este chemat să îndumnezeiască creația şi să se îndumnezeiască pe sine, 
aducându-se pe sine și aducând creația îndumnezeită ca jertfe bine primite lui Dumnezeu 


(Stăniloae 2004: 43). 


15 „Dar şi nişte femei de ale noastre ne-au înspăimântat ducându-se dis-de-dimineaţă la mormânt.” (Luca 24: 
22) 

16 loan 20: 19. 

17 Luca 24, 5. 

18 „Despre preoţia generală primită de credincioși prin taina Mirungerii, Sfântul Macarie Egipteanul 
spune: Oamenii sfinţiți prin Ungere devin creștini pentru a fi împărați, preoţi și prooroci ai Tainelor 


cereşti ” (Stăniloae 1997, vol. III: 34) 

Chiar şi în contextul puţinelor lucruri spuse mai sus în legătură cu subiectul femeii, 
traducerea nu numai a termenului în sine, dar şi a altor termeni cu care este în legătură în 
textele religioase creştine, iscă desigur controverse. 

Traducerea, influenţată de contextul în care are loc, de sociolect şi de idiolect, este 
părtinitoare şi în cazul femeii (dar nu în favoarea ei!). Astfel, traducerea grecescului 
adelphoi este efectuată folosind echivalentul fraților, ceea ce este o eroare limitativă, căci 
exclude din start prezenţa în rândul semnificaţilor a femeilor. Însă în unele contexte date, 
adelphoi denumeşte şi surorile, fapt care ne-ar obliga mai degrabă la a traduce fraților și 
surorilor (Munger 2015: 6). 

Tot în defavoarea femeii este tradus şi cuvântul grecesc aner, care este echivalat 
automat cu cel de bărbat, dar el uneori înseamnă şi cineva ori persoană, deci poate 
însemna și femeie (Munger 2015: 7). 

În ceea ce priveşte menţionarea în Epistolele Pauline a femeilor diacon!” (diaconul 
fiind pe prima treaptă a preoţiei, primind această calitate, în zilele noastre, printr-o slujbă 
specială, numită în cultul ortodox român hirotesie), acest fapt este ori trecut cu vederea de 


traducători, ori „interpretat” ca însemnând altceva. 


3. 2. Necesitatea definirii / redefinirii unor termeni teologici termenilor 

Parfrazând faimosul aforism al filozofului Martin Heidegger, care solicită ca: 
„înainte de a discuta, să ne definim termenii!”, vom afirma la rândul nostru că înainte de a 
traduce texte creştine religioase, trebuie să definim / ori să avem definiţi termenii specifici, 
care au implicaţii teologice. Anumite cuvinte, chiar dacă au sens în colocaţiile în care se 
folosesc, pot fi inacceptabile din punct de vedere teologic şi doctrinar în limba ţintă. A 
folosi pentru a ne referi la Iosif în calitatea sa de „sor a/ Mariei” în loc de „logodnic al 


Mariei” (Matei 1, 16, 19)%, ori a numi pe Maria „soția lui Iosif” în loc de „logodnica lui 


19 „Și vă încredinţez pe Febe, sora noastră, care este diaconiţă a Bisericii din Chendrea” (Romani 16, 1). În 
KJB avem: ”I commend unto you Phebe our sister, which is a servant of the church which is at Cenchrea:” 

% În KJB avem, spre exemplu: “And Jacob begat Joseph the husband of Mary, of whom was born Jesus, 
who is called Christ.” (Mt. 1: 16); “Then Joseph her husband, being a just man, and not willing to make her 
a publick example, was minded to put her away privily.” (Mt. 1: 19); “But while he thought on these things, 


behold, the angel of the Lord appeared unto him in a dream, saying, Joseph, thou son of David, fear not to 

Iosif” (Matei 1, 20, 24) anulează substanţa însăşi a întregii teologii creştine cu privire la 
fecioria Mariei, atât înainte cât şi după naşterea lui Hristos, cât şi doctrina conform căreia 
Hristos lisus s-a născut fără să poarte păcatul strămoşesc, iar Maica Sa L-a luat în pântece 
fără „să fi fost ispitită de bărbar”. 

Un caz ilustrativ în ceea ce priveşte definirea termenilor principali folosiți în 
traducerea unui text este cel al Filocaliei Engleze (Palmer, Ware, Sherrard 1973-1995), la 
care autorii au conceput un Glosar al termenilor importanţi, iar fiecăruia dintre aceşti 
termeni ei adaugă explicații privind înţelesul pe care domniile lor îl acordă termenului 
respectiv. Autorii îşi justifică demersul de a constitui un glosar al termenilor utilizați, 


astfel: 


„Am prevăzut cei mai importanți termeni ascetici (din limba greacă, n.n.) 
într-un glosar, specificând cuvintele englezești pe care le-am folosit în 
traducerea lor şi sensul pe care li-l atribuim; am indicat de asemenea locul în 
care apar pentru prima dată în traducerea însăşi. Dar adevărata lor esență va fi 
înțeleasă doar dacă cititorul va pătrunde chiar mai adânc în înţelesul pasajelor 
unde aceste cuvinte se găsesc — într-adevăr, pe măsură ce cititorul pătrunde 
mai adânc în teoria şi practica avansării pe calea spirituală, ele îi vor servi ca 


semne de orientare.” (Palmer, Ware, Sherrard 1973-1995: Volumul 1: 17) (t. 
p-) 


În continuare, vom analiza câţiva dintre aceşti termeni, fără a avea pretenţia că sunt 
cei mai importanți ori cei mai problematici, însă atrăgând atenția asupra faptului că textul 
țintă rezultat prin traducere, utilizând aceşti termeni, îşi păstrează caracterul ortodox. 

Mai întâi, cu păstrarea proporțiilor şi a măsurii, dorim să ne exprimăm dezacordul 
cu autorii glosarului, în ceea ce priveşte folosirea lui incarnation în loc de embodiment, 
pentru a numi Întruparea Fiului lui Dumnezeu. Deşi încarnare acoperă parţial elementele 


doctrinare, el tinde să reducă actul întrupării la faptul că Fiul lui Dumnezeu ia asupra sa 


take unto thee Mary thy wife: for that which is conceived in her is of the Holy Ghost.” (Mt. 1: 20); “Then 
Joseph being raised from sleep did as the angel of the Lord had bidden him, and took unto him his wife:” 
(Mt. 1: 20) etc. 

un trup de carne. Dar, Hristos își asumă prin întrupare toate aspectele şi afectele 
caracteristice omului, mai puțin păcatul. Prin încarnare poţi lua, fiind Unul din Treime, un 
trup căruia să nu-i fie foame ori sete, care să nu cunoască durerea, deci care să nu te facă 
să suferi - şi iată aici o cale spre multele erezii care vorbesc împotriva faptului că Hristos a 
fost om deplin şi Dumnezeu deplin. Considerăm că, şi din punct de vedere stilistic, acest 
materialism scolastic pe care termenul de încarnare ni-l sugerează ar avea multiple 
neajunsuri. Prin Întrupare, Hristos se face, zicând aşa, după chipul şi asemănarea omului, 
pe care, prin restaurare, îl ridică din nou la chipul și asemănarea Sa. 

Termenul contemplație (contemplation), deseori folosit de Sfinții Părinţi, este 
definit în g/osarul Filocaliei Engleze ca o percepţie ori o viziune a intelectului, prin care se 
poate dobândi cunoaștere spirituală. Teologia filocalică operează deseori cu dihotomia 
viață practică şi viață contemplativă; în cazul primei noţiuni, este vorba de lucrarea cu 
fapta a virtuților; în cazul celei de-a doua, după ce ascetul s-a purificat împlinind poruncile 
şi lucrând virtuțile, el vede, pe treptele de început, rațiunile simple ale lui Dumnezeu din 
lucruri, iar atunci când ajunge pe treapta rugăciunii curate, el vede chiar pe Dumnezeu, în 
măsura în care acesta este posibil omului (Sfântul Maxim Mărturisitorul) (Palmer, Ware, 
Sherrard 1973-1995: Volumul 4: 429). 

Dispassion este termenul utilizat de aceeaşi autori pentru a traduce azoera — 
apatheia, al cărei echivalent în limba română este despătimirea, ori lipsa patimilor (eng. 
passionlessness) (Palmer, Ware, Sherrard 1973-1995: Volumul 4: 429). Semnalăm faptul 
că termenul de dispassion este utilizat în limba engleză în principal pentru a numi condiția 
psihologică ori chiar psihiatrică, caracteristică depresiei în diferitele ei grade. Dar termenul 
de despătimire / dispassion semnifică în accepțiunea Sfinților Părinţi o stare pozitivă şi nu 
una negativă. Ea nu înseamnă inactivitate ci abilitatea de a nu te mai lăsa rănit / influenţat / 
distras, de stimulii interiori ori exteriori. 

Inima (heart) are conotații care cel mai adesea trebuie receptate de cititor ca 
indicând altarul pe care persoana se aduce pe sine ca jertfă bine primită lui Dumnezeu, 
locul unde la Botez intră harul lui Hristos, locul unde este invocat şi unde vine să 
locuiască, la cei puri, Hristos. În inima omului, primindu-l pe Hristos, prin Duhul Sfânt, se 
extinde Împărăţia lui Dumnezeu (Palmer, Ware, Sherrard 1973-1995: Volumul 4: 431) 
(Stăniloae 1997 :93). 

Rugăciunea lui lisus (Jesus Prayer) (Inooi evxm — lisou evchi) denumeşte 
rugăciunea scurtă, formată, aşa cum spun Sfinții Părinți, din „cinci” cuvinte: «Doamne 
Iisuse Hristoase, Fiul lui Dumnezeu, miluieşte-mă pe mine (păcătosul)!» (Palmer, Ware, 
Sherrard 1973-1995: Volumul 4: 433). Această rugăciune este numită în ortodoxie şi 
Rugăciunea Inimii, căci cel care o practică cheamă neîncetat pe Hristos în inimă. 

Un termen care, dacă nu este bine definit, poate duce la confuzii, este acela de 
patimă (passion, (zâog — pathos). Înţelesul creștin-ortodox al acestui cuvânt este unul 
negativ, spre deosebire de utilizarea sa cotidiană. A fi pasionat de ceva poate avea 
conotaţii pozitive, a avea patima a ceva, este întotdeauna negativ. În limba engleză avem 
passion/pasionate, în timp ce în română, avem variantele pasiune/pasionat dar şi 
patimă/împătimit. Autorii Filocaliei Engleze au definit termenul de passion ca fiind: „o 
poftă ori un impuls, cum ar fi mânia, dorinţa ori gelozia, care domină violent sufletul” 
(Palmer, Ware, Sherrard 1973-1995: Volumul 4: 433) (t. p.). 

În Glosarul ataşat Filocaliei Engleze se defineşte și termenul de reason (Grăvora — 
dianoia) — probabil din cauza faptului că în limbajul comun înseamnă mai degrabă 
„motiv” (rațiunea a ceva) decât „raţiune” (ca facultatea de a raţiona). Astfel, reason este 
definit ca facultatea generală a ființei umane de a raționa. Poate că folosirea termenului 
rationality (raționalitate, dar şi rațiune) ar putea elimina din start efortul cititorului de a 
determina din context dacă cel care îl utilizează se referă la motiv ori la rațiune. 

Isihasmul ca doctrină mistico-ascetică este în fond o căutare a liniștii prin 
despătimire, o linişte (7ovyia — hesychia) (sau liniștire cum o mai numesc textele vechi) 
care permite isihaștilor să primească şi să perceapă pe Dumnezeu. Exprimarea acestui 
concept în limba engleză implică o serie de dificultăți, legate de faptul că nu există un 
echivalent direct. Astfel că autorii folosesc sti//ness, pe care, deoarece înțelesul său uzual 
este acela de nemișcare, îl descriu ca semnificând în accepțiunea lor: „o stare de linişte 
interioară, de linişte mentală şi de concentrare, care apare în legătură cu / şi este adâncită 
de practicarea rugăciunii pure şi de paza inimii şi a minţii. Nu este o simplă tăcere, ci o 
atitudine de ascultare față de Dumnezeu şi deschiere față de EI” (Palmer, Ware, Sherrard 
1973-1995: Volumul 4: 436) (t. p.). 

Ne oprim aici în demersul nostru privind prezentarea modului în care autorii 


Filocaliei Engleze au definit termenii pe care i-au utilizat în traducere, căci dorința noastră 

a fost aceea de a exemplifica şi de a aduce în discuţie necesitatea unor demersuri similare 


în ceea ce priveşte traducerile de texte religioase creştine între limbile engleză şi română. 


3. 3. Importul cuvintelor importante din textele religioase sursă 

O modalitate de a evita restrângerea, prin traducere, a semnificațiilor unor termeni 
pe care limba sursă a textelor religioase — ebraica, greaca, latina — i-a conceptualizat, dar 
care nu au echivalent direct în limba țintă, este preluarea termenului respectiv în forma 
originară. În felul acesta, cuvântul își păstrează sonoritatea, forța simbolică, dar oferă şi 
posibilitatea de a-i fi adăugate semnificaţiile dorite. În asemenea cazuri este nevoie de 
ataşarea unor note descriptive/explicative pentru ca publicul țintă să-l poată recepta corect. 

Acest proces este destul de des prezent în viaţa şi activitatea curentă. Un exemplu 
la îndemână este preluarea de cuvinte prin metoda importului, din limba engleză, cuvinte 
care însă, prin folosire în limba română, își modifică în timp, parțial ori total, 
semnificațiile iniţiale. 

O dificultate în preluarea cuvintelor în forma pe care o au în limba sursă este 
reprezentată de faptul că limbile ebraică, greacă ori slavonă, au semne grafice diferite de 
cele latine. În acest caz se poate utiliza transliteraţia, procedeu folosit pe scară largă în 
preluarea termenilor din limba greacă, aşa cum am exemplificat în subcapitolul anterior. 

Termeni care exemplifică afirmaţiile noastre sunt de exemplu: pneuma, eclezia, 
isihia, prezbiter, etos, patos etc. 

Un avantaj al preluării cuvintelor în forma lor din original este și faptul că se poate 
păstra astfel încărcătura contextuală a timpului în care aceste cuvinte au fost folosite 
inițial. Prin aceasta, se evită parțial anacronismul în traducere (Robertson 2014: 366), deşi 
considerăm că, indiferent de voinţa traducătorului, atunci când cuvântul este perceput de 


receptori, poate primi valenţele idiolectului acestora. 


3. 4. Golurile semantice și golurile lexicale 

Așa cum Eugene A. Nida afirmă, limbile au aspecte absolut arbitrare în 
constituirea şi folosirea lor, respectiv nu există o legătură directă de cauzalitate între 
modul în care cuvintele sunt formate din sunete şi conținutul exprimat, respectiv între 


semnificant şi semnificat (Nida 2004: 32). 

De asemenea, unele realități pur şi simplu nu sunt reprezentate în limba ţintă, 
deoarece nu sunt prezente în viaţa populaţiei care vorbește acea limbă. Un exemplu în 
acest sens este modul descriptiv în care băştinaşii din Papua Noua Guinee comunică 
realitatea pianului, folosind limba neo-melaneziană: „o cutie neagră, loveşti dinți şi ţipă” 
(Nida 2004: 33). 

Exemplul de mai sus este caracteristic pentru noţiunea de anizomorfism 
interlingual, formulată de Menachem Dagut (1981: 63) (apud Eyl 2014: 317-318). În ceea 
ce privește acest concept, creatorul lui deosebește două forme ale golurilor semantice: 
golul lingvistic şi golul referenţial, menţionate mai jos în ordinea crescătoare a 


dificultăţilor pe care acestea le pun traducătorului. Ele sunt definite astfel: 


„Golul lingvistic este întâlnit atunci când limba ţintă împarte un concept cu 
limba sursă, dar nu are acel concept redus la un singur şi comprimat 
identificator/semnificant (sau cuvânt). (...) Golul referențial este mai 
complicat, deoarece chiar conceptul în sine nu apare în ambele limbi. Astfel că 
nu poate fi tradus; poate fi redat doar perifrastic și explicat în detaliu.” (Eyl 


2014: 317-318) (£.p.) 


Considerăm exemplul preluat de la Eugene A. Nida referitor la modul în care 
papuașii numesc pianul ca un gol semantic, ca și în exemplul care urmează, prezentat de 
acelaşi autor, preluat de la nativii americani atunci când au comunicat pentru prima dată 
realitatea bicicletei: „omul alb se așează și umblă” (Nida 2004: 33). 

Cea de-a doua categorie, aceea a golului referențial, considerăm că este 
reprezentată de acele realităţi pentru care traducătorul nu găsește în cultura țintă o realitate 
similară la care să se raporteze. Acesta ar fi cazurile de preluare din limba greacă a unor 
concepte precum pneuma, eclezia (ecclesia), ori Euharistia (Eucharist). Aceste concepte 
au fost preluate prin calc şi transliterație pentru a exprima realități care la începuturile 
creştinismului erau noi chiar și pentru receptorul de limbă greacă. 

Golurile semantice au generat, desigur, golurile lexicale. Dacă nu ai un înțeles pe 
care vrei să-l comunici atunci limba folosită nu simte nevoia de a constitui cuvinte sau 


grupuri de cuvinte corespunzătoare. Prin preluarea credinţei creştine, limbile vernaculare 

au fost puse în fața faptului de a împrumuta împreună cu doctrina și termenii aferenți 
acesteia, pentru a putea recepta şi comunica această doctrină. 


Exemple în acest sens, în limba engleză, sunt cuvintele: 


„biserică, credință, păcat, Spirit şi păgân, (care, n.n.) vin să acopere (sau să 
facă vizibile) golurile lexicale între limba greacă a primului secol şi engleza 
modernă şi astfel prezintă locuri comune de gândire, practică și experiență 
între lumile vorbitorilor celor două limbi unde asemenea locuri comune nu 


există” (Ey 2014: 317). 


Jennifer Eyl adoptă o poziţie tranșantă în privinţa a ceea ce numeşte „ascunderea 
golurilor semantice din limba ţintă”, de către traducători, prin utilizarea de cuvinte din 
limba ţintă. Autoarea arată că această opţiune de traducere prejudiciază actul cercetării 


religioase, care nu trebuie confundat cu o activitate de prozelitism religios: 


„Asemenea «completări» presupun adesea alegeri ideologice și teologice care 
afectează cercetarea academică. Scopul cercetării creștinismului timpuriu nu 
este acela de a produce noi adepţi ai lui lisus, nici acela de a proiecta pe textele 
vechi proba adevărului moral ori religios, susțineri care s-au dezvoltat mult 


după ce textul sursă a fost scris.” (Eyl 2014: 335) (t. p.) 


Plecând de la chiar existenţa acestui fenomen al golurilor semantice, Susan Basnett 
neagă în termeni fără echivoc teoria universaliilor lingvistice (Bassnett 2004: 108), 
arătând totodată că diferenţele culturale se reflectă tocmai în această prezentă a golurilor 
semantice. 

Încheiem acest subcapitol cu întrebarea retorică pusă de Susan Basnett în articolul 
menţionat: „Ce vom face ca traducători, când un cuvânt pur și simplu nu există într-o altă 


limbă nici ca semnificant nici ca semnificar?” (Bassnett 2004: 108). 

3. 5. Aspecte gramaticale şi retorice privind traducerea textelor religioase între 
limbile engleză şi română 

Credem că este tautologic a afirma aici că între limbile engleză şi română există 
semnificative diferențe gramaticale. În cele ce urmează, vom încerca să redăm unele 
aspecte practice, concrete, întâlnite de noi pe timpul traducerii textelor religioase creştine 
între cele două limbi. 

Unele substantive care în limba engleză nu au plural, cum ar fi evi/ness (răutate), 
în textele creştin ortodoxe româneşti sunt deseori prezente la plural: răutăți. Astfel că 
sintagma războiți de răutăţi străine (Stăniloae, 1947: 307) prin traducere va deveni warred 
by foregin evilness (războiţi de răutate străină), recurgând-se la tehnica transpoziției. 

Textele religioase creştine în limba engleză ortografiază substantivele și pronumele 
prin care se numesc Persoanele Divine cu litere mici, în timp ce în limba română, pentru a 
exprima pietatea, cuvintele respective se încep cu litere mari. Spre exemplu: numind pe 
Iisus Hristos, expresia Fiul său Cel Unul-Născut, se ortografiază în versetul corespunzător 
în limba engleză avem: her firstborn son (Matei/Matthew 1, 25). 

Diatezele activă, pasivă şi reflexivă diferă în anumite cazuri în exprimarea folosită 
în locuri corespondente. Astfel, în versetul pe care îl redăm mai jos, se poate constata că 
dacă în limba engleză avem diateza pasivă, în limba română avem diateza reflexivă; 
diferența între cele două implică și o diferență de percepţie — vindecarea prin forțe proprii 


ori cea cu un ajutor venit din exterior: 








Și cei chinuiți de duhuri necurate se 
vindecau 


And those who were tormented by evil 
spirits were made whole 





Luca: 6, 8 Luke: 6, 8 





Din punct de vedere lexical, ceea ce uneori în limba engleză este redat prin 
sintagme, în limba română este redat printr-un singur cuvânt, recurgând-se din nou la 


transpoziţie şi, simultan, la îngustarea sensului, ca în exemplele de mai jos: 








iată magii de la Răsărit au venit în 
Ierusalim 
Matei: 2, 11 


behold, there came wise men from the east 
to Jerusalem 
Matthew: 2, 1 








duhovnic 





spiritual guide 

Trebuie să menționăm de asemenea faptul că adjoncția elementelor de compunere 
cu valoare de superlativ ator-, prea-, înalt prea-, la cuvintele rădăcină, pentru a exprima o 
evlavie maximă, face ca substantivele, spre exemplu, dar uneori şi adjectivele, să devină 
construcții specifice limbii române creştine religioase şi să ridice probleme specifice 
golurilor semantice - chiar dacă doar parţial - atunci când se traduc în limba engleză. 
Oferim câteva exemple în acest sens: Atotimpărăteasca Treime (Stăniloae 1993: 135), 
Atotslăvita, Închinata şi Atotlăudata Treime (Stăniloae 1948: 242), preanepătimitor 
(Stăniloae 1976: 173), preaiubitorul (Stăniloae 1948: 164) şi exemplele ar mai putea 
continua. 

În cazul teologiei apofatice al Părintelui Dumitru Stăniloae întâlnim drept 
caracteristică faptul că, prin catahreză retorică, folosind adjoncția, transformă cuvinte care 
în mod obişnuit au caracter pozitiv-afirmativ, în cuvinte cu caracter negativ, ca de 
exemplu: nefelurime (Stăniloae 1976: 161), nemulțumitoare (Stăniloae 1976: 161), 
neprisosire (Stăniloae 1948: 289), nedestoinic (Stăniloae 1976: 174), necercarea binelui 
(Stăniloae 1976: 185), nemutabilitate (Stăniloae 1997: 160) ş.a. 

Ne oprim aici cu analizarea aspectelor gramaticale şi retorice, căci dorinţa noastră 
a fost doar aceea de a le semnala ca elemente ce concură la generarea acelei rezultante 


poate fi considerată traducere corespunzătoare, acceptabilă. 


4. Responsabilitatea traducătorului de texte religioase creștine 

Preocupările privind traducerea textelor religioase aduc în discuţie, desigur, faptul 
că traducătorul este responsabil pentru traducerea pe care o produce. Această 
responsabilitate este înțeleasă pe două paliere, respectiv, abordarea profesional-morală şi 
religioasă pe care cel care traduce trebuie s-o aibă drept călăuză permanentă în demersul 
său, dar și faptul că traducătorul va fi făcut responsabil pentru traducerea căreia i-a dat 
naștere. 

În această idee, putem vorbi de ceea ce se numește comportament traductologic 
responsabil (Engler 2014: 109). Traducătorul trebuie să fie permanent preocupat de 
calitatea traducerii pe care o produce, să cunoască atât de mult cât este posibil la scară 


umană aspectele pe care activitatea sa traductologică le presupune şi le generează. 

Eugene A. Nida vorbeşte de faptul că nu limbile sunt responsabile pentru existența 
unor traduceri neadecvate, ori mai puțin bune, ci traducătorii înşişi: „Nu există nici o 
deficiență inerentă limbilor, ci numai o frecventă lipsă de sensibilitate din partea 
traducătorilor” (2004: 153) (t. p.). 

Credem că traducătorii de texte religioase creştine trebuie să abordeze activitatea 
lor într-un mod echilibrat, flexibil, fiind atenţi atât la principiile lingvistice cât şi la cele 
teologice. Chiar dacă traducerea unui text religios este în mod necesar părtinitoare, căci 
exprimă doctrina religioasă a celui care traduce, acest fapt nu trebuie să ducă până la 
anularea principiilor traductologice referitoare la context. Dacă istoria este dată omului 
pentru a deveni capabil să primească Revelația (Stăniloae 2005: 27), atunci traducerile 
noastre nu trebuie să fie anacronice, căci contextul istoric are rostul lui revelator. Însă, o 
atitudine contrară şi extremă, aceea de a menţine cu orice preţ termeni vetuşti, care nu mai 
sunt acceptaţi/folosiţi/receptați de comunicarea curentă, poate fi la fel de păguboasă; 
traducerea intra-linguală a limbajului religios trebuie să fie o preocupare constantă a 
teologilor şi a lingviștilor, chiar dacă moderată şi justificată doar de necesităţi de 
comunicare reale. 

Traducătorul de texte religioase are o mare şi grea responsabilitate, pentru că el 
comunică publicului ţintă o viziune a sa asupra textului sursă, iar această viziune devine 
conținut ontologic pentru cititori. Publicul ţintă își modelează viaţa religioasă, principiile 
morale, credinţa, în funcţie de rezultatul traducerii, care, în esență, îi comunică ceea ce 
Dumnezeu îi cere să facă. O traducere care face ca mesajul divin să fie greşit interpretat, 
poate avea consecințe soteriologice majore: chiar până la pierderea mântuirii. Miza 
traducerii textelor religioase este, deci, mântuirea (Ng 2001: 333). 

Încheiem acest subcapitol cu cuvintele lui Michael Marlowe (2010), citat de 
Jennifer Eyl (2014: 319); 

„Dacă credem că fiecare cuvânt din Biblie este inspirat de Dumnezeu, cum putem 


fi neglijenţi cu aceste cuvinte?” (t. p.) 
5. Concluzii 
Traducerea textelor religioase creştine este un domeniu care a suscitat şi sucită 


numeroare controverse. Tocmai din acest motiv, domeniul este intens studiat, atât pornind 

de la lingvistică spre teologie, cât şi invers. Traducerea este văzută și ca un proces 
comunicaţional, iar traducătorul este considerat un comunicator de primă importanţă, care 
face posibilă redarea în LȚ a discursului din LS, încercând mereu să treacă peste diferitele 
obstacole, de la golurile semantice şi lexicale până la anacronism şi reglementări stricte - 
acestea din urmă fiind impuse în încercarea de a conserva caracterul inspirat divin al TS. 
Traducătorul trebuie să aibă în mod constant în vedere responsabilitatea sa 
referitoare la traducerea textelor religioase creştine, căci, prin mesajul său, transmite 
norme de viață ce vor fi aplicate de credincioşii creştini care îi receptează traducerea. 


Astfel că, prin TŢ, traducătorul influenţează, uneori hotărâtor, PŢ. 


7l 


CAPITOLUL II 
O ABORDARE LINGVISTICĂ A UNOR VIZIUNI DOCTRINARE ASUPRA 
TRADUCERII TEXTELOR CREȘTINE RELIGIOASE. PREOCUPĂRI ALE 
LINGVIȘTILOR ȘI TEOLOGILOR ROMÂNI PRIVIND TRADUCEREA ȘI 
REGLEMENTAREA TRADUCERII TEXTELOR RELIGIOASE CREȘTINE 


1. Introducere 

Apartenența la o denominaţiune religioasă creștină nu îşi restrânge influența doar 
la aspecte legate de rit, simboluri, veșminte, doctrină religioasă, ci generează anumite 
caracteristici inclusiv în ceea ce priveşte modul de gândire şi simţire al persoanei în cauză. 
În ceea ce priveşte traducerea textelor religioase creștine, traducătorilor li se impun reguli 
stricte ori, dimpotrivă, li se oferă o maximă libertate, iar acest fapt este determinat de 
viziunea privind traducerea, pe care o au structurile de conducere ale unei denominaţiuni. 

Problema centrală a traducerii textelor religioase creştine a fost şi rămâne aceea a 
faptului că aceste texte sunt considerate a fi de inspirație divină, iar prin traducere s-ar 
pierde încărcătura lor sacrală, astfel că, prin utilizarea oricărei alte echivalenţe decât cea 
lingvistică, se consideră că s-ar produce a diminuare a unității de sens din limba sursă; 
practica arată însă că utilizarea acestui tip de traducere / redare literară nu este întotdeauna 
posibilă. 

Soluţiile adoptate de diferitele instituţii ecleziale ori de către teoreticienii şi 
practicienii traductologi variază de la o foarte strictă reglementare la propovăduirea 
libertăţii aproape totale a actului traducerii. Un amestec dificil de sistematizat teoretic - 
oricum greu de susținut numai prin mijloacele cercetării lingvistice — este acela dintre 
actul ştiinţific al traducerii şi inspirarea traducătorului de către divinitate. Cerința ca 
traducătorul să beneficieze de inspiraţia divină este una prezentă în viziunile tuturor 
denominaţiunilor creştine. 

În cele ce urmează, vom analiza, într-o primă parte, evoluţia viziunii catolice, de la 
rezistența pe care a opus-o ideilor și încercărilor protestante privind traducerea Bibliei, la 
„relaxarea” regulilor de traducere oferită de Consiliul Vatican II și până la o nouă întărire 


a restricțiilor ca urmare a emiterii documentului Liturgiam authentican, pentru ca mai 

apoi, Papa Francis să revină cu modificări promulgate prin motu proprio, cu titlul 
„Magnum Principium”, prin care încearcă din nou o descentralizare a aspectelor privind 


aprobarea/acceptarea traducerilor în limbile vernaculare. 


2. Încercări de reglementare a activităţii de traducere a textelor religioase 


creştine în cadrul Bisericii Catolice 


2.1. Deciziile Conciliului Vatican II privind traducerea textului liturgic 

Preocuparea principală a Vaticanului în ceea ce priveşte traducerea textelor 
religioase creştine vizează în principal domeniul liturgic, Liturghia fiind considerată 
punctul central al credinţei creştine, dar, aşa cum se precizează în Liturgiam Autenticam / 
II On The Translation of Liturgical Texts into Vernacular Languages / 1. General 
Principles Applicable to All Translations (2001: n. 19), aceleaşi norme se aplică tuturor 
textelor religioase creştine, incluzând Sfânta Scriptură, imnurile religioase, ori scrierile 
teologilor. 

Dacă în perioada secolelor XV-XVI, traducerea Bibliei ori a textului liturgic era 
considerată o crimă şi era pedepsită cu excomunicarea şi cu arderea pe rug, Biserica 
Catolică, în special în secolul XX, face demersuri doctrinare pentru a se adapta nevoilor de 
publicare a documentelor creştine fundamentale în limbile vernaculare. 

Un astfel de moment a fost Al Doilea Conciliu Ecumenic al Vaticanului, cunoscut 
şi drept Al Doilea Conciliu Vatican, ori Vatican II, care a dorit să adapteze modul în care 
Biserica Catolică relaționează cu lumea modernă la noile condiţii sociale. Conciliul 
Vatican II a avut loc între anii 1962-1965, sub pontificatul a doi papi: Papa loan al XXIII- 
lea şi Papa Paul al IV-lea. 

Una dintre schimbările foarte importante aduse de Vatican II a fost răspândirea 
largă a oficierii Liturghiei în limbile vernaculare, fapt care a creat, de această dată ca 
urmare a unei hotărâri oficiale a conducerii Bisericii Latine, necesitatea ca Sfânta 
Scriptură şi Rugăciunile Liturghiei să fie traduse în alte limbi decât latina. 

Problematica traducerii textelor religioase creştine a fost abordată de Vatican II dat 
fiind contextul social, în care nevoia de comunicare cu masa credincioșilor se acutizase, 


mai ales ca urmare a evoluţiei exponenţiale a ştiinţelor din perioada postbelică, 

generalizării radioului şi apariției televiziunii. Ca urmare, Vatican II, în Introducerea la 
Constituţia despre Sfânta Liturghie, arată că una dintre ţintele pe care le are în vedere este 
şi aceea de „a adapta într-un mod mai adecvat nevoilor timpurilor noastre acele instituţii 
care sunt subiect al schimbării” (Vatican II — Constitution on the Sacre Liturgy”! 1963: n. 
1). 

Regulile privind traducerea promulgate de V-II-CSL, sunt parte a „principiilor şi 
normelor” stabilite pentru „revizuirea atentă a riturilor în lumina unei tradiții sănătoase, 
pentru a se da riturilor o nouă vigoare în întâlnirea cu circumstanțele şi nevoile timpurilor 
moderne” (V-II-CSL 1963: n. 4). 

Unul dintre principiile importante enunțate de V-II-CSL - şi care are o importanță 
capitală pentru ceea ce înseamnă viziunea latină asupra traducerii exprimată în 
documentele Conciliului - este acela că în cadrul oficierii Liturghiei, atunci când se citeşte 
pericopa din ziua respectivă, cel care vorbeşte credincioşilor este chiar Hristos. „EI este 
prezent în Cuvântul Său, deoarece este El Însuşi Cel Care vorbeşte atunci când Sfintele 
Scripturi sunt citite în Biserică”; „EI este prezent, în cele din urmă, atunci când Biserica se 
roagă și cântă, deoarece a promis: «Unde doi sau trei sunt adunaţi în numele Meu, acolo 
sunt Eu în mijlocul lor» (Mt. 18: 20)” (V-II-CSL 1963: n. 7). Decurgând din prezenţa lui 
Hristos la Liturghie, se statuează faptul că El este Cel Care o oficiază, deşi lucrează prin 
intermediul preoţilor slujitori ai altarului, iar astfel Liturghia devine „acţiunea sacră care le 
întrece pe toate celelalte” (V-II-CSL 1963: n. 7). Liturghia „este punctul culminant către 
care este direcționată întreaga activitate a Bisericii” şi „în același timp este fântâna de 
unde curge întreaga sa putere” (V-II-CSL 1963: n. 10). Având în vedere aceste fapte, 
credem că este de înțeles rezistența pe care o asemenea viziune a manifestat-o la adresa 
oricărei modificări prin traducere a textelor respective. 

Pentru ca participarea la Liturghie să aibă maximum de eficiență asupra 
credincioşilor, se arată că este nevoie ca în cadrul ei să se desfăşoare un proces eficient de 
comunicare, în cadrul căruia „credincioșii să ia parte în mod deplin, fiind totodată deplin 
conştienţi de ceea ce fac, fiind angajaţi în mod activ în rit” (V-II-CSL 1963: n. 11), iar 


acest fapt considerăm că nu se poate obţine decât atunci când textele comunicate pot fi 


2! Vom folosi în cele ce urmează abrevierea V-II-CSL. Precizăm că textul V-II-CSL utilizat este cel în limba 


engleză, iar citatele le-am prezentat în traducere proprie. 

bine înţelese în contextul mai larg al sociolectului şi idiolectului, de care o traducere 
corespunzătoare trebuie să ţină seama. 

Capitolul III al V-II-CSL la n. 21 nuanțează caracterul absolut al conţinutului 
ritualic al Liturghiei şi arată că Biserica Catolică dorește să întreprindă o „restaurare 


generală a Liturghiei însăşi ”, acest lucru fiind posibil deoarece: 


„Liturghia este făcută din elemente imuabile instituite în mod divin, dar și din 
elemente care sunt subiect al schimbării. Acestea nu doar că pot, dar şi trebuie 
schimbate odată cu trecerea timpului, dacă au suferit de pe urma oricărei 
intruziuni în ceea ce privește armonia interioară a Liturghiei sau au devenit 


nepotrivite ei.” (V-II-CSL 1963: n. 21) (t.p.) 


Articolul 21 al V-II-CSL statuează în fapt nevoia unei traduceri intra-linguale şi — 
dacă am putea-o numi aşa — a unei traduceri intra-teologice, intra-doctrinare; se statuează 
necesitatea unei adaptări / „„updatări ” a textelor şi a riturilor astfel încât să se câştige un 
plus de claritate care să faciliteze transmiterea conținutului mesajului comunicat către 
receptor. Dacă ar fi să privim dintr-o perspectivă semiotică, am putea spune că intenţia 
este aceea de a aduce modificări atât semnificantului cât şi semnificatului, astfel ca efectul 


perlocuţionar să fie unul cât mai eficient posibil: 


„În această restaurare, atât textele cât şi riturile trebuie întocmite astfel încât să 
exprime mai clar lucrurile sfinte pe care le semnifică; creștinii, atât cât este 
posibil, trebuie să le poată înţelege cu ușurință şi să ia parte pe deplin la ele, în 


mod activ (...)” (V-II-CSL 1963: n. 21) (t. p.) 


Autoritatea pentru efectuarea schimbărilor rămâne una centralizată, respectiv, aşa 
cum se prevede în Normele Generale ea aparține Sfântului Scaun; în anumite cazuri care 
vor fi stabilite prin acte normative, această autoritate poate fi descentralizată în cadrul unor 
limite clar definite și doar comisiilor de episcopi stabilite în mod legitim, fiind interzis 
oricărei alte persoane, fie ea şi preot, să adauge, să scoată, ori să schimbe ceva în Liturghie 


din proprie iniţiativă (V-II-CSL 1963: n. 22, 1-2). 

Articolul 23 precizează că adaptările/actualizările care vor fi efectuate trebuie să 
păstreze tradiția sănătoasă, iar procesul de restaurare trebuie să fie unul făcut cu foarte 
mare atenție. Totodată, se subliniază că trebuie menţinută unitatea Bisericii prin evitarea 
utilizării în regiuni adiacente a unor rituri între care să existe diferenţe notabile. În 
viziunea documentului citat, schimbările/adaptările ce vor fi aduse, vor fi rezultatul unor 
investigări amănunțite efectuate pe linie teologică, istorică şi pastorală (V-II-CSL 1963: n. 
23); 

O observaţie pe care o considerăm necesară, referitoare la prevederile articolului 
23, este aceea că perspectivele din care se propune a fi făcută investigația în vederea 
schimbării sunt, în acest caz, limitate; credem că ar fi fost necesar — având în vedere că se 
urmăreşte şi traducerea intra-linguală ori inter-linguală a textelor respective - ca din 
grupurile de lucru stabilite să fi făcut parte lingviști/traductologi şi specialişti în teoria 
comunicării, sociologi şi semioticieni. 

Până la momentul când s-au desfăşurat lucrările Conciliului Vatican II, se 
acumulaseră numeroase tensiuni şi întrebări cărora era necesar să li se ofere un răspuns 
convingător, adecvat, care totodată să păstreze echilibrul dintre centralizare şi 
descentralizare. Aceste presiuni resimţite de ierarhia Bisericii Catolice au determinat, în 
conţinutul documentelor emise, formulări ca aceea din articolul 25, din care se întrevede o 
anumită urgență considerată ca necesară în întreprinderea activității de restaurare, 
deoarece se arată: „cărțile liturgice vor fi revăzute cât mai curând posibil” (V-II-CSL 
1963: n. 25). 

V-II-CSL menţine utilizarea limbii latine pentru riturile latine. Cu toate acestea, se 
recunoaște faptul că utilizarea limbilor vernaculare în administrarea Sfintelor Taine ori în 
alte părți ale Liturghiei oferă de multe ori un mare avantaj, iar din această cauză, utilizarea 
limbii materne ar putea fi extinsă. Adaptarea la această manieră de celebrare a Liturghiei 
s-a intenționat a se desfăşura gradual, mai întâi în citirea textelor biblice şi în ceea ce 
priveşte predica, iar ulterior să fie vizate şi unele rugăciuni şi imnuri religioase (V-II-CSL 
1963: n. 36). 

Tot în cadrul articolului 36, la aliniatul 4, se stabileşte în mod clar competența 


privind aprobarea traducerilor textelor latine în limbile materne aceasta revine unor 

autorități ecleziastice, competente teritorial, ce vor fi stabilite prin hotărâri ale Sfântului 
Scaun. 

Adaptarea Liturghiei la culturile şi tradițiile diferitelor popoare — în cadrul cărora 
limbile vernaculare sunt elemente capitale - este de asemenea menţionată ca obiectiv de 
atins în perioada următoare V-II-CSL, iar realizarea acestui obiectiv este văzută din 
perspectiva menţinerii unui echilibru între adaptare și prezervare, prin identificarea 
elementelor care pot fi preluate și prin înlăturarea aspectelor de formă şi conţinut care ar 


impieta caracterul sacru al Liturghiei: 


„Chiar și în ceea ce priveşte Liturghia, Biserica nu doreşte să impună o 
uniformitate rigidă în probleme care nu implică credinţa ori binele întregii 
comunități; mai degrabă ea respectă şi ocroteşte geniul şi talentele variatelor 
rase și popoare. Orice aspect al modului de viaţă al acestor popoare, care nu 
este indisolubil legat de superstiții şi erori, Biserica îl studiază cu simpatie şi, 
dacă este posibil, îl păstrează intact. Uneori Biserica chiar admite asemenea 
lucruri în Liturghia însăşi, atâta vreme cât ele sunt în armonie cu spiritul 


adevărat și autentic al Liturghiei.” (V-II-CSL 1963: n. 36) 


2.2.  „Revizuirea” prevederilor V-II-CSL prin documentul Liturgiam 
Authenticam 

Perioada care a urmat Conciliului Vatican II a fost una marcată atât de tendinţa de 
înnoire care decurgea din documentele programatice ale Conciliului cât şi de opoziţia, de 
multe ori fățișă, la schimbările propuse. Tonul opozanților este uneori unul vituperant, 
exprimând, credem, o teamă profundă de schimbare. 

Ca urmare a nemulțumirilor cauzate în Biserica Catolică de normele stabilite de 
Conciliul Vatican II, în anul 2001 a fost emisă A Cincea Instrucțiune „Pentru 
implementarea corectă a Constituţiei privind Sfânta Liturghie, a Conciliului Vatican II”, 
intitulată: „Liturgiam Autenticam, privind utilizarea limbilor vernaculare în publicarea 


cărţilor Liturghiei Romane”. 


2 În menţionările şi citările ulterioare vom folosi abrevierea LA 2001. 

În cele ce urmează vom încerca să arătăm modul în care, relativa largheţe cu care 
V-II-CSL a tratat problema traducerii şi a comunicării textelor liturgice în limbile 
vernaculare, este din nou restrânsă prin emiterea LA 2001. Acest document aduce o 
normare foarte strictă a activităţii de traducere a textelor religioase creştine catolice. 

Chiar dacă prevederile V-II-CSL nu mai pot fi anulate, chiar dacă traducerea 
textului Liturghiei în limbile vernaculare va avea loc, prin noile reglementări se cere totuşi 
ca un exemplar al Liturghierului Roman în limba latină, să fie păstrat în continuare în 
fiecare altar, ca semn important şi ca instrument al integrităţii şi unităţii Ritului Roman 
(LA 2001: n.2). 

Articolul 7 al LA 2001 prezintă în esenţă în ce constă noua viziune a Bisericii 
Catolice în ceea ce privește traducerile textelor liturgice, după trecerea a aproape 50 de ani 
de la V-II-CSL: 


„Din aceste motive, pare acum necesar să stabilim din nou, în lumina 
maturizării experienței, principiile de traducere (s.n.) care trebuie urmate în 
traducerile viitoare — fie ele noi întreprinderi ori amendări ale textelor deja în 
uz - şi să specificăm mai clar anumite norme care au fost deja publicate, luând 
în considerare un număr de chestiuni şi circumstanţe care au apărut în zilele 
noastre. Pentru a beneficia în totalitate de experiența acumulată de la 
terminarea Conciliului, pare folositor să exprimăm aceste norme, din când în 
când, în termenii tendințelor care au fost evidente în traducerile trecute, dar 
care trebuie evitate în traducerile viitoare. De fapt, pare necesar să 
reconsiderăm noțiunea adevărată a traducerii liturgice, astfel ca traducerea 
Sfintei Liturghii în limbile vernaculare să poată sta în siguranță, ca vocea 


autentică a Bisericii lui Dumnezeu.” (LA 2001: n. 7) (t.p.) 


Un prim element luat în considerare pentru efectuarea traducerii este cel constituit 
de analiza posibilităților şi caracteristicilor limbii vernaculare în care se intenționează 
elaborarea textului ţintă. Se consideră ca fiind necesar să se elaboreze un aşa numit plan 
pastoral care să analizeze ponderea limbilor vorbite într-o anumită zonă și să determine 


dacă acestea sunt vorbite de un număr suficient şi necesar de persoane, ori dacă sunt 

utilizate doar în regiuni izolate, fapt care ar duce la fragmentarea credincioșilor catolici în 
grupuri prea mici, în detrimentul menţinerii unităţii Bisericii Romane (LA 2001: n. 10). În 
acest sens trebuie să se facă distincție între limbă şi dialect, mai ales pentru că dialectele 
nu beneficiază de o formație academică și culturală şi de aceea nu pot servi pe deplin 
necesităţile liturgice (LA 2001: n. 12). 

Faptul că un dialect ori chiar o limbă anumită sunt excluse de la utilizarea liturgică 
deplină — precizează documentul analizat — nu înseamnă că ele nu pot fi utilizate la rostirea 
unor rugăciuni anumite în cadrul Liturghiei, ori la cântarea unor anumite imnuri, ori la 
rostirea unei părți a predicii, atunci când credincioşii prezenţi vorbesc în mod curent acele 
limbi ori dialecte (LA 2001: n. 13). 

O afirmaţie interesantă şi, credem, importantă din punct de vedere lingvistic, 
cultural şi social, este aceea că utilizarea unei anumite limbi în cadrul serviciului religios 
poate în fapt să contribuie la dezvoltarea acelei limbi şi chiar să fie determinantă în ceea ce 
o priveşte şi de aceea trebuie promovate acele limbi care par să fie utilizate de un număr 
mai mare de persoane (LA 2001: n. 14). Această viziune pare să fie opusă celei a 


misionarilor care încercau să evanghelizeze popoarele colonizate şi care: 


„(...) au vrut să impună sau să înveţe populaţiile indigene categorii abstracte 
sau concepte care le erau indigenilor complet necunoscute (...) Acei misionari 
şi soldaţi care pretindeau că «civilizeazăy, în fapt urmau scheme sociale și 


mentale (...) ” (Bastin 2014: 79) (t. p.) 


Responsabilitatea determinării limbilor care pot susține activitatea liturgică este 
trasată în sarcina Conferinţei Episcopilor, însă chiar şi deciziile luate de această structură 
trebuie să fie recunoscute de Scaunul Apostolic, înainte ca orice activitate de traducere să 
fie întreprinsă. Se adaugă aici faptul că, pentru o mai bună fundamentare a deciziilor pe 
care le ia Conferinţa Episcopilor, aceasta trebuie să solicite opinii scrise ale unor experți 
recunoscuți în domeniu (LA 2001: n. 17). 

Trebuie avut în vedere faptul că - aşa cum precizează documentul analizat - deşi se 


nominalizează frecvent Liturghierul şi Sfânta Scriptură, atunci când se emit reguli, 

principii, consideraţii privind traducerea, acestea se referă la toate documentele utilizate 


ori emise de Biserica Romană. 


2.2.1. Principii generale care se aplică tuturor traducerilor de texte religioase 

Cuvintele folosite în celebrarea Liturghiei, cuvintele din Sfânta Scriptură — în 
special cele care sunt rostite în celebrarea Sfintelor Taine — sunt considerate a exprima 
adevăruri care transcend limitele spaţiului și ale timpului, nefiind destinate exprimării 
simțămintelor interioare ale credincioşilor. Prin aceste cuvinte — se arată în LA 2001 — 
Dumnezeu vorbește continuu prin Sfântul Duh”, iar Sfântul Duh conduce credincioşii 
creştini întru tot adevărul şi face cuvântul lui Hristos să se sălăşluiască abundent în ei, iar 
Biserica transmite tot ceea ce este şi tot ceea ce constituie obiectul credinței sale; prin 
aceste cuvinte Biserica oferă rugăciunile credinciosului prin intermediul lui Hristos, întru 
Duhul Sfânt, lui Dumnezeu (LA 2001: n. 19) 


Conform documentului analizat, traducerea textelor liturgice romane: 


„(...) nu este atât de mult o muncă de inovare creativă, cât mai degrabă este 
vorba de redarea textelor originale, cu credincioşie şi acuratețe, în limbile 
vernaculare. Deşi este permis să se aranjeze formularea, sintaxa și stilul astfel 
încât să permită un text vernacular fluent potrivit ritmului rugăciunii populare, 
textul original, pe cât este posibil, trebuie tradus integral și în cea mai exactă 
manieră, fără omisiuni şi adăugiri în ceea ce priveşte conţinutul lor şi fără 
parafrazări sau glose. Orice adaptare la caracteristicile limbii vernaculare 


trebuie să fie sobră şi discretă.” (LA 2001: n. 20) (t. p.) 


O atenţie specială se acordă cazurilor în care, în anumite limbi vernaculare, 


creştinismul este de dată recentă, iar în aceste cazuri, uneori, nu există aparatul conceptual 


% Textul original este: „„ Indeed, by means of these words God speaks continually with the Spouse of his 
beloved Son (...)”. Considerăm că avem aici un exemplu de tehnolect teologic, întrucât accepțiunea uzuală a 
lui spouse este aceea de soț, soție (Bantaş 1998: 382). Folosit în mediul teologic, scris totodată cu majusculă, 
denotă aici pe Sfântul Duh în colocaţie cu Fiul lui Dumnezeu, dar în cazul cititorului neavizat poate produce 
confuzie. În cazul unei traduceri în limba română a respectivului pasaj, recomandăm folosirea sintagmei 


Sfântul Duh, fapt care ar elimina orice ambiguitate. 

pentru a susține comunicarea unităţii de sens din limba sursă (latina). Astfel, modalitățile 
pe care LA 2001 le prevede spre a fi utilizate în asemenea cazuri sunt: utilizarea cu 
înțelesuri noi şi în colocaţii noi a cuvintelor deja existente în limbă; calchierea cuvintelor 
şi colocaţiilor; inventarea (coinage) de noi cuvinte şi colocaţii; transliterarea cuvintelor din 
limba sursă (latina); adaptarea cuvintelor din latină la pronunția din limba ţintă; utilizarea 
de tropi în scopul redării într-o manieră integrală a conţinutului expresiilor din limba 
latină, chiar dacă aceasta determină diferenţe de vocabular ori sintactice. Însă decizia 
asupra utilizării acestor metode de traducere revine episcopilor desemnaţi, cărora li se 
înaintează un proiect al traducerii spre a fi analizat. Se atrage atenţia asupra pericolului 
reprezentat de preluarea de către respectiva populație a cuvintelor şi expresiilor 
vernaculare care au fost în prealabil utilizate în religiile non-creştine, astfel încât să se 
evite preluarea odată cu cuvintele şi cu colocațiile respective — din punct de vedere 
dogmatic — a unor paradigme păgâne (LA 2001: n. 21). 

Dacă V-II-CSL vorbea despre adaptare în ceea ce privește traducerea textului 
liturgic în limbile vernaculare, LA 2001 vine să restrângă implicațiile unei asemenea 
abordări prin accentuarea caracterului ocazional şi fortuit al utilizării acestui procedeu de 
traducere care este caracteristic echivalenţei funcționale. În acest sens, se precizează că: 
„Adaptarea (...) trebuie să fie luată în considerare doar pe baza unor necesităţi culturale 
sau pastorale adevărate şi nu trebuie propusă din simpla dorință de noutate ori varietate, 
nici ca o modalitate de a suplimenta ori de a schimba conținutul teologic (...)” (LA 2001: 
n. 22). (t. p.) 

LA 2001 nu exclude folosirea în procesul de traducere, pentru identificarea celor 
mai potrivite variante de redare a textului inițial, a unor surse alternative, dar subliniază că 
rămân totuși să fie utilizate ca bază editio typica latine. Prin surse alternative, documentul 
analizat numeşte textele greceşti, aramaice, ori ebraice, din care au fost preluate în 
Liturghia Latină cuvinte esențiale precum: a/eluia, amin etc. (LA 2001: n. 24). 

Ca principiu fundamental de traducere, se stabilește faptul că limba sursă nu poate 
fi decât limba latină — textelor latine li se conferă statutul de texte originale — atunci când 
este vorba de texte ecleziale; excepţie de la această regulă sunt textele Sfintei Scripturi 
scrise în limbile ebraică, aramaică și greacă — dar şi în cazul acestor excepţii, se 


recomandă ca sursă auxiliară Biblia Nova Vulgata Editio care a fost promulgată de Papa 


81 


loan Paul al II-lea. Prin respectarea acestui principiu, se încearcă menţinerea tradiției de 
interpretare caracteristică Liturghiei Latine (LA 2001: n. 24). 

Nivelul de intelectualizare a limbajului utilizat pentru redarea textului ţintă se 
recomandă să fie unul care să permită înțelegerea conținutului comunicat şi de către 
persoane al căror nivel de educaţie nu este unul foarte înalt, ori care nu au o formație 
intelectuală specială, dar în același timp, limbajul folosit trebuie să păstreze demnitatea, 
frumuseţea şi precizia doctrinară a textelor sursă (LA 2001: n. 25). Autorii LA 2001 se 


folosesc de figuri de stil?4 pentru a obţine efectul perlocuţionar asupra cititorului: 


„Prin mijloacele cuvintelor de laudă şi adoraţie care determină reverență şi 
recunoştinţă în fața măreției, a puterii, a milei şi a naturii transcendente a lui 
Dumnezeu, traducerea va răspunde foamei şi setei de Dumnezeul Cel Viu, care 
este experiată de oamenii timpului nostru, contribuind în acelaşi timp la 


demnitatea și frumuseţea celebrării liturgice însăşi.” (LA 2001: n. 25) (t. p.) 


Articolul următor reiterează necesitatea ca: „Traducerea (...) trebuie să fie 
întotdeauna în acord cu doctrina corectă” (LA 2001: n. 26). 

Evitarea cuvintelor sau expresiilor care îngreunează înţelegerea - din cauza naturii 
lor ciudate și a faptului că sunt rar utilizate — trebuie totuşi să nu fie considerată ca un 
principiu general valabil, ori care prevalează asupra tuturor celorlalte rațiuni ce ghidează 
activitatea de traducere. În argumentarea acestei abordări, autorii LA 2001 susțin că 
textele liturgice trebuie considerate vocea Bisericii, care se adresează tuturor credincioşilor 
şi nu doar unora dintre aceştia, deci se presupune mai degrabă adaptarea idiolectului 
credinciosului la tehnolectul Bisericii şi nu invers. Faptul de a fi neobişnuite este socotit a 
conferi respectivelor cuvinte şi colocaţii o natură retorică, astfel că tocmai prin faptul de a 
fi neobişnuite ele devin memorabile şi capabile să exprime realități cerești (LA 2001: n. 
27). 

LA 2001 vorbeşte chiar despre dezvoltarea în limbile vernaculare a unui sti/ sacru 
care, chiar dacă utilizează cuvinte și expresii învechite, se consideră că prin aceasta 


conservă contextul liturgic (LA 2001: n. 27). Astfel, tehnolectul este socotit ca având două 


24 Identificăm aici tropi ca: enumerarea, hipotipoza, hiperbola şi metafora / metonimia. 

efecte asupra limbii în care se traduce textul creştin religios: un prim efect este acela al 
dezvoltării limbii respective prin adăugarea de vocabular specific și de inovații sintactice; 
pe de altă parte, această fază de inovare este urmată de cea de conservare a realităților 


exprimate prin traducerea inițială. Se arată şi faptul că: 


„În traducerea pasajelor biblice unde sunt utilizate cuvinte şi expresii aparent 
neelegante, o tendință grăbită de a curăța această caracteristică trebuie de 
asemenea evitată. Aceste principii, de fapt, ar trebui să elibereze Liturghia de 
necesitatea reviziilor frecvente când moduri de exprimare ar putea să fi ieşit 


din utilizarea populară.” (LA 2001: n. 27) (t. p.) 


LA 2001 consideră comunicarea prin intermediul Liturghiei mai mult decât o 
simplă emitere/receptare de mesaj prin intermediul cuvintelor şi a intelectului. Liturghia 
este o sumă semiotică de cuvinte, gesturi liturgice, imagini și atitudini, fapt care determină 
ca sarcină a traducătorului să nu utilizeze excesiv explicitarea - ca procedeu de traducere - 
căci aceasta, chiar dacă aparent ar duce la o mai bună înţelegere a textului scris ori verbal, 


ar aduce atingere a ceea ce este implicit exprimat în textul sursă?5. Astfel că: 


„Traducătorii trebuie de aceea să lase semnele și imaginile din texte, ca și 
acțiunile rituale, să vorbească ele însele; traducătorii nu trebuie să încerce să 
redea în mod prea explicit ceea ce este implicit în textele originale.” (LA 2001: 


n. 28) (£.p.) 


Acţiunea de interpretare a sensurilor simbolizate, a conţinutului neverbalizat al 
mesajului liturgic se arată să trebuie lăsată în seama omiliilor şi a catehezelor (LA 2001: n. 
29). Este interesant că autorii LA 2001 subliniază că predicatorii şi cei care fac cateheza 


credincioşilor trebuie: 


„(...) să transmită interpretări corecte ale textelor care să excludă orice 


prejudecată sau discriminare injustă pe baza persoanei, a sexului, a condiţiei 


25 Vezi supra-traducere (Lungu Badea 2003: 92-93). 


83 


sociale, a rasei, ori a altor criterii, care nu sunt deloc fundamentate pe textele 


Sfintei Liturghii.” (LA 2001: n. 29) (t. p.) 


Documentul analizat abordează şi aspectele legate de genul (masculin, feminin ori 
neutru) al cuvintelor, respectiv aspecte legate de faptul că se respinge utilizarea/detalierea 
cuvintelor care în tradiția Bisericii au un „caracter inclusiv”. Spre exemplu, atunci când în 
limba engleză se vorbeşte despre om — noţiune care include atât persoanele de sex 
masculin cât şi cele de sex feminin” — se utilizează cuvântul man. Acest fapt trebuie 
păstrat şi se respinge înlocuirea ori detalierea lui. Argumentele în acest sens sunt legate de 
faptul că, dacă s-ar opera modificări, acestea ar „afecta precizia înţelesului pe care textul 
l-a intenţionat, precum și corelarea dintre diferitele cuvinte și expresii, ori calităţile sale 
estetice. (...) Biserica însăşi trebuie să decidă în mod liber asupra sistemului de limbaj 
care serveşte cel mai eficient misiunea ei doctrinară şi nu trebuie să fie subiectul unor 
norme lingvistice externe care să fie în detrimentul misiunii Bisericii” (LA 2001: n. 30) (î. 
p.). 

Liturgiam Authenticam abordează în detaliu aspectele la nivel micro (lexeme) 
privind traducerea textului liturgic -— utilizarea cuvintelor echivalente, schimbarea 
singularului cu pluralul ori viceversa, desfacerea unui termen colectiv în elementele 
componente (feminin şi masculin (vezi și nota de subsol nr. 27)) sau introducerea unor 
cuvinte impersonale ori abstracte şi chiar stabileşte un număr de reguli privitoare la 
cuvinte / colocații ce nu pot fi nicidecum schimbate, cum sunt (LA 2001: n. 31): 

- Genul cuvântului „Dumnezeu” şi al sintagmei „Preasfânta Treime” trebuie 

păstrate; 


- „Fiul lui Dumnezeu” este o expresie fixă ce nu poate fi schimbată; 


2% Spre exemplu, Liturghia Ortodoxă, la Rugăciunea Amvonului, include următoarea binecuvântare a 
preotului: „Pentru rugăciunile Sfinţilor părinţilor noştri, Doamne lisuse Hristoase, Dumnezeul nostru, 
miluieşte-ne şi ne mântuieşte pe noi”. Vedem aici o similitudine cu folosirea lui man pentru om. Deşi 
Biserica Ortodoxă preţuieşte foarte mult femeia, în calitatea ei de Născătoare de Dumnezeu, de mamă 
trăitoare în lume, de monahie - şi unele dintre călugăriţe au atins cele mai înalte culmi ale duhovniciei -, 
Tradiţia a păstrat acest mod de invocare al ajutorului Sfinţilor Părinţi. Ceea ce ar oglindi interdicţia 
exprimată de LA, ar fi tocmai propunerea de înlocuire a sintagmei sfinților părinţi cu sfinților părinților 


noştri și sfintelor maicilor noastre. 

- Termenul „părinţi” trebuie să rămână de gen masculin, referindu-se la Patriarhi, 
Regi şi persoane alese din Vechiul Testament, precum şi la „Părinţii Bisericii”; 

- Înlocuirea substantivului „Biserică” cu pronumele corespunzător la genul 

feminin este necesar a fi menţinută în limbile vernaculare, pe cât este posibil; 

- Exprimarea relațiilor în care se află persoanele de sex feminin şi masculin 

trebuie să păstreze diviziunea sexelor (de ex. „frate” / „soră”, „soț” / „soţie”); 

- Genul gramatical al cuvintelor înger, demon, zei trebuie păstrat prin traducere 

în limbile vernaculare, pe cât este posibil. 
(LA 2001: n. 31) (t.p.) 

LA 2001 abordează şi problema traducerii prin hiponim/hiperonim, dar considerăm 
că o face destul de laconic, menţionând doar că, acolo unde se poate, trebuie evitat ca 
textul țintă să restrângă sensul textului sursă prin îngustarea limitelor paradigmatice / 
semantice (LA 2001: n. 32). Convingerea noastră este că, atunci când este posibil, trebuie 
păstrat nivelul de generalitate la care se situează lexicul textului original căci, aşa cum s-a 
arătat mai devreme, textele biblice şi cele liturgice sunt în relații strânse. Numeroase 
cuvinte şi sintagme sunt reluate în diverse versete (ex.: „ceruri”, „pescari de oameni”, 
„farisei”, „cărturari”, „Fiul Omului”, „duh necurat”/„duhuri necurate”, „slăbănog”, „a 
porunci”, „mirele”, „mireasa”, „fecioare”, „sinagogă”, „dezbinare”, „fratele Meu”, „mama 
Mea”, „fratele Domnului”, „mulțimea”, „sabat” etc.), iar printr-o traducerea ce foloseşte 
termeni supraordonaţi ori subordonați, s-ar pierde unitatea de ansamblu a textului sursă. 

O sursă acceptabilă pentru a prelua termeni şi colocaţii din limba vernaculară, în 
vederea utilizării lor pentru traducerea textului liturgic, este considerată ca fiind compusă 
din lucrările „clasice” scrise în limba vernaculară în care se efectuează traducerea, dar LA 
2001 specifică faptul că acestea nu sunt automat manuale academice pe teme 
traductologice, ori manuale de analiză stilistică în limba vernaculară, ci ele sunt acele 
lucrări care, prin importanţa și influenţa lor, sunt larg acceptate în respectiva limbă (LA 
2001: n. 32). 

Utilizarea majusculelor la începutul cuvintelor folosite în textele liturgice trebuie 
menținută şi în traducerile efectuate în limbile vernaculare, deoarece ele au raţiuni legate 


de venerare şi de înțelesurile teologice (LA 2001: n. 33). 

2.2.2. Norme privind traducerea textelor Sfintei Scripturi 

LA 2001 recomandă ca versiunile traducerilor Sfintei Scripturi să fie pregătite 
conform exigențelor impuse de o calitate literară înaltă, ţinând totodată seama de 
exigenţele liturgice în ceea ce priveşte stilul, cuvintele selectate și alegerea uneia dintre 
interpretări atunci când sunt posibile mai multe (LA 2001: n. 34). 

Pentru a asigura stabilitatea şi unitatea cultului latin, se limitează numărul de 
versiuni ale traducerilor, astfel încât pe un teritoriu dat să existe o singură versiune a 
traducerii, care să fie aprobată de Sfântul Scaun (LA 2001: n. 36). 

La nivelul versetelor, acolo unde există posibilitatea ca un anumit verset să fie citit 
/ tradus / interpretat într-un mod diferit decât cel din Vulgata ori Nova Vulgata, acea 
variantă este permis să fie utilizată, însă doar pe baza edițiilor critice care argumentează o 
astfel de alegere şi doar pe baza recomandărilor experților (LA 2001: n. 38). Dar o astfel 
de abordare nu este permisă atunci când varianta de citire / traducere / interpretare ar 
afecta textul biblic în unitatea şi coerenţa sa, ori dacă alegerea unei asemenea variante 
contravine în orice fel Instrucţiunilor Liturgiam Authenticam. Chiar dacă în cazul 
traducerii unui verset toate condiţiile specificate sunt îndeplinite, se va renunţa la folosirea 
respectivei variante dacă traducerea respectivă nu obţine consensul criticilor (LA 2001: n. 
38). 

Liturgiam Authenticam tace în cadrul articolului nr. 40 o referire foarte importantă 
la ceea ce numeşte stilul catolic de formulare. Astfel, chiar dacă recomandă menţinerea în 
utilizare a cuvintelor folosite în mod popular în cateheze ori în rugăciuni, pe de altă parte, 
cere traducătorilor să evite adoptarea unor stiluri de formulare pe care credincioşii 
catolici le-ar putea confunda cu stilurile de exprimare ale altor comunităţi ecleziale 
necatolice, precizându-se că această cerință este stabilită pentru a nu se produce confuzie 
ori a se crea disconfort în rândul credincioşilor catolici care asistă la serviciile religioase 
(LA 2001: n. 40). 

Unitatea de sens transmisă prin traducere trebuie să se conformeze modului în care 
au fost înţelese pasajele biblice de către Părinții Bisericii — deci Tradiţiei Bisericii -, mai 
ales în traducerea Bibliei, a Psaltirii şi a altor cărți importante pentru celebrarea liturgică. 
Traducerile rezultate trebuie să exprime sensurile cristologice, tipologice şi spirituale 


tradiționale şi să rămână în unitate unele cu altele. De asemenea, între textele traduse ale 


86 


Vechiului şi Noul Testament, trebuie să fie armonie şi să nu existe discrepanțe. Pentru 
îndeplinirea acestor condiţii, o primă regulă este aceea de a urma prescripţiile Nova 
Vulgata în orice situaţie în care traducătorul trebuie să aleagă între mai multe variante 
posibile. O a doua condiţie este aceea de a consulta versiuni străvechi ale Sfintei Scripturi 
- cum ar fi spre exemplu Septuaginta greacă — care au fost folosite de creștinii Bisericii 
Primare. A treia condiţie, care se referă la un aspect punctual, este aceea de a traduce 
ebraicul YHWH, care înseamnă Dumnezeu cel atotputernic - pe care limba latină l-a tradus 
şi consacrat în varianta Dominus — prin cuvinte echivalente din limba vernaculară care să 
exprime unitatea de sens respectivă. Traducătorilor li se recomandă să studieze modul în 
care Părinții Bisericii au tradus şi citat în operele lor diferite pasaje biblice şi astfel să 
adopte stilul şi echivalențele respective (LA 2001: n. 41). 

Viziunea catolică asupra traducerii, exprimată în Liturgiam Authenticam, 
recomandă realizarea unui echilibru subtil între istoricitatea textului biblic şi 
aplicabilitatea acestui text în viața curentă a credincioşilor. Astfel, pe de o parte, 
traducătorul trebuie să conserve contextul şi istoricitatea textului, iar pe de altă parte 
trebuie să realizeze o traducere care să fie posibil de receptat de către publicul ţintă al 
timpului respectiv şi altfel să poată fi folosit în efortul de obținere a mântuirii; credinciosul 
trebuie să se poată recunoaşte pe sine însuși în idealurile pe care textul biblic tradus le 
exprimă și astfel să se producă asupra sa efectul perlocuţionar al respectivului text (LA 
2001: n. 42). 

Se recomandă de asemenea ca modul de exprimare a realităților cereşti, prin 
utilizarea antropomorfismelor — în acest caz reprezentarea divinității sub înfăţişare 
omenească — ori prin utilizarea unei terminologii concrete, să fie păstrat şi tradus pe cât se 
poate literal, deoarece adesea se menţine astfel întreaga forță de expresie a unității de sens 
transmisă în limba țintă. Se argumentează chiar faptul că, deşi produsul unei traduceri 
literare ar putea să sune la început ciudat în limba vernaculară, acest fapt poate suscita 
interesul credincioşilor şi astfel poate constitui un element benefic în dezvoltarea limbii 


respective (LA 2001: n. 45). 

2. 2. 3. Norme referitoare la traducerea unor texte liturgice 

Normele generale privind traducerea textelor religioase creştine şi normele stabilite 
pentru traducerea textelor Sfintei Scripturi se aplică mutatis mutandis tuturor textelor 
ecleziastice (LA 2001: n. 46). Traducerea tuturor textelor religioase creştine trebuie să 
transmită valorile perene ale creştinismului, dar acest lucru trebuie să fie realizat prin 
folosirea unui limbaj care să poată fi înţeles de credincioșii unei perioade de timp date în 
contextul cultural dat. Totodată, se identifică o relație biunivocă între tehnolectul creştin şi 
cultură, prin exprimarea faptului că nu doar tehnolectul creştin este influențat de 
dezvoltarea culturii ci şi cultura beneficiază de aportul tehnolectului creştin. Astfel, chiar 
dacă limbajul în care textele religioase creştine sunt scrise/traduse poate părea diferit la un 
moment dat, el va fi acceptat în timp şi chiar va determina dezvoltarea limbii vernaculare 


în care este utilizat (LA 2001: n. 47). 


2. 2. 3. 1. Norme privind vocabularul utilizat în traducerea textelor religioase 
creştine catolice 


LA 2001 afirmă că toate textele religioase creştine catolice au drept caracteristică: 


„(...) un sistem coerent de cuvinte şi tipare de vorbire, consacrate de cărțile 
Sfintei Scripturi și prin tradiţia eclezială, în special prin scrierile Părinților 
Bisericii. (...) în traducerea unor astfel de texte (texte religioase creștine, n.n.), 
traducătorul trebuie să se ghideze după maniera de exprimare care este 
caracteristică versiunii aprobate a Sfintei Scripturi. (...) În acelaşi timp, trebuie 
să aibă grijă să se evite îngreunarea textului țintă prin supra-elaborarea 


stângace a respectivului text (...)” (LA 2001: n. 49) (t. p.) 


Vocabularul utilizat de ritul roman a decantat în timp cuvinte fundamentale care 
compun și exprimă din punct de vedere teologic și spiritual Tradiţia Catolică, iar 
respectivele cuvinte constituie osatura sistemului de exprimare şi conferă unitatea tuturor 
elementelor ritului şi ale teologiei care le utilizează. Astfel, Liturgiam Authenticam 
stabilește, în ceea ce privește vocabularul utilizat în traducere, cerințe deopotrivă 


lingvistice și dogmatice/teologice. Atunci când se traduc cuvinte/expresii de mare 


88 


importanţă teologică, cum ar fi spre exemplu „Sacred Scripture” („Sfânta Scriptură”), 
„The Unique Word” („Cuvântul Cel Unu”), „Mother of the Lord” („Maica Domnului”) 
etc. trebuie să se încerce coordonarea traducerii textului respectiv cu traducerea — acolo 
unde există — a Catehismului Bisericii Catolice. În cazul în care preluarea de cuvinte și 
colocaţii din catehism nu este posibilă, ori nu este potrivită limbii vernaculare, 
traducătorul va încerca să transmită în primul rând întregul sens doctrinal și teologic al 
textului sursă (LA 2001: n. 50). 

Lexicul care a fost alocat de-a lungul timpului de o limbă vernaculară pentru 
numirea slujbelor, a diferitelor vase cultice, a mobilierului ori a veştmintelor, trebuie 
menţinut pentru a se asigura continuitatea. Se poate renunţa, în schimb, la utilizarea 
cuvintelor care nu au un caracter sacramental. În utilizarea anumitor cuvinte pentru 
traducerea textelor religioase creştine catolice într-o limbă vernaculară, se va căuta 
constanță/coerență, respectiv utilizarea aceloraşi cuvinte pentru exprimarea aceloraşi 
realităţi şi se va evita supraincărcarea cu variante sinonimice (LA 2001: n. 50). 

Se va evita însă şi varianta, considerată de LA 2001 la fel de contraproductivă, a 
limitării diversității vocabularului original - spre exemplu, prin utilizarea în traducere a 
hiperonimului pentru exprimarea incluzivă a unor hiponime; unei bogății lexicale prezente 
în textul latin care se traduce, trebuie să-i corespundă în limba vernaculară în care se 
traduce - pe cât posibil - o bogăţie lexicală pe măsură (LA 2001: n. 51). 

Traducătorul trebuie să încerce să menţină denotaţia cuvintelor echivalate, anume 
sensul primar pe care acestea l-au avut în textul latin sursă; de asemenea, traducătorul 
trebuie să caute acele cuvinte din limba vernaculară care sunt capabile să exprime 
conotația/conotaţiile pe care le-au avut cuvintele echivalate din limba sursă. Redăm în cele 
ce urmează definiţia pe care Liturgiam Authenticam o dă conotaţiei şi păstrării prin 


traducere a conotaţiei, definiție pe care o considerăm de o mare profunzime şi concizie: 
„(...) conotaţie, respectiv cele mai fine nuanţe ale înţelesului ori ale emoției 


evocate de acele cuvinte, astfel ca să se asigure că textul rămâne deschis altor 


sensuri care ar fi fost în intenția textului original.” (LA 2001: n. 52) 

Pentru traducerea cuvintelor latine care au sensuri foarte diverse şi bogate, 
traducere precum traducerea prin explicitare, catahreza retorică (coinage), adaptarea, 
transliterarea etc. (LA 2001: n. 53). 

Trebuie evitată înlocuirea cuvintelor care exprimă virtuţi teologice cu altele care 
exprimă trăiri şi sentimente umane, tendință pe care Liturgiam Authenticam o numeşte 
psihologizantă (LA 2001: n. 54). Considerăm că această cerință este direct îndreptată 
împotriva tuturor tendințelor care au afectat inclusiv teologia catolică, de la teologia 
„morții lui Dumnezeu” (de inspirație Nietzsche-niană) la teologia „absenței lui 
Dumnezeu” (Cuţaru 2012: nota 1001), dar şi împotriva procesului de secularizare în cadrul 
căruia religia devine o spiritualitate ca atare, chiar dacă având manifestări rituale, dar care 
refuză prezenţa lui Dumnezeu. 

Liturgiam Authenticam merge până la a considera că, chiar și acele cuvinte din 
textul latin care par a fi fost introduse din raţiuni literare ori de tehnică lingvistică, ele în 
realitate transmit conținut teologic, deci nu trebuie pierdute prin procedeul omisiunii în 
traducere, ci trebuie, pe cât posibil, păstrate (LA 2001: n. 55). 

Se consideră ca fiind de cea mai mare importanță păstrarea şi redarea întocmai, 
prin traducere în limba vernaculară, a cuvintelor care sunt utilizate de textul latin pentru a 
exprima tainele credinţei catolice, precum şi cele care descriu cum trebuie să fie sufletul 
creştin (LA 2001: n. 55). 

Se recomandă traducerea literală a expresiilor care aparţin moştenirii lăsate de 
Biserica Primară, ca şi a acelor expresii care au devenit parte a patrimoniului general al 
umanității, precum: Er cum spiritu tuo, mea culpa, mea maxima culpa etc. (LA 2001: n. 


56), 


2. 2. 3. 2. Norme privind sintaxa, stilul şi genul literar în traducerea textelor 
religioase creștine catolice 

Abordând aspectele privind sintaxa, stilul şi genul literar, Liturgiam Authenticam 
urmăreşte conservarea trăsăturii - considerată indispensabilă — a Ritului Roman, anume 


maniera directă, concisă şi compactă de exprimare (LA 2001: n. 57). Pentru a îndeplini 

această cerință, LA 2001 stabileşte următoarele reguli de urmat: vor fi menținute, atât de 
complet cât este posibil, expresiile şi prezența lor în propoziţiile principale ori 
subordonate, formularea și formele variate de paralelism; se vor păstra pe cât posibil 
aceeași persoană, număr și gen ca şi în textul original; semnificația teologică a cuvintelor 
care exprimă cauzalitatea, scopul ori consecinţa, trebuie să fie menținută, chiar dacă în 
diferitele limbi vernaculare vor fi utilizate mijloace variate pentru a realiza aceasta; 
principiul precizat anterior, privind varietatea vocabularului utilizat — respectiv păstrarea 
în textul ţintă a unei diversități corespunzătoare diversităţii din textul sursă — va fi 
respectat și în ceea ce privește diversitatea sintaxei și a stilului (LA 2001: n. 57). Tot în 
vederea păstrării stilului textului sursă în limba latină, se cere traducerea cât mai fidelă a 
genurilor literare şi retorice (LA 2001: n. 58). 

Liturgiam Authenticam abordează şi elementele contextelor paralingvistice (ton, 
rapiditatea vorbirii, înălțimea sunetelor, accent specific, dispunerea cuvintelor în pagină 
etc.) şi extralingvistice (gesturi, apropierea între vorbitori, tip de publicaţie, editură etc.), 
din perspectiva faptului că, spre exemplu, textele liturgice sunt destinate a fi rostite / 
proclamate oral, cu scopul de a fi auzite de credincioși pe timpul oficierii liturghiei; din 
această cauză textele liturgice conţin expresii care diferă de vorbirea cotidiană sau de 
discursul prezent în textele care sunt destinate a fi citite fără a fi rostite. Astfel, textele 
liturgice conțin şabloane sintactice uşor de recunoscut şi care sunt repetitive; un ton exaltat 
sau un ton solemn; aliteraţia sau asonanţa, imaginile vii, repetiţia, comparația, antiteza, 
ritmul, versificația. Se recunoaşte faptul că nu întotdeauna traducătorul poate găsi în limba 
țintă mijloacele lingvistice necesare unei traduceri prin echivalență literală, şi atunci i se 


stabileşte sarcina de: 


„(...) a căuta să constate efectul pe care astfel de elemente au intenționat să-l 
producă în mintea ascultătorului în ceea ce priveşte conţinutul tematic, 
exprimarea contrastului între elemente, hiperbolizarea  ș.a.m.d. Apoi 
pentru a obţine, cât mai integral posibil, acelaşi efect privind nu numai 
conţinutul conceptual în sine dar și celelalte aspecte. În traducerea textelor 


poetice, va fi necesară o mai mare flexibilitate pentru a asigura efectul produs 

în textul sursă de forma literară însăşi, în exprimarea conținutului textelor 
respective. Chiar și în aceste condiţii, expresiile care au o importanță 
doctrinară şi spirituală particulară, sau acelea care sunt mai larg cunoscute, atât 


cât este posibil, vor fi traduse literal.” (LA 2001: n. 59) (t. p.) 


Vedem în prevederile articolului pe care l-am prezentat mai sus un exemplu foarte 
important care vine să justifice opinia noastră generală că, în traducerea textelor religioase 
creştine, metoda de traducere trebuie să utilizeze în mod flexibil toate echivalențele care-i 
stau la dispoziție, de la echivalența lingvistică/formală/literală până la cea 
dinamică/funcţională, dar având ca punct de plecare, întotdeauna când este posibil, 
echivalența formală. Ceea ce este interesant privind conținutul articolului de mai sus este 
faptul că începe prin a statua necesitatea traducerii literale, apoi exprimă necesitatea de a 
utiliza echivalenţa funcțională, pentru ca la final să revină din nou — din grija permanentă 
de a nu pierde unitatea de sens doctrinară şi spirituală — asupra necesității ca măcar 
termenii foarte importanţi şi expresiile foarte importante să beneficieze de o traducere 
literală. 

O dificultate în plus în fața traducerii textelor religioase creştine este faptul că 
unele dintre acestea sunt destinate a fi cântate, respectiv sunt versuri ale unor cântece 
liturgice - şi nu numai. Astfel, traducătorul trebuie să asigure în limba vernaculară ţintă 
„muzicalitatea” textului ţintă, respectiv prozodia scriiturii şi muzicalitatea cuvintelor 
utilizate. Traducerea rezultată trebuie să poată fi „pusă pe muzică” (LA 2001: n. 60). 
Aceste texte cântate sunt considerate a avea o deosebită importanţă deoarece ele transmit 
credinciosului caracterul solemn al celebrării şi asigură unitatea credinţei, prin faptul că 
participanţii la serviciul religios îşi unesc vocile cântându-le. În cazul în care textele 
imnurilor sunt compuse pentru prima dată în limba vernaculară respectivă, limbajul 
utilizat în scrierea lor trebuie să fie preluat din textul Sfintei Scripturi ori din patrimoniul 
lexical liturgic (LA 2001: n. 61). 

O altă condiție importantă care se cere a fi îndeplinită de traducător este aceea de a 
asigura în cazul textelor ritualice, paralelismul dintre cuvintele şi colocaţiile utilizate în 
traducere şi posturile adoptate și gesturile sau semnele făcute de persoana care oficiază 


serviciului religios respectiv. 

2. 2. 4. Norme privind traducerea unor tipuri speciale de texte religioase 
creştine 

2. 2. 4. 1. Norme privind traducerea Rugăciunilor Euharistice 

Rugăciunile euharistice constituie locul central al întregii Liturghii, anume al 
întregului creștinism. Prin aceste rugăciuni, este invocată prezența Duhului Sfânt şi a lui 
Isus Hristos (respectiv a Sfintei Treimi) şi, prin acțiunea lor asupra pâinii şi vinului puse 
pe altar, acestea devin Trupul şi Sângele lui Hristos, cu care credincioşii - care au postit şi 
s-au spovedit şi au obținut binecuvântarea Părintelui Duhovnic  - vor fi împărtășiți. Chiar 
dacă acţiunile preotului — binecuvântări, invocări, gesturi sacre etc. — nu determină în mod 
necesar prezența şi lucrarea Sfântului Duh şi ale Mântuitorului Hristos, totuşi ele 
mediază/mijlocesc această prezență şi această lucrare. Din aceste considerente, formulele 
sacramentale trebuie traduse în limba țintă cu maximă grijă, aplicându-se în totalitate 
principiile expuse anterior (LA 2001: n. 63). 

Tot în scopul de a limita „diluarea” (pierderea prin traducere, entropia) unității de 
sens iniţiale, se vor evita traducerile succesive ori revizuirile la traducerile anterioare 
aprobate, dacă acestea nu sunt justificate de o necesitate reală, mai ales acolo unde prin 
utilizarea mai îndelungată cuvintele şi expresiile sacramentale au pătruns deja în memoria 


credincioşilor (LA 2001: n. 63). 


2. 2. 4. 2. Norme privind traducerea Crezului sau a Profesiunii de Credinţă (a 
Simbolului Credinței) 

Crezul este rezumatul tuturor acumulărilor teologice, unele dintre acestea 
determinate de necesitatea formulării unor argumente care să așeze odată pentru totdeauna 
credința creştină pe fundamente dogmatice imuabile şi totodată cu scopul de a respinge 
alunecările eretice de la Revelaţie, respectiv de la Sfânta Scriptură, Predania Apostolică şi 
Tradiția Bisericii. Disputele doctrinare care au avut loc de-a lungul secolelor au conturat 
necesitatea ca Biserica să stabilească odată pentru totdeauna o definiție a credinței în 
aspectele ei fundamentale. 

Crezul Niceo-Constantinopolitan este comun Bisericilor Catolică şi Ortodoxă şi 
constituie cadrul general, osatura pe care sunt construite toate celelalte elemente ale 


religiei creştine. Crezul poate fi considerat şi o „cheie de verificare” a oricărei afirmații 

teologice, deoarece, dacă acea afirmaţie vine în contradicție cu oricare din elementele 
exprimate în Crez, atunci este considerată erezie. 
Având în vedere importanţa Crezului, Liturgiam Authenticam stabileşte ca reguli 


de traducere, în acest caz, următoarele: 


„Crezul trebuie tradus conform formulării precise pe care i-a stabilit-o Biserica 
Latină, incluzând utilizarea persoanei I singular, prin care este arătată clar 
«mărturisirea credinței înmânată prin Crez, aşa cum a fost, ca venind de la 
întreaga Biserică, unită prin mijloacele credinţei». Mai mult, expresia carnis 
resurrectionem trebuie să fie tradusă literal oriunde Crezul Apostolic este 
indicat să fie ori poate fi folosit în Liturghie.” (LA 2001: n. 65) (î. p.) 

2. 2. 4. 3. Traducerea „Praenotanda”2” 

Se stabileşte ca principiu de traducere faptul că textele diverselor cărți liturgice 
trebuie traduse în aceeași ordine în care sunt prezentate în textul latin al editio typica, 
incluzând aici institutiones generale şi praenotanda, precum şi instrucţiunile furnizate în 
diverse rituri, deoarece acestea funcţionează ca un suport al structurii Liturghiei (LA 2001: 
n. 66). 

Acolo unde se constată că textele în limba ţintă au nevoie de adaptări, se permite 
inserarea de prescripţii în text, cu condiţia ca aceste prescripţii să primească recognitio din 
partea Scaunului Apostolic. Aceste prescripţii nu necesită să fie traduse cuvânt cu cuvânt 
conform editio typica. Ca o „măsură de siguranță”, se prevede în cazul acestor adaptări să 
se menţioneze datele de identificare ale decretului prin care Conferinţa Episcopilor le-a 
aprobat, precum şi datele de identificare ale recognitio acordată de Congregația pentru 
Venerarea Divină şi Disciplina Sacramentelor (LA 2001: n. 67). 

Ca măsură de siguranță, se prevede plasarea, la începutul edițiilor vernaculare ale 
textelor religioase creștine, a decretelor prin care au fost recunoscute şi aprobate. Şi aici se 
prevede traducerea literală a Dicasteriei, ori a organului Scaunul Apostolic, care a aprobat 
şi promulgat decretul respectiv, astfel încât să nu se altereze posibilitatea indicării exacte a 


provenienței lui (LA 2001: n. 68). 


27 Latină: Introducere. 

Ediţiile cărților liturgice publicate în limbile vernaculare trebuie să corespundă 
până la identitate în ceea ce priveşte titlurile, ordonarea textelor, rubricile şi sistemul de 


numerotare aşa cum apar ele în editio typica. 


2. 3. Reguli privind pregătirea traducerii și stabilirea comisiilor pentru 
efectuarea traducerii şi pentru evaluarea şi aprobarea traducerilor 

2. 3. 1. Etapa pre-traductivă 

Sarcina de pregătirea a traducerilor textelor liturgice revine comisiei liturgice 
stabilite de Conferința Episcopilor. În cazul în care o asemenea comisie nu poate fi numită 
din diferite motive, sarcina pregătirii traducerilor va fi încredințată unui colectiv compus 
din doi sau trei episcopi, care trebuie să fie specialişti în studii liturgice, biblice, filologice, 
ori muzicale (LA 2001: n. 70). 

Vedem în conţinutul articolului de mai sus o primă menționare a necesității ca în 
procesul de traducere să fie implicați şi specialiști filologi, chiar dacă în acest caz este 
vorba de episcopi specializați în filologie. Reiterăm ideea că o bună traducere a unor texte 
religioase creștine nu poate fi făcută decât ca urmare a colaborării dintre filologi și teologi, 
o colaborare care să stabilească în fiecare limbă vernaculară țintă o metodologie aplicabilă, 
o metodologie care să facă obiectului unei specializări dedicate, care să poată fi studiată în 
facultățile de filologie ori, de ce nu, în facultăţile de teologie, printr-o colaborare între 
instituţiile respective de învățământ superior. 

Traducerile ce vor fi supuse aprobării trebuie să fie: „fructul unui efort cu adevărat 
comun, mai degrabă decât acela al unei singure persoane ori al unui mic grup de persoane” 
(LA 2001: n. 72) (t.p.). 

Liturgiam Authenticam arată că traducerea textelor liturgice necesită anumite 


calități profesionale, ştiinţifice, dar şi spirituale, pe care traducătorii trebuie să le posede: 


„Traducerea textelor liturgice necesită nu doar un grad înalt şi rar întâlnit de 
expertiză, ci şi un spirit de rugăciune și încredere în ajutorul divin, acordat nu 
doar traducătorilor ci şi Bisericii însăşi, pe timpul întregului proces care 


conduce la aprobarea definitivă a textului tradus. Faptul de a fi gata să-ți vezi 

munca examinată şi revizuită de alţii este o trăsătură esenţială care trebuie să 
fie evidentă la cei ce întreprind traducerea textelor liturgice. Mai mult decât 
atât, toate traducerile în limbile vernaculare (...) vor fi anonime din punct de 


vedere al celor care le-au elaborat.” (LA 2001: n. 75) (t. p.) 


2. 3. 2. Aprobarea traducerilor şi solicitărilor pentru obţinerea recognitio din 
partea Scaunului Apostolic 
Aprobarea traducerilor este necesară pentru ca acestea să primească certificarea 


autenticităţii lor şi a corespondenţei lor cu textele originale (LA 2001: n. 80). 


2, 3. 3. Necesitatea unei versiuni unificate a textelor liturgice 

Liturgiam Authenticam recomandă ca într-o limbă vernaculară să existe în uz o 
singură traducere a textelor liturgice (LA 2001: n. 87). Acest principiu este absolut necesar 
în ceea ce priveşte ordinea slujbei şi în ceea ce priveşte acele părți ale Sfintei Liturghii 


care solicită participarea directă a celor prezenți (LA 2001: n. 88). 


2. 4. Reacţii la Liturgiam Authenticam 

Promulgarea Liturgia Authenticam a provocat reacţii pro şi contra, atât din partea 
clerului catolic cât şi din partea unor filologi importanţi. Desigur că în cazul clericilor 
catolici reacţiile nu puteau fi decât preponderent de aprobare ori de comentare neutră. În 
cazul Profesorului Jean Delisle însă, reacția sa a fost una de opoziţie la adresa regulilor pe 
care documentul menţionat le stabileşte în ceea ce priveşte traducerea, Delisle dedicându-i 
un articol pe care îl vom prezenta într-o secțiune următoare, în comparaţie cu reacțiile din 


unele publicații catolice. 


2. 4. 1. Receptarea și prezentarea Lifurgia Authenticam în unele publicaţii 
catolice 

Societatea pentru Reînnoirea Sfintei Liturghii — Adoremus, într-o postare pe site-ul 
oficial al Vaticanului, cu titlul oarecum „triumfalist” Holy See Issues a Major Translation 


Document'5, precizează că Liturgiam Authenticam este doar a cincea Instrucţiune de 


% Eng.: Sfântul Scaun emite un document major privind traducerea. 

implementare a prevederilor mai generale ale Conciliului Vatican II, în timpul celor 
aproape patruzeci de ani de la încheierea lucrărilor Conciliului și că implicaţiile acestui 
document sunt foarte importante pentru catolicism (Adoremus 2001: 1). 

Se semnalează faptul că Liturgiam Authenticam este emisă aproape de sfârşitul 
masivului proiect de re-traducere şi revizuire a traducerilor deja existente, întreprins, spre 
exemplu, de către țările vorbitoare de limbă engleză, cu zece ani înainte de apariția 
Instrucțiunii LA 2001 (Adoremus 2001: 1). 

Articolul Societăţii Adoremus evidențiază faptul că Liturgiam Authenticam a 
răspuns necesității şi totodată creează necesitatea unei noi abordări în ceea ce priveşte 
traducerea textelor liturgice în limbile vernaculare (Adoremus 2001: 2) şi, am adăuga noi, 
în ceea ce priveşte traducerea tuturor textelor religioase creştine catolice (LA 2001: n. 19). 

În continuare se reiterează în rezumat punctele principale ale Liturgiam 
Authenticam  insistându-se laudativ asupra faptului că prevede ca traducerile să 
îndeplinească criterii precum: „formularea exactă şi liberă de orice influență ideologică”; 
traducerile nu trebuie să urmărească drept scop să fie „inovaţie creatoare” ci să „redea cu 
fidelitate şi cu acuratețe textul original în limba vernaculară (...) fără parafraze ori glose”; 
cuvintele Sfintei Liturghii „nu au drept scop să oglindească dispoziţia interioară a 
credincioșilor ci să exprime adevăruri care transcend limitele timpului şi spațiului” etc. 
(Adoremus 2001: 3). 

Liturgiam Autehnticam stabileşte reguli de detaliu privind păstrarea genului şi 
numărului substantivelor care se referă la persoanele umane, la Biserica Catolică, ori la 
diferitele colocații cu majore implicații dogmatice - abordare pe care documentul 


Societăţii Adoremus o explică această astfel: 


„(...) traducerea nu trebuie să fie legată ori limitată de teorii politice, 
ideologice ori teologice ale traducătorului. Deși documentul (Lifurgiam 
Autehnticam, n.n.) nu menţionează niciodată în mod direct termenul „limbaj 
inclusiv” — o încercare feministă de a face engleza neutră, încercare care a 
afectat negativ fiecare corp eclezial din lumea vorbitoare de limbă engleză și 
afectase aproape toate traducerile textelor Scripturii şi ale textelor liturgice 


începând din anii 70 —; totuşi Liturgiam Authenticam nu prezintă nici o 

ambiguitate când, spre exemplu, prescrie utilizarea termenilor care definesc 
genul, individualitatea, universalitatea ori unitatea familiei ori a comunităţii 


umane.” (Adoremus 2001: 3-4) (t. p.) 


Documentul Societăţii Adoremus vorbeşte despre o adevărată restaurare a 
limbajului sacru prin respingerea schimbărilor propuse, cunoscute sub numele francez 
Comme le prevoit, anume a acelui set de principii de traducere care promovau înlocuirea 
cuvintelor și a conceptelor din textele vernaculare originale cu termeni considerați mai 
„relevanți”. Respectiva tendință a respins limbajul sacru tradițional din limbile vernaculare 
şi a promovat „adaptarea” şi alterarea metaforelor, cu scopul de a satisface gustul unor 
tendinţe la modă (Adoremus 2001: 4). 

Se arată şi în acest articol faptul că utilizarea în limbile vernaculare, a unui limbaj 
sacramental adecvat și aprobat de Sfântul Scaun, are efectul dezvoltării respectivei limbi, a 
respectivei culturi (Adoremus 2001: 5). 

Ne-am fi aşteptat ca necesitatea aprobării şi recunoașterii unei traduceri să fie 
prezentată mai degrabă în lumina nevoilor identificate de Liturgia Autehnticam, însă 


articolul publicat de Societatea Adoremus pare a exprima mai degrabă o poziție de forță: 


„Această practică exprimă şi realizează o legătură între succesorul 
Binecuvântatului Petru şi fraţii săi în Episcopat. Mai mult, această recognitio 
nu este o simplă formalitate, ci este mai degrabă exercitarea puterii de 
guvernare, care este absolut necesară (în absența căreia Conferinţa Episcopilor 


în întregime, nu poate în niciun caz obţine forţa legală) (...)” (Adoremus 2001: 


7) (t.p.) 


Adoremus subliniază în mod individual importanța modificării formulei Credo din 
Crezul în limba engleză, de la persoana I plural (We believe) la persoana I singular (/ 
believe). Formula la persoana I plural fusese folosită de credincioşii catolici vorbitori de 
limbă engleză timp de mai bine de 30 de ani, însă, aşa cum explică Instrucţiunile 


Liturgiam Authenticam, Crezul nu trebuie modificat în nici un fel prin traducere. 

Concluzionăm că opinia Societăţii Adoremus agreează în totalitate prevederile 
regulilor instituite de Vatican privind traducerea, prin promulgarea Liturgian Authenticam 
şi că vine totodată să exprime clar că aceste reguli sunt văzute de pe poziţii de forță şi 
trebuie respectate întru totul, sub sancţiunea ca traducerile în limbile vernaculare 


respective să fie respinse ori revizuite. 


2. 4. 2. Receptarea „Liturgiam Authenticam” în rândul lingviștilor (Jean 
Delisle) 

Jean Delisle, lingvist recunoscut, profesor la Universitatea Ottawa — Canada, a 
răspuns noilor reguli introduse de Vatican privind traducerea textelor religioase creştine 
printr-un articol deosebit de critic, intitulat: Les nouvelles regles de traduction du Vatican 
(2005). 

Delisle arată că, în mod constant, istoria traducerii Sfintei Scripturi în Biserica 
Catolică indică o atitudine de refuz a accesului credincioșilor la conținutul Scripturii, acest 
acces fiind rezervat doar clerului, care deţinea monopolul interpretării ei: „Dacă se arăta 
circumspectă în ceea ce priveşte traducerile, Roma, geloasă pe privilegiul său exclusiv de 
interpretare a Scripturilor, nu vedea cu ochi buni nici faptul că credincioşii, «ignorantul 
comun» după expresia lui Pius al VII-lea, se dedau la citirea Sfintelor Scripturi.” (Delisle 
2005: 832, apud Pie VII 1816) (t.p.). 

Normele privind traducerea textelor religioase creştine, stabilite prin Liturgiam 
Authentican, sunt: „reguli precise şi constrângătoare în ceea ce priveşte traducerea Bibliei 
şi a textelor liturgice” (Delisle 2005: 831) (t. p.). Din punct de vedere al teoriei 
traductologice, la momentul emiterii Instrucțiunii Liturgiam Authenticam - dacă ar fi să 
enumerăm doar câteva dintre evoluţiile ce avuseseră loc deja - trebuie să arătăm că teoria 
privind echivalența dinamică/funcțională era aplicată; se vorbea deja de traducerea 
sensurilor, despre faptul că niciodată nu este posibilă comunicarea absolută, că abordarea 
filologică a traducerii limitează și este imposibilă (Nida 2004); totodată, cu aproape două 
decenii mai devreme se statuase calitatea principală a traducătorului, anume aceea de 
comunicator și faptul că traducerea este un „act de comunicare” (Nida, Taber 1982); toate 


aceste evoluţii au fost deodată declarate ca nepotrivite pentru viziunea Bisericii Romane 

privind traducerea textelor biblice și liturgice. Iar acest fapt este receptat de Delisle drept 


îmbrăcarea traducătorilor textelor menţionate cu o cămașă de forță (2005: 837), astfel: 


„Traducătorului i se cere să le aplice întocmai (regulile stabilite de Liturgiam 
Authenticam, n.n.) dar particularităţile şi subtilitățile textului îl vor împiedica. 
EI nu poate să-şi exercite în mod convenabil arta sa fără o anumită libertate de 
reexprimare, fără a face apel la resursele indispensabile ale re-creării. 


Traducerea nu este un proces banal de substituire.” (Delisle 2005: 837) (t. p.) 


Profesorul Delisle - citându-l pe J.-R. Ladmiral - arată că: „Munca de traducere 
necesită un subiect liber: liber în alegerea sa fundamentală în ceea ce potriveşte 
traducerea, liber în alegerile sale punctuale, liber în stăpânirea acestui lanţ de «lovitură cu 
lovitură», cu care traducerea, în practica sa, a redat textele” (Delisle 2005: 837) (t. p.). 

Delisle arată — aceeași idee poate fi întâlnită şi la Nida — că procesul de traducere 


se sustrage, în cele din urmă, dominaţiei pe care regulile vor să o impună asupra sa: 


„Acesta este motivul pentru care, din toate regulile consemnate în tratatele 
privind arta traducerii, destul de puţine — ca să spunem adevărul — au avut o 
utilitate practică reală. Nici un traducător, după cunoştinţa noastră, nu a indicat 
că ar fi aplicat în munca sa ansamblul regulilor dintr-un tratat de traductologie. 
O regulă de traducere nu va fi niciodată o regulă de gramatică. Un tratat de 


traductologie nu va fi niciodată un manual de instrucţiuni.” (Delisle 2005: 837) 


(t.p.) 


În articolul analizat, Delisle arată că abordarea propusă de Liturgiam Authenticam 
este aceea de a recomanda traducerea literală, deoarece modificările prin traducerea non- 
literală ar fi purtătoare de erori doctrinare în textul țintă (Delisle 2005: 838). Traducerea 


este percepută mai mult sau mai puţin ca un „raport” nedeformant (Delisle 2005: 838): 


„Astfel, de la început, autorii îşi arată intențiile: ei se declară adepți ai 


traducerii literale şi întrețin iluzia că acest tip de traducere este posibil, atunci 

când se trece dintr-o limbă în alta, pentru a realiza «copii conforme», fără nici 


o deformare, schimbare sau transformare.” (Delisle 2005: 838) (t. p.) 


Procesul de traducere implică interpretarea sensului, reexprimarea sensului înţeles 
prin utilizarea de formule mai mult sau mai puțin consacrate, care sunt un dat anterior în 
limba ţintă (Delisle 2005: 838-839). lată că, aşa cum sesizează şi Delisle, diferitele 
abordări ale procesului traductologic în ceea ce privește tipul echivalenţelor folosite 
afectează/influențează procesele fundamentale ale traducerii, respectiv: „analiză și 
reducere a textului la nuclee semantice, transfer, restructurare, testare” (Nida 2004: 18) ori 
„lectură, înțelegere, deverbalizare, reverbalizare, reformulare (Hurtado Albir şi Durieux 
apud Lungu Badea 2003: 52). 

Delisle afirmă că „a concepe traducerea ca o operaţie asimilabilă unui transfer care 
garantează exactitatea, înseamnă a avea o concepție reductivă şi eronată privind această 
activitate complexă” (Delisle 2005: 839) (t. p.). În privinţa asigurării exactității textului 
țintă, Delisle se arată adversarul concepției promovate spre exemplu de: Chateaubriand, 
Nabokov, sau Newmark, despre care el spune că „manifestă o veritabilă obsesie privind 


exactitudinea” (Delisle 2005: 839) şi că: 


„(...) eroarea lor este aceea de a căuta exactitudinea în cuvinte, în loc de a 


căuta sensul care emană din discurs.” (Delisle 2005: 839) (t. p.) 


„(...) în traducerea biblică nu se poate face economie de la poetica textelor 


dacă se vrea realmente să fie traduse (...)” (Delisle 2005: 839) (t. p.) 


Analizând Instrucţiunea Liturgiam Authenticam, Delisle arată că aceasta interzice 
orice formă de creativitate şi impune traducerea cea mai literală posibil, chiar şi a 
cuvintelor utilizate în mod tradițional şi chiar dacă acestea sunt învechite, arhaice sau 


obscure. lar acest mod de a traduce nu poate beneficia — conform instrucţiunii menţionate 

— nici măcar de sprijinul unor note, parafraze ori glose (Delisle 2005: 839) care să 
expliciteze cititorului sensul cuvintelor respective și contextul pe care îl denotă. 
Delisle îl citează pe F. Boyer, care în lucrarea sa intitulată La Bible, notre exil 


(2002) spune privitor la traducerea Bibliei că: 


„Biblia a fost creuzetul unei intense creativități lingvistice şi literare, de jocuri 
de cuvinte făcute necesare de sarcina complexă de transmitere a scrierilor 
polifonice - veritabile tomuri ale expresiei religioase şi culturale -, a experierii 
sensului. A vrea astăzi să opreşti această creativitate, a denunța munca de 
«traducere», înseamnă în realitate a vorbi despre îmbălsămători ipocriți care se 
prefac a admira şi a vrea să transmită această creativitate.” (Boyer 2002: 41 


apud Delisle 2005: 840) (î. p.) 


Prescrierea unor anumite cuvinte / colocaţii, precum şi menţinerea arhaismelor care 
devin obscure, sunt considerate de Delisle ca fiind un proces contraproductiv care, în loc 
de a asigura conservarea limbii respective, duce mai degrabă la anchilozarea ei, acea limbă 
riscând să devină până la urmă nefuncțională. El spune că: „o limbă care refuză să se 
reînnoiască, devine opacă, îngheață, se descarnează” (Delisle 2005: 840) (t. p.). „Cuvintele 
Bibliei sfârşesc prin a deveni cochilii goale, prin a semăna cu niște «fortărețe 
inexpugnabile goale» (apud Boyer 2002: 46) (t. p.)” şi, din această cauză: „ele par unora 
ca fiind de neînlocuit şi intraductibile” (Delisle 2005: 840) (t. p.). 

Delisle compară foarte sugestiv „corectitudinea politică” a metodelor de traducere 
utilizate de către traducătorii Vaticanului cu modul de exprimare corporatist, în care sunt 
stabilite în detaliu norme de formă şi de conținut ale comunicării, norme oglindite în 


tehnolectul folosit: 


„Traducătorii care muncesc în slujba Vaticanului trebuie să se conformeze cât 
mai mult posibil limbii creştine de transmitere a Scripturilor, vocabularului 
religios creştin tradițional, semănând întru totul cu traducătorii unei mari 
întreprinderi care sunt obligați să folosească terminologia de casă a 


întreprinderii respective.” (Delisle 2005: 840) (t. p.) 

„Roma rămâne ataşată cu obstinație de limba discursului creştin care s-a 
format în decursul secolelor şi ultima sa I/nstrucțiune nu merge deloc în 


direcția înnoirii acestui limbaj.” (Delisle 2005: 840) (t. p.) 


Delisle arată că Liturgiam Authenticam stabileşte Vulgata şi neo-Vulgata ca unice 
texte sursă ale traducerilor în limbile vernaculare, Bibliile latine fiind considerate ca texte 
originale, în ciuda faptului că la rândul lor sunt traduceri ale textelor greceşti, ebraice şi 
aramaice originale (Delisle 2005: 840-841). 

Aderarea la lexicul arhaic şi păstrarea acestuia în traduceri sunt considerate de 


Delisle ca fiind idolatrie şi totodată teamă: 


„Tot timpul acelaşi cult idolatru al cuvintelor tradiționale de exprimare a 
credinţei creştine. Sacralizare, în fapt, a traducerilor vechi în care vocabularul 
s-a sedimentat şi pietrificat. Glorificare a unei stări a limbii trecute. Refuzul de 
cunoscut mesajul divin. Refuzul riscului implicat de munca asupra limbii.” 


(Delisle 2005: 841) (t. p.) 


A forţa traducătorii să îmbrace „cămașa de forță” a regulilor prevăzute de 
Liturgiam Authenticam suscită totalul dezacord şi opoziția ferventă a lui Delisle, care, 


pentru a-și exprima plastic poziţia, recurge la utilizarea tropilor (aici: metaforă): 


„(...) traducătorul nu este un eunuc căruia i s-a încredințat paza cuvintelor.” 


(Delisle 4005: 842) (t. p.) 


Parafrazând prevederile Instrucțiunii Liturgiam Authenticam, Delisle prezintă în 
sinteză, dar şi într-o notă, credem, ironică, calitățile care i se cer unui traducător pentru a-i 


fi acceptate traducerile de către Sfântul Scaun: 

„(...) să aibă convingerea că textele sacre au fost compuse sub inspirația 
divină şi că ele ascund revelația misterului mântuirii; să adere deplin la 
dogmele catolice; să creadă în miracole; să accepte să traducă literal anumite 
pasaje fără a le înţelege (...); să creadă că textele sunt obscure din voia lui 
Dumnezeu; să contribuie conştient la propagarea doctrinei catolice; să traducă 
cât mai literal posibil în funcție de tradiția multiseculară a Bisericii; să accepte 
ca munca sa să fie revizuită de persoane competente în materie de doctrină, 


dar care nu cunosc neapărat capcanele traducerii.” (Delisle 2005: 843) (î. p.) 


Delisle vorbeşte în acest caz chiar despre un „Decalog” al traducerii, în care se 
constituie regulile prezentate de Lifurgiam Authenticam şi care reprezintă „ortodoxia 
catolică” în materie de traducere a textelor religioase creştine. Despre acest „decalog”, el 


spune că se bazează pe următoarele supoziții: 


„(...) textele biblice şi doctrinale sunt de origine divină; ele conţin un adevăr 
etern și imuabil; Biserica are misiunea de a păstra intact mesajul divin; 
Biserica este singura competentă să interpreteze textele doctrinei proprii; 
Biserica a primit misiunea de a face adevărul divin cunoscut tuturor oamenilor 
planetei; traducerea este un rău necesar; traducerea este periculoasă deoarece 
alterează textele; traducerea riscă să falsifice doctrina şi să pervertească sensul 
textelor; echivalența dinamică a traducerii libere (creative) deformează sensul 
textelor; Biserica trebuie deci să încadreze strâns activitatea traducătorilor; 
Biserica singură poate judeca validitatea doctrinală a unei traduceri; 
traducătorul critic este un eretic potențial; traducătorul credincios, docil şi 
supus Magisteriului Bisericii poate să conteze pe ajutorul Sfântului Duh; este 
posibilă traducerea sensului exact şi autentic al textelor biblice doctrinare; 
traducerea este o translatio, o formă de redare nedeformantă; obscuritățile 
textelor sunt din voia lui Dumnezeu şi de aceea traducătorii nu trebuie să 
încerce să le clarifice; traducerea literală este singura strategie aptă să redea 


autenticitatea textelor; există o limbă religioasă creştină distinctă de limbajul 

comun; este imperativă respectarea acestei limbi creştine particulare, fapt care 
face să se menţină doctrina, tradiția şi credibilitatea Bisericii; este mai 
important să fii fidel tradiției decât să reînnoieşti limbajul religios creştin; 
obiectul traducerii este sensul doctrinar al textelor; traducerea trebuie să fie 
rezultatul unei munci colective; numai un credincios convins poate traduce 
Biblia şi textele liturgice aşa cum sunt ele înțelese de Biserica Catolică.” 


(Delisle 2005: 845) (t. p.) 


La finalul analizei pe care am efectuat-o asupra poziției pe care Profesorul Jean 
Delisle a exprimat-o în articolul său, referitoare la prevederile Instrucțiunii Liturgiam 
Authenticam, dorim să argumentăm faptul că autorul nu a păstrat întru totul echidistanța 
necesară în elaborarea unei lucrări ştiinţifice şi că, după părerea noastră, articolul 
păcătuiește pe alocuri prin trecerea cu vederea a unor prevederi ale Liturgiam Authenticam 
cât şi prin adoptarea unei atitudini partizane referitoare la întrebuințarea echivalenţei 
dinamice/funcţionale. 

Astfel, spre exemplu, în articolul 20 al Liturgiam Authenticam, se vorbeşte despre 
„redarea cu credincioşie şi acuratețe” a textului sursă în textul ţintă, dar se precizează 
totodată că „(...) este permis să se aranjeze formularea, sintaxa şi stilul”. 

În ceea ce priveşte interdicţia ca traducerile să conţină parafraze, note și glose, 
credem că, în anumite limite desigur, această normă fereşte traducătorii de greşeala de 
traducere numită supra-traducere, greșeală fundamentată teoretic de Delisle însuşi (Lungu 
Badea 2003, apud Delisle 1993: 45). Din punct de vedere semiotic, considerăm că ceea ce 
se poate traduce prin alegerea unui anumit semnificant, respectiv semnificatul din textul 
sursă, este ceea ce denotă un cuvânt, iar ceea ce conotă el rămâne apanajul receptorului să 
stabilească, deoarece conotaţia este mult mai supusă contextului, idiolectului, sociolectului 
şi tehnolectului, toate acestea fiind în mod esenţial determinate de ethosul, patosul şi 
logosul unei anumite societăți umane, într-o anumită perioadă a dezvoltării sale. Cu toate 
acestea, chiar şi aceste afirmaţii ale noastre vin în contradicție cu cerința trasată de 
Liturgiam Authenticam ca prin traducere să fie transmise şi conotaţiile (LA 2001: n. 52). 

Dacă Biserica decide asupra validității traducerilor pe care le acceptă în vederea 


folosirii lor, aceasta nu înseamnă că alte traduceri sunt interzise la modul general, ci doar 

că ele nu reprezintă punctul de vedere al Bisericii Catolice. Considerăm că, din punct de 
vedere sociologic, Biserica este o instituţie şi ca atare îşi asumă reguli în ceea ce priveşte 
mesajul pe care-l comunică, reguli asupra cărora este îndrituită să decidă în deplină 
libertate, fără însă a se îndepărta excesiv de ceea ce reprezintă poziţii general acceptate. 
Aceste reguli de comunicare privesc desigur şi lexicul folosit. Suntem însă de aceeași 
părere cu Profesorul Delisle că acele unități lexicale care îngreunează în mod vizibil 
comunicarea trebuie adaptate limbajului în uz, căci altfel Biserica însăşi își va pierde 
capacitatea de a comunica Revelația. 

Considerăm că este benefic faptul că traducerilor li se cere să rămână în coerență 
cu toate celelalte texte care compun Sfânta Scripturi şi Liturghia şi că acest lucru vine în 
întâmpinarea condițiilor textualității, dintre care cele direct vizate sunt: gradul de 
acceptabilitate şi intertextualitatea. Această cerință credem că este justificată şi dintr-o 
perspectivă semiotică, deoarece referenții din texte înrudite/inter-relaționate, care transmit 
acelaşi mesaje, trebuie să fie similari (Sebeok 2005: p. 71). Intertextualitatea este 
considerată ca o realitate ce afectează traducerea şi de către Eugene A. Nida, care a vorbit 
despre „relaţiile dintre texte care afectează și alte texte” (Nida 2004: 63). Raportarea la 
texte similare cu textul ţintă reprezintă, astfel, un instrument foarte util în luarea deciziilor 
de traducere şi, în consecință, în obținerea unui text țintă funcțional. 

Delisle a subliniat limitările cauzate de impunerea utilizării unor cuvinte învechite, 
însă nu a menţionat că Liturgiam Authenticam vorbeşte despre procedee de traducere 
precum: explicitarea, catahreza retorică, adaptarea, transliterarea (LA 2001: n. 54). 

De asemenea, în articolul 59 Liturgiam Authenticam prezintă o poziţie mult mai 
nuanţată decât afirmă Delisle - anume că se statuează că: „traducerea literală este singura 
strategie” (t. p.); dimpotrivă, pare că Instrucţiunile Liturgiam Authenticam instituie — fără 
să o numească — posibilitatea utilizării echivalenţei funcționale atunci când precizează că 
traducătorul va căuta să realizeze transmiterea unităţii de sens, anume: „să constate efectul 
pe care astfel de elemente au intenţionat să-l producă în mintea ascultătorului” şi „să 
recurgă cu pricepere la posibilităţile limbii vernaculare pentru a obţine cât mai integral 
posibil acelaşi efect privind nu numai conţinutul conceptual în sine dar şi celelalte 


aspecte” (LA 2001: n. 59) (t. p.) 

Am prezentat, în antiteză, aceste scurte considerații cu intenția de a ilustra 
pasiunile stârnite de problematica deosebit de complexă a traducerii textelor religioase 


creştine, problematică departe de a-și fi găsit o rezolvare, fie ea chiar şi temporară. 


2. 5. Acţiuni ale Papei Francis de ajustare/relaxare a prevederilor „Liturgiam 
Authenticam” 

Publicarea Instrucțiunilor Liturgiam Authenticam a cauzat opoziţie, aşa cum am 
prezentat anterior, mai ales în cercurile ştiinţifice lingvistice/traductologice. Probabil cu 
intenția de a răspunde acestei reacţii, prin documentul Magnum Principium, Papa Francis 
a modificat clauzele privind aprobarea traducerilor textelor liturgice, astfel că Vaticanului 
îi rămâne doar sarcina „să «recunoască» adaptările textelor liturgice latine (în limbile 
vernaculare, n.n.), după ce aceste texte au fost deja aprobate de către conferințele 
naţionale ale episcopilor” (McElwee 2017: 1) (t. p.). De asemenea prevederile inițiale 
privind „autorizarea” tuturor traducerilor textelor liturgice se schimbă în necesitatea de a 
„verifica”/,revizui” respectivele traduceri. 

Papa Francis, într-o scrisoare prin care răspunde pe această temă Cardinalului 


Sarah, scrisoare publicată de Catholic Herald, arată că: 


„(...) nu se mai poate susține faptul că traducerea trebuie să se conformeze 
tuturor prevederilor din Liturgia Authenticam, aşa cum s-a făcut în trecut.” 


(Francis 2017: 3) (t. p.) 


Considerăm că această relativă descentralizare poate aduce cu sine o abordare 
mai flexibilă a procesului de traducere al respectivelor texte, deşi intenţionează doar să 


nuanţeze prevederile considerate prea stricte și nu să le anuleze. 


3. Viziunile protestantă şi neoprotestantă asupra procesului traducerii 
textelor religioase creştine 

Dacă bisericile protestante și neoprotestante nu au emis un document programatic 
eclezial de tipul Liturgiam Authenticam, totuşi, problematica traducerii textelor religioase, 


în special a Bibliei, a fost o preocupare constantă a lor, încă de la fondarea acestor culte. 

Traducerea Bibliei a însemnat pentru protestanți un mod de rezistenţă împotriva 
Bisericii catolice, de protest, de refuz al autorităţii instituționale a Bisericii Catolice, am 
putea spune chiar o declaraţie de independenţă. 

Pentru a ilustra viziunile protestantă şi neoprotestantă asupra traducerii Bibliei vom 
analiza, în cele ce urmează, activitatea şi doctrinele/teoriile lui John Wycliffe, William 
Tyndale, Eugene A. Nida, Charles R. Taber şi Jean de Waard, în ordinea cronologică a 
vieții şi activităţii lor. Am ales să ne referim la acestea datorită importanţei deosebite pe 
care au avut-o în ceea ce priveşte traducerea textelor religioase creștine. 

John Wycliffe a fost un filozof scolastic, teolog, preot, profesor la Seminarul 
Universităţii Oxford. EI devine disident din Biserica Catolică şi este considerat unul dintre 
predecesorii protestantismului. Ca şi Martin Luther - dar înainte de acesta -, a atacat 
privilegiile clerului, luxul şi pompa ceremonialurilor bisericești. Wycliffe a fost un 
susținător al necesității traducerii Bibliei în limbile vernaculare. În anul 1382, a finalizat 
prima traducere în limba engleză din Vulgata; lui Wycliffe i se atribuie traducerea Noului 
Testament al Vul/gatei, iar asociaților săi le revine meritul de a fi tradus Vechiul 
Testament. Wycliffe a fost considerat luceafărul Reformei Engleze. 

Privim drept o posibilă constantă faptul că opozanții de marcă ai Bisericii sunt 
tocmai preoţi, călugări şi teologi, fenomen care a fost de asemenea prezent în Biserica 
Creştină Primară şi în cea Ortodoxă, nu doar în Biserica Catolică. 

Ceea ce constituie azi un principiu de bază al protestantismului şi al 
neoprotestantismului sola Scriptura, a fost una dintre convingerile de nestrămutat ale lui 
Wycliffe. Dat fiind că se consideră că adevărul este doar în Scriptură, se creează 
necesitatea de a oferi publicului larg, nevorbitor de limbă latină, accesul direct la adevărul 
credinţei, prin posibilitatea de a citi el însuşi Scriptura. Și cum altfel s-ar fi putut face 
aceasta dacă nu prin traducerea Bibliei în limbile vernaculare? 

Cea de-a doua personalitate a cărei muncă de traducere dorim să o menționăm, 
William Tyndale, a fost un savant englez care, la rândul său, a tradus texte ale Bibliei în 
limba engleză, el fiind totodată considerat o personalitate marcantă a Reformei protestante. 
De data aceasta, textul sursă nu mai este Vulgata, ci traducerea se va face direct din 
ebraică şi greacă. Aceasta traducere este prima care foloseşte numele de Yehova (Jehovah, 


„lehouah”) pentru a-l numi pe Dumnezeu, nume a cărui utilizare va deveni caracteristică 

protestantismului și neoprotestantismului. Munca lui Tyndale a fost continuată prin 
publicarea King James Bible, în anul 1611, de data aceasta traducerea fiind făcută de un 
colectiv numeros de specialişti. 

Chiar dacă au fost condamnaţi ca eretici şi ucişi, traducerile lui Wycliffe şi ale lui 
Tyndale au constituit baza de formare a unei concepții a cărei evoluţie și dezvoltare s-a 
dovedit de neoprit, anume că: textele religioase creştine trebuie traduse în limbile 
vernaculare: „Traducerea devine, pentru primii protestanți, un mod de pietate şi un mijloc 
de evanghelizare” (Ng. 2001: 315) (t. p.). 

Prin traducerea Bibliei în limba engleză se schimbă paradigma comunicării 
credincioșilor cu Dumnezeu şi se oferă un punct de vedere diferit, care exclude medierea 


exercitată de Biserica Catolică în această comunicare: 


„Aceste traduceri ale Bibliei afirmă o nouă înțelegere a cuvântului lui 


Dumnezeu: că poate să se manifeste și chiar se manifestă în limbile naţionale.” 


(Ng. 2001: 137) (t. p.) 


Părerea pe care o redăm în continuare — care, în opinia noastră, ar avea nevoie de o 
aprofundată analiză ştiinţifică în vederea fundamentării sale — ilustrează modul în care 
argumentele filologice sunt utilizate în lupta împotriva dominaţiei religioase şi sociale 
exercitate de Biserica Catolică. Astfel, William Tyndale afirmă că limba engleză este mai 


apropiată de limba greacă şi de limba ebraică decât este limba latină: 


„Ei vor spune că nu poate fi tradusă (Biblia, n.n.) în limba noastră deoarece 
limba noastră este atât de necioplită. Dar nu este atât de necioplită pe cât sunt 
ei nişte mincinoşi falşi. Pentru că limba greacă se potriveşte mai mult cu 
Engleza decât cu latina. Şi proprietăţile limbii ebraice se potrivesc de o mie de 
ori mai mult cu engleza, decât cu latina. Maniera de vorbire este asemănătoare, 
aşa că într-o mie de locuri ai nevoie doar de a o traduce în engleză, cuvânt cu 
cuvânt, în timp ce în latină trebuie să cauţi o direcţie şi totuşi vei avea mult de 
muncă să traduci în mod acceptabil aşa încât să aibă aceeaşi grație şi dulceaţă, 


sens şi înțelegere pură, în latină, aşa cum are în ebraică. Este de o mie de ori 

mai bine să fie tradusă în engleză, decât în latină” (Tyndale 1573: fol. 102) 


(t.p.) 


Ideea necesităţii de a traduce textele religioase creştine în limbile vernaculare este 
un element de continuitate între doctrinele protestantă și neoprotestantă. Poate cel mai 
important teoretician a traducerii Bibliei şi, cu siguranţă, unul dintre cei mai importanți 
teoreticieni ai traductologiei în general, a fost Eugene A. Nida. 

Eugene A. Nida arată că traducerea formală/lingvistică/literală nu este posibilă și 
că mesajele comunicate în cuvinte doar sugerează parțial şi nu pot transmite integral 
unitatea de sens. Nu este posibilă traducerea de tip „verbatim”, deoarece traducerea nu se 
limitează la transmiterea unor cuvinte ori expresii, iar procesele de denotare şi de conotare 
— deseori ambigue şi imposibil de separat — fac din comunicarea prin texte doar un aspect 


al comunicării: 


„Traducerea reprezintă însă doar un aspect al comunicării şi chiar în interiorul 
aceleiași limbi echivalenţa absolută nu este niciodată posibilă.” (Nida 2004: 
31) 


Redăm în acest caz texul original în limba engleză, cu intenţia de a ilustra diferenţele lexicale și de 
ortografiere față de limba engleză modernă, datorate evoluţiei limbii în timp, fenomen care şi în cazul 
textelor religioase, impune traducerea intra-linguală: „They will say it cannot be translated into our tounge it 
is so rude. It is not so rude as they are false Iyers. For the Greeke tounge agreeth more with the English, then 
with the Latin. And the properties of the Hebrue tounge agreeth a thousand tymes more with the Englishe, 
then with the Latin. The manner of speaking is both one, so that in a thousand places thou needest not but to 
translate it into the English, worde for worde, when thou must seek a compasse in the Latin, and yet shalt 
haue much worke to translated it welfauouredly, so that it haue the same grace & sweetness, sence & pure 
understanding with it in the Latin, & as it hath in the Hebrue. A thousand partes better maye it be translated 
into the English, then into the Latin.” / William Tyndale, „To the Reader”, The Obedience of a Christen 
Man, in The Whole Workes of William Tyndall, John Firth, and Docter Barnes (London: John Daye, 1573), 
fol. 102. 

„Nu se poate realiza niciodată o identitate totală a sensului în comunicare, fie 


ea intralingvistică sau interlingvistică.” (Nida 2004: 31) 


Având permanent în vedere faptul că traducerea Bibliei va fi făcută şi în limbile 
vernaculare ale popoarelor/populațiilor non-creştine, el identifică probleme deosebite care 
justifică echivalența funcțională şi, în fapt, o arată ca singura posibilă în traducerea 
textului religios. În privinţa faptului că semnificantului îi sunt asociaţi semnificanți diferiți 


în limbi şi culturi diferite, Nida arată că: 


„Cele mai serioase probleme pe care le ridică transferul se referă la faptul că 
aceleaşi obiecte sau evenimente pot avea valori simbolice diferite. În Occident, 
de exemplu, dragonul simbolizează primejdia şi răul, însă în Orient acesta este 
un simbol al prosperității şi al norocului. În Vechiul Testament, circumcizia 
reprezenta un simbol al identificării etnice şi religioase, dar în multe societăți 


actuale ea atestă doar igienă și maturitate sexuală.” (Nida 2004: 114) 


sau 


„Un traducător al Bibliei din Noua Guinee era pe deplin conştient de faptul că 
oile şi mieii erau animale necunoscute, fie că avea conotaţii negative. Porcii, în 
schimb, erau foarte prețuiţi. De aceea s-a gândit că ar putea înlocui „oaia” prin 
„pore” şi „mielul” prin „purceluș”. O astfel de soluţie ar fi însemnat însă o 
neglijare a faptului că oile sunt considerate în Biblie ca fiind „animale curate”, 
în timp ce porcii sunt „murdari” şi reprezintă de fapt „animale tabu”. (Nida 


2004: 114) 


Un caz și mai interesant este cel al traducerii Bibliei în limbile unor populaţii care 
nu practică scrisul. Traducerea a fost posibilă deoarece s-a exploatat gradul de generalitate 
al procedeelor retorice existente în Biblie şi astfel: „(...) traducătorii nativi talentaţi au 
recunoscut imediat şi au găsit corespondenţele cele mai potrivite în limba lor maternă ” 


(Nida 1996: 19). 

Nida, abordând problema parafrazării în traducere - parafrazare despre care arătam 
anterior că este respinsă, în termeni fermi, de Liturgiam Authenticam - spune că parafraza 
este implicită traducerii, că nu poate exista traducere fără parafrază și că, de fapt, nici nu 


se poate decela foarte net între traducere şi parafrază: 


„Insistenţa de a face o departajare netă între traducere şi parafrază constituie 
primul obstacol în obţinerea unei comunicări interlinguale satisfăcătoare. 
Toate traducerile necesită diferite grade de parafrază. Şi totuşi (...) se 
inoculează ideea că traducerea corectă înseamnă redarea cuvânt cu cuvânt, iar 
parafrazarea este greșită. Traducerea literală a unui text într-o altă limbă nu 
reprezintă numai o mutilare lingvistică ci conduce, în mod inevitabil, la 


numeroase greșeli şi distorsiuni.” (Nida 1996: 151) 


Tot în contradicţie cu cerințele Instrucțiunii Liturgiam Authenticam privind 
evitarea traducerii prin hiponime ori prin hiperonime, se înscrie şi afirmaţia lui Nida 
referitoare la faptul că neconcordanţa dintre dimensiunile paradigmatice ale cuvintelor 
diferitelor limbi duce la necesitatea ca hiponimele ori hiperonimele să constituie modalităţi 


de traducere. E] dă în acest sens exemplul cuvântului „iertare”, astfel că: 


„Diversităţile de expresie sunt, desigur, enorme. De exemplu ideea de iertare 
poate fi exprimată foarte divers în diferite limbi: „a şterge o ofensă”, „a uita o 
vină”, „a arunca păcatul”, „a scuipa în pământ în faţa cuiva”, şi „a nu atârna 
oasele maxilarelor”. În shilluk, limbă nilotică din Sudan, expresia „a scuipa în 
pământ în fața cuiva” reflectă un obicei practicat la sfârşitul unei judecăți. 
După ce s-au plătit amenzile şi pedepsele au fost împărțite, atât reclamantului 
cât şi pârâtului li se cere să scuipe în pământ unul în faţa altuia pentru a se 


arăta că acel caz a fost închis pentru totdeauna şi că acuzaţiile nu vor mai fi 


niciodată aduse în fața curţii.” (Nida 1996: 153) 


O altă lucrare a lui Eugene E. Nida şi Charler R. Taber (1982), pe care o vom 


analiza în cele ce urmează, putem spune că este un document oarecum echivalent lui 

Liturgiam Authenticam, doar că, de această dată, se prezintă concepția traducerii folosind 
echivalența funcțională şi nicidecum nişte simple reguli de realizare a echivalenţei literale. 
Lucrarea intitulată The Theory and Practice of Translation“, aşa cum o descriu autorii, se 
doreşte a fi „ajutor pentru traducători, pregătit sub auspiciile United Bible Societies”. 

Încă din primul capitol autorii arată că, dacă în trecut accentul era pus pe redarea 
formei mesajului, respectiv a stilului, ritmului, rimelor, jocurilor de cuvinte şi a tropilor, 
precum şi a structurilor gramaticale neobișnuite (Nida, Taber 1996: 1), noua orientare în 


procesul traductologic, așa cum o văd dânșii, se descrie astfel: 


„Noul accent (...) s-a mutat de la forma mesajului pe răspunsul receptorului. 
De aceea, trebuie determinat care este răspunsul receptorului la mesajul tradus. 
Acest răspuns trebuie după aceea comparat cu modalitatea în care receptorii 
originali se presupune că au reacționat la mesaj atunci când mesajul a fost dat 


în setările originale.” (Nida, Taber 199%: 1) (t. p.) 


„Chiar şi la vechea întrebare: Este aceasta o traducere corectă? Trebuie să 
răspundem în termenii unei alte întrebări, anume: Pentru cine?” (Nida, Taber 


199: 1) (t.p.) 


Autorii cer traducătorilor să-şi schimbe atitudinea față de limbile în care lucrează şi 
această schimbare de atitudine este văzută ca foarte necesară şi în ceea ce priveşte limba 
sursă a textelor religioase care sunt supuse traducerii; astfel, traducătorii trebuie să renunţe 


la: 


„(...) atitudinea care tinde să plaseze limbile sursă pe un piedestal teologic și 


să se închine înaintea lor într-o supunere oarbă (...) (Nida, Taber 1996: 3) (î. 


p.) 


3 Teoria şi practica traducerii. 

Fiecărei limbi i se recunosc caracteristici şi calități care constituie ceea ce autorii 


numesc „geniul” acelei limbi: 


„(...) fiecare limbă posedă caracteristici distincte care îi dau un caracter 
special, cum sunt de exemplu: capacitatea de a construi cuvinte, un şablon unic 
al ordinii cuvintelor în propoziţie, tehnici de a lega propoziţii în fraze, marcări 
de discurs, și tipuri speciale de discurs în poezie, proverbe şi cântece. Fiecare 
limbă este bogată în vocabularul ariilor culturale pe care se concentrează (...)” 


(Nida, Taber 1996: 3-4) (t. p.) 


Având în vedere faptul că fiecare limbă are caracteristici proprii şi că aceste 
caracteristici sunt necesare pentru ca publicul țintă să poată utiliza la receptarea mesajului 
idiolectul, sociolectul şi tehnolectul dezvoltate în respectiva limbă, Nida și Taber propun 
ca traducătorul să renunţe la încercarea de a utiliza în mod forțat structura formală a limbii 
sursă în limba ţintă, astfel că „un traducător eficient este destul de pregătit să facă oricare 
şi toate schimbările necesare pentru a reproduce mesajul în toate formele structurale 
distincte ale limbii receptoare” (Nida, Taber 1996: 4) (t.p.). 

Ca principiu al lucrării analizate, poate fi considerat chiar și titlul unui subcapitol al 
acesteia, respectiv: „Orice poate fi spus într-o limbă, poate fi spus în altă limbă, cu 
condiţia ca forma să nu fie un element esenţial al mesajului” (Nida, Taber 1996: 4) (t. p.). 
Pe cale de consecință, spun autorii: „pentru a păstra conţinutul mesajului forma trebuie 
schimbată” (Nida, Taber 1996: 5) (t.p). 

Sursa condițiilor cantitative şi calitative ale schimbărilor necesare pentru 
transmiterea unităţii de sens din limba sursă în limba țintă „depinde de distanța lingvistică 
şi culturală între limbi” (Nida, Taber 1996: 5) (t. p.). 


Autorii arată că, din nefericire, anumite persoane (teologi, lingviști, traducători) au: 


„(...) o viziune exagerată asupra limbilor biblice. Ebraica este privită ca fiind o 
limbă esoterică specială pentru teologi, iar limba greacă este o «taină» ori «cel 
mai fin instrument al gândirii umane conceput vreodată de om». Dimpotrivă, 


greaca şi ebraica sunt „doar limbi”, cu toate caracteristicile esenţiale dar şi cu 

neajunsurile pe care orice limbă tinde să le aibă. Ele nu sunt limbi ale cerului 


şi nici vorbirea Sfântului Spirit.” (Nida, Taber 1996: 6) (t.p.) 


Autorii prezintă, în lucrarea la care facem trimitere, un alt subcapitol ce are ca titlu 
un principiu ce se doreşte a fi preluat de către traducătorii textelor creștine religioase, 
anume: „Limbile Bibliei sunt supuse aceleiași limitări ca orişicare altă limbă naturală” 
(Nida, Taber 1996: 7) (t. p.). 

Spre deosebire, din nou, de Liturgiam Authenticam — care impune utilizarea unor 
anumite cuvinte chiar şi în colocaţii nenaturale limbii țintă şi care vede mai degrabă ca 
benefică „lărgirea” limbii ţintă decât schimbarea condițiilor formale din limba sursă — 
Nida şi Taber consideră că lexicul limbilor biblice avea sens şi își putea transmite în mod 
eficient mesajul în contextul timpurilor în care cărțile Bibliei au fost scrise. Cuvintele 
timpurilor Biblice erau cuvinte în uz la vremea respectivă. Azi însă, a dispărut contextul în 
care cărțile Bibliei au fost scrise; societatea a evoluat, iar receptorul/publicul ţintă actual 


nu mai poate înțelege termenii învechiţi, dintre care mulți nu mai sunt în uzul curent: 


„(...) ceea ce este cu adevărat important este faptul că aceste limbi, aşa cum 
sunt folosite în Biblie, utilizează cuvinte care au sens doar în condiţiile 
contextului cultural în care limbile au fost folosite. Trebuie să spunem că 
pentru mesajul Bibliei scriitorii nu au inventat termeni cu totul necunoscuţi. Ei, 
în schimb, folosesc adesea cuvinte într-un fel foarte special — la fel cum se 
poate face într-o limbă când cineva vrea să comunice unele idei noi — dar 
cuvintele Bibliei erau termeni curenți. Problema noastră azi este faptul că 
multe dintre contextele culturale ale timpurilor Bibliei, care dădeau înțelesuri 
acelor cuvinte, nu mai există şi de aceea noi adesea nu putem determina ce 
înseamnă un cuvânt. Cu toate acestea, întreg vocabularul a fost el însuşi 
înrădăcinat în experienţa finită a bărbaţilor şi femeilor, aşa că toate expresiile 
trebuie înțelese în termenii acestui tip de fundal. Altfel, ne încâlcim fără de 
speranţă în argumente despre caracterul absolut al simbolurilor; şi exegeza 
întemeiată, respectiv reconstruirea evenimentului comunicării cu toate 


implicațiile sale, devine imposibilă.” (Nida, Taber 1996: 7) (t. p.) 

Nida şi Taber pun pe primul loc unitatea de sens — pe care traducătorul trebuie să o 
exprime într-un mod cât mai apropiat de „uzualul” comunicării în limba sursă și cu cât mai 


multă naturaleţe - caracteristicile formale venind în urma celor de conţinut: 


„Traducerea constă în reproducerea în limba receptoare a celui mai apropiat 
echivalent natural al mesajului din limba sursă, în primul rând în ceea ce 


priveşte înţelesul şi în al doilea rând în termenii stilului.” (Nida, Taber 1996: 


12) (t.p.) 


Stilul, chiar dacă transmiterea sa prin traducere este considerată o cerință 
secundară, nu este totuşi trecut cu vederea. Textele sursă au un stil propriu, dar Nida şi 
Taber susţin că acesta nu poate fi redat prin echivalenţa lingvistică/formală/literală ci doar 
prin echivalenţa funcțională. În anumite limite, autorii consideră că stilul nu poate fi redat 
de traducător în limba ţintă, iar pe de altă parte, avertizează traducătorii că trebuie să se 
ferească de a produce construcții lingvistice care nu sunt echivalente funcțional (Nida, 
Taber 1996: 13-14). 

Pentru producerea unui text țintă acceptabil, Nida şi Taber formulează patru 


priorități ce se constituie într-un sistem. Astfel: 


„(1) consistenţa contextuală are prioritate în faţa consistenţei verbale (sau a 
concordanţei cuvânt cu cuvânt), (2) echivalenţa dinamică are prioritate în fața 
corespondenței formale, (3) forma orală (auzită) a limbajului are prioritate în 
fața formei scrise, (4) formele care sunt utilizate de către audiență şi 
acceptabile audienței căreia traducerea îi este destinată au prioritate în fața 
formelor care din punct de vedere tradițional pot avea un prestigiu mai mare.” 


(Nida, Taber 1996: 14) (t.p.) 
În citatul redat mai sus, decelăm din nou o poziţie cu totul contrară celei a 
Conciliului Vatican II şi a Instrucțiunii Liturgiam Authenticam, care conferă cuvintelor 


latine din variantele Vul/gatei caracteristici pe care Nida şi Taber le descriu foarte plastic: 


116 


„Biblia nu este o colecţie de scrieri cabalistice ori de oracole delfice”. (Nida, 


Taber 199: 7) (t. p.) 


Cuvintele/termenii religioşi (ca de-altfel întregul lexic) au în diferite limbi 
paradigme diferite, fapt care face ca o traducere cuvânt cu cuvânt să nu îşi îndeplinească 
cu succes scopul de a transmite sensul mesajului din limba sursă. Din această cauză, aşa 
cum arată Nida și Taber, traducătorul întreprinde un proces de alegere a celor mai potrivite 
corespondențe între cuvintele sursă și cele țintă; autorii introduc aici o sintagmă pe care o 
considerăm importantă din punct de vedere traductologic, anume aceea de „sistem fix de 
consistență verbală”, care: „poate da naştere unei distorsionări serioase a înțelesului (Nida, 
Taber 1996: 19) (t. p.). 

Liturgiam Authenticam (2001: n. 41) stabileşte fără echivoc că traducerea numelui 
YHWH, care în latină este redat prin Dominus, se va face în limbile vernaculare printru-un 
termen care are acelaşi înțeles cu Dominus. Nida şi Taber abordează la rândul lor acest 
aspect, dar arată că, în mod tradiţional, acest tetragrammaton este transliterat Yahveh şi că, 
tot în mod tradițional, este redat ca Jehovah. Deoarece poporul evreu considera numele 
YHWH ca fiind sfânt, ei îl rosteau doar în ocaziile cele mai importante, preferând 
utilizarea în mod uzual a substitutului Adonai, cu înţelesul de Domn (Nida, Taber 1996: 
25). Se poate deci concluziona că cerința LA 2001 de utilizare a lui Dominus este similară 
ori inspirată de modul de utilizare de către evrei a lui Adonai. 

Prevalenţa formei „auzite” a limbajului asupra formei scrise este considerată a avea 
o importanţă particulară în ceea ce priveşte traducerea Bibliei, mai ales pentru că textele 


cărților biblice sunt preluate şi folosite în scopuri liturgice (Nida, Taber 1996: 28). Astfel: 


„În primul rând, Sfintele Scripturi sunt adesea utilizate liturgic, iar aceasta 
înseamnă că mult mai multe persoane vor auzi Scripturile citite decât le vor 
citi ei înşişi. În al doilea rând, Scripturile sunt citite cu voce tare unor grupuri, 
ca mijloace de educare. În al treilea rând, în anumite zone ale lumii, oamenii 
utilizează un de fel citire «orală». Cu alte cuvinte, oamenii din acele zone tind 


să citească totul cu voce tare şi «ascultă ceea ce ei au spus». În asemenea 

situații, este foarte important ca oamenii să înțeleagă Biblia în mod corect din 
forma orală. În sfârșit, Scripturile sunt din ce în ce mai utilizate în media TV şi 
radio, ceea ce înseamnă că forma orală trebuie să fie deplin inteligibilă pentru 


a fi înţeleasă de audienţă.” (Nida, Taber 1996: 28-29) (t. p.) 


Textele religioase utilizează majusculele pentru a exprima reverența față de 
Persoanele Divine şi față de Fecioara Maria. Această caracteristică poate fi considerată ca 
fiind generală tuturor limbilor. Nida şi Taber văd însă anumite neajunsuri ale acestui mod 
de transmitere a sensului prin traducere, pe care în consideră ca insuficient, căci 
transmiterea orală/citirea în cadrul Liturghiei a textului respectiv nu poate transmite faptul 
că, în textul scris, cititorul a întâlnit majuscule (Nida, Taber 1996: 29). 

Totodată, tot în ceea ce priveşte transmiterea prin citire cu voce tare a textului 
creştin religios scris, Nida şi Taber mai menționează şi alte posibile dificultăți, cum ar fi: 
utilizarea paronimelor; utilizarea cuvintelor care au pronunție similară; utilizarea unor 
cuvinte care deşi nu par vulgare atunci când sunt scrise, prin citirea cu voce tare primesc 
această nuanţă; totodată, trebuie acordată atenție modului de utilizare a punctuaţiei, trebuie 
date răspunsurile la întrebările retorice pentru ca auditoriul să nu fie indus în eroare, iar 
numele proprii trebuie ajustate complet sistemului fonetic al limbii ţintă; lipsa de sens a 
textului trebuie evitată; supra-traducerea trebuie evitată; nevoile audienței au prioritate în 
faţa condiţiilor de formă ale limbii țintă (Nida, Taber 1996: 28-31). 

Nida şi Taber vorbesc chiar despre trei niveluri ale traducerii Bibliei, anume: (1) 
traducerea „eclezială”, cea care reflectă limbajul liturgic uzual, traducere ale cărei scopuri 
sunt liturgice; (2) traducerea în limbajul literar al timpului prezent, traducere care ar avea 
ca public ţintă persoanele cu un nivel acceptabil de educație ale unei societăți; (3) 
traducerea în limbajul „comun”, sau „popular”, cunoscut și utilizat de publicul larg, dar 
acest limbaj păstrează totuşi un nivel de acceptabilitate pentru textul religios publicat 
(1996: 31). În legătură cu această taxonomie a traducerii textelor creştine religioase, 
remarcăm faptul că în literatura creştină religioasă ortodoxă română, înafara unor cazuri de 
publicaţii adresate copiilor, aproape toate celelalte texte pot fi considerate ca încadrându- 


se în grupul traducerilor menţionat în prima categorie, anume limbajul utilizat este cel 

eclezial, cu un grad de conservatorism foarte ridicat, caracterizat printre altele de 
menţinerea în uz a calcurilor după slavona veche. 
Pierderea capacităţii semiotice prin asemasie (Sebeok 2005: 67) este descrisă de 


Nida şi Taber foarte plastic în următoarea afirmaţie: 


„(...) este de asemenea necesar ca limbajul Bisericii să fie ferit de la a deveni 
un dialect ezoteric — un simbol al apartenenţei şi al identificării, ori un mijloc 


semi-magic de a-l implora pe Dumnezeu.” (Nida, Taber 1996: 31-32) (t. p.) 


Autorii recomandă studierea şi preluarea din limba ţintă, în vederea traducerii 
textului creştin religios, a limbii vorbite de persoanele cu vârsta cuprinsă între douăzeci şi 
cinci — treizeci şi cinci de ani, al căror lexic utilizat este preferabil celui al persoanelor 
vârstnice și, desigur, celor al persoanelor prea tinere, care nu au acumulat încă un conținut 
corespunzător al limbii pe care o folosesc. Această abordare şi recomandare vine în directă 
contradicţie cu prescrierea folosirii unui limbaj prestabilit, neschimbabil, care, aşa cum am 
arătat că precizează Liturgiam Authenticam, trebuie folosit chiar dacă nu este înţeles şi 
chiar dacă trebuie adaptată limba ţintă, prin echivalență literală ori prin calc, la lexicul 
preluat. 

Un aspect inedit analizat de Nida şi Taber este acela că, în anumite comunități, 
există o diferență între limbajul folosit de bărbaţi şi de femei, probabil din cauza 
organizării şi funcționării/izolării sociale din respectivele societăți. Traducerile textelor 
creştine religioase, în acest caz ale Bibliei, se adresează în mod egal tuturor membrilor 
unei societăţi şi, de aceea, pentru a putea fi înţelese, Nida și Taber recomandă 
traducătorilor să preia limbajul care poate fi înțeles de întreg publicul ţintă - deci, în acest 
caz, este de preferat ca traducerea să fie făcută în limbajul folosit de femei (Nida, Taber 
1996:.32), 

Nida şi Taber recomandă o traducere abordată din punctul de vedere al unui 
lingvist și nu o traducere caracteristică abordată din punctul de vedere al unui teolog. 
Această recomandare sintetizează în ea aspectele legate de tehnolect, de idiolect, de 


anacronism şi părtinire/bias în traducere: 

„Fiecare traducător al Bibliei este foarte important să înţeleagă că terminologia 
Sfintei Scripturi nu este în primul rând una tehnică. Ca să zicem așa, nu este 
rezultatul nici unei analize teologice sistematice. De aceea, cel mai important 
lucru este ca traducătorul să nu încerce să importe în traducerea Bibliei 
distincțiile tehnice care sunt cunoscute doar teologilor sistematici sau celor 
care au citit în Biblie concepte din alte sisteme de gândire - de exemplu 
impunerea canoanelor de gândire asupra punctului de vedere esențialmente 
semitic al Bibliei. Această abordare este în mod particular importantă în 
selectarea termenilor pentru personalitatea umană şi pentru viziunea 
cosmologică a timpurilor străvechi, așa cum sunt ele reprezentate în Geneză. A 
restructura asemenea afirmații pentru a corespunde categoriilor moderne 
înseamnă a te face vinovat de o grosolană insensibilitate față de condiţiile 


istorice.” (Nida, Taber 1996: 69-70) (î. p.) 


Acolo unde simpla folosire a singularului „Dumnezeu”, în locul pluralului 
„dumnezei”, nu este posibil de exprimat, ori nu este suficient de clară, pentru a vorbi 
despre Dumnezeu creştin şi pentru a exclude zeii/dumnezeii păgâni, Nida şi Taber 
recomandă folosirea unor colocaţii formate din grupuri de cuvinte Dumnezeu (subiect) şi 
atributele care-L descriu în mod uzual: „Dumnezeu cel adevărat”, „Dumnezeu cel etern”, 
„singurul Dumnezeu”, Dumnezeu creatorul” ori „Dumnezeu Tatăl” (Nida, Taber 1996: 
83). 

Autorii atrag atenţia şi asupra faptului că anumite colocații/anumiţi termeni pot fi 
puternic afectate/afectaţi de contextul în care sunt folosite/folosiți. Din exemplele 
prezentate de autori, am selectat, pentru ilustrarea acestei idei, cuvântul răscumpărare, 
care are alte înțelesuri atunci când este folosit în diferite medii de gândire. Astfel, aşa cum 
arată Nida şi Taber, într-un prim context, răscumpărare poate fi receptat de către publicul 
țintă drept suma de bani plătită pentru a elibera un sclav. Pentru cultura ebraică 
răscumpărarea este un element important şi duce automat cu gândul la răscumpărarea 
poporului Israel din robia Egiptului. Creștinii însă leagă automat răscumpărarea de lisus 


Hristos (Nida, Taber 1996: 81). 


120 


Am adăuga aici că, aşa cum arătau Nida şi Taber în citatul pe care l-am redat 
anterior, dacă prin răscumpărare Catolicii şi Protestanţii înțeleg moartea Mântuitorului pe 
cruce ca act de satisfacere „juridică” a ofensei pe care Adam, prin căderea sa, a adus-o lui 
Dumnezeu, în teologia Ortodoxă, răscumpărarea adusă de Hristos se referă la toate actele 
Sale, anume: Întruparea, Lucrarea Minunilor în lume, Răstignirea, Moartea pe Cruce, 
Învierea Domnului, Înălțarea Sa la cer cu trupul şi şederea de-a dreapta Tatălui; 
desăvârşirea răscumpărării este făcută prin această aducere a naturii umane, de către 
Dumnezeu Omul, în comuniunea de iubire a Preasfintei Treimi. lată aşadar că putem 
considera că avem aici un caz de schimbare a conținutului dogmatic al cuvântul 
răscumpărare (eng.: redemption), atunci când se traduce în limba română, de către un 
teolog ortodox, un text produs în limba engleză de un teolog catolic ori protestant. 

Autorii prezintă şi viziunea lor privind „tabuurile verbale”, un fenomen pe care îl 
considerăm oarecum opus celui al formării colocaţiilor. Astfel, tabuurile verbale interzic 
prezenţa în aceeași locaţie/sintagmă a unor anumite cuvinte. Între aceste tabuuri verbale, 
Nida şi Taber identifică o categorie specială, anume aceea a „tabuurilor verbale pozitive”, 


pe care o descriu astfel: 


„Pe de altă parte există tabuuri pozitive, asociate cu sentimentele de frică ori 
evlavie: anumite cuvinte (adesea numele ființelor puternice) sunt de asemenea 
considerate ca fiind puternice, iar utilizarea greşită a unor asemenea cuvinte 
poate aduce distrugere asupra utilizatorului nenorocos. Un bun exemplu în 
acest sens este evitarea tradițională de către evrei a numelui Dumnezeu, scris 


în ebraică prin patru litere: YHWH (...)” (Nida, Taber 1996: 87) (t. p.) 


Considerăm conotaţiile cuvintelor/colocaţiilor specifice creştinismului ca fiind 
determinate social (Nida, Taber 1996: 91-92), învăţate de către utilizatori în cadrul 
grupurilor/denominaţiunilor religioase la care aderă, fapt care face ca aceste conotaţii să 
prezinte un interes major pentru traducător (Nida, Taber 1996: 93). Mediul/circumstanţele 
în care diferite cuvinte sunt utilizate determină de asemenea schimbări în conotaţiile acelor 
cuvinte, producând la publicul țintă anumite atitudini față de realitățile prezentate de textul 


tradus. Astfel: 

„Natura mediului total are efectele sale asupra conotaţiilor cuvintelor. (...) În 
zonele acoperite de junglă, a/bastru a fost culoarea favorită a populațiilor din 
junglă şi, din cauza asocierii sale cu cerul și cu strălucirea soarelui, conota 
înțelesuri foarte favorabile cum sunt „viaţă” şi „binecuvântare” etc. În contrast 
complet, verde, cu asocierea sa cu frunzișul, cu apa etc. era culoarea favorită a 
populațiilor din zonele deşertice şi purta conotaţiile foarte apreciate ale „vieţii” 


şi „binecuvântării”” (Nida, Taber 1996: 93) (t. p.) 


Nida şi Taber consideră „o prea mare cunoaștere a subiectului tradus” drept o 
piedică în calea unei traduceri satisfăcătoare (Nida, Taber 1996: 99). În consonanță cu 
aceasta - dar nuanţat în ceea ce priveşte faptul de a constitui o piedică ori, dimpotrivă, un 
avantaj - credem că un nivel înalt al cunoașterii teologice transmite într-o mai mare 
măsură, prin traducere, caracteristicile doctrinei religioase, în textul țintă. Astfel, un 
traducător al unei text religios creştin sursă, din limba engleză în limba română, va alege 
acei termeni şi acele colocaţii care nu vor veni în contradicție cu convingerile sale 
religioase. Dacă ar fi să reluăm analiza făcută mai sus, a sensurilor diferite pe care 
cuvântul răscumpărare le are pentru credincioşii denominaţiunilor menţionate, 
considerăm că traducătorul de formaţie ortodoxă va înțelege prin răscumpărare întreaga 
operă mântuitoare a lui Hristos, iar publicul ţintă va atribui aceleași conotaţii asociate 
utilizării acestui termen. 

Nida şi Taber nuanţează, totuşi, afirmaţia lor legată de faptul că o „prea bună” 
cunoaştere a domeniului teologic este o piedică în calea unei traduceri acceptabile, 


deoarece: 


„De fapt, nu excesul de cunoaștere ci incapacitatea imaginativă este cea care 
îngreunează traducătorii (...) Ei ştiu atât de multe despre subiect încât 
presupun în mod inconştient că cititorul va şti de asemenea aceleaşi lucruri, iar 
aceasta îi determină adesea să traducă peste capetele audienței.” (Nida, Taber 


1996: 99) (t.p.) 


122 


„Din nefericire, cele mai bine antrenate persoane în orice domeniu de studiu 
tind să discute fazele tehnice ale disciplinei lor doar cu colegii lor. De aceea ei 
găsesc dificil să se pună în poziția oamenilor care pur și simplu nu cunosc 
acele faze tehnice. Deoarece teologii ştiu precis ce înseamnă un anumit verset, 
chiar şi atunci când este tradus ciudat, pentru ei nu este o problemă. Dacă 
studiul teologiei ar fi tins către stimularea capacității imaginative a unei 
persoane, probabil că acea persoană ar fi mai capabilă să facă față situaţiilor 
noi şi creative, dar, în cea mai mare parte a lor, studiile teologice se 
concentrează în direcția oferirii adevărului dat, decât în cea a analizării unor 
ipoteze multiple. Ca urmare, nici în zona comunicării cu neinițiaţii şi nici în 
aceea a abordării obiectului de studiu nu se pune accentul pe aspectele creative 
şi imaginative ale comunicării adevărului creştin. Probabil din această cauză 
persoanele care au educaţie teologică manifestă probleme speciale în învățarea 
modului în care să traducă pentru publicul ţintă cu nivel de înţelegere diferit 
celui la care traducătorii operează în mod obişnuit. Cu alte cuvinte, această 
problemă este legată mai mult de cantitatea de instruire specializată pe care 
traducătorul a acumulat-o decât de faptul că el este un conaţional ori un 


străin.” (Nida, Taber 1996: 99-100) (t. p.) 


Nida şi Taber analizează fenomenul zranslaționezei, respectiv fenomenul 
impactului pe care îl are cantitatea masivă de texte religioase creştine produse prin 
traducere, texte al căror nivel îl consideră unul semi-literar. Textele produse astfel nu sunt 
acceptate nici chiar de către publicul țintă care beneficiază de un nivel înalt de instruire 
ştiinţifică şi culturală, însă, deoarece aceste texte sunt singura sursă bibliografică/de 
informare de care dispun în limba vernaculară, ele sunt totuşi utilizate. Astfel, faptul că 
citirea unei mari cantități de materiale de acest fel tinde să obişnuiască cititorul cu modul 
respectiv de exprimare, duce la acceptarea lor ca materiale standard, ca materiale de 
referință, fără a mai observa forma artificială a limbajului folosit în redarea textului ţintă, 


limbaj care defavorizează textul sursă (Nida, Taber 1996: 100). 

Autorii identifică și subliniază influența negativă a acestei probleme asupra 
teologilor, care şi-au efectuat studiile în special pe baza unor traduceri ale textelor 
religioase creştine în limba vernaculară, fiind astfel influenţaţi de modul în care sursele de 


informare pe care le-au avut la dispoziţie au fost traduse: 


„Asupra teologului format în limba vernaculară influenţa translaționezei este 
posibil a fi una deosebit de puternică, deoarece probabil că el şi-a făcut cea 
mai mare parte a studiilor sale avansate într-o limbă străină şi a citit 
majoritatea textelor în traduceri. Fiind creştin, el a simțit adesea nevoia de a 
respinge, cel puțin în practică dacă nu și în teorie, anumite dezvoltări literare în 
propria sa limbă. Prin urmare, nefiind familiar cu / ori expert în folosirea 
literară a propriei sale limbi, el cade victimă de-a gata rranslaționezei. Toate 
acestea sunt de înțeles deoarece în anumite situații Biserica Creştină însăşi a 
adoptat o atitudine dură împotriva literaturii indigene. Mai mult decât atât, au 
existat relativ puţine cazuri în care facultățile creştine au subliniat dezvoltarea 
scrisului creativ pentru o audiență generală. Odată ce cea mai mare parte a 
scrierilor au fost ori adresate unei comunităţi „concrescute”, ori au fost în 
primul rând „propagandistice” ori „evanghelizatoare” (depinzând de un anumit 
punct de vedere), puţine eforturi susţinute au fost depuse pentru a dezvolta 


scriitori şi stilişti de marcă în cadrul comunităţii creştine.” (Nida, Taber 1996: 


100) (t.p.) 


În ceea ce priveşte conservarea tainei/misterului scrierii biblice, considerăm că 
Nida şi Taber fac o distincție importantă privitoare la conotaţiile acestui termen. Astfel, 
autorii vorbesc, pe de o parte, despre un „mister cu înţeles nebiblic”, ale cărui caracteristici 
s-ar pierde dacă misterului i s-ar face cunoscut conținutul; de cealaltă parte, în accepțiunea 
lor, misterul biblic este acea taină care era înainte necunoscută, ori cunoscută doar parțial, 
taină care acum a fost revelată celor inițiați prin credinţa creştină. Autorii subliniază faptul 
că a menţine, prin traducere, neclaritatea textului religios creştin nu înseamnă a conserva 


conținutul misterelor descrise de acel text (Nida, Taber 1996: 100). 

Unitatea de sens este considerată de Nida şi Taber ca fiind conținută şi exprimată 
mai degrabă de paragraful textului creştin religios, iar uneori de unități de text mai mari 
(chiar şi de întreg textul, în cazuri extreme) şi nu de termeni ori colocaţii izolate, care să 
fie traduse independent de contextul în care se află (Nida, Taber 1996: 101-102). Astfel, 


traducătorul care se concentrează pe nivelul termen/cuvânt/expresie: 


„(...) tinde să treacă cu vederea fenomenul tranzițional, conexiunile dintre 
propoziţii şi modurile în care limba structurează discursul în anumite feluri 
distinctive. Una dintre cele mai nefericite moduri de a traduce Biblia este 
aceea de a traduce verset cu verset, deoarece divizarea în versete este adesea 
una chiar arbitrară. Desigur, nu este posibil să se aibă în vedere toate 
componentele paragrafului, dar fiecare parte a paragrafului ar trebui tradusă 
având grijă să se respecte întregul, în timp ce toate părţile trebuie să se 
potrivească între ele pentru a forma o unitate.” (Nida, Taber 1996: 101-102) (t. 
p.) 


Nida şi Taber văd traducerea textelor religioase creştine — în special a celor foarte 
importante, cum ar fi Sfânta Scriptură - ca fiind opera unor colective ori comisii de 
traducători, deoarece traducerea efectuată de o singură persoană nu ar mai fi posibilă în 
condiţiile actuale (Nida, Taber 1996: 102). Mai mult decât atât, dorim să completăm 
această afirmaţie prin a arăta, din nou, că din colectivele ori comisiile care operează astfel 
de traduceri ale textelor religioase creştine considerăm că este necesar să facă parte atât 
teologi cât şi lingviști, iar textul țintă să fie rezultatul unei colaborări şi armonizări între 
diferitele propuneri pe care aceştia le formulează. Acest fapt a fost aplicat la traducerea din 
limba greacă a Filocaliei Engleze, traducere care a beneficiat de aportul unui renumit 
teolog și ierarh, precum şi al unor filologi importanți. 

Utilizarea echivalenţei funcționale şi concentrarea traducătorilor pe transmiterea 
unității de sens nu exclude din start nevoia de reglementare, aşa cum arată chiar Waard şi 
Nida (1986: Appendix B, 188-210) atunci când prezintă viziunea lor asupra procedurilor 
de traducere a Bibliei. Waard şi Nida clasifică procedurile privind traducerea Bibliei 


astfel: 

„(1) proceduri tipic inadecvate; (2) proceduri preliminare; (3) proceduri 
privind structura echipei de traducere; (4) structuri de revizuire; (5) personal 
suplimentar; (6) pași în procesul de traducere, atât generali cât și specifici, 
pentru tipuri diferite de echipe de traducere; (7) testarea; (8) corectura; (9) 
proceduri administrative; (10) eforturi după publicarea traducerii.” (Waard, 


Nida 1986: 188) 


În ceea ce privește procedurile inadecvate enumerate de autori, acestea sunt 
prezentate ca fiind în număr de trei: „traducerea naivă”, „traducerea reglementată” şi 
„traducerea prin adaptare”. 

În ceea ce priveşte „traducătorul naiv”, acesta este văzut drept cineva care nu 
cunoaşte limbile greacă ori ebraică pentru a traduce în limba vernaculară după variantele 
originale ale textului biblic; din această cauză, „traducătorul naiv” traduce după versiuni 
ale Bibliei într-o altă limbă vernaculară. În asemenea cazuri, traducerea are loc de obicei 
cuvânt cu cuvânt şi verset cu verset, deoarece asemenea traducători nu realizează faptul că 
este esențială studierea întregului text înainte de a traduce oricare dintre propozițiile sale 
(Waard, Nida 1986: 188-189). 

Autorii menționați consideră că numărul traducătorilor care aplică procedura 
„traducerii reglementate” este mare. Aceşti traducători încearcă să urmeze reguli lexicale 
şi gramaticale care să fie într-o foarte strictă concordanţă cu textul sursă. Însă, „traducerea 
reglementată” nu numai că tinde să sacrifice sensul în favoarea formei, dar, de asemenea, 
ajunge să fie monoton şi plat din punct de vedere stilistic (Waard, Nida 1986: 189). 

Procedura de „traducere prin adaptare” se caracterizează prin faptul că traducătorii 
care o produc de regulă nu sunt preocupaţi de respectarea unor principii ci mai degrabă 
încearcă să redea „ideea generală” şi urmăresc ca textul ţintă să fie cât mai natural 
cititorului țintă (Waard, Nida 1986: 189). 

Procedurile preliminare privind traducerea textului biblic, consideră Waard şi 
Nida, trebuie să acopere întreaga gamă de trăsături — inclusiv utilizarea textelor în limba 
greacă şi ebraică, stabilirea documentelor care vor fi consultate, a nivelului vocabularului 


care urmează a fi folosit, a gradului de complexitate sintactică, a modului în care limbajul 

figurativ va fi adaptate în LŢ, a modului în care vor fi abordate citările directe sau 
indirecte, a modului în care vor fi redate întrebările retorice, stabilirea punctuaţiei, a 
împărțirii în paragrafe, a tipului notelor marginale, a titlurilor secţiunilor, precum şi a unor 
piese adiționale cum sunt glosarele de termeni, indexul de probleme, ori hărțile (Waard, 
Nida 1986: 190). 

Munca preliminară se referă la stabilirea principiilor care vor fi utilizate în 
traducere, iar echipa de traducători va elabora o declaraţie privind aceste principii pe care 
o va prezenta organizației care a solicitat şi care va susține financiar traducerea. Pe baza 
acestei declaraţii, se va încheia un acord cu plătitorul traducerii, iar principiile stabilite şi 
agreate vor asigura coerenţa şi consistenţa TŢ (Waard, Nida 1986: 190-191). Autorii 
precizează că existența unui asemenea set de principii asigură de asemenea un avantaj 
psihologic, precum şi unitatea echipei de traducători, deoarece ei vor aduce argumente în 
favoarea ori în defavoarea unui principiu ori a altuia, iar nu în favoarea ori în defavoarea 
membrilor echipei (Waard, Nida 1986: 191). 

Această reglementare prin stabilirea de principii de traducere nu este totuşi - în 
viziunea lui Waard şi a lui Nida — un dat osificat, o realitate care aduce inflexibilitate, ci, 
autorii au grijă să sublinieze faptul că este nevoie ca aceste principii să fie din timp în timp 
modificate, adaptate nevoilor concrete pe care echipa de traducători le întâlneşte pe timpul 
traducerii, cu precizarea importantă că, atunci când are loc o modificare a principiilor de 
traducere, aceasta trebuie să fie însoțită de determinarea modului în care va afecta 
porțiunea de TȚ deja produsă (1986: 191). 

Deoarece traducerea Bibliei este un fenomen lingvistico-teologic atât de complex, 
nu mai este considerată ca fiind posibil a fi întreprinsă individual, ci este văzută ca fiind 
absolut necesară constituirea de echipe de specialişti care să aibă cunoştinţe extinse în 
domeniile lingvistic, teologic și cultural. De asemenea, având în vedere că, în cuprinsul 
Bibliei, cărțile aparțin diferitelor genuri literare, este de dorit ca, pe lângă competențele 
membrilor comisiei, să se beneficieze de aportul unor colaboratori care sunt specialişti în 
genurile literare respective (1986: 191). 

Waard şi Nida recomandă chiar numărul membrilor echipei de traducători, pe care 
domniile lor îl consideră necesar a fi de trei ori cinci. Modul de lucru ar consta în 


distribuirea textului sursă către membri echipei, atribuindu-se, în funcție de competențele 

recunoscute ale fiecărui membru, diferite părți ale textului pentru a fi traduse. Apoi, 
rezultatul muncii de traducere va fi evaluat de către ceilalți membri ai comisiei care vor 
formula aprecieri critice, care vor fi adoptate de comun acord de către întreaga comisie. Se 
subliniază necesitatea ca şeful echipei să fie schimbat zilnic, iar în această funcție să fie 
numită persoana a cărei traducere este analizată în respectiva zi (Waard, Nida 1986: 191). 

Oricât de înalt calificate ar fi persoanele care compun echipei de traducători, se 
consideră necesar ca munca lor să fie revăzută de două tipuri de revizori. Un prim tip ar fi 
acela a teologilor și lingviştilor specializați în stilistica Bibliei. Aceștia nu este necesar să 
se reunească ci lucrează individual, formulând opinii, însă ei trebuie să cunoască 
principiile de traducere pe care comisia le-a stabilit înainte de a purcede la activitatea 
propriu-zisă. Un al doilea tip de revizori sunt consultanții, care pot fi înalți reprezentanți ai 
bisericii de a căror aprobare va depinde ulterior acceptarea textului țintă, dar pot fi de 
asemenea persoane care să fie utili pentru satisfacerea unor nevoi punctuale ale procesului 
de traducere (Waard, Nida 1986: 193). 

Nu este trecută cu vederea nici importanta așa-numitului personal complementar, 
respectiv coordonatorul activității de traducere, secretarul echipei de traducere şi editorul. 
Aceştia trebuie să colaboreze strâns atât cu echipa cât şi cu consultanții şi revizorii, astfel 
încât rezultatul muncii de traducere să fie unul cât mai bun posibil (Waard, Nida 1986: 
194). 

Procedurile de bază utilizate în timpul procesului de traducere — după Waard și 
Nida — pot fi clasificate în două tipuri de bază: (1) proceduri aplicabile tuturor tipurilor de 
echipe de traducere şi (2) proceduri legate de maniera specifică în care este structurată 
echipa de traducere luată în considerare. Procedurile generale includ: (1) studiul de fond, 
(2) timpul alocat și împrejurările în care are loc procesul de redactare a TȚ, (3) analiza, 
transferul şi restructurarea, (4) stabilirea unităţilor de traducere, (5) stabilirea modului în 
care textul va fi formulat, (6) redactarea succesivă, (7) stabilirea ordinii în care diferitele 
cărți ale Bibliei vor fi traduse şi în care TŢ rezultate vor fi revăzute şi (8) stabilirea 
modului în care va fi pregătit materialul suplimentar care va fi considerat necesar de către 
traducători (Waard, Nida 1986: 8). 

Procedurile speciale privind traducerea, stabilite şi aplicate în funcţie de 


caracteristicile echipelor de traducere, se referă la încorporarea automată a sugestiilor 

revizorilor, dacă ele sunt în acord cu principiile de traducere dinainte stabilite ori 
discutarea lor împreună cu autorul textului care a fost supus revizuirii; citirea cu voce tare, 
în prezența întregii comisii, a TŢ; atunci când se ajunge la dezacord, se vor stabili membri 
ai comisiei care să analizeze în detaliu respectivul aspect şi să facă propuneri în viitoarea 
sesiune comună a comisiei; se va căuta pe cât posibil ca propunerea de TT finală să aibă 
consensul tuturor membrilor comisiei, se recomandă ca propunerile de TȚ să fie trimise 
revizorilor în conformitate cu diviziunile de text stabilite, respectiv pe cărți ale Bibliei, 
astfel încât să existe posibilitatea ca un anumit gen literar să fie trimis specialiştilor în 
domeniul acelui gen literar; spre deosebire de aceasta, este mai indicat să se trimită spre 
tipărire textul întregii traduceri deodată, astfel încât să poată fi tehnoredactat ca un întreg 
unitar (Waard, Nida 1986: 202-203). 

Waard şi Nida afirmă că procesul de testare a traducerii a fost cel mai adesea cel 
mai puţin înțeles, deoarece de regulă se confundă naturaleţea TŢ cu inteligibilitatea şi 
acceptabilitatea traducerii rezultate. Astfel, naturalețea TŢ este măsura uşurinței cu care 
TȚ este citit de PŢ. Inteligibilitatea TŢ este o măsură a capacității PŢ de a-l înțelege 
corect. Acceptabilitatea TŢ este un indicator ce redă măsura în care PŢ este gata de a 
accepta TȚ așa cum este redat. Ca exemplu ilustrativ pentru tipul de indicatori menţionaţi, 
poate fi adusă Evanghelia după loan, care este relativ ușor de citit deoarece are o sintaxă şi 
un vocabular relativ simple, dar este relativ greu de înțeles deoarece conţinutul este mai 
degrabă abstract decât concret iar textul include înţelesuri simbolice înalte (Waard, Nida 
1986: 204). 

Corectura TȚ este considerată un proces foarte important, chiar dacă natura lui este 
una ingrată, fără strălucire pentru cei care o fac. O distincție importantă care trebuie avută 
în vedere în ducerea la îndeplinire a procesului de corectură este stabilirea dinainte a 
aspectului asupra căruia se va concentra corectorul;, astfel, corectorul poate urmări 
conținutul, ori forma (punctuație, ortografiere, formatul de redactare etc.) (Waard, Nida 
1986: 206). 

Waard şi Nida (1986: 207) consideră că procedurile administrative sunt acelea 
implicate în special în: stabilirea nevoii de traducere ori de revizuire a unei traduceri, 
stabilirea echipei de traducere şi a modului în care aceasta va funcționa, stabilirea 


aspectelor financiare şi a modului în care textul final al traducerii va fi supus aprobării. 

Aşa cum precizează autorii, rareori misiunea şi responsabilitatea traducătorilor se 
încheie odată cu finalizarea TŢ. Se recomandă să se facă cunoscute principalele 
caracteristici ale viitoarei traduceri astfel încât, la apariția textului, PŢ să aibă deja o idee 
asupra TŢ, astfel încât opoziţia la nou să nu aducă prejudicii în ceea ce priveşte receptarea, 
dar totodată o publicitate exagerată poate crea ea însăşi opoziţie prin supraîncărcarea 
viitorilor receptori, fapt care poate da naștere la neîncredere (Waard, Nida 1986: 208). 

Ca o concluzie la opiniile pe care Waard şi Nida le-au exprimat asupra nevoii de 
reglementare a procesului de traducere a textului religios, respectiv prin analizarea şi 
propunerea unor proceduri privind traducerea, autorii menţionaţi arată că, în cele din 


urmă: 


„Dintre toate procedurile utilizate în procesul de traducere, cea mai importantă 
este aceea a menţinerii unei atenţii constante în ceea ce priveşte implicațiile 
spirituale ale mesajului Scripturilor așa cum sunt ele exprimate în vieţile celor 
implicați în procesul de traducere. Aceasta devine cea mai bună garanţie a 
smereniei intelectuale şi a creativităţii inspirate în a face procesul vieţii să vină 


la viață.” (Waard, Nida 1986: 209) 


Concluzionăm că aspectele pe care le-am prezentat, referitoare la viziunile 
protestantă și neoprotestantă asupra traducerii textelor creștine religioase, se situează în 
mare parte în opoziţie cu viziunea catolică exprimată în special prin Instrucţiunile 
Liturgiam  Authenticam. Totuşi, chiar dacă nu în aceeaşi măsură cu reprezentanţii 
catolicismului, teoreticienii protestanți ai traducerii textului religios au sesizat nevoia de 
reglementare a domeniului, o reglementare care însă trebuie să rămână deschisă 
schimbării, respectiv procedurile stabilite să rămână flexibile pentru a putea fi adaptate 
caracteristicilor realităţii concrete pe care o abordează. 


. 


4. Martin Luther — premisă şi corolar al traducerii textelor religioase creştine 
În cercetarea noastră, studiind Scrisoarea deschisă despre traducere a lui Martin 
Luther (1530), republicată în traducere în limba română de Academia Română, Filiala laşi 


(2007), am indentificat faptul că, într-o formă desigur inițială şi nu foarte elaborată 

conceptual, aspectele teoretice ale traducerii textelor religioase au fost abordate de către 
părintele protestantismului, care le-a perceput pe timpul activității sale de traducător drept 
dificultăți care trebuie abordate sistematic. 

Așa cum arată titlul prezentului subcapitol, credem că Martin Luther poate fi privit 
nu doar ca un iniţiator al teoriei traductologice ci activitatea sa privind traducerea poate fi 
considerată ca având un rol de corolar al preocupărilor privind traducerea textelor 
religioase, preocupări care au rămas şi astăzi aceleaşi, chiar dacă între timp traductologia a 
căpătat statutul de domeniu important al filologiei și şi-a dezvoltat un aparat conceptual 
foarte elaborat. 

Continuând în mod proleptic firul logic al afirmațiilor noastre, vom arăta în cele ce 
urmează că nu doar aspectele ce ţin de tehnica/metodologia traducerii au fost prefigurate 
de Martin Luther, dar şi pozițiile doctrinare care sunt generatoare ale aparatului teoretic 
traductologic utilizat de o denominaţiune sau alta. Dorim să subliniem în acest sens că 
Martin Luther se dovedeşte, prin ceea ce afirmă în Scrisoarea deschisă despre traducere 
(2007) ca având, în esenţă, o poziţie echilibrată, afirmând că traducerea textelor religioase 
creştine trebuie să utilizeze preponderent — dar nu forțat! — echivalenţa formală, dar acolo 
unde textul redat în LȚ ar fi greu de receptat, nenatural, este necesar să se folosească 
echivalenţa funcțională. Prin aceasta, Martin Luther se dovedeşte a fi situat într-o poziție 
de centru, între cele două extreme: Liturgiam Authenticam şi teoriile traductologice ale 
unor cercetătorilor ca Nida, Waard şi Taber. 

Martin Luther a arătat că era conştient de faptul că limba germană a epocii, limbă 
în care el traduce, era insuficientă pentru redarea complexităţii textului religios şi că el, 


prin acţiunea sa traductologică, a întreprins dezvoltarea LŢ: 


„Se observă însă uşor că din tălmăcirea mea şi din germana mea ei învaţă să 
vorbească şi să scrie în germană; îmi fură aşadar limba pe care înainte o ştiau 
atât de puţin, iar pentru asta nu numai că nu-mi mulţumesc, ci, dimpotrivă, o 
folosesc mai degrabă ca pe o unealtă împotriva mea. Eu însă mă bucur pentru 
ei, fiindcă îmi face plăcere să mă gândesc că i-am învăţat să vorbească pe nişte 
discipoli nerecunoscători şi duşmani ai mei pe deasupra.” (Luther 1530, var. 


rom. 2007: 16) 

Martin Luther s-a confruntat cu faptul că redarea literală, formală, filologică, a TS 
în LȚ, poate face ca uneori produsul traducerii să fie unul nenatural, astfel că TȚ nu va 
avea, ori va avea la un nivel precar, unele caracteristici esenţiale ale textualității cum ar fi: 
coeziunea, gradul de acceptabilitate ori caracterul informativ (Lungu-Badea 2003: 97). El 
arată efortul susținut pe care l-a presupus din partea sa rezultatul atât de controversat al 
traducerii, care a dus la locuţiunea/colocaţia religioasă doctrinară care a devenit baza 


doctrinei soteriologice protestante, anume: sola fide. Astfel, Luther spune că: 


„Domniei tale însă şi alor noştri vreau să vă arăt de ce am folosit cuvântul 
sola, cu toate că la Rom. 3 nu apare sola, ci solum sau tantum. Cu atâta 
precizie au ajuns prostănacii să privească textul meu! Totuşi am folosit 
altundeva expresia sola fide şi vreau să le rețin pe amândouă: solum şi sola. 
Am lucrat cu zel la traducere, pentru că am vrut să ofer o limbă germană 
curată şi clară. Şi foarte des ni s-a întâmplat să căutăm un singur cuvânt timp 
de paisprezece zile, chiar trei-patru săptămâni, fără ca, adesea, să îl găsim. 
Astfel, la Cartea lui Iov, am lucrat eu, magistrul Phillips şi Aurogallus, 
ajungând uneori ca, în patru zile, să putem finaliza abia trei rânduri. Dragul 
meu, acum cartea este tradusă în întregime şi oricine o poate citi şi o poate 
critica. Acum, dacă îşi aruncă cineva ochii pe trei-patru foi, nu se împiedică de 
nimic, dar nu devine conştient de ce moloz şi ce crengăraie se aflau acolo, 
unde el alunecă acum ca pe o scândură dată la rindea; căci am fost nevoiţi să 
asudăm şi să ne căznim ca să dăm deoparte molozul şi crengăraia din drum, 


astfel încât să se poată înainta uşor.” (Luther 1530, var. rom. 2007: 18) 


Un alt exemplu la care Luther se referă atunci când respinge în traducere „prea 
marea apropiere de litera latină”, respectiv utilizarea cu obstinaţie - indiferent dacă TŢ 
poate fi receptat, cu uşurinţă ori nu, în LŢ - a echivalenţei literale, este cel referitor la 
locuțiunea „din prea plinul inimii vorbeşte gura” (Mt. 12: 34). Dincolo de tonul voit 
peiorativ (ne-am luat libertatea de a nu reda metafora deosebit de brutală pe care Luther o 
folosește pentru a numi pe catolici...) şi ironic pe care îl adoptă — scrisoarea fiind în esență 


un răspuns tăios la adresa detractorilor săi, în speţă catolici — sesizăm că, şi în acest caz, 

Luther recomandă utilizarea echivalenței funcționale, care să corespundă contextual 
sociolectului și idiolectului germane ale timpului respectiv, sau, cu alte cuvinte, să fie în 
acord cu contextul creat de etosul, logosul, patosul vremii. lată cum descrie Luther 
procesul de traducere al sintagmei mai sus menţionate, arătând atât dificultățile şi 


limitările inerente LȚ cât şi soluţiile pe care a considerat de cuviinţă să le adopte: 


„Hristos spune undeva: Ex abundantia cordis os loquitur. „Gura vorbeşte din 
preaplinul inimii”. Dacă m-aş lua după aceşti (..., omisiune intenționată), ei 
mi-ar arăta ordinea literelor în latină şi ar traduce cam aşa: Aus dem Uberfluss 
des Herzens redet der Mund. „Din preaplinul inimii vorbeşte gura”. Spuneţi- 
mi: Este oare limbă germană pentru aşa ceva? Ce german înţelege asta? Ce 
este aia Uber/luss des Herzens „preaplinul inimii”? Niciun german nu poate 
spune aşa ceva, afară de cazul că ar vrea să spună că cineva are o inimă prea 
mare, sau prea multă inimă! Dar nici aşa nu este prea corect, căci expresia 
Uberfluss des Herzens „preaplinul inimii” este tot atât de puţin germană ca şi 
Uberfluss des Hauses „preaplinul casei”, Uberfluss des Kachelofens 
„preaplinul sobei de faianţă”, sau Uber/luss der Bank „preaplinul băncii”. În 
casa lor, o mamă sau un bărbat obişnuit spun mai degrabă: Wes das Herz voll 
ist, des gehet der Mund iiber. „Cui îi este inima plină, acela nu-şi poate stăpâni 
vorbele”. Aşa ceva înseamnă a vorbi bine limba germană, cu aşa ceva m-am 
îndeletnicit întotdeauna, fără ca, totuşi, din păcate, să o nimeresc de fiecare 
dată. Căci apropierea prea strânsă de litera textului latin ne împiedică foarte 


mult să vorbim o germană corectă.” (Luther 1530, var. rom. 2007: 18) 


Un alt exemplu pe care l-am selectat din afirmaţiile lui Martin Luther privind 
traducerea textului biblic este ilustrativ pentru ceea ce numim azi centrarea pe limba ţintă 
— care în fapt, ca orientare teoretică traductologică, implică în mod inerent utilizarea 
echivalenței funcționale -, respectiv pe etapele de redare a textului tradus şi de 
reformulare, astfel încât TŢ să fie unul natural, care transmite nu caracteristicile formale 


ale TS, ci mai degrabă efectul perlocuționar al unității de sens a textului supus traducerii: 

„La fel se întâmplă atunci când îngerul o salută pe Maria şi-i spune: Gepgriisset 
seist du, Maria voll Gnaden, der Herr mit dir! “Binecuvântată să fii, tu, Maria, 
cea plină de har, Domnul să fie cu tine”. Până aici a fost uşor să tălmăceşti 
literal textul latinesc în limba germană. Spune-mi, însă, dacă aşa ceva este şi o 
bună germană. Când spune oare un german Du bist voll Gnaden. “Tu eşti plină 
de har'? Şi care german înţelege ce înseamnă de fapt vol! Gnaden “plină de 
har”? Trebuie că se gândeşte la un butoi „plin” cu bere sau la o pungă „plină” 
cu bani; de aceea eu am preferat să tălmăcesc în germană prin Du holdselige 
“tu, graţioasă”, cuvânt prin care un german să poată înţelege mai bine ce vrea 


să spună îngerul prin binecuvântarea sa.” (Luther 1530, var. rom. 2007: 19) 


Afirmam proleptic, în introducerea la prezentul subcapitol, că Martin Luther, de 
fapt, se situează pe o poziţie destul de echilibrată în ceea ce priveşte traducerea textului 
religios, căci se fereşte de poziţiile extreme pe care, aproximativ patru secole mai târziu, le 
vor adopta atât Biserica catolică cât şi teoreticienii traductologici neoprotestanți 


menționați. Astfel, Luther arată că: 


„Totuşi, nu am dat literelor frâu liber prea mult, ci, dimpotrivă - atât eu, cât şi 
colaboratorii mei - am avut multă grijă să nu mă îndepărtez prea tare de la 
literă, ci să mă ţin de ea acolo unde textul o cerea (...)” (Luther 1530, var. 


rom. 2007: 20) 


Şi tot referitor la echivalenţa formală oglindită de modul în care Luther a abordat — 
subliniem din nou, în funcţie de necesităţile textului — traducerea anumitor pasaje, chiar 
dacă a trebuit în respectivele cazuri să „forțeze” limitele limbii germane pe care la acea 


dată o avea la dispoziţie, Luther arată că: 


„Am preferat mai degrabă să încalc regulile limbii germane, decât să mă abat 
de la cuvânt. Vai, tălmăcirea nu este un meşteşug la îndemâna oricui, după 
cum cred aceşti nebuni, ci presupune o inimă dreaptă, evlavioasă, 


credincioasă, harnică, temătoare de Dumnezeu, plină de învăţătură creştină, 

experimentată, încercată. De aceea cred că un fals creştin sau un spirit sectar 


nu ar putea fi un bun traducător.” (Luther 1530, var. rom. 2007: 20) 


În fragmentul de mai sus, se observă și concepţia prezentă în viziunile tuturor 
denominaţiunilor creştine privind traducerea, anume aceea că este necesar ca traducătorul 
să fie o persoană credincioasă, spiritualizată, practicantă a credinţei, astfel încât să fie 
inspirat și ajutat în activitatea de traducere de către Dumnezeu Însuși. 

Martin Luther era foarte conştient de consecințele traducerii ca proces şi ale TŢ 
rezultat, asupra aspectelor dogmatice pe care TȚ le va genera/presupune/aborda. EI revine 
asupra rezultatului procesului prin care a introdus pe solum în traducerea sa, proces pe care 
l-am putea considera, în funcție de poziția doctrinară pe care ne-am situa, ca fiind o 
greşeală de traducere (adăugare nenecesară) ori dimpotrivă, ca utilizare a echivalenţei 


funcţionale în scopul realizării unei adaptări culturale. Astfel, Luther artă că: 


„Asta ar fi de spus despre traducere şi specificul limbilor. Dar nu m-am bazat 
numai pe specificul limbilor şi nici n-am ţinut seama doar de asta când l-am 
introdus pe solum „numai; doar” la Rom. 3:28, ci textul însuşi şi gândurile 
Sfântului Pavel reclamă cu tărie această decizie; fiindcă el se ocupă acolo de 
principalul punct al învăţăturii creştine, şi anume faptul că noi suntem 
îndreptăţiţi numai prin credinţa în Hristos, fără nici o faptă bună prescrisă de 
Lege. Sfântul Pavel exclude atât de categoric toate faptele, încât spune că 
faptele prescrise de Lege (care este totuşi Legea şi Cuvântul Domnului) nu ne 
ajută pe calea cea dreaptă a Judecăţii. Dându-l pe Avraam drept exemplu, 
Pavel arată că acesta s-a supus judecății fără faptele Legii atât de mult, încât 
până şi cea mai înaltă lucrare, care fusese poruncită de Dumnezeu mai înainte 
şi mai presus de toate celelalte legi şi fapte, şi anume tăierea împrejur, nu l-a 
ajutat întru judecată. Avraam a fost îndreptățit mai degrabă fără tăierea 
împrejur şi fără vreo altă faptă, ci doar prin credinţă, aşa cum o spune însuşi 
Sfântul Pavel Rom. 4: 2 „Avraam se poate făli că a fost supus judecății prin 
fapte, dar nu în faţa lui Dumnezeu”. Aşadar, numai credinţa ne îndreptăţeşte, 


acolo unde toate faptele sunt excluse în întregime. Acesta ar trebui să fie 

sensul, şi cine vrea să vorbească limpede şi complet despre o asemenea 
eliminare a faptelor, trebuie să spună: „Numai credinţa, şi nu fapta ne 
îndreaptă pe calea cea bună.”. Pe lângă specificul limbii germane, esenţa însăşi 


a lucrurilor reclamă această explicaţie.” (Luther 1530, var. rom. 2007: 21) 


Mai mult, prin introducerea lui so/um, aşa cum arată Luther, îşi manifestă opinia sa 
doctrinară privind soteriologia creştină. EI revine în susținerea afirmației sale anterioare şi 


arată să: 


„Până la urmă, lucrurile ca atare ne obligă să spunem că „numai prin credinţă 
ne îndreptăm”, de asemenea, specificul limbii noastre germane ne obligă să ne 


exprimăm astfel.” (Luther 1530, var. rom.: 21) 


În concluzie, credem că nu greșim afirmând că Martin Luther prefigura 
îndelungile, aprinsele - încă departe de a fi rezolvate — dispute privind traducerea textelor 
religioase creștine, respectiv centrarea pe LS prin utilizarea  echivalenţei 
formale/literale/lingvistice, ori pe LŢ prin utilizarea echivalenței dinamice/funcționale. 
Luther, așa cum arată el însuşi, a încercat să folosească în mod echilibrat și flexibil atât 
„Litera” cât şi adaptarea TS la condiţiile şi specificul oferite de limba germană care i-a stat 
la dispoziţie, mergând uneori până acolo încât să dezvolte limba germană, forţând-o/ 


adaptând-o la textul de tradus. 


5. Preocupări ale filologilor şi teologilor români privind traducerea în general 


şi traducerea textelor religioase creştine în special 


5.1. Dezvoltarea limbii române ca urmare a procesului de traducere a textelor 
religioase creştine redactate în diverse limbi sursă 

Textele religioase principale, respectiv Sfânta Scriptură şi unele cărți de cult, au 
fost printre primele cărți tipărite în Principatele Române. Fiind în fapt traduceri, în 


principal din limba greacă, la început scrise cu caractere slavone iar mai târziu cu litere 

latine, dată fiind discrepanţa dintre mijloacele lingvistice ale limbii române a timpului şi 
realităţile deosebit de înalt conceptualizate care se transmiteau în LȚ, limba română a fost 
„forţată” să se dezvolte, fiind „împinsă” dincolo de limitele unei comunicări „domestice”, 
uzuale. 

Românii, ca popor creştin şi european, s-au format în istorie sub influența profundă 


a creştinismului, iar Biblia a stat în centru acestui proces: 


„Clădite pe cultura şi civilizația greco-latină, spiritualitatea şi civilizația 
europene sunt străbătute de filonul unitar al ideologiei creştine. Toate 
popoarele europene s-au raportat la filozofia creştină şi la Biblie în aşa fel încât 
acest fapt a devenit unul crucial pentru noua lor reconfigurare cultural- 
spirituală. Fie că se au în vedere civilizațiile de tip protestant, în care Biblia a 
constituit un ghid de zi cu zi şi o lectură duminicală de familie, fie că ne 
raportăm la lumea catolică, unde Biblia, deşi nu la fel de bine cunoscută, a fost 
o carte la fel de bine interiorizată, fie că privim în lumea ortodoxă, unde 
aceeași carte încărcată de sacralitate a ajuns la urechile credincioşilor doar prin 
intermediul preoților, Biblia a fost sursa morală cea mai prestigioasă şi mai 
întrebuințată, cea mai înaltă autoritate care a orânduit viețile şi mințile 


comunităților civilizației europene.” (Gafton 2012: 10) 


Textele vechi românești - chiar dacă nu toate au o natură religioasă - au evoluat în 
condiţii de ethos, pathos şi logos similare, adresându-se aceluiași sociolect — iar în cazul 
textelor religioase putem vorbi chiar de tehnolect - şi toate au adus un plus limbii române 


în drumul ei spre cristalizarea stilului literar, respectiv al normei literare: 


„Datorită faptului că trecerea timpului a permis utilizarea sau respingerea 
valențelor generate prin astfel de acte culturale, cazul vechilor traduceri 
româneşti poate fi unul deosebit de instructiv. Corpusul textelor vechi 
româneşti care constituie traduceri este format atât din traduceri religioase 
(majoritatea cazurilor) cât şi din texte care nu au acest caracter (dar care totuşi, 


apar într-o lume dominată de o concepţie destul de riguros religioasă asupra 

lumii). Având în vedere nu doar caracterul preponderent religios al textului, ci 
şi faptul că traducerea în limba română, sub constrângeri de ordin cultural, 
constituia un nou tip de proces cultural şi lingvistic, elementul fundamental 
care putea permite și asigura simpla existență şi funcționare a procesului se 
referă la delimitarea cadrului de producere a acestuia. Deşi între ceea ce se 
constată la nivelul textelor religioase şi ceea ce este valabil pentru cele laice 
există deosebiri destul de lejere, date fiind anumite constante ale procesului de 
traducere, precum şi noutatea actului în limba română în esență, constrângerile 
care acționează sunt asumate în măsură sensibil egală în cazul ambelor tipuri 
de traducere. În fapt, nu tipul de text va genera un cadru mai larg, ci trecerea 
timpului, care va produce modificări în concepția asupra traducerii, va oferi 
traducătorilor o anume siguranță în folosirea limbii, iar sistemului îl va oferi 
capacități sporite în producerea, reproducerea şi utilizarea de structuri şi, în 
cele din urmă, va conduce la ridicarea unor constrângeri şi la evoluţia lor spre 
modalităţi coercitive superioare, asumate conştient pe baze principiale, 
generate de caracteristicile interne ale sistemului şi ale relației acestuia cu 


mediul.” (Gafton 2005: 19) 


Traducerea primelor texte în limba română a fost o activitate de pionierat datorită 
absenței unor întreprinderi similare şi a unei experiențe acumulate în timp prin 
succesiunea traducerilor şi a traducătorilor, aşa că soluțiile de traducere alese au fost 
inedite chiar şi pentru aparatul lingvistic al limbi române de atunci. Inexistenţa 
„modelelor” ori a normelor, precum și noutatea conceptuală şi stilistică au avut un caracter 
paradoxal: pe de o parte, și-au creat propria „realitate”, dar pe de altă, parte această 
realitate nu a fost contestată prin contrapunerea unor norme preexistente. Împrumuturile 
lingvistice ale perioadei au fost dedublate de propria creativitate a traducătorilor. Gafton 
(2005: 19-20) arată că lipsa unui „aspect literar” al limbii, singura soluţie la îndemâna 
traducătorilor a fost folosirea „elementelor concrete produse în cadrul vorbirii”. Astfel, 
textul rezultat în urma traducerii, pe lângă funcția sa de a transmite conținuturi de sens, a 
primit un rol mult mai important, anume acela de a se constitui într-un „model cu ajutorul 


căruia însuşi sistemul limbii române și-a edificat treptat un aspect apt să vehiculeze 

conținuturi ca acelea şi să producă forme supuse rigorilor actului cultural”. Prin acest 
proces au fost „împrumutate forme şi structuri lingvistice, modele de exprimare şi modele 
de comportare ale sistemului limbii”, deşi, aşa cum arată acelaşi autor, procesul traducerii 
rămâne unul în permanentă nevoie de a rezolva noi probleme ce apar şi care fac achiziţiile 
anterioare să fie insuficiente. 


În aceeași idee, Gafton (2012: 18) arată că: 


„Deşi traducerea este o activitate umană veche, în perioada în care Biblia 
începe să fie tradusă în limbile vernaculare europene, încă nu exista un sistem 
coerent de tehnici de traducere, întemeiat pe un set de principii şi pe o teorie. 
De aici decurg numeroasele inconsecvenţe procedurale, chiar dacă adeseori se 
pot constata rezultate date de aplicarea unor metode eficiente și bine gândite. 
Traducătorul şi revizorul constituie rezultanta limitărilor proprii, dar şi a unor 
limitări externe, care se întâlnesc cu aspirația către o translare totală și, uneori, 


cu conştiinţa acută a feluritelor neputinţe.” 


În epoca de pionierat a dezvoltării limbii române literare, tipăriturile de texte 
religioase constituiau importante evenimente culturale, mai ales prin faptul că stabileau, 
într-o măsură mai mică ori mai mare, standarde de limbă care nu existaseră înaintea lor; 
am putea spune că, într-o anumită măsură, „oficializau” nivelul la care limba ajunsese la 
momentul tipăririi respectivelor cărți, adică fructificau câștigurile anterioare lor, 


reprezentând importante salturi calitative. Astfel, spre exemplu: 


„Reprezentând o revizuire a Septuagintei (ediția de la Frankfurt, 1597) 
efectuate de Nicolae Milescu la Constantinopol, între 1661-1664, textul ms. 45 
stă la baza primei versiuni românești biblice integrale, tipărite la București în 
1688. Dincolo de importanța culturală a textului şi de aspectele captivante 
referitoare la paternitatea sa, ms. 45 pune la dispoziţia cercetătorilor un câmp 
de investigație extrem de bogat. Acceptând ideea conformă căreia “elementele 
limbii fac parte nu numai dintr-o structură caracteristică unei anumite epoci de 


dezvoltare a limbii, ci şi dintr-o structură constituită în timp şi cu caracter de 

proces în timp”, istoria limbii române văzută, din acest motiv, “ca succesiune 
de norme şi norme coexistente în timp al unor variante literare” (Frâncu 2009: 


17, (...).” (Minuţ 2017: 1) 


Traducerea obligă traducătorul să avanseze cât mai mult posibil în intimitatea LS, 
în cultura care constituie contextul în care textul sursă a fost elaborat, dar o astfel de 
explorare culturală nu rămâne fără urmări asupra traducătorului. Textele religioase ale 
perioadei constituiau exemple culturale mai avansate comparativ cu ceea ce putea oferi 
limba română la acea dată. Cea care a câştigat a fost până la urmă limba română, care a 
primit stimulii necesari dezvoltării iar ulterior şi-a urmat propriile impulsuri de dezvoltare. 

Contactul intim cu LS determină traducătorul să îşi însușească elemente ale 
sistemului limbii respective, iar acele elemente îi devin „model”, un model pe care 
traducătorul îl transferă şi îl dezvoltă în actul cultural al traducerii. Publicul țintă, în 
procesul de receptare al TȚ, îşi adaptează propriul uz al limbii şi astfel LŢ „evoluează apoi 
pe baza unor impulsuri preponderent interne” (Gafton 2005: 20) 

Insuficienţele limbii române ca LŢ s-au manifestat acut atunci când traducătorii au 
trebuit să găsească soluţiile de exprimare a conceptelor din LS care nu aveau un 
corespondent în limba română, respectiv să formuleze soluţiile de exprimare a ideilor şi 


realităților care nu beneficiaseră încă de o verbalizare în LŢ: 


„Din perspectiva aceasta, a strădaniei de a transpune conţinutul textului sacru, 
devine interesantă urmărirea rezolvării unui tip de dificultate destul de des 
ridicată de texul biblic în calea traducătorului mai vechi ori modern. Una care 
nu ţine nici de „neajungerea” limbii-ţintă, nici de claritatea generală a 
mesajului care trebuie transmis, şi nici, în bună măsură, de competența 
lingvistică a traducătorului în privința limbii-sursă. Este vorba de problema 
păstrării integrității textului şi mai ales a mesajului când apare imposibilitatea 
de a identifica desemnarea exactă (vezi teoria conţinuturilor lingvistice la 
Coşeriu 2000: p. 246) a unui anume semn lingvistic din textul original.” 


(Chirilă, Gafton 2016: 172) 

Teodor Corbea a fost unul dintre contributorii la dezvoltarea limbii române prin 
preluarea, prin împrumut, a unor termeni din limba latină ca LS. Aşa cum arată unii 
lingviști români (spre exemplu Chircu 2018), limba latină pentru poporul român a 
constituit o posibilitate de a „scăpa” de închiderea în caracteristicile formale ale 
creştinismului răsăritean și, pe cale de consecință, o modalitate de a rămâne deschis în 


acelaşi timp influențelor ce veneau dinspre vestul creştin: 


„Se poate observa faptul că majoritatea termenilor latineşti ce au un caracter 
religios, tălmăciţi de Teodor Corbea, vor intra, ulterior, în vocabularul limbii 
române pe calea împrumuturilor latino-romanice, constituind perechi 
sinonimice, care vor asigura îmbogățirea şi nuanțarea limbajului religios 
românesc, în special în cele trei veacuri din urmă, când românii s-au întors tot 
mai mult cu fața spre Occident. Această adoptare de noi termeni religioși nu 
trebuie înțeleasă însă ca un abandon al terminologiei vehiculate în creştinismul 
răsăritean, ci ca o deschidere înspre romanitatea vestică. 

Astfel, multiplele influențe pe care le-a cunoscut limbajul religios 
românesc se vor explica prin anumite “tendințe spre orizonturi mai largi, 
europene [care] au dat creştinismului nostru, de-a lungul secolelor, o 
dezvoltare dincolo de «bizantinismul formalisty, închistat în propriile doctrine 
vetero-creștine — un liber drum sui generis între Răsărit şi Apus, într-o 


concordanță şi fecundă alăturare” (Niculescu 2017: 74)” (Chircu 2018: 51) 


Traducătorii români au avut şi ei de înfruntat prejudecățile „limbilor sacre” din 
care efectuau traducerea. În special în ceea ce privește traducerea Bibliei, aşa cum arată 
Gafton, se dezvoltase — deşi vorbim la trecut pentru a ilustra circumstanțele timpului 
respectiv, această tendință nu a dispărut în fapt niciodată — un cult idolatru pentru litera 
greacă, ori pentru cea romană, care erau considerate a spune, a încifra, a conota mai mult 
decât noţiunea denotată, fapt care făcea ca orice traducere să aducă nu numai entropie ci 


chiar şi imposibilitatea transmiterii sensului: 

„Când se va depăşi bariera psihologică a limbilor sacre și va începe febrila 
activitate de traducere a Bibliei, reprezentanţii acestui curent (respectarea 
formei/literei, n.n.) vor milita pentru redarea pur formală a textului sacru, 
indiferent de consecinţele care apar la nivel de sens. Aceștia vor considera că 
fiind una singură, realitatea este identic reprezentată în diferitele limbi, doar 
formele concrete fiind altele. Simpla echivalare formală ar avea ca rezultat 
reconstruirea capacităților şi valorilor sacre purtate de formă şi nu de conţinut. 
După cum se observă, această concepţie fie are în vedere aceeaşi modalitate de 
conceptualizare pentru toate şi în toate limbile, fie consideră că realitatea 
profundă se află în forme, conținutul, supus feluritelor forme interacționale de 
natură umană, fiind perisabil, specios, un simplu ornament atrăgător pentru 
neinițiați, care are rolul de a păzi şi de a ascunde adevărata realitate, adevăratul 
secret, aflat la lumina zilei, aparent banal şi cunoscut, în fapt inaccesibil 


majorității.” (Gafton 2005: 21-22) 


Caracterul de „limbă sacră” nu era doar unul teoretic, ideologic, ci cu timpul a 
căpătat valenţe practice, mai ales prin accederea cuvântului/locuţiunii în cult, astfel încât 
prin înlocuirea cu echivalentul/echivalentele într-o altă limbă, caracterul percoluţionar se 
considera că ar fi dispărut. Cuvântul, litera, devin sacre — chiar împotriva mesajului nou 
testamentar: „(...) pentru că litera ucide, iar duhul face viu.” (2 Cor. 3, 6). 

Cultura română a momentului, prin traducerea textelor religioase, este 
„evanghelizată”, cuvântul „întrupându-se”, aşa cum se exprimă atât de plastic Jean- 


Georges Boeglin, citat de Himcinschi: 


„Evanghelizarea culturii, deşi este o noţiune teologică relativ nouă, exprimă în 
acelaşi timp o realitate veche în creştinism şi, coextensivă istoriei de mântuire 
a lumii, este chiar această istorie în acte. “Din punctul de vedere a reflexiei 
teologice, analogia între inculturaţie şi Întruparea Verbului se impune. 
Multiplicitatea culturilor în care mesajul biblic a fost exprimat pune bine în 
lumină libertatea Cuvântului lui Dumnezeu care se înscrie într-o succesiune 


istorică a culturii (...). Întruparea Cuvântului, ca paradigmă a inculturaţiei, este 

traducerea teologică cea mai puternică a înrădăcinării antropologice în 


Tradiţie”. (apud Jean-Georges Boeglin, apud Himcinschi 2003: 117) 


Deşi mesajul evanghelic a fost rostit de Hristos în limba aramaică, limbile în care 
au fost generate Scripturile, poate şi ca manifestare a dorinţei de putere a popoarelor 
vorbitoare ale acelor limbi, au fost, pentru o bună perioadă de timp, privite ca „sacre”. 
Teologii români consideră însă că, datorită caracterului universal al Revelaţiei creştine şi 


datorită Cincizecimii, caracterul de limbă „sacră” nu este unul justificat: 


„Ebraica a fost considerată de israeliți ca limbă sacră, lisus a vorbit aramaica, 
Biserica Catolică a adoptat traducerea Vulgatei pentru propovăduirea Bibliei. 
Deci indiferenţele faţă de limba în care s-a scris Biblia — tradusă în toate 
limbile pământului — şi harisma rusalină: Și s-au umplut toți de Duhul Sfânt şi 
au început să vorbească în alte limbi, precum le dădea lor Duhul a grăi (Fapt. 
2: 4), Noul Babel (Fac. 11: 9), arată caracterul universal al Revelaţiei creştine. 


(Himcinschi 2003: 227) 


Conceptul de „limbi sacre” s-a cristalizat în evoluția mozaismului și a 
creştinismului, în special din nevoia de a avea un „contact” direct cu Dumnezeu, care şi-a 
exprimat mesajul în anumite limbi, mesaj care a fost consemnat iniţial în scris, în limbile 
ebraică şi mai apoi greacă. Astfel, textele biblice, în special cele în limbile ebraică şi 
greacă, ulterior şi cele în limba latină, au devenit un punct de reper iniţial, sursă a credinţei 
creştine, căpătând în timp un caracter sacru. 

Gafton (Gafton 2005: 22-24) afirmă că în elaborarea conceptului de „limbă sacră” 
participă deopotrivă ideologia şi misticismul, rezultând un compus care „cu timpul capătă 
un caracter practic”. Dar acestei situări voite a unei limbi în spațiul sacrului, i se opune 
erodarea limbii respective în procesul utilizării ei practice, astfel că „i se distruge 
încărcătura de imuabilitate”. 


» 


În încercarea de a se raporta la un model, procesul de folosire a „limbii sacre” îşi 


propune să conserve o formă „revolută” a sa, care să îi confere „legitimitatea și 

corespondența cu esențele universale, așadar autoritatea, forța demiurgică, puritatea, 
sensul real etc. toate calitățile divine ale limbajului” (Gafton 2005: 22-24) 

Gafton raportează limba şi evoluţia ei la conceptul general de schimbare prin 
folosire în timp. Încercarea de a stopa acest proces de evoluţie, în cazul limbii sacre văzut 
ca „perisabilitate”, are loc apelând la „forța persuasivă prin care un text este impus ca 
sacru” (Gafton 2005$ 24). Astfel că: 

„Sub acest aspect, în domeniul limbii, conceptul „limbă sacră” are un caracter 
practic întrucât procură un indispensabil reper şi o necesară călăuză, singurul 
lucru care eliberează acțiunea umană de caracterul ei fundamental natural.” 


(Gafton 2005: 24) 


Din punctul de vedere al pastoraţiei creştine, egalitatea limbilor în ceea ce priveşte 
capacitatea ori „alegerea” lor pentru a transmite mesajul evangheliei, este un fapt statuat 


de mesajul evangheliei însuși: 


„În misiunea personală şi vizibilă a Sfântului Duh apare caracterul universal al 
noului mesaj. Cel care a fost numit, va fi trimis să-l traducă şi să interpreteze 
în toate limbile (I Cor. 12: 4-11. Sfântul Pavel atribuie Duhului Sfânt diferite 
daruri necesare la apostolat, apostolat recunoscut de Dumnezeu în misiunea de 


a transmite Revelația”. (D. Masson apud Himcinschi 2003: 234,) 


Creștinismul românesc are particularitatea de a fi utilizat, pentru o bună perioadă 
de timp, limba slavonă. Chiar şi primele cărți de cult au fost redactate în limba slavonă, iar 
ulterior tipărite cu caractere slavone, fapt care a necesitat depăşirea unui impediment în 
ceea ce priveşte traducerea şi tipărirea în limba română, a textelor Scripturii şi a cărților 
cultice, în special din cauza saltului în dezvoltare care trebuia să fie făcut de limba română 


a timpului: 


„Deşi creştinată foarte devreme (parțial, născută creştină), comunitatea 


românească de la nordul Dunării a auzit mai multă vreme cuvintele Bibliei 

într-o limbă străină: anume slavona. După activitatea destul de rodnică din 
secolul al XIV-lea, când s-au tradus parțial şi integral mai multe cărți biblice, 
abia spre sfârşitul secolului următor va apărea o traducere integrală a Bibliei în 
limba română. Textul acestei realizări integrale nu este unul care să 
copleşească prin calitatea traducerii toate textele apărute până atunci. 
Adeseori, soluțiile sale sunt inferioare soluțiilor deja găsite de traducătorii 
anteriori. Cu toate acestea, privind în ansamblu la întregul proces laborios care 
s-a desfășurat de-a lungul unui secol şi jumătate, putem spune că acesta a avut 
în primul rând darul de a iniția, de a activa procesul de scoatere din latenţă a 
valențelor limbii române, de a genera structuri de exprimare caracteristice 
nivelului cult, de a exersa structurile limbii, mentalitatea, întregul complex 
mintal prin care limba se rafinează, iar aspectul ei cult se făurește.” (Gafton 


2012: 11-12) 


Traducerea textelor sacre a generat şi generează permanent o grijă sporită de a nu 
„modifica” prin traducere, de a nu diminua mesajul TS. Dar, privită în evoluţie, traducerea 
textelor sacre suferă o deplasare a centrului de greutate de la traducerea literală spre 
traducerea funcțională, fără însă a fi renunțat vreodată la a urma îndeaproape, atât cât este 


posibil, litera: 


„Traducerea textelor sacre ridică din perspectivă teoretică, în general și fără 
graniţe temporale, două probleme: 1) cea a principiului care orientează, la un 
moment dat, acţiunea de a transpune un text într-o altă limbă; şi 2) cea a 
descifrării mecanismului cognitiv care duce la apariția unei soluții de 
echivalare a unui element de limbă aparţinând textului-sursă cu un anumit 
element lingvistic în limba-ţintă, într-un anume context. Se consideră că, în 
epocile vechi, mai degrabă în lipsa unei teorii în adevăratul sens al cuvântului, 
şi bazându-se pe observaţii empirice, principiul care a guvernat actul traducerii 
a fost cel al literalităţii. Se înţelege că ceea ce contează în asemenea situaţie ar 
fi convingerea traducătorului că drumul pe care îl urmează este cel corect, și 


nu rezultatul în sine: dacă versiunea acestuia reuşeşte să-şi păstreze sacralitatea 

prin mesajul transmis (aşadar, prin mesajul înţeles de noul receptor) ori numai 
prin ceea ce se cunoaște apriori despre text: că este Biblia, bunăoară, sau 
Psaltirea, şi că urmează cu fidelitate rândurile originalului canonic. Ne 
întrebăm însă cât din acest tipar este construit de pre-judecata că „așa este 
bine”, şi cât de constatarea că „nu se poate altfel” (pentru că nu există încă o 
limbă, în calitatea de limbă-țintă, la fel de evoluată ca cea a textului-sursă, 
capabilă să realizeze substituția de semnificaţii din acesta; pentru că 
traducătorul — adesea, umil grămătic — nu are forța cognitivă de a stăpâni 
înțelesurile textului pe care îl traduce; etc.). Răspunsul variază, trecând de la 
un spaţiu cultural la altul, uneori cu nuanţe ce ţin de observarea corpului 
lingvistic al unui anumit text, pe măsură ce fiecare limbă vernaculară reia, pe 
cont propriu, exercițiul traducerii „în literă”, când altele își asumau deja 
traducerea „în spirit”. Adoptarea celei de-a doua paradigme de traducere este 
consecința depășirii barierei lingvistice, fapt ce se produce într-un ritm 
neomogen, dacă privim în ansamblu istoria traducerii de texte religioase în 


Evul Mediu.” (Chirilă, Gafton 2016: 1) 


atât de divergente, variind de la o extremă la alta, respectiv de la imposibilitatea traducerii 
la posibilitatea unei traduceri literale, redarea uni text dintr-o limbă sursă în limba română 


aduce câştiguri inerente acestui proces. Aşa cum arată Pungă: 


„Opiniile privind ceea ce traducerea implică în termeni de câştig sau pierdere, 
diferă foarte mult. Ele variază de la cele care susţin idea că traducerea, 
indiferent de rezultatul ei, contribuie la îmbogățirea transculturală şi astfel 
reprezintă un câştig indiscutabil pentru cultura ţintă - şi pentru cititori, pentru 
care textul respectiv nu ar fi existat altfel - și până la vederi mai pesimiste că 
nici o traducere nu este posibilă fără pierderi ce rezultă din alterarea inerentă a 


textului sursă atunci când este redat într-o altă limbă.” (Pungă 2012: 170) (£. 


p.) 

Cercetările de dată recentă abordează în detaliu influența LS asupra traducătorului, 
atât la nivel micro (lexeme, sintagme) cât și macro (strategii de traducere, caracteristici 
stilistice etc.). Traducerea textelor religioase din limba engleză în limba română, deşi nu 
are o tradiţie îndelungată, beneficiază azi de un aparat lingvistic general foarte dezvoltat şi 
de nivelurile ridicate de dezvoltare ale celor două limbi, chiar dacă cercetările teoretice 
specifice domeniului nu sunt foarte răspândite. Însă concluziile studiilor privind procesul 
general de transmitere a unităţii de sens din LS engleză în LŢ română, pot fi extrapolate şi 
la domeniul traducerii textelor religioase între cele două limbi. Astfel, în ceea ce priveşte 
preluarea de „șabloane” din limba engleză, atunci când se traduc texte religioase, se 


consideră că aceasta este un fenomen care se manifestă, destul de des: 


„În limba română, alegerile făcute de autori atunci când scriu în limba 
maternă, sub influența şabloanelor de discurs bazate pe cele din limba engleză, 
favorizate de comunitățile academice internaționale, par să fie mai evidente la 
nivel structural, pe de o parte, în modul în care ideile sunt organizate în text de 
către autor (aceasta incluzând modul în care vocea autorului este auzită — mai 
evident în prezent şi mai vag în trecut), și nivelul stilistic general, în ce fel de 
limbaj sunt făcute alegerile pentru a transmite mesajul (unele aspecte similare 
au fost analizate, de exemplu, de Egginton (1987) şi Capell (1992) (...)? 
(Pungă 2018: 9%) (t.p.) 

5.2. Preocupări ale lingviştilor şi teologilor români privind traducerea textelor 


religioase creștine 


5.2.1. Traducerea numelor proprii biblice 

De neevitat, întrucât aproape toate personajele biblice au avut la origini nume 
ebraice, ori cel puțin transliterate din limba ebraică, iar mai apoi aceste nume au primit 
grafii grecești, pentru numirea respectivelor personajele în limba română era nevoie ca 


prună 


acestea să fie „traduse” într-un fel ori în altul. 

Cercetătorii români au abordat atât aspecte lingvistice ale traducerii numelor 
biblice cât și unele implicaţii dogmatice pe care traducerea numelor proprii le are. Astfel, 
spre exemplu, numele Hristos (o transliterare din limba greacă), are în LS sensul mistic de 


ales (uns) al lui Dumnezeu: 


„Însuşi numele Mântuitorului de HRISTOS se traduce UNS arătând că această 
ungere provine de la Duhul aflat asupra Lui, ungere la care face referire textul 
de la I In. 2, 2 7, în care Sfântul Evanghelist zice că: ungerea pe care aţi luat-o 
de la El rămâne întru voi...şi... ungerea Lui vă învaţă despre toate, adică 
Duhul lui Hristos care Se odihneşte asupra Lui vă va învăţa pe voi toate (conf. 


tx. In. 14, 26).” (Himeinschi 2004 (1): 37) 


Necesitatea traducerii numelor proprii biblice a constituit o dificultate în plus în 
calea traducătorilor Sfintei Scripturi. Traducerile de început, în limba română, au abordat 
acest aspect din perspectiva literalismului, în încercarea de a conserva pe cât posibil 
caracteristicile formale ale numelor proprii așa cum erau ele în textele după care s-a 
efectuat traducerea. În traducerea numelor biblice în limba română se poate vorbi de 
diferite momente în care acest proces a avut loc, începând cu „primele traduceri ale unor 
fragmente din Vechiul şi Noul Testament” şi continuând cu momentul important al primei 
traduceri a Septuagintei de către Nicolae Spătarul (Milescu). „În spiritul literalismului 
care caracteriza traducerile Bibliei în epocă, tendința dominantă a traducătorilor şi a 
revizorilor a fost să conserve pe cât posibil forma numelor proprii din textul sursă.” 


(Gînsac 2016: 1) 

Traducătorii textelor religioase creştine în limba română au plecat de la premisa 


necesităţii de a reda cât mai exact posibil numele proprii aşa cum erau ele în LS: 


„Dincolo de străduința de a adapta onomastica biblică din Septuaginta de la 
Frankfurt (1597) în limba română, remarcăm preferința traducătorilor Ms. 45 
pentru redarea cât mai exactă a originalului, precum și încercarea de a aplica în 
mod coerent un sistem de transliterare şi transcriere din limba greacă în limba 


română scrisă cu caractere chirilice.” (Gînsac 2016: 4) 


Traducerile au constituit o poartă principală de intrare în limba română a numelor 
proprii biblice — o altă sursă fiind folosirea lor în limba română vorbită -, cu timpul 


cristalizându-se variante unice ale respectivelor nume proprii: 


„Unele nume proprii biblice intrate în uz anterior sau odată cu primele 
traduceri ale textelor folosite în serviciul liturgic, deci cunoscute (Gafton 2007: 
86), sunt redate într-o singură formă, altele prezintă variante, explicabile atât 
prin eventualele discontinuități la acest nivel în textul sursă, cât şi prin 
încercarea continuă a traducătorului de a adapta forma numelor la sistemul 


limbii române.” (Gînsac 2016: 5) 


Ca direcții de cercetare a traducerii numelor proprii biblice în limba română 
întâlnim studiul modului în care are loc adaptarea grafică a acestor nume la grafia limbii 


române și modul în care se realizează încadrarea lor în morfologia limbii române. Astfel: 


„Transpunerea numelor proprii dintr-o limbă în alta se poate realiza prin 
câteva procedee principale: traducere (înlocuirea materialului textual din 
limba sursă cu echivalentul din limba ţintă, de exemplu: gr. Păpoye Borpvog — 
Valea Strugurelui), transliterare şi transcriere (adaptarea numelui din limba 


sursă la sistemul grafic şi morfologic al limbii ţintă). Studiul adaptării formale 

la sistemul limbii române a numelor proprii scrise în alt alfabet decât cel latin 
presupune două direcţii de cercetare: 

1) studiul adaptării grafice: transpunerea prin transliterare (înlocuirea fiecărui 
grafem dintr-un sistem grafic printr-unul dintr-un sistem grafic diferit) sau prin 
transcrierea fonetică a numelor proprii dintr-un alfabet în altul; 

2) studiul adaptării morfologice: participarea numelor proprii la “opozițiile de 
gen, număr, caz şi determinare” ale limbii române (Ichim-Tomescu 1978: 


237). (Gînsac 2016: 1) 


În ceea ce priveşte preluarea în limba română a numelor proprii din limba greacă, 


s-au identificat următoarele direcții urmate de traducători: 


„a) Inițiala majusculă; b) Tratamentul geminatelor (de la transcrierea 
geminată aspirată vv, care apare în septembrie 1597 alături de formele 
disimilate, preluate ca atare), c) Spiritele (spiritul lin, spiritul aspru); d) 
Accentul; €) Transpuneri inexacte din limba greacă în limba română, f) 
Sistemul de transliterare şi transcriere a numelor proprii din limba greacă în 


limba română.” (Gînsac 2016: 5-9) 


Traducerea numelor proprii biblice nu este lipsită de controverse teologice. Un 
exemplu în acest sens poate fi numele Iosua, care în limbile ebraică şi greacă are același 
înțeles. Astfel, se naşte o relaţie de apropiere pe baza numelui propriu, care poate genera 
confuzie atât în cazul traducerii cât și în ce priveşte abordarea teologică. În acest sens, 


Himcinschi arată că: 


„Din toate vremurile această carte a ridicat mari probleme. În ceea ce priveşte 
originea, istoria lui losua a preocupat şi incitat Părinţii Bisericii datorită 
faptului că au urmărit o apropiere lingvistică mesianică a lui Iosua faţă de 
Hristos. În ebraică şi în greacă, numele are acelaşi sens. În Septuagintă cartea 
lui Iosua este intitulată cartea lui lisus. Relaţia nominală losua-lisus o găsim 


pentru prima dată la Origen: „Rolul cărţii losua este de a ne face să cunoaştem 

mult mai puţin faptele lui lisus, fiul lui Navi, ci mai mult ne descrie tainele lui 


Iisus, Mântuitorul nostru” (Origen 2000: 97).” (Himeinschi 2010: 33) 


Autorul citat redă în continuare un citat din Annie Jaubert (2000: 59-60): 


„Cum poate fi acceptată o astfel de asemănare? Suntem tentaţi să spunem că, 
simbolic, cartea losua a fost o luptă contra răutăţii păcatelor omului. Acest 
lucru îl dovedesc şi exegezele patristice ale Răsăritului. „Dacă facem apel 
acum la comentariile următoare asupra cărţii lui Iosua, acelea ale lui 
Theodoret şi Procopius sunt precise pentru că ei se rezumă la substanţa unei 
tradiţii, ei sunt adesea - mai ales Procopius — copia sau rezumatul fidel al lui 
Origen, din acest punct de vedere îl putem folosi pe Procopius pentru a 
aprecia exactitatea traducerii lui Rufin. Problema pusă prin aceste comentarii 
este sursa pasajelor care nu se găsesc la Origen, dar nu se găseşte nimic nou 
în ce-l priveşte pe Iosua. Mai târziu, un anume Theodor Prodromu compune 
strofe versificate la cartea losua. Toate aceste mărturii au interes de a 
confirma informaţia şi persistenţa tradiţiei orientale, şi în acelaşi timp să 
arate influenţa directă a lui Origen ”. ” (Annie Jaubert apud Himcinschi 2010: 


34-35) 


Numele proprii biblice au fost în cursul istoriei supuse diferitelor tipuri de exegeze, 
mai ales celei anagogice, astfel că sunt întotdeauna încărcate de conotaţii nebănuite 


cititorului neavizat. În cazul lui Iosua: 


„Conform  exegezei patristice, losua reprezintă lupta spirituală sau 
duhovnicească pe care creştinul o duce pe pământ în aşteptarea mântuirii. 
Pentru ascet, cele două tărâmuri, Canaan-ul şi Egiptul reprezintă calea vieţii şi 
a virtuţii şi calea morţii sau a păcatului, iar Ierusalimul Pământul eshatologic, 


ceresc.” (Himcinschi 2010: 36) 


151 


S-a încercat chiar o taxonomie a numelor proprii biblice, respectiv această 
clasificare este prezentă în Dicţionarul lui Teodor Corbea (Chircu 2018: 42) şi care arată 


astfel: 


„2) termeni care trimit la fiinţe cu puteri spirituale, la ființe pure, la locuri de 
supremă fericire (...) b) termeni privitori la anumite ranguri bisericeşti sau 
monahale (...) c)termeni referitori la anumite ocupaţii, la persoanele 
apropiate de biserică sau implicate în activitatea acesteia (altele decât 
ranguri bisericeşti) (...) d) termeni privitori la locaşurile de cult ori la anexele 
acestora (...) e) termeni care desemnează anumite obiecte de cult, scrieri 
religioase sau obiecte auxiliare (...) J) termeni referitori la acțiuni sau 
rânduieli ce ţin de trăirea creștină, de organizarea bisericească ori de 
activitățile desfăşurate în sânul acesteia (...) 8) termeni referitori la slujbele 
bisericești, la momentele acestora, la anumite Sfinte Taine, la venerarea 
divinității sau la sărbători (...) h) termeni religioși care exprimă caracteristici 
ori modalități (...) i) termeni referitori la apropierea ori la depărtarea de 
religie sau de credinţă, la părăsirea acestei lumi ori la viaţa de apoi (...) ]) 
antroponime și nume de noroade biblice (...) k) toponime biblice (...) 1) 


hidronime biblice (...) m) părți ale Sfintei Scripturi (...)” (Chircu 2018: 42) 


5.2.2. Traducerea lexemelor și locuţiunilor 

Fiind un sistem în continuă evoluţie, limba română experiază modificări semantice 
de a căror existenţă traducătorul trebuie să ţină seama. În astfel de cazuri, considerăm că 
procesul de traducere intra-linguală devine unul obligatoriu, căci altfel pierderile de sens 


sunt de neevitat, uneori, ca în cazul de mai jos, sensul devenind unul contrar celui inițial: 


„Practic, rugăciunea din “Ectenia cererilor” la care ne referim, are în vedere un 
sfârşit al vieţii în care să nu existe motiv de ruşinare, în care credincioşii să nu 
fie ruşinaţi de ceva săvârşit de ei în timpul vieții. Fireşte, cuvântul nerușinat în 


limba română, care reprezintă traducerea literală a lui ovezaioxovroc, a 

dobândit, în curgerea veacurilor, un sens diferit, astfel încât astăzi nerușinat 
înseamnă exact opusul: lipsit de rușine, neobrăzat, obraznic. Nu ne putem 
ruga astăzi, aşadar, pentru “un sfârşit neruşinat al vieţii”, nici pentru un sfârşit 
“fără de ruşine” (...). Poate că cea mai potrivită formulă ar fi “fără de ruşinare”, 


într-o traducere adecvată stilistic.” (Gordon 2018: 73) 


Necesitatea înnoirii limbajului liturgic, respectiv traducerea intra-linguală a 
acestuia în limba română, este dată nu numai de faptul că termenii arhaici nu mai sunt 
cunoscuți de publicul larg, dar ei devin nefamiliari chiar şi creştinilor practicanți, 


cunoaşterea lor ajungând să devină doar apanajul teologilor: 


„Când vorbim despre familiaritatea unor formule liturgice, avem în vedere, 
desigur, nu doar frecvenţa cu care respectiva formulă apare în textele liturgice, 
ci şi felul în care se raportează receptorul acestei formule la viaţa liturgică, în 
general. Astfel, este de înțeles că formula respectivă va fi familiară unui 
creştin ortodox care frecventează cu oarecare regularitate slujbele Bisericii, dar 
aceeași formulă îi va părea străină unui utilizator al limbii române care, 


dimpotrivă, nu frecventează slujbele cu regularitate.” (Gordon 2018: 71) 


În cazul traducerii unor termeni ai textului biblic, consideraţi de autorii traducerii 
drept prea colocviali, ori de-a dreptul scatologici — ori având în paradigma lor semantică şi 
sensuri scatologice - s-a preferat traducerea prin adaptare (Lungu-Badea 2003: 15). Un 
astfel de caz, pe care autoarea articolului citat mai jos îl consideră „un caz de primat al 
normei” (Chirilă 2020), este cel al cuvântului grecesc oxofaiov (Filipeni 3: 8), despre care 


arată următoarele: 


„Contextele în care este atestat oxvfalov, 70, în literatura antică permit 
conturarea a două seturi de definiții pentru aceasta: 
a) “ceea ce se aruncă, gunoaie, resturi” |engl. Refuse, offal, Liddel-Scott s.v; fr. 


debris jete de câte, restes d'un repas, debris jete par la mer, Bailly s.v.], 


153 


b) “excremente” [engl. (human) excrement, dung, manure, Liddel-Scott s.v, fr. 
excrement, Bailly s.v.].” 

(...) Indubitabil, în unele texte antice din preajma momentului în care 
se consemnează activitatea apostolică, oxvfa/ov este întrebuințat cu sensul său 
scatologic, într-o manieră ce urmăreşte dezgustul receptorului; în aceeaşi 
perioadă însă, este înregistrată şi utilizarea cu sensul mai puțin agresiv; astfel 
încât, pe baze lexicologice şi lexicografice, este neclar care dintre grupele de 
sensuri atribuite termenului ar trebui activată în momentul citirii unui text 
oarecare, fie şi într-o recreare a realităților sociale, comportamentale şi de 


comportament lingvistic ale sec. 1.” (Chirilă 2020: 1) 


Cercetătorii români şi-au dedicat studiile şi perspectivei etimologice asupra 
termenilor religioși existenți în limba română, constatând originile diverse ale acestor 
termeni. Astfel că s-a putut stabili chiar faptul că majoritatea acestor termeni provin în 
limba română din latină şi slavonă şi mai rar din limba greacă; iar aceste grupuri de 
termeni s-a putut constata că au intrat în limba română pentru a verbaliza nevoi specifice 


cum sunt organizarea bisericească, dezvoltarea aparatului terminologic al teologiei etc.: 


„În perspectivă etimologică am putut constata faptul că termenii religioși 
dominanţi provin din latină sau au fost creaţi, în bună măsură, pe tărâm 
românesc de la baze derivate latineşti ori slave (mai rar grecești) (...). Însă 
trebuie menţionat faptul că cei fundamentali, creştini, sunt esențialmente de 
sorginte latină, aşa cum este cazul şi la celelalte popoare romanice, 
reprezentând piatra de temelie a creştinismului de pe bătrânul continent. 
Aceştia din urmă “reprezintă cea mai veche terminologie a poporului român, 
constituind astfel şi un prim strat terminologic al limbajului religios românesc” 
(Onu 2000: 16). În schimb, nu foarte numeroși, termenii de origine slavonă țin 
mai mult de organizarea bisericească răsăriteană şi de rânduiala Bisericii 


Ortodoxe Române (...)” (Chircu 2018: 50) 

5.2.3. Dificultăţi de traducere generate de caracteristicile discursului religios 

Traducerea textelor Sfintei Scripturi în limbile vernaculare adaugă procesului 
traductiv un plus de complexitate: traducerea nu mai este doar o simplă transpunere a unei 
informații din LS în LŢ, astfel încât PŢ să poată recepta intenţiile TS şi să poată fi supus 
efectului perlocuţionar al acestui TS, ci, prin traducerea textului religios creștin, se 
încrearcă transmiterea unui conţinut înalt spiritualizat, un conţinut care este perceput de 
PŢ ca având consecinţe dramatice atunci când ar fi greşit înțeles. Cu atât mai mare este 
grija traducătorului de a reda, cât mai exact posibil, toate caracteristicile TS, mergând până 
la încercarea de a prezerva prin traducere caracteristicile de stil, inclusiv acele trăsături 


care fac să se intuiască inefabilul: 


„Când s-a purces la traducerea Bibliei în limbile vernaculare, se va fi produs 
deja o schimbare crucială în privința perceperii generale a ceea ce reprezintă 
textul de tradus şi a mizei sale: el nu mai este un obiect cultural, a cărui 
transpunere într-un alt spațiu cultural ar reprezenta în primul rând o prezervare 
în scop identitar, intelectual şi estetic; ci un obiect religios, a cărui existenţă şi 
receptare reverberează în ceea ce se înțelege a fi planul mistic. De aceea, şi 
după depăşirea handicapului psihologic al intruziunii minime în privința 
formei, când a început să prevaleze necesitatea înțelegerii mesajului, 
traducătorul a putut introduce în procesul recreării textului în limba-țintă un 
element subiectiv, grevat de propria-i apreciere în legătură cu ceea ce, la 
nivelul formei, este esenţial a fi păstrat punând la adăpost mesajul (şi abia în 
mod secundar şi informația socio-culturală legată de nişte comunități trăitoare 
în vechime, în condiţii economice şi politice specifice) şi ceea ce este 
amendabil (în diverse feluri) şi chiar dispensabil, nepericlitând acelaşi mesaj.” 


(Chirilă, Gafton 2016: 173) 


Traducerea textelor religioase creştine nu poate fi cercetată fără a se ţine seama de 
contextul din LS în care aceste texte au fost produse; totodată trebuie să fie cercetat şi 
contextul LŢ, respectiv ethosul, patosul şi logosul manifestate în societate în perioada de 


timp în care respectivele traduceri au fost efectuate. Astfel: 

„Probabil că puţine ziceri ale lingviștilor (cel puţin, de limbă engleză) sunt mai 
des citate (şi mai temeinic reținute, în fapt, tocmai din această cauză) decât 
aceasta a britanicului John Rupert Firth (1957]): “You shall know a word by 
the company it keeps!” / „Vei cunoaște un cuvânt după compania în care se 
află” — graţie (se poate spune cu destulă siguranță) implicării unei structuri 
proverbiale biblice, cu un intens uz laic, din Mz. 15, 16: You shall Inow them 
by their fruits. / ct. rom. „După roadele lor îi veți cunoaşte” (Anania 2001). Ea 
transmite simplu ideea fundamentală că contextul sintagmatic şi paradigmatic 
în care apare un cuvânt determină înţelesul acestuia. Nu se pune problema 
dacă, în raport cu o normă, apariția unui cuvânt dat într-un oarecare context 
este legitimă; iar uzul liber al limbii, așa cum este vizibil la diferite categorii 
de vorbitori — receptori, indică a fi destul de productivă aceasta cale de 


extindere semantică.” (Chirilă 2018: 1) 


Etapele procesului de traducere, respectiv: „analiză şi reducere a textului la nuclee 
semantice, transfer, restructurare, testare” (Nida 2004: 18), sunt profund dependente de 
idiolectul şi tehnolectul impropriate de traducător de-a lungul formării sale - şi nu ne 
referim doar la formarea strict profesională. Fiecare individ trăitor în societate este 
profund influenţat de suma caracteristicilor respectivei societăți, astfel că în gândirea sa, 
este tributar societăţii în care trăiește, iar în activitatea sa profesională, manifestă 
influenţele la care este supus. Traducerea fiind un proces eminamente intelectual, de 
transfer al sensului din LS în LŢ, este profund determinată de modul în care traducătorul 
înțelege mesajul sursă, de nivelul său de cunoaștere al limbii ţintă; de asemenea, 
traducătorul ţine seama, de regulă, de normele de traducere în funcțiune la timpul când el 


efectuează respectiva traducere, dacă astfel de norme există. Astfel că: 


„Acest tip de mecanism se manifestă şi în procesul de traducere (şi de 
consecventă interpretare), laică şi religioasă (după ce a fost depăşit handicapul 
scrupulului formal): traducătorul pricepe mesajul (sau doar crede că face acest 


lucru, diferența neavând nici o consecinţă în planul rezultatului), întemeindu- 

se pe context şi pe co-text şi înţelege să opereze traducerea asupra unității de 
tradus (mai extinsă decât cea lexicală), pe care o construiește din elemente 
care-i sunt sugerate de logica personală şi, în anumite situaţii şi de la un punct 


încolo, de o tradiție de interpretare generală a textului.” (Chirilă 2018: 2) 


Acordând o atenție specială reformulării TŢ pentru a dobândi elementele de 
textualitate impuse de LŢ în ceea ce priveşte traducerea textelor religioase creştine, 
aceasta ultimă etapă este numită chiar „etapa de rafinare a textului produs”. Astfel, Irimiea 
(2017: 3) discerne două etape majore ale procesului traductologic, prima, cea de 
„traducere propriuzisă”, fiind urmată de cea de „rafinare” şi defineşte fiecare din cele două 
etape dintr-o perspectivă filologico-semiotică, aducând ca elemente, pentru prima etapă: 
„0 cercetare a altor texte similare în vederea familiarizării cu tipul de text, concepte 
specifice, noțiuni, limbaj şi particularităţi de stil, o lectură focalizată pe: înţelegerea 
mesajului, a conceptelor, a elementelor majore şi secundare, surprinderea registrului 
lingvistic (de factură religioasă), înțelegerea structurii discursive și a rolului diferitelor 
elemente (texte incluse, metatexte) ale macro-textului, perceperea corectă a intențiilor 
retorice, editarea textului (revizuire, corectarea eventualelor erori)”; cea de-a doua etapă, 
cea de „rafinare”, conform autoarei menţionate, s-ar compune din „: (re)analizarea 
aprofundată a lucrărilor autorului, verificarea/revizuirea conceptelor, noțiunilor, teoriilor 
incluse în text, urmată de corectura şi editarea finală.” 

Sociolectul unei anumite perioade se constituie împreună cu tehnolectul - în cazul 
traducerii textelor religioase creştine tehnolectul este cel al teologiei creştine - într-un 
sistem de norme şi restricții care influențează atât traducătorul cât şi revizorul textului 
tradus. Diferenţele dintre variatele traduceri ale unui text, analizate în ordinea lor 
cronologică, sunt cu atât mai mari cu cât perioada de timp care se scurge între traducere şi 
revizie este una mai îndelungată. Însă şi publicul țintă prezintă, odată cu trecerea timpului, 
caracteristici diferite, astfel că receptarea TȚ este influenţată la nivel macro de sociolectul 


şi tehnolectul în funcţie la data receptării respectivei traduceri: 


„Cuplul constituit din traducător/revizor şi receptor (lector şi auditoriu), pe 


lângă constrângerile derivate din cele precedente, cunoaște propriile 

constrângeri. Traducătorul şi revizorul aparțin unei anumite epoci dotate cu o 
concepție — mai mult sau mai puțin structurată — asupra felului în care trebuie 


tradus și revizuit un text (sacru).” (Gafton 2012: 17) 


Văzută ca entitate spirituală supra-individuală, suma ethos — patos — logos 
manifestă caracteristici proprii date de rezultanta celor trei elemente la un moment dat. 
Aceste caracteristici individualizează TŢ produs sub influența contextului respectiv şi 
această individualizare constituie o piedică în plus pentru receptarea respectivei traduceri 


la momente de timp îndepărtate din evoluția spiritualității: 


„Ca act de sincronizare și de transfer al spiritului uman, aşa cum s-a dezvoltat 
el în şi prin sânul şi limba unei comunități, orice tip de traducere ridică 
dificultăţi generate, în primul rând, de aceea că spiritul uman — realitate supra- 
materială abstractă care animă orice individ şi orice comunitate -, privit la 
nivelul acestei forme concrete de existență, prezintă elemente individualizate 


şi ireductibile.” (Gafton 2012: 20) 


Exemple de traduceri care sunt impregnate foarte intens de spiritul epocii lor, de 
elementele normative şi perlocuționare ale epocii în care au fost traduse respectivele texte, 
sunt cele realizate în Moldova de peste Prut, executate după originale rusești care 
exprimau doctrina organizațională a bisericii în Imperiul Rus, astfel că au o puternică 


specificitate: 


„O bună parte dintre textele traduse se referă la organizarea vieţii bisericeşti în 
cadrul Imperiului Rus în general sau conțin texte specifice unor slujbe, 
rugăciuni, acatiste etc. care nu circulau în centrele ecleziastice româneşti. Ca 
tematică, structură şi limbaj, aceste texte tipărite în secolul XIX la Chișinău, 
conţin numeroase informaţii şi particularități specifice, care reflectă perioada 


în care au fost editate.” (Condrea 2016: 6) 

Se poate afirma că dificultățile speciale ale traducerii textelor religioase creştine 
decurg în principal din faptul că ele sunt considerate ca fiind texte sacre. lar sacrul odată 
exprimat într-o formă — fie ea o anumită limbă — tinde să-şi extindă sacralitatea, în 
viziunea lui homo religiosus, asupra formei în care a fost pentru prima dată exprimat, 
astfel că dă naștere concluziei, logice într-un atare raţionament, că schimbarea formei de 
exprimare duce la pierderea sacralităţii. Iar dacă limba iniţială de exprimare devine greu 
ori chiar imposibil de receptat la un moment ulterior, menținerea ei în cult va fi justificată 
în mod sofist prin faptul că se atribuie mesajului exprimat prin ea - şi neînțeles — un 


caracter de mesaj cifrat, abscons, accesibil doar inițiaților: 


„Fiind de domeniul evidenţei și relativ imuabilă, forma s-a impus mereu 
omului, cu o forță maximă. Totodată, conceptul nu putea fi lipsit de o 
reprezentare, şi ea, materializată cumva. Oricât de abstract era conceptul, 
numai o formă materială îl putea aduce şi păstra în fața unei ființe materiale. 
Textul sacru (un dar providenţial şi neprețuit, dictat sau scris de divinitatea 
însăşi) nu îşi putea prezența calitățile şi valoarea decât dacă îşi păstra intactă 
forma. S-a ajuns, astfel, să se considere că, spre deosebire de caracterul 
specios al conţinutului, forma singură ar putea complini în modul cel mai 
eficient toate funcțiile textului. Antichitatea, Evul Mediu şi Renaşterea sunt 
dominate de concepția aceasta asupra textului biblic, ajungându-se chiar la a se 
considera că, transmis oamenilor de Însuși Dumnezeu, textul este în mod voit 
încifrat, inaccesibil neiniţiaţilor, simpla sa reproducere având darul de a-i 


perpetua capacităţile, unele dintre acestea latente.” (Gafton 2005: 21) 


Dezvoltând un tehnolect propriu, putem spune că domeniul religios al ethosului, 
patosului şi logosului societății românești a generat un limbaj religios românesc, în strânsă 
inter-relaționare cu toate celelalte domenii specifice ale limbii. Limbajul religios a 
beneficiat de consemnarea sa în scris încă de la primele traduceri ale textelor creştine 


religioase în limba română, astfel că: 

„Limbajul religios românesc a constituit obiectul de studiu al numeroaselor 
cercetări care au abordat problema din puncte de vedere diferite, respectiv al 
apariției primelor texte în limba română (texte religioase sau influențate de 
practica religioasă) şi al apariţiei primelor traduceri de texte religioase. 
Perspectiva fundamentală a fost perspectiva istoriei limbii literare (scrise), a 
rolului jucat de limba scrierilor bisericești în constituirea limbii române literare 
scrise. Cercetătorii au emis opinii diferite referitoare la limbajul religios, unii 
negând existenţa acestuia, alții relevând trăsături distinctive ale acestui tip de 
discurs. Numărul studiilor consacrate descrierii limbajului religios în sine este, 


însă, restrâns” (Bărbuleanu 2013: 15) 


În domeniul lexicologiei și lexicografiei românești, preocupările privind limbajul 
religios și relațiile complexe dintre acest limbaj şi procesul de traducere din alte limbi în 
limba română, există de peste un secol şi câteva decenii, unul dintre primii cercetători 
români care au abordat această chestiune plecând în analizarea ei de la o perspectivă 
semiologică. În cest sen, Bărbuleanu aminteşte pe Lazăr Şăineanu ca un prim cercetător 
român care s-a oprit în stutiile sale asupra terminologiei religioare şi menţionează lucrarea 
acestuia intitulată Încercare asupra semiologiei limbii române. Studii istorice despre 
tranzicțiunea sensurilor, apărută în anul 1887 (Bărbuleanu 2013: 15). 

Părerile cercetătorilor supra limbajului religios (bisericesc, teologic) variază într-o 
foarte largă gamă, de la a nega existenţa ca atare a unui astfel de limbaj şi până la 
considerații asupra unui stil bisericesc al limbajului, un stil bine definit, care se 


individualizează prin trăsături formale. Astfel: 


„Dacă Ion Gheţie şi Gheorghe Chivu consideră că nu se poate vorbi despre un 
stil bisericesc sau biblic, întrucât textele religioase prezintă o mare diversitate 
compoziţională, în lucrarea sa Sintaxa limbii române, lon Diaconescu vorbeşte 
despre un “stil liturgic”, conservator, dogmatic, care nu acceptă abateri de la 


litera sa”. (Bărbuleanu 2013: 19) 

Un alt argument în favoarea existenței unui stil religios îl constituie concluziile 
care s-au desprins în urma studierii textelor religioase care au contribuit la dezvoltarea 


limbii române şi care au caracteristici stilistice proprii. În acest sens se afirmă că: 


„Textele religioase stau la baza culturii şi scrisului în limba română. Studierea 
cărților religioase publicate la Chişinău în secolul XIX contribuie la depistarea 
unor particularități lexico-sintactice şi terminologice inedite, în funcție de tipul 
lucrării. (...) Limbajul lor se caracterizează prin împrumuturi terminologice, 
adaptări şi interferenţe. (...) Sunt caracterizate diverse varietăți ale textelor cu 
tematică religioasă, argumentând-se existenţa separată a unui stil religios.” 


(Condrea 2016: 3) 


Unii cercetători au încercat să elaboreze taxonomii asupra stilului/limbajului 


religios, aşa cum putem vedea în cele două exemple de mai jos: 


„În opinia cercetătoarei Emilia Parpală, „stilul religios” cunoaşte două 
variante: varianta cărților sacre, revelate, nu „scrise” şi varianta textelor 
liturgice şi a rugăciunii, de esenţă orală, chiar dacă se bazează pe textele scrise, 
Cazaniile lui Coresi şi Varlaam şi Didahiile lui Antim Ivireanul fiind scrise în 
stil retoric bisericesc, „o variantă a stilului beletristic din vechea română 


literară”.” (Bărbuleanu 2013: 19-20) 


„Limbajul religios este specific unui grup profesional-misionar (preoţilor), 
însă se poate extinde şi în afara acestui grup, date fiind implicaţiile sociale 
vaste pe care le presupune religia, în general, în relaţie cu toate categoriile 
sociale. În funcţie de ramurile religiei căreia îi este destinat, se disting 
următoarele varietăţi interne ale limbajului religios: 


- Limbajul biblic - cel mai vechi şi cel mai conservator; 

- Limbajul liturgic - apropiat în privinţa caracterului refractar la inovaţii de cel 
biblic; 

- Limbajul tehnic religios - comparabil cu limbajele socio-profesionale 
specifice variantelor laice ale limbii române literare; 

- Limbajul omiletic - mai liber decât celelalte două variante şi care permite o 
evidentă personalizare a mesajului; 

- Limbajul dogmatic sau teologic - priveşte expunerea şi fundamentarea 


teoretică a izvoarelor şi a dogmelor religioase.” (Bărbuleanu 2013: 20) 


Din caracterul sacru al scrierilor religioase creştine a decurs permanent intenția 
traducătorului de a reda cât mai fidel unitatea de sens din LS/TS, în LŢ/TȚ, iar în legătură 
cu mai marea ori mai mica fidelitate formală cu care traducerea a redat TS putem vorbi de 
centrarea traducătorului pe limba sursă ori pe limba țintă. 

Centrarea pe limba țintă, respectiv pe aspectul formal al limbajului țintă, arată rolul 


de partener în comunicare pe care traducătorul îl acordă aspectului formal: 


„Încercarea de a reda conţinutul pe calea prezervării formei arată înțelegerea 
faptului că textul este o formă a realității dotată cu forță activă. Suport și 
vehicul material al conţinutului, aspectul formal este structurat pe mai multe 
niveluri de profunzime şi semnificație, începând cu cel denotativ, literal, care 
este cel mai strâns legat de latura aparentă a formei şi încheind cu cel mistic şi 
magic, cel care leagă de dimensiunea profundă a formei. Aspectul formal nu 
este doar un simplu purtător material al unor conţinuturi, ci chiar realitatea prin 


care se constituie și trăieşte conţinutul.” (Gafton 2012: 16) 
Centrarea pe limba ţintă reușește, în genere, să transmită conţinutul unităţii de sens, 
dar entropia prin traducere, în acest caz, se manifestă prin pierderi în ceea ce priveşte 


stilul, spiritul TS: 


„O traducere centrată exclusiv pe limba-ţintă, cu mijloacele acesteia adică, va 


putea transfera conținuturi, dar este posibil să genereze un alt spirit. De aceea, 

obținerea conținutului exclusiv cu mijloacele limbii-ţintă nu a constituit, în 
general, soluția aleasă de traducători, mai ales pentru textul biblic, fidelitatea 
referindu-se nu doar la conţinuturi ci şi la forme. Stabilizarea pe o poziție 
intermediară arată că traducerea a atins echilibrul optim care permite aducerea 
conținuturilor (de gândire, estetice, afective etc.) construite cu mijloacele 
lingvistice ale unei limbi şi în chipul acesteia, în formele unei alte limbi, care 


redă acele conţinuturi în chip propriu.” (Gafton 2012: 16) 


Dar în fapt, centrarea pe LS ori pe LŢ înseamnă folosirea cu precădere a 
echivalenței  formale/lingvistice/literare ori, dimpotrivă, a  echivalenţei dinamice/ 
funcționale. 

Folosirea doar a echivalenței formale ori doar a echivalenţei funcţionale este 
considerată de majoritatea cercetătorilor ca fiind imposibilă, datorită caracteristicilor 


diferite ale limbilor între care are loc procesul de traducere. Astfel: 


„Limba sursă prezintă caracteristici formale proprii (de natură morfologică, 
dar mai cu seamă sintactică şi lexicală) care, la trecerea într-o altă limbă, 
numai aproximativ pot fi convertite în unități şi relații corespondente şi 
echivalente. (...) La rândul ei, limba țintă, oricât de capabilă ar fi în sine în a 
urma procedurile, aspectul şi complexul de forme și conţinuturi din limba 
sursă, impune constrângeri formale şi de conţinut, date de propriile 
caracteristici şi uzuri. Datorită acestui complex de cauze, foarte sumar schițat, 
actul de traducere prezintă două mari posibilități: traducerea orientată către 


limba sursă sau traducerea orientată către limba ţintă.” (Gafton 2005: 14) 


Considerat ca fiind de inspirație divină, textul religios creştin, atunci când vine 
vorba de a fi tradus, ridică în faţa traducătorului problema acută a relației dintre formă şi 
conținut, respectiv dintre necesitatea de a respecta litera și aceea de a transmite unitatea de 
sens. Considerăm că acest permanent conflict nu va putea fi rezolvat definitiv niciodată, 
însă abordarea sistematică a traducerii textului, la nivel micro şi macro, precum şi 


elaborarea unei metodologii specifice care să conţină recomandări la nivel general şi 

punctual, va reduce presiunea asupra traducătorilor prin oferirea de soluţii larg acceptate. 


Astfel că: 


„Traducerea textelor sacre ridică din perspectivă teoretică, în general și fără 
graniţe temporale, două probleme: 1) cea a principiului care orientează, la un 
moment dat, acţiunea de a transpune un text într-o altă limbă; şi 2) cea a 
descifrării mecanismului cognitiv care duce la apariția unei soluţii de 
echivalare a unui element de limbă aparţinând textului-sursă cu un anumit 
element lingvistic în limba-ţintă, într-un anume context. Se consideră că, în 
epocile vechi, mai degrabă în lipsa unei teorii în adevăratul sens al cuvântului, 
şi bazându-se pe observaţii empirice, principiul care a guvernat actul traducerii 


a fost cel al literalităţii.” (Chirilă, Gafton 2016: 169) 


Gafton (Gafton 2005: 20) vede relația dintre litera şi spiritul textului ca fiind 


„dinamică şi instabilă” şi arată că de multe ori traducătorul trebuie să aleagă dacă sacrifică 


litera textului ori dacă renunţă la transmiterea prin traducere a spiritului textului. Tot el 


afirmă că „aproape mereu, cel puţin la nivelul incipient al evoluţiei aspectului literar al 


diferitelor limbi, calea aleasă a fost mai degrabă aceasta decât încercarea temerară de a 


sacrifica litera în favoarea iluziei redării conţinutului”. 


Se afirmă că folosirea echivalenţei formale, chiar dacă reuşeşte într-o bună 


măsură să transmită unitatea de sens a TS, este percepută mai ales ca o deformare, ca o 


trădare a caracteristicilor formale ale TS, astfel că: 


„Invers, mai cu seamă în cazul textelor sacre, tendinţa de a urmări cu fidelitate 
conținutul — având în vedere că sunt implicate sisteme lingvistice diferite (cu 
tot ce presupune și antrenează după sine această diferență), adică forme şi 
conținuturi — poate conduce la suprapunerea și reproducerea fericită a 
conţinutului, cu grave sacrificii ale formei. Întrucât, în ciuda unei posibile 
reproduceri fidele a conținutului, în felul acesta se produc inerente distorsiuni 
la nivel formal, evidenţa cu care este dotat acest nivel face ca întregul act să fie 
perceput și reprezentat mintal ca o deformare, o trădare a textului perceput mai 


cu seamă în dimensiunea sa formală.” (Gafton 2005: 25) 

Dintr-o anumită perspectivă, se sugerează chiar faptul că echivalenţa formală ori 
cea funcțională au fost utilizate în traducerea textelor biblice din limba ebraică, în funcție 
de caracteristicile textului de tradus. Textele mai lipsite de retorism au fost redate 
preponderent utilizând echivalența formală, în timp ce textele cu grad înalt de 


spiritualizare au fost traduse folosind preponderent echivalenţa funcțională: 


„Relaţia dintre formă şi conţinut poate fi sugerată în modalităţi semnificative 
prin observarea unei constante a Septuagintei, a Vulgatei şi chiar a traducerilor 
moderne ale Bibliei. Porţiunile care conţin Torah sunt superioare - din punctul 
poetice. Situaţia aceasta are, în principal, cauze de natură lingvistică: a) multe 
din expresiile idiomatice, figurile de stil rare sau dificile ale ebraicii sunt mai 
complexe în cărțile profetice şi poetice decât în Torah; b) gradul de pătrundere 
a textului de către traducători este obturat adeseori tocmai de imprecizia 
caracteristică limbajului profetic şi poetic, spre deosebire de limbajul pe care 
conținutul istoric al Pentateuhului îl necesită; între limba acestuia şi cea a 
cărților profetice și poetice există diferenţe formale (datorate și unor cauze 
istorice) suficient de mari încât să genereze consecințe asupra efortului de 
traducere. De altfel, de aici provine o parte a diferenţelor dintre textul ebraic, 
Septuaginta, Vulgata, traducerile în alte limbi, precum şi o parte a stângăciilor 
şi obscurităţilor pe care toate textele (uneori chiar și textele ebraice!) le 


înregistrează.” (Gafton 2012: 16-17) 


Problema alegerii între echivalenţa literară şi cea funcțională a fost o preocupare 
constantă a traducătorilor primelor texte religioase creștine în limba română, însă, chiar de 
la începuturi, s-a manifestat o anumită înclinaţie a traducătorilor către LŢ, chiar dacă o 


astfel de tendinţă a fost secondată de teama de a nu pierde ori modifica sensul TS: 
„În limba română, actul traducerii trece de la primul model la al doilea în 
interiorul unui interval de o sută de ani, aproximativ între 1550 şi 1650. Totuşi, 


unii traducători şi revizori nu se poticneau în ideea respectării „literei” textului 

de tradus, când simțeau că trebuia limpezit „spiritul” acestuia, nici chiar în 
zorii literaturii religioase în limba română și cu atât mai mult după ce româna 
recuperase ceva din handicapul unei limbi necultivate; că, aşadar, cunoaşterea 
textului, înțelegerea mesajului şi stăpânirea limbii (realitate, posibilitate şi 
cerințe) orientau transpunerea spre limba-ţintă cu o naturaleţe ce nu (mai) 


cunoştea frica de „a nu sminti” Cuvântul.” (Chirilă, Gafton 2016: 170) 


„La nivelul textelor religioase, relaţia dintre formă şi conţinut ia forma acută a 
relației dinamice şi instabile dintre litera şi spiritul textului. Nu de puține ori 
este necesară sacrificarea sau afectarea unuia dintre cele două momente.” 


(Gafton 2012: 22) 


Până la urmă, transmiterea unității de sens are nevoie de suportul „material” al 
cuvântului, respectiv are nevoie de elementele LȚ, așa încât este imposibil a se atinge o 
echivalență funcțională absolută, căci aceasta poate fi susţinută — ca raţionament dus la 


extrem — doar de LS în ea însăși (traducere intra-linguală): 


„Oricât de abstract era conceptul, numai o formă materială îl putea aduce și 
păstra în faţa unei ființe materiale. Textul sacru (dar providenţial şi neprețuit, 
dictat sau scris de însăşi divinitatea) nu îşi putea prezerva calitățile şi valoarea 
decât dacă îşi păstra întocmai forma. S-a ajuns astfel să se considere că, spre 
deosebire de caracterul specios al conţinutului, forma singură ar putea împlini 


în modul cel mai eficient toate funcțiile textului.” (Gafton 2012: 23) 


Traducerea textelor religioase creştine în limba română este permanent însoțită de 
dificultăţi ce țin atât de aspectele lingvistice ale limbilor între care are loc translatarea 
unității de sens cât şi de caracteristicile specifice ale unităţii de sens religios. Între 
carcateristicile textului religios menționăm cele de la „nivel formal, particularitățile 


concepției, structurării şi expunerii textului generează dificultăţi întrucât este vorba de a 

reface un text într-un anume fel construit, într-o limbă bine individualizată şi mult diferită 
de limbile indo-europene” (Gafton 2005: 25). Este necesar să se menţioneze faptul că 
elaborarea textului religios prezintă dificultăți chiar şi în LȚ şi că niciun text nu este 
generat în mod izolat ci este „rezultanta contribuţiei mai multor generaţii, cu tot ceea ce 
presupune aceasta (diferența de concepţie, de nivel, de orientare culturală, aportul mai 
multor limbi şi dialecte semite etc.) (Gafton 2005: 25-26)”. 

Caracteristicile stilistice, dar și utilizarea aproape exhaustivă a mijloacelor LŢ, în 
cazul traducerii textelor religioase creștine în limba română, impune traducătorilor o 
cunoaştere atât a LŢ dar şi a LS de un înalt nivel profesional. În cercetările româneşti 
asupra traducerii textelor religioase se remarcă „complexitatea limbii” (atât a LS cât şi a 


LȚŢ) necesară pentru exprimarea realităților religioase: 


„Pe de altă parte, nivelul lingvistic surprinde: bogăția limbajului şi varietatea 
acestuia, complexitatea limbii exprimată printr-o sintaxă bogată, o structură 
complexă a frazei, cu arborescenţe alcătuite din propoziţii subordonate, 
structuri nominale şi substantive compuse de dimensiuni impresionante, verbe 
expresive impregnate de savoare ştiințifico-religioasă inedită, sensul inedit 
religios sau profan atribuit cuvintelor, utilizarea unor termeni specifici sau 
consacrați cu o semnificaţie religioasă, utilizarea generoasă a citatelor din 
alte limbi precum: ebraică, greacă veche, latină, sanscrită, fascinația 
lingvistică a unor concepte, noțiuni, sau formulări precum: “cel cu totul altul” 


(...)” (rimiea 2017: 3) 


Deşi majoritatea textelor religioase sunt considerate ca având un mare grad de 
complexitate, iar dintre acestea, textele teologice de obicei excelează în folosirea unui 
aparat înalt conceptualizat, există şi texte religioase care reușesc să exprime complexitatea 
credinţei creştine prin folosirea unui limbaj în aparență simplu; în astfel de cazuri, înalta 
conceptualizare nu este realizată prin folosirea unui lexic format din noțiuni complexe, ci, 
conceptele sunt redate cu cuvinte uluitor de simple, dar a căror alăturare în sintagme, 


propoziţii și fraze face ca întregul să fie mult superior sumei părților componente: 

„O  fascinaţie aparte constă în paradoxul exprimat de simplitatea 
descumpănitoare a textului şi exprimării vizavi de profunzimea conceptelor şi 
trăirilor prezentate, deoarece, așa cum recunoaște și Mircea Eliade, Rudolf 
Otto “a avut curajul - atât de rar pentru o inteligență originală ca a lui — să 
spună şi să repete lucruri simple la mintea omului” (coperta traducerii 
publicate în 1996). Traducătorul este supus astfel la testarea capacităţii sale de 
a surprinde simplitatea uluitoare a conceptelor și de a o reda suficient de 
elocvent pentru a fi, la rândul ei, percepută de către cititor drept ceva simplu, 


“la mintea omului”.” (Irimiea 2017: 5) 


Exemple de acest fel de „simplitate/complexă” pot fi traduse cu mare greutate, căci 


trebuie să aibă aceeaşi aparenţă a simplităţii şi acelaşi conţinut foarte complex: 


„Noţiunile de o simplitate rară, dar care pot fi definite cu mare dificultate, 
reprezintă o altă constantă a textului. În această categorie se clasează noţiunile 
cuprinse în definiții sintetice precum: “ceea ce s-a numit Unul” (...)” (rimiea 


2017: 6) 


Alte exemple de simplitate aparentă, dar al căror conținut este unul foarte complex, 


sunt expresii de felul celor următoare: 


„Construcţii precum: “a nu fi aici”, “cel cu totul altul”, “cel ce nu poate fi 
cuprins de gândire”, sunt formulări plastice și — totodată — surprinzător de 
acute ale unor noţiuni sau întrupări conceptuale, care surprind prin 
simplitate lingvistică şi — totodată — prin complexitate ideatică sau 


experienţială.” (Irimiea 2017: 7) 


Deşi texte ca acelea menţionate mai sus sunt în aparență simple, cercetătorii au 
constatat că o dificultate în plus pentru traducător, este aceea a nuanțelor generate de 
nevoia ca prin traducere să exprima realități care pot fi aproape similare dar care totuşi 


diferă în nuanțele lor: 

„In același plan lingvistico-conceptual, o altă sursă de fascinaţie, care priveşte 
alegerea laborioasă a termenului sau exprimării adecvate, este redarea, 
descrierea unor noțiuni, concepte sau trăiri relativ similare, dar sensibil 


deosebite.” (Irimiea 2007: 6) 


Poetica limbajului religios, a scrierilor teologice, este şi ea prezentă ca subiect al 
cercetării traductologice și, la traducerea unor TS în limba română, se arată că aceasta se 
constituie într-o dificultate în plus: 


„O altă fascinație sau provocare a textului ține de poezia limbii şi a 
limbajului. (...) Reţinem aici, nu numai înclinația limbajului spre poetic, dar 
şi intercalările cu expresii sau termeni specifici de obârşie religioasă sau 
altminteri, sau din alte limbi, de obicei din limba din care provine conceptul 
sau experiența religioasă. Am putea insista, în continuare, asupra felului 
deosebit în care autorul, cufundat în experiența religioasă, în descrierea trăirii 


religioase, pentru a convinge, în cele din urmă recurge la proverbe sau citate 


străvechi” (Irimiea 2017: 6) 


5.3. Greşeli de traducere a textelor religioase creştine în limba română 

Traducerea textelor religioase creştine suferă la rândul ei din cauza manifestării 
fenomenului de entropie a unităţii de sens în TŢ, una dintre cauzele acestei pierderi de 
sens fiind greşelile de traducere. Această realitate este abordată la diferite niveluri (micro 
şi macro) şi din puncte de vedere diverse (lingvistic, dogmatic) de către cercetătorii 


români. Astfel: 


„Studiul textelor românești (religioase, n.n.) care constituie traduceri sau 
compilaţii, arată că atât în procesul de traducere cât şi în cel de revizie, au 
putut pătrunde multe elemente care, în ambele momente, în mod conștient sau 


inconştient, au creat o oarecare distanță între textul tradus şi cel rezultat în 

urma traducerii. Unele dintre aceste deosebiri au fost considerate în textul de 


față drept greşeli, altele au fost numite opţiuni.” (Gafton 2005: 31) 


În cercetarea noastră am întâlnit o analiză calitativă a traducerii din limba engleză 
în limba română a King James Bible (KJB), analiză efectuată din punctul de vedere al 
greşelilor de traducere prezente în TȚ intitulat FIDELA (Conţac 2020). Autorul analizei 
arată că traducerea în limba română s-a efectuat de către un colectiv de traducători, sub 
coordonarea pastorului Brian Nibbe, care îşi afirmă în introducerea la TŢ opţiunea în ceea 


ce priveşte echivalenţa folosită în procesul de traducere: 


„Înainte de toate noi credem în echivalenţa formală. Acesta este crezul după 
care cuvintele lui Dumnezeu sunt literale şi trebuie traduse literal. Am încercat 
să ocolim practica echivalenţei dinamice, care este de prea multe ori ceea ce 
traducătorul vrea să spună. Pentru că această traducere este literală, vei 
observa unele exprimări sau fraze mai neobişnuite” (FIDELA: 9)” (Conţac 


2020: 108) 


Se arată de asemenea că rezultatul traducerii a fost evaluat prin utilizarea metodei 
comparatiste, care a constat în compararea rezultatului traducerii cu alte traduceri similare 
ale TS şi sesizarea diferenţelor ori concordanţelor cu respectivele texte. Autorul cercetării 


precizează că: 


„Odată tradus, textul (FIDELA, n.n.) a fost verificat cu ajutorul unui procedeu 
mult îndrăgit în tradiția biblică românească: metoda comparatistă. “Am 
încercat să găsim cât mai mult (sic!) traduceri românești în circulaţie şi să le 
folosim comparând termeni şi expresii pentru alegerea celor mai justificate 
sensuri. Au fost de asemenea folosite şi texte în alte limbi în paralel cu textele 
românești când anumite pasaje au avut nevoie de mai multe clarificări. În total 
au fost folosite 9 texte în limba română şi 10 texte în limbi străine” (FIDELA: 


9).» (Conţac 2020: 108) 

O primă greșeală de traducere sesizată în textul FIDELEI este cea referitoare la 
folosirea adverbului românesc acum pentru redarea englezescului now, pe care autorii 
traducerii FIDELA l-au eliminat din unele locuri ale textului considerându-l ca având o 
intensitate prea mare. S-a aplicat deci traducerea prin omisiune, care însă nu a fost extinsă 
cazurilor similare de la nivelul întregului text, fapt care se poate considera ca întrerupând 


fluxurile de coerență macro ale TŢ: 


„Deoarece KJB era destinată uzului liturgic și lecturii cu glas tare („appointed 
to be read in churches”), traducătorii au urmărit să imprime textului o fluență 
cât mai mare. Procesul verbal al întâlnirii finale arată cu prisosință că 
responsabilii ediţiei au fost profund preocupaţi de dimensiunea orală a textului 
(Nicolson 2003: 209-212). Pentru a spori cursivitatea textului tradus, au 
introdus uneori adverbe care nu au corespondent grecesc. Unul dintre ele este 
adverbul now. Traducătorii FIDELEI au observat că românescul acum este 
prea puternic şi au renunţat la folosirea lui. Totuşi, eliminarea lui nu s-a făcut 


în mod sistematic.” (Conţac 2020: 109) 


O altă greşeală de traducere identificată în TŢ a fost aceea de traducere greşită, ca 
urmare a înțelegerii eronate a TS din limba engleză, astfel încât o sintagmă de caz acuzativ 


este tradusă printr-una de caz genitiv: 


„În cazul “Azo Ge 7ps ovk/js uăGere înv napaBolrv / “Acum învăţaţi o pildă a 
smochinului”, dincolo de prezența lui acum, care nu are corespondent în 
greacă, mai sesizăm şi înțelegerea eronată a textului englezesc. Traducerea 
secvenţei din gr. Azo 6e 7ng ookrg (“de la smochin”) prin “of the fig tree” este 
corectă. Genitivul din KJB este însă ambiguu, pentru cel care nu-l 
interpretează prin raportare la textul grec. Traducătorul român l-a considerat, 


în mod eronat, genitiv posesiv, redându-l ca atare.” (Conţac 2020: 109) 


Este redată în continuare o taxonomie ilustrată cu exemple a greşelilor de traducere 


pe care cercetătorul (Conţac 2020) le identifică în textul FIDELEI ca fiind rezultatul 

perceperii greșite a sensului termenilor din TS. Cităm aici extensiv respectiva taxonomie 
întrucât poate constitui un punct de plecare în abordarea sistematică a evaluării 
traducerilor de texte religioase creştine din limba engleză în limba română. Greşelile 
identificate sunt considerate ca având sursa în necunoaşterea sensului diferiților termeni 


din KJB, respectiv ai limbii engleze în care KJB a fost redactată: 


„ a) “Damsel” - “tânără” sau “slujnică”? Termenul damsel este folosit uneori în 
KJB cu sensul de “slujnică, servitoare”. În Gen. 24: 61 se spune că Rebeca și 
“her damsels” au plecat spre Țara promisă, la invitaţia lui Eleazar, care fusese 
trimis de stăpânul său, Avraam, să o aducă mireasă pentru Isaac. În Noul 
Testament, damsel traduce grecescul zoz6ioxn (Mt. 26: 69). Din păcate 
traducătorii FIDELEI l-au redat prin “tânără”, ignorând complet valenţele 
multiple ale acestui termen. (...) 

b) apxowv - “prinț sau “căpetenie”? KJB redă apyov fie prin ruler, fie prin 
prince. În obedienţă strictă faţă de “originalul” folosit, traducătorii FIDELEI au 
redat termenul prince prin cel mai la îndemână: prinț, fără a-şi pune problema 
dacă termenul românesc este adecvat în toate contextele. De pildă, în loan 12: 
31 citim (cu referire la Satan) că “prinţul acestei lumi va fi aruncat afară” (...) 
În 1 Cor. 2: 6, 8 se face referire la “prinții acestei lumi” care, ne spune Sf. 
Apostol Pavel, l-au răstignit pe Hristos. (...) Potrivit OED, s .v., în engleza 
veche termenul prince era folosit cu înțelesul de “monarch, esp. A king. 
Formerly also, a person whose authority is paramount, a ruler, a chief,; a 
leader, a commander”. Dar în limba română termenul de prinț nu s-a bucurat 
niciodată de o asemenea . Traducătorii FIDELEI l-au întins pe calapodul KJB, 
încercând să-i dea noi valenţe, însă rezultatul a fost o formulă nefericită. 

c) uovai - “locaşuri” sau “locaşuri mari'? (loan 14: 2). În ciuda faptului că în 
loan 14: 2 nu întâlnim adjectivul mari nici în textul grec, nici în KJB, 
traducătorii FIDELEI l-au folosit cu referire la  /ocașurile (monain, KJB 
mansions) pe care Mântuitorul le promite ucenicilor săi în discursul de rămas 
bun. Este deci firesc să ne întrebăm care sunt motivele pentru care traducătorii 


români au folosit sintagma “locașuri mari”, dacă originalul vorbește doar de 

“locașuri”? Analiza termenului mansion ne ajută să găsim răspunsul. În engleza 
americană, mansion este folosit mai cu seamă cu sensul de “a large imposing 
residence” (MERRIAM-WEBSTER). De bună seamă, traducătorii români vor 
fi crezut că şi în KJB termenul înseamnă acelaşi lucru, de aceea au redat 
mansion prin “locaş mare”. Ceea ce par să nu fi ştiut traducătorii este că în 
engleza lui Tyndale sau a lui Shakespeare mansion era folosit adeseori cu 
înțelesul de “locaș” sau “încăpere” (...) 

d) azuig kazvov - “nor de fum” sau “vapori de fum”? (Fapte 2: 19). În Fapte 2: 
19, FIDELA foloseşte secvența “vapori de fum”, sub directa influență a 
expresiei “vapor of smoke” din KJB, căreia îi corespunde azuig xazvov 
(“coloană de fum”). În Faptele Apostolilor, Sf. Petru ţine o predică în care 
citează din Ioel 3: 3. Luca, autorul cărții Faptelor, redă predica în grecește şi 
urmează destul de fidel textul septuagintal al profeţiei lui Ioel (...) În 
traducerile englezeşti, secvența “vapor of smoke” se întâlneşte la Wycliffe 
(Blood, and fijr, and vapor of smoke”), probabil sub influența VULG. 
(“vaporem fumi”) şi în Tyndale 1534 (Fapte 2: 19), fiind preluată de BISHOPS 
1568, prin mijlocirea căreia a trecut în KJB. Dar cât de corectă este expresia 
“vapori de fum”? În limba română folosim expresii ca: “vapori de apă”, “vapori 
de mercur”, “vapori de clor” etc. dar nu și “vapori de fum”. Spunem, în schimb: 
“nori de fum”, “coloane de fum” sau, dacă vrem să folosim limbajul mai vechi: 
“stâlpi de fum”. Caracterul impropriu al expresiei “vapori de fum” se datorează, 
evident, KJB, care a pus în circulaţie o sintagmă a cărei origine coboară până 
la vulgata. 

e) “Înțelegerea celor prudenţi” (1 Cor. 1: 19). O altă greşeală apărută din 
insuficienta cunoaştere a limbii engleze se întâlneşte în 1 Cor. 1: 19. Secvența 
er. 7qv ovveoiv 1wv ovverwv a fost tradusă în englezeşte prin “înțelegerea celor 
prudenți” şi apoi în românește prin “înțelegerea celor prudenți”. Traducătorul 
pare să nu-şi fi pus întrebarea dacă engl. prudent are acelaşi înțeles ca şi rom. 
prudent. În engleza secolului al XVII-lea, prudent însemna “wise, discerning, 
knowledgeable”. În limba română modernă prudent poate fi definit după cum 


urmează: “care prevede eventualele consecințe, orientându-se bine în mediul 

înconjurător, care acționează luând toate măsurile de precauţie; prevăzător; 
precaut; circumspect”. Critica Sf. Pavel (care citează din Is. 29: 14) nu vizează 
persoanele “prevăzătoare”, ci “intelighenţia” elenistică, pe acei exponenți ai 
unei Weltanschauung (concepţie de viaţă, n.n.) păgâne, care preţuiau retorica 
şi erudiţia seculară. Să mai observăm că în textul grecesc întâlnim două 
cuvinte înrudite (ovveorw, ovverwv) pe care o traducere consecventă ar trebui să 
le redea în consecință. “Priceperea celor pricepuţi” ar fi fost o soluție mai 
convenabilă, pe care traducătorii FIDELEI n-au folosit-o, fiindcă nu au tradus 
din greacă, ci din engleză. 

f) “Potire pline cu arome”? (Apo. 5: 8). În FIDELA, cei 24 de bătrâni din 
Apocalipsă ţin în mâini “harpe şi potire de aur pline cu arome”. Deoarece 
textul grecesc vorbește despre Vourăroov (“substanţă plăcut mirositoare, arsă în 
context cultic; tămâie” cf. Gourăua, BDAG), ne întrebăm cum au ajuns 
traducătorii să folosească un termen care în românește este folosit tipic pentru 
a denumi calitatea (gustul sau mirosul) unei substanţe. În textul corespunzător 
din KJB întâlnim substantivul odours, a cărei utilizare în engleza veche o vom 
investiga sumar. Potrivit OED, termenul este folosit la propriu cu două 
accepții: atât în sensul de “proprietate”, cât şi în ce de “substanță”. Cu acest 
înțeles, termenul apare în Apo. 5: 8, în traducerea asociată cu Wicliffe, fiind 
utilizat în egală măsură de Tyndale 1534 (“vialles full of odours”) sau 
BISHOPS 1568 (“ayals full of odours'). Lipsa de discernământ a 
traducătorului român face ca o exprimare acceptabilă în engleză să devină 


improprie în limba română.” (Conţac 2020: 109-113) 


Un alt tip de greşeală de traducere este aceea a aplicării metodei calcului, respectiv 


care apare prin „calchierea soluţiilor de traducere interpretative din KJB” (Conţac 2020): 


„Dat fiind că orice versiune, oricât de literală s-ar pretinde, introduce pe 
alocuri soluţii de traducere interpretative, nu trebuie să fim surprinşi să ele 
există şi în KJB. Atunci când ele apar “copiate la indigo” și în FIDELA, în 


condiţiile în care textul grec acceptă mai multe soluţii de traducere în română, 

este limpede că au fost împrumutate direct din engleză. Prezentăm mai jos 
câteva exemple care ilustrează sinoptic relația de dependenţă dintre KJB și 
FIDELA: (...) 

1 Cor. 1: 10 — zapaxalw / 1 beseech / vă implor. Traducerea tipică în limba 
română este “vă îndemn”. Englezescul beseech are o intensitate mai mare decât 
originalul, motiv pentru care, în FIDELA, Sf. Pavel ajunge să “implore” pe 
corinteni. (...) 

Evr. 4: 13 - KT101G apavHg / creature that is not manifest / ființă care să nu fie 
arătată. Adjectivul gr. Apavyg a fost tradus de Tyndale 1534 prin “invisible”, 
în vreme ce BISHOPS 1568 a preferat perifraza “not manifest”, preluată de 
KJB. Un echivalent natural în limba română ar fi “ascunsă” (i.e. “nici o ființă 


nu este ascunsă”). (Conţac 2020, 113) 


Conţac (2020) a identificat şi greșeli care, în opinia sa, că țin de latura stilistică a 
traducerii, pe care le-am analizat în prima parte a prezentei teze, ele fiind ținând de 


traducerea anacronică a textelor religioase (Eyl;, Robertson; Roberts): 


„În această secțiune semnalăm atât neologismele, care fac notă discordantă cu 
stilul bisericesc, cât și calcurile frazeologice, care nu se potrivesc cu registrul 
limbii româneşti literare. De pildă, în episodul Bunei Vestiri, Arhanghelul 
Gabriel o numeşte pe fecioara Maria “privilegiată” (Luca 1: 28) iar două 
versete mai jos îi spune că a găsit nu “har” ci “favoare” (Luca L: 30). În acelaşi 
context, insistența traducătorilor de a urma fidel textul englezesc (marcat de 
redundanță) se soldează cu formulări de un comic involuntar: “Vei rămâne 
însărcinată în pântecul tău” (Luca 1: 31). În relatarea despre naştere din 
cealaltă evanghelie, citim că “o fecioară va rămâne însărcinată” (Mt. 1: 23) şi 
că magii de la Răsărit vin la pruncul Iisus cu “tezaure” (Mt. 2: 11).” (Conţac 


2020: 114) 

„Terminologia care trimite la statutul socio-profesional al personajelor din 
evanghelii a fost “adusă la zi”: ucenicii sunt acum “discipoli”, cărturarii au 
devenit “scribi”, aprodul s-a transformat în “executor” (Mt. 5: 25), vameşul 
Matei nu stă la vamă ci la “recepţia vămii” (Mt. 9: 9), iar robii din Luca 19: 15 
nu fac “negoț! ci “comerț, drept care negustorul amator de perle nu poate fi 
decât “comerciant” (Mt. 13: 45). Iosif din Arimateea nu este “sfetnic” ci 
“consilier” (Mc. 15: 43), iar soborul însuşi a devenit, desigur un “consiliu” (Mt. 
26: 59). Cea mai radicală schimbare îl vizează probabil pe Ioan Botezătorul, 


rebotezat el însuși cu numele de “Ioan Baptist”.” (Conţac 2020: 114) 


ori 


„Parcurgând episodul ispitirii din Mt. 4: 5, un cititor neavizat ar putea rămâne 
cu impresia că templul din Ierusalim seamănă cu o moschee, devreme ce 
diavolul l-a dus pe Mântuitorul “pe un turn al templului”. În acord cu KJB, 
cetatea la care face referire Mântuitorul în Mt. 5: 14 nu mai este aşezată “pe un 
munte” ci “pe un deal?. (...) Ori de câte ori călătorește pe mare, lisus nu se suie 
în corabie, ci se “îmbarcă” (Mt. 8: 23), iar la finalul discursurilor Sale oamenii 


> 


nu sunt “uimiţi” ci “înmărmuriți”.” (Conţac 2020: 114) 


5.4. Cercetări dedicate analizării implicaţiilor dogmatice ale traducerii 
textelor religioase creştine 

Alegerea unor anumiţi termeni echivalenți în cadrul procesului de traducere al 
textelor religioase poate avea consecințe dogmatice majore. Cercetătorii români au abordat 
acest aspect în analizele pe care le-au făcut, iar concluziile la care au ajuns sunt diverse. 

Redăm mai jos un prim exemplu în care traducerea expresiei Sfinților Părinți, 
anume aceea că „Duhul purcede de la Tatăl prin Fiul” este evaluată din punctul de vedere 


al termenilor greceşti utilizați, astfel: 

„Biserica Răsăriteană învaţă că Duhul Sfânt purcede numai de la Tatăl (In. 15, 
26) prin (6ia) Fiul. Apusenii vedeau în prepoziţia 5ra, purcederea Lui şi de la 
Fiul. În Dumnezeu există uia ovoia, meic vroorăoeic. Noţiunii de roorăotic, 
Sfinţii Părinţi i-au dat sensul de zpoowzov (persoană), sau mai bine-zis, când 
se refereau la Dumnezeu, prin Cele Trei Ipostasuri înțelegeau în mod direct 
Cele Trei Persoane dumnezeieşti. Apusul traduce (vezi la Fericitul Augustin) 
ipostasul cu substantia şi deduce (folosindu-se de prepoziţia 6ria a 
răsăritenilor) purcederea Duhului Sfânt şi de la Fiul, introducând o perioadă 
între existenţa Tatălui şi a Fiului şi apoi a Duhului Sfânt. Răsăritul învățând că 
Tatăl naşte din veci pe Fiul şi tot din veci purcede pe Duhul Sfânt, insistă 
asupra simultaneităţii actelor de naştere şi purcedere a Lor, şi de aici expresia 
patristică Duhul purcede de la Tatăl prin Fiul (adică deodată cu EI.” 
(Himeinschi 2004 (1): 139) 


Cercetătorul citat mai sus evidențiază faptul că poziția apuseană privind purcederea 
Duhului atât din Tatăl cât şi din Fiul este rezultatul unei confuzii de traducere a termenilor 
latini substanţia şi persona, fapt care a dus la „completarea” de către Biserica Romană a 


dogmei triadologice: 


„În Treime fiinţa nu este izvor al Persoanelor. Nu fiinţa naşte şi nici nu 
purcede, ci numai Tatăl. Dacă acceptăm esenţa divină ca principiu al existenţei 
Persoanelor, nu înseamnă decât că Ele sunt emanate în sens panteist din ea, dar 
şi o altă concluzie potrivit căreia o esenţă impersonală există dintru început şi e 
mai veche decât persoanele produse din ea. Apusul în sensul acesta este 
tributar confuziei de traducere în cazul cuvintelor substantia şi persona 
înțelegând unul şi acelaşi lucru, adică esenţă, ca atare este nevoit a trece 
persoanele pe locul doi după ființă în cadrul preocupărilor triadologice.” 


(Himcinschi 2004 (1): 180-181) 


În aceeași ordine de idei, Himcinschi arată că, chiar şi Sfântul Augustin, care este 


unul dintre teologii importanți ai Bisericii Latine, a evitat folosirea termenului de esență în 

locul celui de persoană, în ciuda faptului că era conştient de identitatea dintre formula 


greacă şi cea latină: 


„După Augustin, Treimea nu este ceva accidental în unitatea fiinţei şi nici 
unitatea ceva în Trinitate, ci Treimea este însuşi Dumnezeu Unul și Dumnezeu 
cel Unul însuşi Treimea. “Obârşia unităţii absolute a fiinţei divine nu mai e 
considerat Dumnezeu Tatăl, ca fiind Dumnezeul az £coxyv, ci unitatea 
absolut numerică una a fiinţei divine care există deodată întreagă în fiecare 
persoană şi în toate trei deodată... Părinţii greci afirmau că Dumnezeu este pia 
ovoia, Tpeic vnoorăoeic. După Fericitul Augustin, trebuie tradus termenul de 
ipostas cu essentia şi vnoorăceiş cu substantia care de fapt sunt sinonime. De 
aceea Fericitul Augustin evită formula una essentia, tres substantiae, care 
duce în acest fel la triteism şi găseşte cea mai nimerită formulă una essentia, 
tres personae, împrumutată de la Tertulian, cu toate că el e conştient de 
identitatea materială între formula greacă şi cea latină. Cuvântul substanță se 
întrebuinţează, de regulă, ca opus accidentelor, ca suportul imuabil al lor. Or, 
nu se poate spune la Dumnezeu că fiinţa divină este substanţa atributelor sale, 
de sfinţenie, dreptate, etc., căci ele sunt identice cu fiinţa divină... cel mai 
potrivit ca fiinţa divină să se numească esenţă nu substanţă, pentru că numele 
vine de la esse, exact ca grecescul ovoia, întrucât Dumnezeu este singur Cel ce 


există cu adevărat”. (Ică apud Himcinschi 2004 (1): 169) 


Traducerea textelor religioase creştine din limba greacă în limbile vernaculare, dar 
chiar şi în limba latină, poate avea efecte asupra modului în care diferitele denominaţiuni 
îşi asumă o doctrină ori alta, iar această asumare are efecte dogmatice dintre cele mai 
profunde. Un termen ori altul poate schimba cu totul învățătura, căci aceasta, fiind 
asumată ca un tot unitar, trebuie aliniată în totalitatea sa la noua achiziție conceptuală. În 


cadrul acestui proces, traducerea joacă deseori un rol de inițiator al schimbării: 


„Romano-catolicul Ernst Christof Sutter vede problema teologică a lui 


Filioque prea de suprafaţă, învinuind reciproc atât pe apuseni, în ceea ce 

priveşte terminologia trinitară lacunară şi speculaţiile ce le-au făcut pe 
marginea ei, dar şi pe răsăritenii care trebuiau să ştie că filiocvismul a fost 
prezent în Apus încă de la Tertulian (+220) şi până la Sinodul II Ecumenic 
(381) trebuiau să ridice obiecţii. Ortodocşii răsăriteni nu aveau cum să afle mai 
timpuriu de această doctrină. Operele lui Tertulian şi Augustin nu fuseseră 
încă traduse în Orient. În ceea ce priveşte adaosul din Crez, fiind folosit ca 
mărturisire de credinţă la Botez, mai târziu intrând în cult, Ortodoxia nu avea 
cum să afle de toate întâmplările din Biserica creştină a Spaniei care în 589 
primeşte în sânul ei pe vizigoții arieni. Spania nu avea greci, zvonul nu a putut 
ajunge în Răsărit şi chiar dacă ar fi ajuns nu se putea face din aceasta o 
generalizare pentru toată Biserica creştină a Apusului. “Precum demonstrează 
şi manuscrisele păstrate, mărturisirea de credinţă s-a rostit timp îndelungat în 
Spania, în unele locuri cu Filioque, iar în altele fără.... Altfel spus s-a strecurat 
în mod neobservat; nu a existat nicicând o decizie prin care să se fi introdus 
(până la Toledo). Cuvântul grec 7eos şi cuvântul latin Deus nu au exact 
aceeaşi semnificaţie. Acest lucru se răsfrânge în exprimarea tainei greu de 
cuprins a Sfintei Treimi. Datorită nuanţelor conceptuale existente în legătură 
cu cuvântul Deus, părinţii latini au considerat dintru început concret să 
folosească în predicile lor despre Sfânta Treime unele expresii care 
corespundeau învăţăturii despre Filiogue”.” (Ică: 25-26 apud Himcinschi 2004 


(1): 233-234) 


Traducerea este privită ca bază a dialogului ecumenic între diferitele denominațiuni 
creştine. În acest sens traducătorii textelor religioase creștine au sarcina de a încerca să 
evite, atunci când este posibil, utilizarea de formulări vădit părtinitoare, fapt care 


constituie o piedică în calea respectivului dialog: 


„Baza comună reprezintă subiectul sau punctul de plecare. Dialogul este în 
esenţă un schimb verbal, dar nu trebuie să fie dus doar pe suportul exclusiv 
verbal. Poate exista o bază scrisă, un temei veridic înainte de începerea 


dialogului. Este de dorit ca formulările stereotipe să fie evitate, ca de altfel şi 

impermeabilitatea expresiilor specifice credinţei şi vieţii religioase a 
credincioşilor. Traducătorul să nu constituie o barieră inflexibilă pentru 
partenerii de dialog, parteneri care nu-şi cunosc suficient cultura religioasă.” 


(Himcinchi 2004 (1): 188) 


5. 5. Nevoia de reglementare a traducerii textelor religioase creştine în limba 
română 

Elementele analizate în cercetarea noastră vin să contureze nevoia unei abordări 
sistematice a traducerii textelor religioase creștine din limba engleză în limba română. 
Considerăm că o astfel de abordare sistematică trebuie să se finalizeze cu cristalizarea 
unor reguli care să se adreseze tuturor componentelor lingvistice şi dogmatice cu care 
procesul de traducere a textelor religioase creştine - în pregătirea, desfăşurarea şi evaluarea 
sa - vine în atingere. 

Problema abordării sistematice şi a reglementării traducerii textelor creştine 
religioase este o preocupare manifestată de către cercetătorii români, chiar dacă punctual, 


izolat, ori doar enunțată ca atare. Astfel: 


„Traducerea textului sacru prezintă unele trăsături de natură să particularizeze 
respectivul act în rândul traducerilor. Din acest motiv, o discuţie specială, prin 
care să se aprofundeze, ajusteze şi orienteze unele dintre aserțiunile şi 
problemele enunțate, are darul de a centra o astfel de cercetare pe direcția ei 


firească.” (Gafton 2005: 18) 


Din păcate însă, traducerea textelor religioase, aşa cum se arată în citatele ce 
urmează, nu constituie obiect de studiu în instituții de învățământ superior, aşa încât nu 
există prevederi curiculare pe care studenții interesați de domeniul traducerii textelor 
religioase să le poată antama. Lipsa interesului crescut pentru traducerea acestui tip de 


texte se manifestă şi în rândul cercetătorilor, nu numai al formatorilor de traducători: 

„(...) principalele direcţii în care cercetătorii vizați și-au canalizat interesul 
sunt: traducerea generală, traducerea în domenii specializate, traducerea 
textelor literare, traducerea audio-vizuală, evaluarea şi didactica traducerii.” 


(Pungă 2017: 47) 


Dintre cei care se apleacă în mod analitic asupra traducerii textelor specializate, 
majoritatea covârșitoare sunt traductologi, nu practicieni ai traducerii - respectiv 


cercetători cu experienţă directă de traducere relativ limitată: 


„Studiile prezentate (...) aparţin „ne-traducătorilor — lingviști, cercetători [...] 


de obicei traducători ocazionali (Lungu-Badea 2015: 206). 


Pentru traducători, consonanța cu o anumită „normă traductologică” în activitatea 
de traducere a textelor religioase creștine în limba română a constituit o preocupare 


constantă de la începuturile acesteia: 


„Dincolo de existența mai multor slove chirilice pentru redarea aceluiași semn 
grafic grecesc, se poate evidenția totuşi încercarea traducătorului / revizorului 
de a aplica în mod consecvent un set de norme de transliterare şi de transcriere 


a numelor proprii din limba greacă în limba română (...)” (Gînsac 2016: 10) 


Doar că „norma traductologică” a fost şi a rămas mai degrabă individuală și 
constituit atunci - dar şi azi - experiența individuală a traducătorului, familiaritatea sa cu 
LS şi cu LȚ, familiaritatea mai mare ori mai mică cu domeniul teologiei, precum și 
talentul său - însă nu a fost articulat un aparat teoretic normativ special destinat formării 
viitorilor traducători de texte religioase creștine, respectiv evaluării pe baza unor criterii 
foarte clare a rezultatelor procesului de traducere în domeniu. 

Un exemplu ilustrativ de traducător român al textelor religioase creştine în limba 
română, este acela al lui Teodor Corbea, care, la rândul său, s-a bizuit pe familiaritatea cu 
textele creştine dar şi pe cunoaşterea avansată atât a LS cât şi a LŢ. 


Iată cum este descris acesta, prin două fragmente etopeice: 

„Nu trebuie uitat faptul că [...] era familiarizat cu scrierile bisericeşti, dovadă 
fiind redactarea Psaltirii în versuri. Nu credem că i-au fost străine nici 
psaltirea Mitropolitului Dosoftei, nici cea a lui Antim Ivireanul, ori alte psaltiri 


calvine care au circulat în Ardeal.” (Chircu 2018: 41) 


„(...) nu ne vom limita doar la inventarierea termenilor religioşi care circulau 
în Evul Mediu occidental şi în cel românesc (Onu 2000) şi la analiza 
limbajului bisericesc (Gheție 1997; Niculescu 2017), ci vom urmări, în special, 
modalitățile prin care Teodor Corbea, pe baza cunoştinţelor sale, tâlcuieşte cât 
mai bine termenii religioşi latineşti în limba română, anticipând, într-un 
anumit fel, configurarea limbajului bisericesc actual (Chivu 1997; 
Bărbuleanu/Tereche 2013; Ivăniş/Frenţiu 2013; Teleoacă 2017).” (Chircu 
2018: 41) 


Foarte important considerăm a fi faptul că, urmare a preocupărilor sale 
lexicologice, Teodor Corbea alcătuiește un dicționar latin — român, care este considerat a 


fi: 


„(...) cel mai amplu dicţionar redactat în perioada Evului Mediu românesc, 
anume Dictiones Latinae cum valachica interpretatione, elaborat de învățatul 
ardelean Teodor Corbea, care reuşeşte să tălmăcească ori să echivaleze în 
limba română un număr impresionant de termeni latinești (uneori de 
proveniență grecească), ce au un caracter enciclopedic uneori popular.” 


(Chircu 2018: 39) 


Abordarea multidisciplinară a traducerii textelor religioase creștine, de către 


cercetători aparținând atât domeniului lingvisticii cât şi celui al teologiei, este văzută ca o 

condiţie sine qua non a reușitei unei normări totodată flexibile şi eficiente a traducerii 


textelor religioase creştine: 


„Fiecare civilizație etnolingvistică (iar în interiorul acesteia, vorbitorii 
aparținând diverselor confesiuni) manifestă comportamente proprii în 
gestionarea stărilor religioase, iar gama variată de sentimente și atitudini 
particulare produce reacţii lingvistice diferite. Prin urmare şi sensurile 
pragmatice comportate de elemente ale limbii la diverse nivele vor fi 
codificate distinct (atât de la o limbă la alta, cât şi de la o variantă funcțională a 
limbii la alta).” (se menţionează ca modalitate de abordare pluridisciplinară 
următoarele, n.n.): „categoriile teoretice ale pragmalingvisticii, stilisticii, 


gramaticii funcționale şi ale teologiei.” (Felecan 2018: 1) 


Abordarea pluridisciplinară a traducerii textelor religioase în limba română este 


necesară şi deoarece limbajului religios este o dimensiune intrinsecă a culturii române: 


„(...) studiul textului religios a antrenat specialiști din cele mai diverse 
domenii ale ştiinţelor — teologia, filosofia, istoria, filologia ş. a. Pentru limba şi 
literatura română limbajul bisericesc constituie „o variantă funcțională paralelă 
şi echivalentă la ceea ce am putea numi limbajul laic... Varianta literară 
religioasă reflectă dimensiunea spirituală a culturii noastre” (Chivu 1995: p. 


445 apud Condrea 2016: 3) 


5.5.1. Evaluarea traducerilor ca parte a procesului de reglementare a 
traducerii textelor religioase creștine 

Considerăm evaluarea traducerilor textelor religioase creștine (din limba engleză în 
limba română) atât ca un prim pas care să formuleze şi să susțină nevoia structurării 
normative a domeniului, cât şi ca un instrument practic la îndemâna cercetătorilor 


traductologi şi a traducătorilor de texte religioase. 

Nici evaluarea traducerii textelor religioase - aşa cum am arătat şi despre 
necesitatea normării domeniului -, ca de altfel nici evaluarea traducerilor în general, nu par 
a fi o prioritate a cercetării traductologice. Există însă unele încercări în domeniu, așa cum 
se menţionează mai Jos, cu referire la traducerile care implică perechea de limbi engleză- 


română: 


„Deocamdată, evaluarea traducerii rămâne o zonă în care preocupările 
angliştilor sunt modeste ca număr. Cozma (2009) porneşte de la ideea că 
evaluarea traducerilor ar trebui să se realizeze astfel încât să îi ajute pe viitorii 
traducători să obiectiveze procesele de luare a deciziilor şi propune o schemă 
de evaluare în care criteriile sunt corelate cu tipurile de competenţe pe care 
urmăresc să le dezvolte diferitele programe de formare a traducătorilor.” 


(Pungă 2017: 56) 


Desigur că evaluarea traducerilor trebuie să fie parte integrantă a formării viitorilor 
traducători de texte religioase, atât pentru că poate furniza exemple, concrete și justificate, 
atât lingvistic cât şi teologic, de luare a unor decizii traductologice, cât şi deoarece 
constituie un element științific important în auto-aprecierea muncii traducătorului. 
Evaluarea traducerii este un element care nu trebuie să lipsească din obiectivele de studiu 
ale studenţilor facultăţilor de limbi străine, indiferent dacă ei se pregătesc ori nu, să devină 


traducători: 


„Bowker (2000) are și ea în vedere relația dintre evaluarea traducerii şi 
pregătirea traducătorilor. Autoarea apreciază că evaluarea traducerii poate fi 
problematică, datorită dimensiunii ei subiective şi că, prin urmare, profesorii 
trebuie să o abordeze cu atenţie, astfel încât să ofere studenților feedback 
obiectiv şi constructiv. Acest lucru poate fi facilitat, consideră ea, de 
examinarea unui corpus de evaluări ale unor traduceri şi de extragerea din 
cadrul acestuia a unui set de criterii care, aplicate, să ducă la diminuarea 


dimensiunii subiective a aprecierilor.” (Pungă 2017: 56) 

Desigur că orice evaluare a unei traduceri trebuie să fie făcută pe baza cunoaşterii 
aprofundate a inadecvărilor şi greșelilor de traducere, cunoaştere care trebuie să constituie 


o parte nelipsită din pregătirea viitorilor traducători: 


„Elmgrab (2013) vorbeşte despre patru criterii pe baza cărora pot fi identificate 
greşelile de traducere şi despre ierarhizarea erorilor, pe baza acestor criterii 
(criteriul frecvenţei; criteriul generalității; criteriul inteligibilităţii; criteriul 
interpretării şi naturaleţei). Gravitatea greşelilor, afirmă autorul, trebuie 
evaluată în funcţie de efectul pe care acestea îl produc asupra sensului textului 
țintă, privit în ansamblul său, iar metodele de predare a traducerii trebuie 


adaptate în consecinţă.” (Pungă 2017: 56) 


6. Concluzii 

Vom putea oare vorbi - prin asocierea cu noţiunea de „normă lingvistică” (Gafton 
2012: 104-104) - de noţiunea de „normă traductologică”, în domeniul traducerii textelor 
religioase creştine din limba engleză în limba română, într-un orizont de timp rezonabil? 
Respectiv, vor avea traducătorii textelor religioase creştine, din limba engleză în limba 
română, un ghid care să definească elementele principale care disting o traducere 
satisfăcătoare de una nereușită? 


Gafton descrie normele lingvistice astfel: 


„Normele lingvistice reprezintă mijloace prin intermediul cărora se ating 
scopuri şi valori. Ele constituie un ansamblu de modele aplicate, care se extrag 
treptat şi prin experiență şi observaţie şi care se restructurează continuu, buna 
colaborare a membrilor comunităţii care utilizează aceleași reguli (percepute şi 
asumate) fiind o condiție esenţială a valabilităţii normei, a coeziunii lingvistice 
- şi sociale în general — a acelei colectivităţi. În acest sens, trecerea de la grai la 
aspectul literar înseamnă instaurarea altor reguli. La rândul său, procesul de 
construcție al unei norme literare necesită o selecție conştientă, întemeiată pe 
anumite principii, operată pe calea anumitor reguli şi orientată în funcție de 


anumite scopuri. Utilizatorul normei se va supune conștient normei adoptate, 

fiind un imitator al modelului oferit de norma literară deja constituită.” 


(Gafton 2012: 103-104) 


În ciuda eforturilor depuse pentru uşurarea muncii traducătorilor de texte religioase 
creştine, activitatea în acest domeniu rămâne la fel de complexă şi de problematică. Aşa 
cum arată unii traductologi importanți (Nida, Delisle), faptul că la baza oricărei traduceri 
stă prezumpția că textul tradus este de inspirație divină, face ca, într-o măsură mai mică 
sau mai mare, acel text să fie considerat, în fapt, intraductibil. Această prezumție a originii 
divine a textelor creştine religioase are efecte aparent contradictorii; pe de o parte, ca în 
cazul Bisericii Catolice, se încearcă impunerea utilizării echivalenţei formale / lingvistice / 
literale; pe de altă parte, ca în fundamentările teoretice elaborare de E. Nida, se consideră 
că este nevoie ca traducătorul să fie inspirat şi atunci aproape orice fel de traducere devine 
posibilă şi acceptabilă. 

Liturgiam Authenticam prescrie, în detaliu, condiţii de formă şi de conținut pe care 
Biserica Catolică le solicită a fi îndeplinite de traducători şi de textele ţintă. Dar, în ciuda 
acestor reglementări precise, a rezultat un aparat traductologic pe care unii lingviști îl 
consideră dificil de utilizat şi limitativ, motiv pentru care este contestat de traductologi 
importanți precum Delisle. Poate că una dintre vulnerabilitățile LA 2007 este tocmai 
dorinţa de a conserva caracteristicile limbii latine ca limbă oficială, respectiv faptul că se 
pleacă de la limba latină către limba vernaculară, în ceea ce priveşte stabilirea regulilor de 
traducere și nu dinspre limba vernaculară către textul latin. Cu toate acestea, cu riscul de a 
enunţa o tautologie, credem că lipsa reglementării înseamnă haos. 

Protestantismul şi neoprotestantismul şi-au conturat viziunea privind traducerea 
textelor religioase creştine pe baza respingerii monopolului Bisericii Catolice în 
interpretarea acestor texte; de asemenea, protestanții şi neoprotestanţii pun un accent 
deosebit pe misionarism, căutând — aşa cum şi Biserica Catolică o face — să câştige adepți 
în toate zonele planetei. Dar, în timp ce catolicismul vede Biblia Vulgata sau Nova 
Vulgata ca fiind baza şi cheia de verificare a traducerilor în limbile vernaculare — 
considerând cele două variante menţionate ale Bibliei catolice de inspiraţie divină, în ciuda 
faptului că sunt tot traduceri ale textelor ebraice, greceşti şi aramaice -, protestantismul şi 


neoprotestantismul urmăresc o întoarcere la textele creştinismului primar, resping Tradiţia 

Bisericii şi rolul de intermediar al Bisericii în procesul de transmitere/primire a Revelaţiei, 
iar acest fapt îi conduce la a solicita fiecărui credincios să facă propria sa 
traducere/interpretare a Sfintei Scripturi. Respingerea regulilor canonice „de credință” s-a 
materializat, în procesul de traducere, în respingerea pe cât posibil a „literalității” și 
adoptarea cu preponderență a echivalenţei funcționale. 

Poate că abordarea problemelor traducerii textelor religioase nu a constituit o 
preocupare majoră a Ortodoxiei din următoarele raţiuni: Ortodoxia nu urmăreşte să facă 
prozelitism, adresându-se doar credincioşilor proprii; Biserica Ortodoxă, deşi îşi asumă 
trăsăturile unei Biserici Universale, rămâne totuși formată din Biserici Locale, care, în 
ciuda faptului că păstrează nealterate fundamentele credinței Bisericii primare, şi-au 
dezvoltat totuşi tradiții şi modalități de venerare proprii; Biserica Ortodoxă este, am putea 
zice, întoarsă spre ea însăşi şi suficientă sieși, fără a exprima pretenții vădite de 
universalitate. 

În ultimele trei decenii, însă, în ceea ce privește Biserica Ortodoxă Română, ca 
urmare şi a exodului credincioşilor ortodocși români pe alte continente, a apărut 
necesitatea de a asigura acestora asistenţa religioasă pe care o solicitau. Prezenţa Bisericii 
Ortodoxe Române s-a extins în ţările Europene, în Statele Unite ale Americii, în Canada și 
chiar în Asia, unde lăcașele de cult sunt frecventate nu doar de românii care au părăsit 
România recent, ci şi de copii ai românilor, care s-au născut în ţările de emigrație, ori de 
alți membri nevorbitori de limba română ai familiilor acestora. Considerăm că acest 
fenomen impune utilizarea textelor Liturghiei Ortodoxe, ale cărților de rugăciuni şi ale 
cărților de cateheză, traduse în limbile vorbite în ţările respective. 

Totodată, în Româna există o mare cerere de traducere a textelor religioase creştine 
între limbile engleză şi română. Putem argumenta această afirmație chiar şi numai 
menţionând nevoile academice. Doctoranzii în teologie și personalul didactic universitar 
teologic trebuie să îndeplinească cerința publicării de articole, unele traduse integral în 
limba engleză, altele având traduse doar abstractul și cuvintele cheie. CV-urile 
personalului didactic al facultăților de teologie trebuie să fie prezentate şi în limba 
engleză; programele analitice de studiu sunt publicate pe site-urile facultăților şi în limba 
engleză; iar accesul la bazele de date internaţionale presupune o bună cunoaștere a limbii 


engleze, în special a tehnolectului englez religios creştin. 

Deşi activitatea curentă de traducere în vederea satisfacerii nevoilor prezentate mai 
sus este una, credem, satisfăcătoare, întrevedem totuşi necesitatea unei abordări 
reglementate a domeniului, iar acest fapt considerăm că nu poate avea loc decât printr-o 
colaborare sistematică şi instituțională, la nivel universitar, în cadrul unor colective de 
cercetători filologi și teologi. 

În următoarele două capitole ale tezei ne propunem ca, pe baza unui studiu de caz, 
să demonstrăm posibilitatea de a elabora şi aplica o Grilă de evaluare calitativă a 
traducerii, care să poată fi aplicată de către cercetătorii traductologi dar şi de către 
traducători, asupra TŢ rezultate ca urmare a traducerii textelor religioase creştine din 
limba engleză în limba română; vom ilustra, de asemenea, utilizarea practică a Metodei 
Închiderii (Nida) pentru evaluarea traducerii textelor religioase creștine din limba engleză 


în limba română. 

CAPITOLUL III 
STUDIU DE CAZ PRIVIND TRADUCEREA TEXTELOR RELIGIOASE 
CREȘTINE DIN LIMBA ENGLEZĂ ÎN LIMBA ROMÂNĂ. PROPUNERE DE 
GRILĂ DE EVALUARE CALITATIVĂ A TRADUCERII TEXTELOR 
RELGIOASE CREȘTINE 


1. Introducere 

Am ales drept corpus al studiului nostru texte aparținând lui Andrew Louth, o 
personalitate marcantă a teologiei creştine universale, cu o operă teologică vastă, care 
acoperă multiplele domenii de studiu teologic. În prezent, Andrew Louth este Profesor 
Emerit de Patristică şi Studii Bizantine la Universitatea Durham din Marea Britanie, 
precum şi profesor invitat al Facultăţii de Teologie din cadrul Universităţii Vrije din 
Amsterdam. Bogata sa activitate didactică s-a desfăşurat şi la alte instituţii de învățământ 
de prestigiu, cum ar fi Universitatea Oxford, unde a fost, pe rând, lector şi apoi 
conferențiar universitar la Goldsmiths” College, unde a predat discipline ca Studii 
Religioase şi Studii Culturale. 

Este membru a numeroase societăți academice şi profesionale, dintre care 
amintim: Association Internationale d'Etudes Patristiques (on national committee 1994-8), 
Society for the Promotion of Byzantine Studies, Ecclesiastical History Society (President, 
2009-2010), London Society for the Study of Religion, Society for the Promotion of 
Hellenic Studies, Fellow of Society of Antiquaries (din 2001), Patron, Friends of Mount 
Athos (din 2009), Fellow of the British Academy (din 2010). De asemenea este editor 
general / consultant / membru al comitetului de redacție la numeroase publicaţii de 
prestigiu cum sunt: Oxford Early Christian Studies, Oxford Early Christian Texts, 
Byzantine and Neo-hellenic Studies, Oxford English Dictionary, Sobornost/Eastern 
Churches Review, Irish Theological Quarterly, Revista Theologică, Modern Theolosy și 
International Journal for the Study of the Christian Church. 

A scris şi publicat numeroase cărţi, din care unele au fost traduse în alte limbi, 
precum: The Origins of the Christian Mystical Tradition: from Plato to Denys (tradusă 
şi în limba română), Discerning the Mystery: An Essay on the Nature of Theology (tradusă 

şi în limba română), Denys the Areopagite (tradusă şi în limba română), The Wilderness of 
God, Maximus the Confessor, Wisdom of the Byzantine Church. Evagrios of Pontos and 
Maximos the Confessor, St John Damascene: Tradition and Originality in Byzantine 
Theology (tradusă și în limba română), Greek East and Latin West: the Church AD 681-— 
1071, Introducing Eastern Orthodox Theology (tradusă şi în limba română) și Modern 
Orthodox Thinkers: from the Philokalia to the Present. 
Profesorul Andrew Louth este și un traducător prolific, multilingv, din limbile 
germană, franceză și greacă, în limba engleză. Dintre traducerile sale menţionăm aici: 
- Din limba germană: câteva capitole în Hans Urs von Balthasar, 7he Glory of the 
Lord, Alfred Schindler, “Augustine and the History of the Roman Empire”, 
Studia Patristica;, Basil Studer, Trinity and Incarnation: the Faith of the Early 
Church; Gabriel Bunge, The Rublev Trinity; 
- Din limba franceză: Nicholas Lossky, Lancelot Andrewes the Preacher (1555- 
1626); 

- Din limba greacă: Christos Yannaras, On the Absence and Uninowability of 
God. Heidegger and the Areopagite, translation by Haralambos Ventis, editare 
şi introducere de Andrew Louth. 

A scris un număr impresionant de articole şi recenzii pe care le-a publicat în 
reviste teologice de prestigiu cum sunt: Journal of Theological Studies, Scottish Journal of 
Theology, Downside Review, Religious Studies, Journal of Ecclesiastical History, 
Heythrop Journal, New Blackfriars, Journal of Religion, Notes and Queries, PN Review, 
New Fire, Theology, Fairacres Chronicle, Faith and Unity, Expository Times, Times 
Literary Supplement, Times Higher Educational Supplement, Journal of Literature and 
Theology, Theologie und Philosophie, Early Medieval Europe, Modern Theology, Journal 
of the History of European Ideas, Sobornost, Sourozh, Studies in Christian Ethics, Journal 
of Semitic Studies, The Forerunner, The Tablet, Theology and Sexuality, Maria, The Way, 
The Ecumenical Review, Ecclesiastical History Review, Irish Theological Review, St 
Vladimir's Theological Quarterly, In Communion, Journal of the Friends of Mount Athos, 
Byzantine and Modern Greek Studies, Journal of Hellenic Studies, Theology Today, 


Catholic Historical Review, Logos, etc. 

Profesorul Emerit Andrew Louth scrie în limba engleză, limba sa maternă, iar 


cărțile domniei sale, cu excepția uneia singure, au fost traduse în limba română. 


2. Metoda de cercetare 

Am ales ca metodă de cercetare metoda calitativă (Dârnyei 2011), căutând în 
demersul nostru să păstrăm caracterul open-ended (Dârnyei 2011: 24) al actului de 
cercetare, respectiv, plecând de la ipotezele de cercetare pe care le-am formulat inițial, în 
urma analizării datelor colectate, să putem determina - cu un grad suficient de certitudine - 
concluziile care, vor putea confirma ori vor contrazice, parțial sau total, ipotezele de 
studiu. Ca urmare, cercetarea noastră este caracterizată de ceea ce Dârnyei numeşte: 


emergent research character, respectiv: 


„(...) în descrierea caracteristicilor principale ale cercetării calitative, cele 
mai multe texte de cercetare încep prin a sublinia natura ei emergentă. 
Aceasta înseamnă că nici un aspect al proiectului de cercetare nu este strâns 
prefigurat şi un studiu este ţinut deschis şi fluid pentru a putea răspunde 
într-o manieră flexibilă la detalii și deschideri noi ce pot apărea în timpul 
procesului de investigare. Această flexibilitate se aplică chiar și întrebărilor / 
ipotezelor de cercetare, care pot evolua, se pot schimba, sau pot fi rafinate pe 


timpul studiului (...)” (Dărnyei 201.1: 37-38) (£. p.) 


Datele analizate au fost colectate pe baza unei Grile de evaluare calitativă a 
traducerii, ale cărei elemente le-am grupat în două părți: noțiuni care se referă la nivelul 
micro (cuvânt, sintagmă) și noţiuni care vizează nivelul macro (paragraf şi text). 
Ordonarea noţiunilor / termenilor în cele două părți ale grilei este una alfabetică. 

Această procedură este non-numerică şi analiza datelor este non-statistică, fiind 
efectuată pe coduri verbale / textuale (Dârnyei 2011: 24, 26). Am încercat ca, prin 
determinarea încadrării în noțiunile cuprinse în Grila de evaluare calitativă a traducerii a 
diferitelor aspecte sesizate, să generăm argumentele de micro-perspectivă (Dârnyei 2011: 
29) necesare pentru conturarea aspectelor mai generale care să ne permită analiza 


calitativă a actului traducerii în cazul textului ales. O caracteristică a rezultatului aplicării 

Grilei de evaluare a traducerii — (pe care o vom prezenta în subcapitolul următor) - 
asupra mostrelor de text selectate este faptul că, de multe ori, aceleaşi unități selectate ca 
mostre cad sub incidența mai multor elemente componente ale acesteia. 

Grila de evaluare calitativă a traducerii am constituit-o preluând noţiunile 
componente şi descrierea lor din mai multe surse, aşa cum se poate constata din varietatea 
bibliografiei citate. 

Am încercat să ne bazăm observaţiile pe un volum cât mai mare de text studiat 
(fără însă a ne propune să efectuăm o cercetare exhaustivă, în special din rațiuni de volum 
al materialului de analiză care ar fi rezultat). Mostrele de text colectate aparțin însă tuturor 
părților și capitolelor lucrărilor analizate, cât şi majorității subcapitolelor care tratează 
domenii importante ale teologiei. Considerăm că, prin volumul de text analizat, s-a 
asigurat o imersie (Dârnyei 2011: 38) corespunzătoare, astfel încât, printr-un contact 
suficient cu obiectului studiului, concluziile formulate să fie cât mai obiective posibil, 
trecând dincolo de sensibilitățile / sentimentele noastre individuale. Eşantioanele de text 
supuse analizei au fost de dimensiunea unor locuţiuni, fraze, ori paragrafe. 

Cadrul de cercetare (Dârnyei 2011: 38) în care am circumscris studiul nostru 
poate fi considerat unul natural, deoarece manipularea situației studiate este exclusă, dat 
fiind faptul că atât TŢ cât şi TS, odată publicate, nu mai pot suferi modificări, cel puţin nu 
unele generate de idiolectul cercetătorului traductolog. 

În prima etapă, cercetarea noastră este una în secțiune transversală (Dărnyei 
2011: 78), fiind concentrată pe un prim volum şi pe traducerea sa, evenimente care pot fi 
considerate „momente”, odată încheiată publicarea lor. Odată cu trecerea la cea de-a doua 
etapă a studiului nostru - care se va focaliza tot pe o carte a Profesorului Emerit Andrew 
Louth -, evaluarea calitativă va deveni una în secțiune transversală succesivă. O vom 
numi aşa deoarece va puncta două momente, succesive în timp, ale traducerii textelor 
aceluiaşi autor, din limba engleză în limba română. 

Clarificările de natură terminologică sunt redate în cuprinsul Gri/ei, în dreptul 


fiecărei noțiuni. 

3. Grila de evaluare calitativă a elementelor caracteristice ale traducerii 


Am ales să dăm definițiile noţiunilor enumerate, cu scopul ca grila să constituie un 


instrument de lucru pentru cercetătorii care doresc să o aplice în studiile lor. 





Nr. 


crt. 


Denumire 


indicator 


Definiţia şi sursa definiţiei 





A. Analiză la nivel micro: cuvânt şi locuţiune. 





1 


Analogii false 


Analogiile false sunt utilizări în traducere ale unor cuvinte 
aparținătoare altor limbi, cu corespondenţă morfologică între LS 
şi LŢ, dar semnificaţiile lor sunt diferite în cele două limbi, 
deoarece au evoluat în contexte socio-culturale diferite. 
Deoarece se aseamănă ca formă, ele pot deruta traducătorul, 
astfel încât acesta atribuie cuvântului din LS semnificația pe 
care corespondentul său o are în LŢ. Acest fapt poate duce la 
atribuirea unui sens contrar sau la nonsens în TŢ. (Vinay şi 


Darbelnet, 1958: 9; Gile, 1995: 193).” 





Adăugare 


„Greşeală de traducere constând în introducerea nejustificată în 
TŢ a unor elemente informaționale superficiale sau a unor 


elemente stilistice absente în TS (...)” (Lungu Badea 2003: 16) 





Articulare 


„Procedeu de traducere, dar și de retorică, ce relevă tehnici de 
redactare constând în exprimarea cu ajutorul elementelor de 
legătură (coordonate, subordonare, etc.) a relațiilor dintre părțile 
componente ale unui text, cu scopul de a le sublinia 


independenţa.” (Lungu Badea 2003: 21) 





Calc 


„Procedeu de traducere constând în împrumutarea unui cuvânt 
sau a unei sintagme din LS şi traducerea literală a elementelor 


componente.” (Lungu Badea 2003: 26) 











Clișeu 





„Formulă, expresie banalizată printr-o folosire curentă (...). În 
general, prin termenul clișeu se desemnează un grup de cuvinte, 
sintagme, expresii, reluat adesea de locutori de la alți locutori şi 


care dă impresia unei exprimări banale. Se impune distincția 

dintre clișeu şi tic verbal (un clişeu personal), între clişee și 
cuvintele tandem, de origine literară (perifrazări ale poeziei 
clasice), de sorginte jurnalistică sau publicitară.” (Lungu Badea 


2003: 30) 





Colocaţie 


Colocaţia se defineşte drept asocierea dintre minim două unități 
lexicale, o asociere care are un caracter „privilegiat”, asociere 
care devine o regulă prin utilizarea îndelungată și răspândită în 
respectiva limbă (Mounin 1955: 7; Delisle 1993: 23; Ballard 
2001: 108). Utilizarea colocaţiilor în TȚ face comunicarea să se 
potrivească cu registrul așteptărilor PȚ (Baker 1996: 17), astfel 
încât transmiterea unității de sens prin discurs să aibă efectul 
perlocuţionar scontat — colocaţiile sunt parte integrantă a 
tehnicilor / strategiilor argumentative ale discursului (Guia 
2014: 77). Colocaţiile introduc restricții colocaţionale, respectiv 
restricţii semantice arbitrare, care nu decurg în mod logic din 
sensul propozițional (Baker 2006: 15). Colocaţiile reprezintă 
tendinţa cuvintelor unei limbi de a apărea împreună în 
combinaţii care sună natural vorbitorului nativ al respectivei 


limbi. (Pârlog, Pungă 2017: 255). 





Compensaţie 


Dinamica discursului în LŢ face ca, uneori, elemente ale unității 
de sens din LȚ să nu poată fi transmise din cadrul unităţii de TS 
în cuprinsul unităţii de TŢ rezultate în urma procesului de 
traducere. Pentru a evita pierderea conținutului comunicării din 
LȚ, traducătorul poate adăuga informaţia într-o altă locaţie al 
TŢ (Delisle 1993: 23). În procesul compensării, traducătorul 
trebuie să ţină seama de caracteristicile LŢ în ceea ce priveşte 
limitările impuse de: context, intenţionalitate/finalitate, 
caracteristicile PŢ căruia i se adresează comunicarea prin 


traducere ș.a.m.d. (Kohn 1983: 171). 











Contra-sens 





În procesul de traducere, vizibilitatea traducătorului poate fi 


uneori generată de materializarea concepţiei / doctrinei / 

elementelor civilizaționale şi educaţionale / tehnolectului, ale 
traducătorului, astfel încât prin traducere acesta redă în LŢ un 
sens contrar celui al unității comunicaţionale din LS (Delisle, 


1993: 25). 





Diluare 


Diluarea este rezultatul traducerii unui concept din LS printr-un 
concept supraordonat din LȚ, acesta din urmă având o funcţie 
referenţială cu o generalitate superioară (Vinay, Darbelnet, 


1958: 7, Delisle, 1993: 29). 





10. 


Expresie idiomatică 


Expresiile idiomatice sunt forme fixe, respectiv construcții 
specifice unei anumite limbi, al căror sens nu poate fi, de 
regulă, tradus prin translatarea literară, respectiv prin utilizarea 
elementelor componente direct echivalente din LŢ. Expresiile 
idiomatice pot induce traducătorul în eroare, deoarece, uneori 
ele par a fi foarte transparente, mai ales în cazurile în care au 
atât un sens literal cât şi un sens idiomatic; unele expresii 
idiomatice sunt similare în ce priveşte compoziţia lor în LS şi 
LȚ, dar conotează sensuri diferite în cele două limbi (Baker 
1996: 66). Există rare cazuri în care expresiile idiomatice se pot 
traduce literal; se recomandă utilizarea expresiilor echivalente 


ca sens din LȚ (Nida 2004: 38). 





1]. 


Generalizare 


Atunci când în LŢ un cuvânt are mai multe cuvinte echivalente 
în LS, acest fapt constituie o dificultate pe care traducătorul 
trebuie să o depăşească, deoarece, în caz contrar, sensul se 
diluează prin generalizare. Există un proces contrar 
generalizării, numit fragmentare, determinat de faptul că un 
cuvânt în LS are mai multe corespondențe în LŢ (Nida 2004: 


112-113). 





12. 


Glosare (a glosa) 


Operaţiunea / procesul / procedeul de a glosa înseamnă a 
explica un cuvânt, o sintagmă, ori un fragment de text. 


www.Dex.ro (consultat la 17. 09. 2019) 








13. 





Greşeală de limbă 





Greşeala de limbă este o inadvertenţă între textul produs şi 

regulile gramaticale, lexicale, ori ortografice ale limbii în care 


se efectuează acea comunicare (Delisle 1993: 31). 





14. 


Hiperonim 


Traducerea prin hiperonim reprezintă echivalarea lexemului din 
LS cu un lexem cu nivel de generalitate superior în LŢ (Baker 


1996: 20). 





ini 


Hiponim 


Traducerea prin hiponim reprezintă procedeul prin care un 
lexem din LS este echivalat în LȚ cu un lexem cu nivel de 


generalitate ierarhic inferior (Baker 1996: 20). 





16. 


Improprietate 


Improprietatea este o greşeală pe care traducătorul o face în LȚ 
deoarece nu cunoaşte sensul lexemului pe care îl întrebuințează 
şi presupune că acel lexem are un sens contrar, ori un sens 
diferit, celui pe care acel lexem îl are de fapt în LȚ (Delisle, 
1993: 34). 





17 


Interferenţă 


Interferenţa apare atunci când, în procesul de traducere, se 
folosesc în LŢ caracteristici fonetice, morfologice, lexicale ori 
sintactice „împrumutate” din LS. Exemple de astfel de 
interferenţe pot fi considerate împrumutul sau calcul, dar 
trebuie specificat că, în cazul lor, este necesar să fie analizate ca 
parte a procesului de îmbogățire a LŢ (Delisle, 1993: 34, Gile, 
1995:91497.112-113); 





18. 


Împrumut 


Împrumutul este, din punct de vedere traductologic, procesul 
prin care un cuvânt ori o expresie ale LS sunt preluate de 
traducător, deoarece respectivul cuvânt sau expresie nu are un 


echivalent în LȚ (Delisle, 1993: 29). 





19. 


Modulare 


Prin modulare, punctul de vedere, clasificarea ori categoria de 
gândire exprimate în TŢ sunt modificate față de acelea din TS 


(Chuquet, Paillard, 1990: 57). 





20. 


Nominalizarea 


„Este un tip special de transpoziţie care constă în 
substantivizarea altor categorii gramaticale prin traducere 


(Glossaire de la traduction, web). ” (Lungu Badea 2003: 74) 








2: 





Non-sens 





Non-sensul este o categorie traductologică ce descrie greșeala 

de traducere constând în a atribui unităţii de sens din LS o 
traducere care nu are sens, ori este absurdă în LȚ (Delisle, 


1993: 37). 





22; 


Omisiune 


Omisiunea reprezintă, din punct de vedere traductologic, o 
greşeală care constă în a nu traduce elemente ale T$S, iar faptul 
că aceste elemente nu se regăsesc în TŢ nu este justificat. 


(Delisle, 1993: 38). 





23. 


Omisiune strategică 


Omisiunea se însă poate folosi atunci când sensul unității de 
text din LS nu suferă pierderi care să-i afecteze integritatea şi 
inteligibilitatea în LŢ (Baker 1996: 42). Această strategie de 
traducere se recomandă a fi însoțită de utilizarea strategiei 
compensării (Baker 1996: 78). Omisiunea este considerată şi ca 
un tip de reducere a TŢ, atunci când repetiţia ar afecta 


textualitatea TŢ (Nida 1982: 168). 





24. 


Ortosintaxă 


Traducerea implică ajustări de ordin sintactic, mai ales în cazul 
în care LS şi LŢ diferă din acest punct de vedere. Sintaxa 
corectă a TŢ facilitează receptarea lui în LŢ.  Menţinerea 
sensului TS în LȚ implică uneori despărţirea frazelor în 


propoziții (Nida 2004: 114-115). 





25. 


Particularizare 


Particularizarea implică folosirea în LŢ a mai multor cuvinte 
care particularizează sensul unui cuvânt din LS (Nida 2004: 


113). 





26. 


Sub-traducere 


Este considerat drept o greşeală de traducere faptul de a nu oferi 
în TŢ compensaţiile ori explicitările pe care redarea fidelă a 
unităţii de sens din TS le presupune, mai ales în cazul traducerii 


expresiilor idiomatice (Delisle, 1993: 46). 





27. 


Supra-traducere 


Supra-traducerea este o greşeală cu o natură opusă 
sub-traducerii şi care constă în introducerea nenecesară de 
informaţii care ar putea fi oferite în mod implicit de TŢ 


(Delisle, 1993: 45). 








28. 





Transliteraţie 





Transpunere, transcriere dintr-un alfabet în altul a unui text 

scris, redându-se literele prin echivalentele lor din alfabetul în 
care se transcrie, fără a se ține seama de eventualele deosebiri 
de ordin fonetic dintre semnele celor două alfabete. 
www.Dex.ro (consultat la 17. 09. 2019). 

Uneori, în LŢ poate lipsi lexemul din LS, nu doar din punct de 
vedere lexical, ci chiar şi noţional. Numele proprii sunt de 


regulă transliterate în LŢ (Nida 2004: 113). 





pi 


Tehnolect 


În domenii specifice de activitate, prin folosirea unor colocații 
şi expresii idiomatice specifice, se conturează în timp un limbaj 
specific care poate fi denumit prin utilizarea categoriei tehnolect 


(Lungu Badea 2003: 93). 





30. 


Transpoziție 


Prin transpoziție are loc în cadrul procesului de traducere, în 
vederea stabilirii echivalenţei celei mai adecvate, schimbarea 
categoriei gramaticale a lexemului / lexemelor din LS, atunci 
când acestea sunt redate în LŢ (Chuquet, Paillard: 1989). Există 
anumiți factori care permit dar şi restricționează folosirea 
transpoziției, cum ar fi: respectarea registrului de limbă, 
menţinerea unei exprimări îngrijite care este considerată ca fiind 
standard pentru domeniul de limbă respectiv (Gile, 1995: 76- 
77), 





31. 





Tropi  (metabole, 


figuri de stil) 





Termen generic pentru orice figură de stil, care constă în 
întrebuințarea unui cuvânt sau a unei expresii în sens figurat. // 
(ŞI în forma tropo-) Element prim și secund de compunere 
savantă cu semnificaţia „schimbare”, „care se schimbă”, „care 
se întoarce”, „cu o anumită direcție”, „cu o anumită 
caracteristică”, „care se răsuceşte”.” www.Dex.ro (consultat la 
17. 09. 2019) 

Atunci când creează un trop, retorul alătură unui semnificant un 


alt semnificat decât cel stabilit obişnuit prin limbajul cotidian 


(Sebeok 2005: 113). 








B. La nivel macro: paragraf, unităţi de text 

32, 


Ajustarea traducerii 
în scopul acceptabi- 


lităţii 


Ajustarea traducerii în scopul acceptabilității acesteia de către 
PŢ urmăreşte realizarea naturaleței TŢ în LŢ, pentru ca TŢ să i 
se confere maximum posibil de inteligibilitate, astfel încât se 
încurajează traducătorul să transpună liber TS, ţinând, 
bineînţeles, cont de factorul cultură dar şi de aşteptările PŢ 


(Nida 2004: 23) 





33, 


Adaptare / adaptare 


culturală 


Este o strategie de traducere în care subiectele au întâietate iar 
nu modul în care aceste subiecte sunt tratate. Este de asemenea 
un procedeu de traducere prin care - în scopul de a face TȚ 
inteligibil şi acceptabil PŢ - se înlocuieşte o realitate socio- 
culturală exprimată în LS cu una specifică mediului socio- 


cultural în care este utilizată LŢ (Lungu Badea 2003: 15). 





34. 


Ambiguitate 


În ceea ce priveşte traducerea textelor biblice, se recomandă 
menținerea ambiguității din TS (Nida, Taber 1982: 7). 

TŢ poate să nu aibă sens ori să aibă un sens ambiguu atunci 
când contextualitatea sa este insuficientă pentru a transmite 


unitatea de sens către PȚ (Lungu Badea 2003: 17). 





33, 


Aculturație 


Există cazuri în care o comunitate aderă la conținutul, parțial ori 
total, al unei / unor culturi aflate pe un nivel de dezvoltare 
superior, fenomen numit aculturație (www.Dex.ro consultat la 


17. 09. 2019). 








36. 





Coerenţă 





Elementele constructive, de formă şi de conţinut care conferă 
TŢ coerenţă sunt: înlănțuirea enunţurilor în mod riguros, cu 
păstrarea nivelurilor de generalitate; utilizarea unui vocabular 
precis; prezentarea clară a raporturilor logice interne ale TŢ, 
absenţa discontinuității în tratarea subiectului (Dussart, 1998: 
324-328, Moeschler, Reboule, 1999: 225, 423-450). 

Coerenţa este una dintre componentele textualității; textul 
coerent are elementele sale în relații de interdependență, 
formând un ansamblu care are o logică internă ce devine 


evidentă PȚ (Drăghicescu: 1996a: 56, 1996b: 112-118). 

37, 


Coeziune 


Coeziunea T este rezultatul trăsăturilor formale şi de conţinut; 
trăsăturile formale sunt conferite de corectitudinea gramaticală 
şi lexicală - care sunt de asemenea suportul coeziunii în 
comunicarea conținutului — iar coeziunea de conţinut este 
conferită de unitatea subiectului tratat (Ducrot, Schaeffer, 1996; 
390). Ca elemente retorice ce pot fi utilizate pentru obţinerea 
coeziunii TȚ enumerăm următoarele: referirea contextuală, 
intertextuală, şi intratextuală; coeziunea de lexic, coordonarea 


enunţurilor din TT (Lungu Badea 2003: 31). 





38. 


Deviere de sens 


Alunecarea din sensul inițial al unității de sens care se 
transmite, prin traducere, în TŢ, poate fi una la nivel de lexem 
ori la nivelul unei propoziţii ori fraze, caz în care se încadrează 
în devierile de sens locale, sau această alunecare din sensul 
inițial poate afecta părți de text mai extinse, ori chiar întregul 


TȚ (Ducrot şi Schaeffer, 1996: 375, 422). 





e 


Echivalenţă 


funcțională 


Echivalenţa funcțională, inițial denumită echivalență dinamică, 
se realizează atunci când PȚ reacționează la TŢ în acelaşi mod 


în care PS a reacționat la TS (Nida 2004: 11). 





40. 


Echivalenţa logică 


Echivalenţa logică reprezintă acel raport care există între două 
enunţuri care sunt adevărate sau false împreună (Lungu Badea, 
Echivalenţa: definiție şi tipologie,  www.academia.edu, 


consultat la 17. 09. 2019). 








41. 


Echivalenţa 


lingvistică 


Echivalenţa lingvistică se realizează prin traducere atunci când 
TS şi TŢ sunt aproape sinonime. Echivalenţa lingvistică se 
utilizează atunci când TS se transpune literal în LT (Lungu 
Badea, Echivalenţa: definiție şi tipologie, www.academia.edu, 


consultat la 17. 09. 2019). 








42. 





Echivalenţa 


standard / normată 





Desemnează echivalenţa dintre TS şi TŢ realizată pe baza unor 
reguli formale ce ţin de genul căruia TS şi implicit TȚ aparțin, 
spre exemplu: manual, text publicitar, tratat științific (Lungu 


Badea, Echivalenţa: definiţie şi tipologie, www.academia.edu, 

consultat la 17. 09. 2019) 





43. 


Efect perlocuţionar 


Prin comunicare, traducătorul încearcă să determine asupra PŢ 
efectul pe care TS îl are asupra PS. Se realizează pe baza a două 
aspecte ale TŢ: impactul pe care citirea TȚ îl are asupra PȚ, 
impact datorat conţinutului; atractivitatea TŢ, respectiv modul 
în care reușește, prin textualitatea sa şi prin retorismul său să fie 


atractiv pentru PȚ (Nida 2004: 16). 





44. 


Entropie 


Prin traducere, în mod inevitabil, o parte a unităţii de sens 
exprimate de TS se pierde (Delisle, 1993: 30). Unul dintre 
primele aspecte care suferă pierderi prin traducere este 
retorismul textului (Hatim, Mason 1997: 113). Încercarea 
excesivă de a păstra / conserva, în procesul traducerii, condițiile 
de formă ale TS, duce inevitabil la pierderi și distorsiuni 


serioase (Nida, Taber 1982: 105-106). 





45. 


Explicitare 


Explicitarea poate fi considerată un procedeu prin care se 
conferă TȚ conţinutul cognitiv necesar receptării de către PŢ 
(M: Tenchea, 1994: 163-172, 2001: 59-77). Unii traductologi 
consideră explicitarea drept un mijloc / strategie prin care PŢ 
care receptează conţinutul cognitiv al TŢ beneficiază totodată 
de un transfer cultural (M: Lederer, 1994: 126, B. Trandem, 
2001: 2). 








46. 





Fidelitate 





Fidelitatea desemnează caracteristica TŢ de a reda cât mai 
apropiat posibil intenția pe care traducătorul presupune că 
autorul a avut-o când a generat TS. Fidelitatea TŢ poate fi 
apreciată în funcţie de indicatori cum sunt, spre exemplu: 
redarea intenției autorului TS, contextualitatea / istoricitatea / 
anacronismul pe care le transmite TŢ, ori funcționalitatea TŢ 
(A. Hurtado Albir, 1990: 211, 218). După Gile (1982: 34-36), 
fidelitatea TŢ poate fi apreciată în ceea ce priveşte finalitatea 
sa, care trebuie să fie cât mai similară posibil finalităţii pe care 


autorul TS a intenționat-o. 

47. 


Greşeală de 


traducere 


Greşeala de traducere apare atunci când traducătorul 
interpretează greşit ori înţelege în mod eronat unitatea de sens 
din TS. Tipologia erorilor de traducere cuprinde: fals sens, 
contrasens, nonsens, adăugare, false analogii, omisiune ş.a. 


(Delisle, 1993: 31). 





48. 


Hipertraducere 


Hipertraducerea reprezintă alegerea constantă, de către 
traducător, a formei/formulării TŢ care este cea mai îndepărtată 


de TS (Delisle, 1993: 33). 





49. 


Implicitare 


Uneori este posibil ca TȚ să exprime implicit unele elemente de 
conţinut ale TS — acestea reieșind din context - caz în care 
respectivele elemente de conţinut ale unității de sens nu sunt 


explicit prezente în TŢ (Țenchea, 2001: 59-77). 





50. 


Istoricitate 


Este o caracteristică a TŢ recomandată în cazul traducerii TS 


vechi (Hurtado Albir, 1990: 149-175). 





51. 


Limbaj formal 


TȚ ca: textele științifice, anunțuri publice, au un limbaj „rece”, 
ori „ceremonios”, respectiv un limbaj care respectă condiţiile de 
formă ale domeniului respectiv, limba care face parte din 


orizontul de aşteptare al PȚ (Nida 2004: 37) 





52: 


Limbaj informal 


Limbajul informal este considerat ca fiind potrivit atunci când 
TŢ se adresează unor „cunoscuţi” ori aparține unor domenii mai 


puţin strict reglementate (Nida 2004: 37). 





53. 


Limbaj intim 


TȚ produs cu ajutorul unui astfel de limbaj se adresează unui 
PȚ care face parte dintr-un grup social cu legături foarte strânse 
(Nida 2004: 37). 





54. 


Nota traducătorului 


Atunci când unitatea de sens transmisă prin TŢ necesită 
informaţii suplimentare pentru receptarea sa de către PŢ, aceste 
informaţii sunt furnizate de traducător, cu delimitarea lor - prin 


diferite metode — de textul original (Lungu Badea 2003: 74-75). 








55. 





Intervenţii obiective 





Uneori, în TŢ se sesizează intervenția traducătorului, care a 
realizat unele „schimbări” bazate pe text ori pe context. Aceste 


schimbări pot fi structurale ori formale. Unele pot fi 

„obligatorii”, din moment ce traducătorul nu are altă opţiune. 
Intervenţiile obiective apar şi în cazul traducerilor prin adaptare, 
atunci când se referă la elemente spaţiale şi temporale (Bastin 


2015: 76). 





56. 


Intervenţii 


subiective 


Intervenţiile subiective nu ţin de necesitatea redării obiective a 
unității de sens din TS, ci ele sunt determinate de factori care 
pot fi considerați exteriori procesului de traducere, cum ar fi: 
cauzele istorice, ideologice, politice, ori apartenența la o 
comunitate socio-culturală specifică. Georges Bastin numește 
acest tip de intervenţii deliberate. Unele intervenţii sunt 
obiective din punctul de vedere al intenţiei traducătorului, dar 
pot fi considerate subiective din punctul de vedere al intenției 
celui care a solicitat traducerea: client, sponsor, ori altă terță 
persoană care impun cerințe ce determină intervenţii din partea 
traducătorului, intervenții pe care acesta nu le-ar fi operat altfel 


(Bastin 2014: 76). 





57 


Pierdere semantică 


Prin traducere, între TS şi TŢ apar diferențe ce pot fi 
categorisite drept pierdere semantică, respectiv pierdere, prin 
traducere, a unei părți din sensul TS. Surse ale acestor diferențe 
pot fi greşelile de traducere ori ele pot fi considerate drept 
normale şi inevitabile atunci când se trece un text dintr-o limbă 


în alta (Gile, 1995: 35: 136). 





58. 


Pierdere stilistică 


Poate cel mai dificil de „tradus” sunt caracteristicile retorice și 
de stil, caracteristici care compun la nivel individual idiolectul, 
iar la nivel macro, se adresează „stilului” unei anumite perioade 
istorice, respectiv denumesc sociolectul (cu elementele lui: 


ethos, patos, logos) (Gile, 1995: 35: 136). 





59. 


Stiluri retorice 


După Eugene E. Nida, tipologia stilurilor retorice care se 
manifestă în text se compune din următoarele categorii majore: 


obişnuit, viguros, elaborat (2004: 17). 








60. 





Vizibilitatea 


f 





Procesul traducerii, din punct de vedere al vizibilității 

invizibilitatea 


traducătorului prin 


prezenţa idiolectului 


în stilul traducerii 


traducătorului, poate fi considerat ca fiind afectat de dihotomia: 
vizibilitatea /  invizibilitate  (Hatim, Mason 1997: 1). 
Traducătorul devine vizibil prin faptul că produsele muncii sale 
sunt influențate de idiolectul său, văzut ca o rezultantă în stilul 
său de exprimare, fapt ce devine „vizibil” în TŢ, ca elemente 
care-l disting de alți traducători, dar care nu constituie argou 


(Ducrot, Schaeffer 1996: 95). 





6]. 


Strategie 


traducere 


de 


Strategia de traducere este definită drept un ansamblu de 
procedee pe care un traducător le utilizează în munca sa, în 
vederea transferării unității de sens dar şi a elementelor de 
context. Strategia de traducere se află sub influența atât a 
idiolectului cât şi a sociolectului (Tatiana Slama-Cazacu, 2000: 
46). Sunt considerate tipuri de strategii de traducere următoarele 
strategii: semantică (axată pe restituirea sensului), comunicativă 
(centrată pe destinatar), literală (fidelă mai degrabă literei T$S, 
transferului lingvistic), interpretativă (globală, combinând 
elemente din cele prezentate anterior în scopul conservării 
caracterului proteiform al înţelegerii), adaptarea (Lungu Badea 


2003: 91-92). 








62. 





Traducere 


anacronică 





Producerea TS într-un anumit context şi într-o perioadă istorică 
dată, conferă acestuia etosul, patosul și logosul respectivei 
perioade. Dacă traducătorul nu ține seama de acest fapt şi 
produce un TŢ în care se manifestă etosul, logosul și patosul 
timpului în care el activează, atunci, de cele mai multe ori, TȚ 
este anacronic. Explicitarea prea mare este considerată de 
Eugene E. Nida ca sursă a anacronismului în traducere (2004: 
43). Unul dintre domeniile cele mai afectate de anacronismul 
traducerilor este cel teologic (Roberts 2014: 340, 363; Eyl 2014: 
316). 

4. Ipoteze de cercetare 

Pentru ducerea la îndeplinire a demersului nostru de analiză calitativă a traducerii 
am formulat următoarele ipoteze de lucru: 

- Traducătorul va folosi diverse strategii de traducere, respectiv diverse tipuri de 
echivalențe, care vor varia de la echivalenţa formală (lingvistică) până la cea funcțională; 
presupunem că va fi preponderentă folosirea echivalenţei formale, deoarece noţiunile şi 
chiar şi locuţiunile/colocațiile limbajului teologic sunt similare noţional în engleză şi 
română, descriind şi comunicând o realitate îndelung studiată, comentată şi comunicată, în 
şi între ambele limbi; 

- TT va fi unul corect din punct de vedere teologic; 

- Vizibilitatea traducătorului va fi una scăzută, respectiv intervenţiile sale 
comparativ cu TS nu vor fi unele evidente; 

- Având în vedere experiența îndelungată a traducătorilor, nu vor exista greșeli de 
traducere evidente, la nivel micro (cuvânt, locuţiune) sau macro (paragraf, unităţi de text şi 
chiar strategiile de traducere adoptate la nivelul întregului text). 

Am formulat aceste ipoteze de cercetare dintr-o multitudine de alte posibile 
ipoteze deoarece am considerat că ele operaționalizează într-o măsură necesară şi 
suficientă scopul studiului nostru. Alte direcții de dezvoltare a cercetării ar fi fost cele care 
şi-ar fi propus să verifice ipoteze precum cele formulate prin dezvoltarea unor întrebări ca: 
Îşi îndeplinește traducătorul rolul de comunicator (Basil Hatim and lan Mason: 1997)? 
Este traducerea efectuată o activitate dedicată unui anumit scop? (Christiane Nord: 1997); 


Îndeplinește această traducere rolul de proces cultural? (Hans Vermeer: 1992) etc. 
5. Colectarea și analiza datelor 


5.1. Studiu de caz I: aplicarea Grilei de evaluare a traducerii asupra cărţii St John 
Damascene. Tradition and Originality in Byzantine Theology (Louth 2009), publicată 
în limba română cu titlul: Joan Damaschinul. Tradiţie şi originalitate în teologia 
bizantină (Louth 2010) (traducere de Pr. loan 1. Ică şi Deac. loan I. Ică jr.) 

În urma aplicării grilei de verificare prezentate anterior (vid supra), asupra textului 


original în limba engleză al lucrării S/ John Damascene. Tradition and Originality in 

Byzantine Theology şi asupra traducerii acestei lucrări în limba română, publicată cu titlul: 
Ioan Damaschinul. Tradiţie şi originalitate în teologia bizantină, am selectat mostrele de 
text pe care le vom analiza în cele ce urmează; în fiecare caz, am prezentat observaţiile 
noastre privind traducerea şi am menționat elementele teoretice din grila de evaluare, 
pentru care respectiva mostră este ilustrativă. 

Apreciem că, prin acest proces, am colectat un număr suficient de exemple pentru 
a formula, în urma analizării lor, concluziile de confirmare ori de infirmare a ipotezelor de 
lucru. 

Se remarcă faptul că unele mostre de text se încadrează în mai multe categorii, 
parțial pentru că în cuprinsul lor conțin mai multe elemente analizabile, dar şi pentru că, 
uneori, categoriile lingvistice utilizate se suprapun. 

Procesul de colectare a datelor a implicat atât metatext, produs de autorul TS, cât şi 
texte patristice citate de acesta în susținerea afirmațiilor sale. Așa cum recomandă Dornyei 
(2011: 38), eşantioanele analizate au fost de dimensiuni mici, până la limita unui paragraf. 
Însă, după cum am precizat, eșantioanele de analizat au fost extrase din tot corpul lucrării, 
din toate părțile şi capitolele. 

Datele colectate s-au încadrat în majoritatea categoriilor prezente în Grilă, astfel 
încât putem argumenta, cu şanse de reuşită, că ele ne-au dat posibilitatea unor concluzii 
pertinente, cu un grad de valabilitate acceptabil. Elementele de text colectate s-au încadrat 
în ambele niveluri ale Grilei, respectiv atât în nivel micro (cuvânt, locuţiune) cât şi în nivel 


macro (fragment de text, strategii). 





Pagina din lucrarea în original / Pagina din traducerea publicată: 3 / 19 





Life and Times 





Viaţa şi epoca 








Considerăm că prin traducerea lui times prin epocă se conservă stilul TS. 








3/19 





his influence is far-reaching 





influența sa ajunge departe 








Traducătorul a redat ambiguu sensul expresiei idiomatice (adjectivul compus). O traducere 

mai clară ar fi: influenţa sa are consecințe importante. Traducerea prin modulație ar fi dus 


la o mai mare claritate a fragmentului de text în limba română. 








3419 





Summae, De Orthodoxa Fide 





Summae, De Orthodoxa Fide 





Preluarea de termeni din limba latină și din limba greacă, în forma lor originară, este un 
fenomen caracteristic creștinismului. Alte exemple: filiogue, homoousias, Imaculata 


Conceptione, etc. Traducerea s-a realizat în acest caz prin tehnica împrumutului. 








3/19 





became their principal resource for the Trinitarian and Christological doctrines 





a devenit principalul izvor pentru dogmele trinitară şi hristologică 





Omisiunea lui /heir trece expresia într-o gamă impersonală. Traducerea lui doctrines prin 
dogme restrânge câmpul semantic al expresiei. Traducerea s-a realizat prin omisiune și 
utilizarea unui hiponim. Dogmele stau la baza şi sunt un element component al doctrinei 
creştine; dogmele creștine sunt principiile fundamentale pe care se dezvoltă doctrina 


creştină. 








3/19 





the early Church 





Bisericii vechi 








Termenul teologic consacrat în limba română este Biserica primară, ceea ce constituie o 
colocație stabilită şi recognoscibilă. Considerăm că prin soluţia de traducere aleasă, sensul 
se transmite întrucâtva, dar colocația astfel constituită este neobişnuită în LŢ. Se observă 
în acest caz o abatere de la tehnolectul teologic în uz, respectiv de la colocaţia Biserica 


Primară. 








3/19 





up to the systematic theology of the great Romantic theologian Schleiermacher 








până la teologia sistematică a romanticului Schleiermacher 

Prin omiterea lui great, se diminuează importanța personalității lui Schleiermacher din T$S. 
Prin omiterea lui /heologian se pierde sensul inițial al colocaţiei Romantic theologian, care 
indică apartenenţa la epoca romantică în teologie, şi se transferă mai generalul romantic 
asupra teologului respectiv, cuvântul primind un cu totul altfel de sens. Este de remarcat 
aici că ortografierea cu literă mare (capital letter) a englezescului Romantic indică imediat 
faptul că este vorba de perioada romantică, în vreme ce o ortografiere cu literă mică ar fi 
conotat „romantismul ” persoanei nominalizate. Acest exemplu se poate încadra la 


traducere prin omisiune, pierdere semantică, analogie falsă. 








3/19 





if the ripples of his influence reach out throughout a millennium or more 





dacă undele influenţei sale reverberează de-a lungul unui mileniu și mai bine 





Am constatat că acest exemplu reprezintă un caz de utilizare a echivalenţei funcționale. 


Este o traducere care ajustează TȚ traducerii în scopul acceptabilității. 








3/19 





without providing others 





fără să fi oferit altele în schimb 





În acest caz avem echivalență funcțională, realizată prin adăugire, explicitare; s-a pus 


accent pe ideea de reciprocitate, care nu apare în TS. 








3/19 





the hagiographical lives ofJohn that survived are late and unreliable 





viețile hagiografice ale lui loan, care au ajuns până la noi, sunt târzii şi nu ne putem baza 


pe ele 








Soluţia de traducere aleasă este una fericită: are unreliable este tradus printr-o propoziţie. 
Modificarea de natură gramaticală sună mai natural în LŢ. Traducătorul a folosit 
echivalența funcţională, realizată prin transpoziţie și explicitare. Viețile hagiografice sunt 


un exemplu de tehnolect teologic creştin. 

4/20 





This empire continued to expand. It crept along the North African coastline 





Acest imperiu a continuat să se extindă, prelingându-se în cursul secolului VI de-a lungul 


coastei Africii de Nord 





Se utilizează aici un sens mai puţin obişnuit al verbului (la diateza reflexivă) a se prelinge, 
care are aici înțelesul de a se furișa / de a înainta încet / de a ocupa încet teritorii. 


Identificăm aici un caz de hipertraducere. 








4/20 





Arab fleet blockaded the city 





Flota arabă a blocat oraşul 





Blockaded ar fi tradus mai potrivit prin sintagma: a instituit blocada (navală) asupra. 
Considerăm că în acest caz city ar fi mai potrivit să se traducă prin cetate, căci altfel, fiind 
vorba de secolul VI, este o traducere anacronică. Traducătorul face o analogie falsă. 


Traduce anacronic, eludând istoricitatea TS. 








4/20 





The Umayyad Empire was the beginning of a new configuration 





Imperiul Umayyad a marcat începutul unei noi configurații 








Prin introducerea locuţiunii clişeiforme a marcat începutul, traducătorul reuşeşte să 
adauge un plus de sonoritate stilistică unităţii de sens pe care o comunică. Am identificat 


aici folosirea unui clişeu de limbaj, ca marker al stilului retoric viguros. 








4/20 





For the seventh century can be seen to constitute a watershed in the history of the Middle 


East 





Secolul șapte a trasat o nouă linie de demarcaţie în istoria Orientului Mijlociu 








Considerăm că cea mai potrivită traducere pentru watershed ar fi fost punct de cotitură. 
Sensul locuţiunii /inie de demarcație sugerează mai degrabă momentul în timp și spaţiu în 
care o realitate se desparte de alta. Locuţiunea punct de cotitură sugerează momentul în 


timp şi spațiu când o realitate de schimbă, evoluează. Traducătorul nu a sesizat sensul 

idiomatic. 








BIS 





What is the most excellent among the wise men of the Greeks (The eleventh-century Venice 


manuscript, Venet. Mark. Gr. 1], 196:see Kotter 1959, 86) 





celor mai bune lucruri ale celor ce-au fost înţelepţi la elini [păgâni] 








Prin schimbarea timpului prezent cu trecutul, traducătorul introduce un anacronism. 
Sfântul loan Damaschin vorbeşte ca unul ce trăiește și cunoaşte şi experiază ceea ce au 
grecii „excelent”. Traducerea lui Greeks prin elini (Hellenes) este una părtinitoare şi 
denotă intenţia traducătorului de a alege pentru greci sensul peiorativ care i s-a adăugat, 
de-a lungul secolelor, în literatura creştină, pentru a-i denumi pe filozofii greci, mai ales pe 
cei care filozofau contrar dogmelor și doctrinei creștine. Adăugarea în paranteze drepte a 
explicitării păgâni arată încă o dată părerea preconcepută a traducătorului. Am identificat 
în fragmentul analizat următorii indicatori din grila de evaluare: contra-sens, părtinire în 
traducere,  anacronism,  explicitare,  glosare, intervenţie subiectivă, vizibilitatea 


traducătorului. 








SIA53 





and an invention of the mind of a wicked demon 





şi o plăsmuire a unei gândiri cu duh rău 





Introducerea de către autor, pentru lexemul invenţie a echivalentului plăsmuire aduce un 
plus de efect perlocuţionar prin sonoritatea retorică. Însă folosirea conjuncţiei cu în locul 
locuțiunii a unui, o considerăm ca eronată, deoarece acţiunea gândirii rele nu mai este 
atribuită demonului ci minţii omului. Prin traducere s-a schimbat subiectul căruia i se 


atribuie acțiunea. 








SEAS 





as Gregory said, who is rich in theology 





După cum zice mult iscusitul în teologie Grigorie 








Traducătorul schimbă timpul trecut cu timpul prezent. Schimbă topica obişnuită a 


cuvintelor în limba română punând adjectivul la gradul superlativ mult iscusitul în teologie 

înaintea substantivului propriu, pentru accentuarea efectului retoric şi pentru a conferi un 
stil arhaic comunicării. Exprimarea din TS s-ar fi tradus formal cel (care este) bogat în 
teologie, dar ar fi sunat nenatural în LŢ. Traducătorul adoptă aici strategia de traducere 
axată pe redarea sensului, pe care o concretizează prin folosirea echivalenţei funcționale, 


respectiv prin adaptare. 








BISASa 





Imitating therefore the ways ofa bee 





Imitând deci felul de-a fi al unei albine 





Aici traducătorul sesizează expresia idiomatică şi o traduce printr-o expresie idiomatică 
corespunzătoare în LŢ. Traducătorul a identificat expresia idiomatică şi a tradus din 
perspectiva strategiei de traducere comunicativă (adaptată pe publicul ţintă), folosind 


echivalenţa funcțională. 








BI 495 





I shall gather together what belongs to the truth and pick the fruits of salvation from the 
enemies (The eleventh-century Venice manuscript, Venet. Mark. Gr. 1], 196:see Kotter 


1959, 86) 





mă voi alătura celor proprii adevărului şi voi culege roada mântuirii şi de la vrăjmași 








Se face confuzie între to pick up / a culege şi to pick / a alege. Traducere lui I shall 
gather together what belongs to the truth / voi aduna laolaltă cele ale adevărului prin mă 
voi alătura celor proprii adevărului, nu este aici una impusă. Formularea, deşi 
acceptabilă, nu este una naturală limbii române. Prin adăugarea conjuncţiei „și”, este 
sugerată o diversitate a surselor de unde vor fi culese lucrurile adevărului (se sugerează o 
enumerare), pe când autorul TS spune doar from the enemies / de la vrăjmaşi. Ca urmare, 
unitatea de sens este transmisă denaturat (autorul TS spune de fapt că va alege dintre 
teoriile filozofilor greci ceea ce este adevărat şi va aduna laolaltă aceste adevăruri). 
Identificăm aici manifestarea intervenţiei subiective, ceea ce duce la diluarea sensului TS, 


respectiv la entropie. 

5 se) 





falsely called knowledge (The eleventh-century Venice manuscript, Venet. Mark. Gr. II, 
196:see Kotter 1959, 86) 





care are cunoaşterea (gnoza) cu nume mincinos 





„Gnoza” (gnosticii) devine un termen negativ, peiorativ, după ce la începuturile 
creştinismului exprima, de fapt, un conţinut pozitiv, spre exemplu, la Evagrie Ponticul şi 
Sfântul Maxim Mărturisitorul (Vezi Filocalia Română, vol. I-III). Prin traducere, se 
exprimă aici părerea proprie a traducătorului. Prin adoptarea sensului prezent al 
enozei/gnosticismului, traducătorul face o traducere anacronică se manifestă în acest caz 
fenomenul modulării; traducătorul se face vizibil adăugând în TŢ convingeri proprii. 


Intervenţia traducătorului este aici una nenecesară, subiectivă. 








31 / 55-56 





Then, with the help of God and by His grace, 1 shall set out the truth, truth that destroys 


error and drives away falsehood 





Iar după nimicirea şi alungarea minciunii voi expune cu Dumnezeu şi cu harul lui 


adevărul 








Acţiunea de nimicire a erorii şi alungare a falsităţii trece de la adevărul (personificat) la 
narator. Traducătorul omite traducerea personificării, ca trop. Traducătorul recurge aici la 
omisiune, respectiv trece cu vederea metabola constituită prin personificarea adevărului în 


TS. Considerăm că astfel a avut loc o pierdere stilistică. 








31 / 56 





adorned and made beautiful, as with golden tassels 





înfrumusețat şi împodobit, asemenea unor ciucuri de aur 





TS exprimă faptul că adevărul este împodobit şi înfrumusețat ca și cum ar avea ciucuri de 
aur. Traducătorul introduce o comparaţie și îl aseamănă unor ciucuri de aur, deoarece nu 


sesizează conjuncţia wifh. Avem aici: entropie, omisiune, pierdere stilistică, modulare. 








31 / 56 








by the words of divinely inspired prophets, and divinely taught fishermen, of God-bearing 

shepherds and teachers (The eleventh-century Venice manuscript, Venet. Mark. Gr. II, 


196:see Kotter 1959, 86) 





de cuvintele de Dumnezeu inspiraţilor profeţi, ale de Dumnezeu învățaţilor pescari și ale 


de Dumnezeu purtătorilor păstori 





Traducătorul utilizează în mod inspirat de Dumnezeu inspiraţilor, învăţaților, purtătorilor. 
Această inversiune este un trop larg răspândit în limbajul teologic ortodox român. Se 
remarcă faptul că înlocuieşte hiperonimul divin cu numele propriu Dumnezeu, spre a reda 
un stil teologic creştin-ortodox al exprimării. Avem aici o manifestare unei colocații din 
tehnolectul teologic. Este un exemplu de traducere idiomatică. Identificăm aici strategiile 
de traducere: liberă, adaptare. Remarcăm de asemenea o deviere de la ortosintaxă prin 


inversiune. 








31 / 56 





the glory of which shines from within and illuminates by its rays those who encounter it 


with due purification and having set aside troubling trains of thought 





[adevăr] a cărui slavă strălucind din interior ca văpaia îi luminează cu scânteierile lui pe 


cei ce le citesc cu cuvenita curăţie şi lepădare de gândurile tulburătoare 





Traducătorul înlocuieşte nenecesar: rays / raze cu scânteieri;, encounter it / îl întâmpină 
(întâlnesc) cu le citesc. Alăturarea substantivului la plural scânteierile şi a verbul a citi la 
persoana a II — a plural, este una neobişnuită în LŢ. Traducătorul, probabil neintenționat, a 
produs aici categoria retorică de galimatias (trop: text confuz, neinteligibil). Prin aceasta s- 


a încadrat în grila de evaluare a traducerii la indicatorul nonsens. 








84 / 127 





Defining the Faith / On the Orthodox Faith 





Definirea credinţei / Expunerea exactă a credinţei ortodoxe 








În titlul subcapitolului, traducătorul introduce, în mod nenecesar, adjectivul exact, probabil 
cu scopul de a da o mai mare importanţă necesității de a cunoaşte cu exactitate prin ce se 
defineşte credința ortodoxă. Dar prin aceasta schimbă sensul TS care ar fi fost despre 
credința ortodoxă. Se schimbă de asemenea stilul retoric dintr-unul obișnuit (temperat) 


într-unul viguros. Prin aplicarea grilei de evaluare a traducerii identificăm aici următoarele 

categorii: adăugare, vizibilitatea traducătorului, schimbarea stilului retoric, adaptare. 








84 / 129 





By the end of the first millennium, it had been translated into Arabic, for the benefit of 
John's successors in the Middle East who in the generation after John began to think and 
express their faith in what had become their vernacular. By that time it had also been 
translated into Old Slavonic, to provide a clear and concise account of the tenets of 
Byzantine Christianity for the Slav nations that had besun to embrace the faith of the 


Byzantine Orthodoxy about a century after the death of the Damascene. 





La sfârșitul primului mileniu ea a fost tradusă în limba arabă, spre folosul urmaşilor lui 
Ioan în Orientul Mijlociu, care în generaţia de după loan au început să gândească şi să-și 
exprime credinţa în limba care le-a devenit maternă. Ea fusese deja tradusă în slavona 
veche, pentru a oferi o expunere clară şi concisă a principiilor creştinismului bizantin, 
națiunilor slave care începuseră să îmbrăţişeze credinţa ortodoxiei bizantine la un secol 


după moartea Damaschinului. 





Strategia de traducere adoptată în cazul acestui exemplu este redarea literală. Acest 
fragment arată că, totuşi, în funcție de textul de tradus, este posibilă întrebuințarea 
echivalenței literale / lingvistice / formale. Am identificat aici strategia de strategie de 
traducere literală (transfer lingvistic), respectiv utilizarea echivalenţei lingvistică / formală 


/ textuală / sintagmatică, fidelitatea traducerii. 








87 / 133 





If the ordering of On the Orthodox Faith is something of a conundrum, the other general 


consideration, that of its structure, it raises more accessible questions. 





Dacă ordinea Expunerii exacte a credinței ortodoxe e un fel de ghicitoare, cealaltă 


problemă generală, cea a structurii ei, ridică chestiuni mai accesibile. 








Traducătorul asociază questions (întrebări) românescului chestiuni (matters, issues). 
Prin echivalarea lui conundrum / enigmă cu ghicitoare/ riddle, se dă o notă colocvială TŢ. 


Considerăm că avem de-a face aici cu asocierea falsă, care duce la o pierdere stilistică. 





214 








87 / 133 





John follows an already existing tradition in which certain Fathers are drawn on for 


certain theological topics 





el urmează o tradiție deja existentă în care anumiţi Părinţi sunt exploataţi pentru anumite 


chestiuni 








Traducerea lui drawn on (menţionaţi, citați) prin exploataţi duce stilul în colocvial. 
Omisiunea lui /heological / teologic(e) face ca fraza să treacă la un nivel superior de 
generalitate şi să devină neclară. Se manifestă aici echivocul, din cauza traducerii prin 
omisiune, ca şi pierderea stilistică. S-a tradus prin utilizarea hiperonim. Totodată credem 


că avem aici un caz de hipertraducere. 








89/ 136 





God and Trinity 





Dumnezeu şi Treimea 





Se observă că traducătorul adaugă la „Treime” articolul hotărât și astfel redă prin: 
Treimea. O traducere filologică ar fi dat Dumnezeu şi Treime, cu nuanţa că Dumnezeu este 
Treime. Articularea lui Treime pare să introducă o separare între Dumnezeu şi Treime. În 
orice caz, sensul TS este modificat. Traducătorul foloseşte aici adăugarea ca intervenție 


subiectivă nenecesară. 








90 / 138 





Thus John begins his exposition of the Christian faith by confessing God's utter 


incomprehensibility 





Așa își începe loan mărturisirea credinței creștine: mărturisind natura radical de 


necuprins a lui Dumnezeu 








Folosirea ca echivalent pentru ufter / total (complet, absolut) a lui radical / radical 
schimbă stilul TȚ şi afectează negativ naturaleţea acestuia, „radical de” nefiind o locuţiune 
adverbială firească pentru exprimare superlativului în limba română. În acest caz are loc o 


pierdere stilistică, prin adaptare. 

92 / 140 





John draws on the traditional distinction between theologia and oikonomia and asserts 
that in the case of both theologia and oikonomia neither is everything knowable or 
unknowable, nor is everything expressible or inexpressible: even what we know we are not 


necessarily able to express clearly. 





Ioan Damaschinul exploatează distincţia tradițională între theologia și oikonomia şi 
afirmă că în ambele cazuri nu este nici totul cognoscibil, nici totul necognoscibil, nici 
totul exprimabil, nici totul inexprimabil: chiar și ceea ce cunoaştem, nu suntem în chip 


necesar capabili să exprimăm limpede. 





Traducătorul omite / evită repetarea cuvintelor /heologia şi oikonomia. Avem aici un caz 
de transliteraţie a cuvintelor /heologia şi oikonomis. De asemenea traducătorul evită 


repetarea lui fheologia şi oikonomia traducând prin omisiune. 








193 / 279 





Faith and Images 





Credinţă şi icoane 





Folosirea lui icoane pentru a traduce images este un caz clasic de hiponim, restrângând 
semnificaţia în TȚ la o categorie determinată de imagini. Se pierd astfel semnificații ale 
originalului imagini cum ar fi: sculpturile, arhitectura, fotografiile etc. care pot la rândul 
lor fi prezente în mediul religios creştin. Am identificat aici traducerea prin utilizarea 


hiponimului pe care o considerăm ca intervenţie subiectivă. 








193 / 279 





was to hold sway 





a dominat 





Traducătorul a sesizat expresia idiomatică și a tradus-o corect. Acest exemplu se 


încadrează în grilă la indicatorul traducere idiomatică. 








194 / 282 








The final defeat of iconoclasm in the ninth century was heralded as the “Triumph of 

Orthodoxy ” 





Înfrângerea finală a iconoclasmului în secolul LX a fost aclamată drept triumful ortodoxiei 








Traducerea lui heralded prin aclamată schimbă stilul retoric ponderat cu unul triumfalist. 
Schimbarea stilului retoric prin traducere o considerăm în acest caz intervenţie subiectivă 


a traducătorului. 








223 / 324 





Xpvooppoaş ('flowing with gold”): John the Preacher 





Chrysorrhoas („râul de aur”): loan Predicatorul 








TS redă supranumele cu litere greceşti. TŢ utilizează transliterația. Descrierea din 
paranteze diferă, probabil datorită faptului că traducătorul a căutat un posibil supranume 
compus, pentru a-l numi pe loan. Traducerea s-a făcut aici prin folosirea echivalenţei 


funcționale. 








237 / 342 





Who does not bless you, all-holy Virgin? Who does not hymn your giving birth without 
travail? For the only-begotten Son, who shines out timelessly from the Father, the same 
went forth, incarnate ineffably from your pure blood, being God by nature, and becoming 
by nature human for our sake; not separated into two persons, but acknowledged 
unconfusedly in two natures. Beseech him, august all-blessed one, to have mercy on our 


souls. (Theotokion for vesper son Saturday of the second plagal tone, Paraklitiki, 597-38) 





Cine nu te va ferici, Preasfântă Fecioară? Cine nu va lăuda nașterea ta fără dureri? Căci 
Fiul Unul Născut, care a strălucit fără de ani din Tatăl, Același ieșind din Tine cea curată 
S-a întrupat în chip negrăit, fiind prin fire Dumnezeu și prin fire făcându-se om pentru 
noi; neiîmpărțit în două persoane, ci cunoscut în două firi în chip neamestecat. Pe Acela 


roagă-l Curată, cu totul fericită, să ne miluiască sufletele noastre. 








Un aspect important este utilizarea în limba engleză a paradigmei: blessed / to bless / the 
Blessings pentru fericit / a ferici / Fericirile. 'Traducătorul utilizează pentru hymn (la 
prezent), care nu are un verb echivalent în limba română, ci doar sintagma explicativă a 


acțiunii de a înălța imn(uri), echivalentul va lăuda (a viitor). Se omite from your pure 

blood / din sângele tău pur. Traducerea lui aknowledged / recunoscut (binecunoscut) prin 
cunoscut este o traducere printr-un hiponim. Se omite traducerea locuţiunii august all- 
blessed-one / cea augustă (măreaţă) cu totul binecuvântată (fericită) şi se foloseşte în 
schimb supranumele Curată, a cărei traducere uzuală în limba engleză este You, he Pure 
One. Expresia să ne miluiască sufletele noastre conţine un pleonasm prin alăturarea lui ne 
şi noastre, nenaturală din punct de vedere gramatical în limba română. Am identificat aici 
traducerea prin omisiune şi prin utilizarea hiponimului. Mai remarcăm și prezența 


pleonasmului ca element de analiză retorică. 








237 / 343 





Today, the abyss of the unapproachable light. Today, a limitless out-pouring of divine 
radiance is clearly seen by the apostles on Mount Tabor. Today, Jesus Christ is 
recognized as Master of the Old and New Testaments... Today, the exarch of the Old, 
Moses, the divine lawgiver, is present with Christ, the granter of the Law, as with his 
master, on Mount Tabor and discerns clearly His dispensation, into which of old initiated 
figuratively — this, I might say, was when he saw the behind of God — and sees plainly the 
glory of the Godhead that he once beheld from a hole in the rock, as Scripture says. And 
the rock was Christ, God, Word and Lord made flesh... Today, the supreme leader of the 
New Testament, who confessed Christ the Son of God most plainly with the words, “You 
are Christ the Son of the Living God”, sees the exarch of the Old, present with the one 
who granted the Law to them both and talking to him clearly. (Transfig. 2. 1-19) 








Astăzi e abisul luminii neapropiate! Astăzi pe Muntele Tabor le străluceşte apostolilor o 
revărsare nemărginită de strălucire dumnezeiască! Astăzi Stăpân al Noului și al Vechiului 
Testament se face cunoscut lisus Hristos, acest drag mie atât lucru, cât și nume, cu 
adevărat cel mai dulce şi cel mai drag și care întrece orice dulceaţă! Astăzi căpetenia 
[exarchos] Vechiului Legământ, dumnezeiescul legiuitor Moise, stă în Muntele Tabor 
lângă Hristos, Dătătorul Legii, ca un rob înaintea Stăpânului şi e luminat cu privire la 
economia Acestuia, în care a fost inițiat în vechime prin prefigurări [typikos] — fiind că 
acest lucru aș spune că îl arată «spatele lui Dumnezeu» [Iş. 33, 23] - şi vede limpede 
umbra dumnezeirii acoperit fiind de crăpătura stâncii, cum spune Scriptura [Iş 33, 22]. 


Iar stânca este Hristos, Dumnezeu, Cuvânt şi Domn întrupat, precum ne-a povățuit 

răspicat dumnezeiescul Pavel zicând «lar stânca era Hristos» [1 Co 10, 4], Care a 
deschis ca o foarte mică crăpătură a trupului Său și i-a fulgerat pe cei prezenţi cu o 
lumină imensă şi mai puternică decât orice la vedere. Astăzi căpetenia cea mai de vârf 
[koryphaiotatos exarchos] a Noului Legământ [Petru] care L-a proclamat în chip foarte 
limpede pe Hristos Fiul al lui Dumnezeu spunând: «Tu ești Hristosul, Fiul lui 
Dumnezeului Celui Viu!» [Mt 16, 16], vede pe căpetenia Vechiului Legământ stând lângă 
Cel ce este Dătătorul de lege pentru amândoi și grăind cu glas pătrunzător ” (Transfig. 2, 


1-19) 








Traducătorul devine vizibil în text prin menţionarea locurilor din Scriptură parafrazate de 
către Sfântul loan Damaschin în TS, respectiv prin introducerea unor cuvinte transliterate 
din limba greacă şi a unor semne de punctuație care nu există în TS. Menţionarea locurilor 
parafrazate face dificilă receptarea textului din cauza deselor întreruperi, ceea ce afectează 
stilul cursiv al TS. Traducătorul creează o locuţiune neclară, în special prin inversiune şi 
punctuație: „acest drag mie atât lucru, cât şi nume (...)”; considerăm că acest exemplu este 
o greşeală de limbă. Este de asemenea o adăugare la TS. Traducătorul mai adaugă și 
locuțiunea: „ca un rob înaintea Stăpânului”. Tot adăugare este şi: „Care a deschis ca o 
foarte mică crăpătură a trupului Său şi 1-a fulgerat pe cei prezenţi cu o lumină imensă şi 
mai puternică decât orice la vedere.” Considerăm că traducerea lui figuratively / în mod 
figurativ prin prefigurări este un caz de hipotraducere. Citează menţionând 
„Transfiguration ”, ceea ce poate fi considerat interferență; considerăm că ar fi fost mai 
potrivită folosirea termenului consacrat „Schimbarea la față”. Prin aplicarea grilei de 
evaluare a traducerii am identificat în acest caz prezenţa următoarelor categorii: non-sens, 
explicitare, adăugare, glosare, galimatias, greşeală de limbă, vizibilitatea traducătorului, 
atât explicitare cât şi hipotraducere în același fragment, interferenţă, pierdere stilistică; 


evitarea înțelesului colocvial. 








25241305 





Tioxoppruov („sweetly speaking”): John the Poet 





Glykorrhemon (,, dulce grăitorul ”): loan Poetul 








Se observă transliteraţia, respectiv ortografierea cuvântului grecesc cu litere latine. 


Traducătorul foloseşte aici transliterația şi transpoziția de la adverb cu la verb la participiu 

(sweetly speaking) la adverb cu substantiv (dulce grăitorul). 








259 / 374 





Let the heavens, as is fitting, rejoice, and let the earth be glad; now let the universe entire, 
both seen and unseen, celebrate the feast; for Christ has risen, Christ our eternal Joy. 


(Text in Pentekostarion, 17-24) 





Cerurile după cuviință să se veselească, și pământul să se bucure, şi să serbeze toată 


lumea, văzută şi nevăzută, că a înviat Hristos, veselia cea veşnică. 








Considerăm traducerea lui universe prin lumea ca fiind o atribuire de hiponim. Se observă 
de asemenea folosirea repetată a virgulei înaintea conjuncţiei și. Despre extinderea 
Creaţiei de la lume la întregul Univers teologhiseşte pe larg Părintele Profesor Dumitru 
Stăniloae în Teologia Dogmatică Ortodoxă. Prin aplicarea grilei de evaluare a traducerii 


am identificat aici: hiponim, greşeală de limbă/ortografiere. 








26233.70] 





As a firstborn son, Christ appeared as a “male”, opening the virgin womb; as our food he 
is called “lamb”; as our Pascha free from stain and unblemished he is named, and is 


desienated, “perfect”, as he is true God. (Troparia, Paschal Canon) 





„Parte bărbătească” s-a arătat Hristos, ca Unul Care a deschis pântecul feciorelnic, 
„mieluşel” s-a chemat ca muritor, Paştele noastre „fără prihană ” ca Unul Ce n-a gustat 


stricăciune, iar „desăvârșit ” S-a numit ca un Dumnezeu adevărat. 





Locuţiunea as our food se referă la Sfânta Taină a Euharistiei, iar traducerea prin ca 
muritor se referă la Taina Jertfei lui Hristos pe Cruce. lată aici un exemplu de 
modificare prin traducere a mesajului TS, modificare având implicaţii teologice 
foarte profunde. Conform indicatorilor din grila de evaluare, traducătorul efectuează o 


intervenţie subiectivă şi realizează contrasens. 








276/ 395 








Pure Virgin, sprung from mortal loins, your final departure was in conformity with nature; 


but, as you gave birth to the true life, you have passed over the One who is the divine life 

in person. A company of theologian from the ends of the earth and a multitude of Angels 
hastened to Sion at an all-powerful command that they might fittingly minister at your 
burial, Sovereign Lady. 


(Ode 3 (Song of Anna), the Canon of the Dormition of the Mother of the God) 





Fecioară Pură, răsărită din coapse muritoare, plecarea ta finală a fost după natură; dar, 
cum tu ai dat naștere vieții adevărate, ai trecut peste Cel Care este viaţa divină în persoană. 
Mulţime de teologi de la marginile pământului și mulțime de îngeri s-au grăbit la Sion la o 
preaputernică poruncă ca ei să slujească la îngroparea ta, Stăpână Doamnă. (traducere 


literală, proprie) 








Se pot identifica cu ușurință adăugirile la mesajul TS, în special aceea privind caracterul 
enipostatic al vieţii lui Hristos, care exprimă pregnant doctrina ortodoxă a traducătorului, 
dar care nu este menționată în TS. De asemenea, se poate observa că traducătorul nu a 
preluat din TS (a tradus prin omisiune) fraza: you have passed over the One who is the 
divine life in person. Prin aplicarea grilei de evaluare a traducerii am identificat aici 


următoarele categorii traductologice: adaptare, adăugare, intervenţie subiectivă, omisiune. 

5.2. Studiu de caz II: Aplicarea Grilei de evaluare a traducerii asupra cărţii: 
Introducing Eastern Orthodox Theolosy (Louth 2013), publicată în limba română cu 


titlul: Introducere în teologia ortodoxă (Louth 2014) (traducere de Dragoș Mârşanu) 


Prin utilizarea aceleiaşi Grile de evaluare calitativă a traducerii, am efectuat o 
analiză calitativă a traducerii, aplicată asupra variantei originale în limba engleză şi asupra 
traducerii în limba română, a unui text care abordează problemele teologiei contemporane 
şi în termeni teologici contemporani, cu scopul de a analiza aspectele ce ţin de traducerea 
tehnolectului teologic utilizat pentru exprimarea lor. 

Am aplicat aceleaşi operaţiuni de analiză calitativă, respectiv selectarea mostrelor 
de text - în general de dimensiuni reduse -, notarea observaţiilor şi menţionarea 
elementelor teoretice traductologice pentru care mostrele selectate sunt ilustrative. 


În urma analizei efectuate au rezultat următoarele: 





Titlu 





Introducing Eastern Orthodox Theology 





Introducere în teologia ortodoxă 








Se presupune că teologia estică este automat ortodoxă. Traducătorul omite Eastern. 
Ortodocși sunt şi în Occident (Louth 2013, xiii). Introduce, to (a prezenta, a face 
cunoştinţă cu) are conotaţii mai puțin restrictive decât Introducere („lucrare ştiinţifică în 
care se expun noţiunile generale” - www.dex.ro). O prezentare poate fi făcută și în detaliu. 
Se înlocuieşte realitatea culturală Eastern Ortodox / răsăritean(ă) cu cea românească 
ortodoxă. 

Cu toate acestea, este posibil ca traducerea să fi ofst realizată urmând practici curente - 
anume faptul că „introducint to” şi „introduction” sunt tot mai adesea traduse prin 
„introducere”. Am identificat în acest caz o omisiune nejustificată / implicitare, tehnolect, 


idiolect şi adaptare culturală. 








Preface 





Cuvânt înainte 








Vedem aici o intervenție nenecesară, căci traducătorul putea foarte bine folosi echivalența 

literală: Prefaţă. De altfel, Cuvântul înainte şi prefața nu trebuie să coincidă, ele putând fi 
elemente separate prezente în aceeaşi carte. Traducătorul a operat aici o intervenție 


subiectivă. 








Pagina din lucrarea în original/ pagina din traducerea publicată: xi / 15 





The book originated as 





La baza acestei cărți 





Traducătorul sesizează sensul corect al verbului frazal ,„ (to) originate” . Traducătorul 
operează în acest caz o transpoziţie, trecând de la un verb prepoziţional în limba engleză la 


o locuţiune prepozițională în limba română. 








XIII / 18 





a way of introducing some order 





pentru a avea parte de ceva ordine 





Prin traducere se schimbă perspectiva de la instalarea ordinii la consecinţele acestui fapt. 


Identificăm aici folosirea modulaţiei ca procedeu de traducere. 








xi / 18 





though over the last century, 7he emigration of Orthodox from traditionally Orthodox 


countries 





deşi emigrația din ultimul secol a ortodocşilor din ţările tradițional ortodoxe 








Traducătorul a reformulat, probabil cu intenția de a produce un TŢ care să sune mai 
natural în LŢ. Traducătorul aplică aici o reformulare sintactică. Identificăm aici şi 
transpoziția „over the last century” fiind o locuţiune adverbială de timp, pe când „din 


(ultimul) secol” este un atribut prepozițional. 








xi / 18 





the consegquent attraction 





atragerea 








Traducătorul omite consequent şi astfel nu se redă relaţia de cauzalitate — atragerea este 

subsecventă, este o consecință a imigrării. Prin aplicarea grilei de evaluare am identificat 


în acest caz traducerea prin omisiune. 








XII / 18 





» 


who are unconfortable with the term „Eastern? 





care nu se regăsesc în termenul „răsăritean” 








Traducătorul utilizează aici echivalența funcțională şi transmite neplăcerea cauzată de 
eticheta răsăriteni şi respingerea acestei etichetări. Am identificat aici modulaţia, deoarece 
conotaţia negativă a adjectivului „unconfortable (with)” este diminuată în verbul „a nu se 


regăsi”; de asemenea, identificăm aici transpoziţia de la adjectiv la verb. 
Li] Ei 








xi / 18 





So it seems to me the best thing to do is to start by explaining whom I take the „Eastern 


Orthodox ” to be, rather than assuming that the label will not be misunderstood 





Astfel, în loc să sper că eticheta va fi corect înțeleasă, mi se pare mai potrivit să încep 


prin a explica la cine anume mă refer când zic „ortodox răsăritean ” 





Traducătorul operează aici o schimbare a ordinii sintactice a propozițiilor din enunţul 
țintă; raționamentul argumentativ de tip cauză - efect din TS este înlocuit aici cu o 
metabolă. Am identificat aici modulația prin trecerea de a „will not be misunderstood” 


(negarea negaţiei) la „va fi corect înțeleasă” (pozitiv direct). 








JE 24 





Thinking and Doing, Being and Praying: Where Do We Start? 





A gândi și a face — a fi şi a te ruga: unde începem? 





Formele de gerunziu au fost înlocuite cu forme de infinitiv prezent. Considerăm că ajută la 


naturaleţea TŢ. Traducătorul a folosit echivalenţa funcțională prin transpoziţie. 








JE 24 





King of Hearts 





Regele de Cupă 








Traducătorul sesizează şi traduce corect expresia idiomatică. Prin aplicarea grilei de 

evaluare a traducerii am identificat aici ca indicatori traducere idiomatică / colocație şi 


echivalență funcțională. 








| A! 





beginning with the Father and continuing through the Son, and then the Spirit, to the 
Church and eternal life 





începând cu Dumnezeu Tatăl şi continuând prin Fiul, apoi Duhul Sfânt, către Biserică şi 


viața veșnică 





La o primă impresie traducătorul foloseşte aici echivalenţa literală; observăm totuși că 
traduce Spirit prin Duhul Sfânt. De asemenea folosirea sintagmei: apoi Duhul Sfânt nu 
asigură legătura logică cu propoziţia principală, sintagma nefiind o propoziţie (neavând 
predicat). Dar traducătorul nu are o altă opţiune aici, deoarece orice acțiune ar adăuga 
pentru a determina relaţia în care apoi Duhul Sfânt se află cu Tatăl şi cu Fiul ar crea 
disconfort publicului ţintă care are cunoştinţe teologice şi căruia relaţia dintre Tatăl, Fiul şi 
Sfântul Duh îi conotează complicata teologie dogmatică a relaţiilor intra-trinitare. 
Traducătorul s-a situat din punct de vedere al strategiei de traducere în domeniul traducerii 
centrate pe TS şi a realizat aceasta prin întrebuinţarea echivalenţei literale; aceasta a făcut 


să fie afectate coerenţa şi coeziunea ca elemente ale textualității exemplului analizat. 








| 9 selri 





You cannot see My face (John 1.18) 





Faţa Mea însă nu vei putea s-o vezi (In 1, 18) 





Observăm că deși autorii King James Bible şi cei ai Bibliei Ortodoxe Române au tradus în 
limbile vernaculare din aceleaşi texte originale ebraice şi grecești, textele ţintă sunt 
diferite, verbul modal la forma negativă (you) cannot see în engleză exprimă o acţiune 
prezentă și continuu valabilă, în timp ce verbul vei putea din română este la timpul viitor. 
Identificăm aici o transpoziție, atât la timpurile verbelor cât şi la ordinea cuvintelor în 


propoziţie prin aducerea în poziție emfatică a substantivului față. 








15/24 








For man Shall not see My face 

că nu poate vedea omul fața Mea 





Vid supra. Aici avem un viitor în limba engleză iar traducătorul a optat în limba română 


pentru un prezent. 








(APĂ 





This is a question we can pursue in various ways 





La această întrebare se poate căuta răspuns pe mai multe planuri 





Traducătorul urmăreşte naturaleţea textului țintă şi de aceea utilizează o formulare din 


tehnolectul cercetării ştiinţifice. Identificăm aici folosirea unei echivalențe funcționale. 








[5/24 





but as standing before a mystery that is, and will remain, beyond our understanding 





ci ca şi cum am sta în picioare în fața unei taine care este și va rămâne dincolo de 


înțelegerea noastră 





În acest caz, se redă cuvânt cu cuvânt textul sursă, dar redarea lui standing prin stăm în 
picioare considerăm că aduce deservicii stilistice; o formulă mai apropiată de naturalețea 
exprimării în LŢ ar fi fost ne aflăm în fața ori stăm în fața. Traducerea literală a lui 
standing, în acest caz, este forţată, deşi încearcă probabil să exprime reverenţa ca atitudine 
a traducătorului referitoare la subiectul dat. Credem că prin folosirea în acest caz, folosirea 


echivalenţei formale cauzează pierderi stilistice. 








1/28 





You are God, inefțable, incomprehensible, invisible, inconceivable, ever existing, eternally 


the same 





Tu ești Dumnezeu negrăit şi necuprins cu gândul, nevăzut, neajuns, pururi fiind şi acelaşi 


fiind 








Textul sursă redă pasajul din Liturghierul publicat la Oxford University Press în 1995 iar 
fragmentul în limba română este citat după Liturghierul publicat de EIMBOR în 2012. 

Observăm din nou diferențe, cum ar fi adăugarea la incomprehensible = necuprins a 
locuțiunii adverbiale cu gândul; de asemenea, traducatorul a folosit atributul negrăi?, 


specific tehnolectului teologic românesc, ca echivalent al lui ine/fable (inexprimabil) - deşi 

traducerile inițiale au fost făcute după acelaşi text grecesc. Identificăm aici folosirea 


echivalenţei funcționale. 








1/28 





we shall never drag ourselves away 





nu vom mai renunţa niciodată la asta 





Traducătorul sesizează expresia idiomatică drag (one's self) away şi traduce unitatea de 
sens prin naturalul nu vom renunța. Observăm că traducătorul a sesizat și tradus corect 


expresia idiomatică prin folosirea echivalenţei funcționale. 








2/28 





as we consider the creed, to think of the Incarnation of God the Son, all that led up to that, 
all that has followed from it, the paschal mystery of the death and resurrection of Christ, 
the outpouring of the Spirit, the birth of the Church 





urmărim Crezul, să analizăm Intruparea lui Dumnezeu Fiul, toate cele care au dus la 
aceasta şi cele ce i-au urmat, Taina pascală a morţii și Invierii lui Hristos, revărsarea 


Duhului, nașterea Bisericii 








Traducerea este realizată prin echivalență lingvistică, dar ca deosebiri față de textul sursă 
menționăm: consider are în TS sensul de a lua în considerare, a analiza, TŢ respectă 
convențiile de redactare ale textelor ortodoxe românești care folosesc litere majuscule 
pentru scrierea termenilor care definesc categoriile esenţiale ale credinței, cu scop de 
venerare; observăm totuşi că Taina pascală ar fi fost necesar să fie redactată ca Taina 
Pascală; echivalenţa Incarnation — Întrupare redă conţinutul dogmatic al actului de a lua 
trup al Mântuitorului, scop în care propunem folosirea ei şi la traducerea din limba română 
în limba engleză, prin folosirea lui embodiment. Am constatat în fragmentul analizat mai 


sus utilizarea echivalenţei formale, precum şi o eroare de redactare a textului. 








23429 





I do not have the grace “rightly to discern the word of the truth” Q Tim. 2. 15: applied to 
“the episcopacy of the Orthodox” in the anaphorae of both St Jon Chrysostom and St Basil 








nu am harul de a ,, învăța drept cuvântul adevărului” (Ul Tim. 2, 15: atribuit episcopatului 

ortodox în anaforalele Sfântului loan Gură de Aur şi ale Sfântului Vasile) 








Se observă că traducătorul întrebuințează expresia cultică aşa cum este ea redată în limba 
română, respectiv aşa cum este folosită ca formulă bine cristalizată (drept învățând 
cuvântul adevărului). Dar, prin aceasta, se manifestă fenomenul de entropie, respectiv se 
pierd o parte din înțelesurile TS. Astfel, înlocuirea lui rightly discern cu a învăța drept 
face să nu mai fie exprimată îndoiala inițială a autorului, care își exprima îngrijorarea de a 
nu fi capabil să discearnă în mod corect şi 1 se atribuie prin traducere intenția de a învăța 
pe credincioşi adevărul. Prin aplicarea asupra acestui fragment a grilei de evaluare a 
traducerii a identificat următoarele categorii: entropie, pierdere semantică, modulare, 


improprietate, tehnolect, ajustare, deviere de sens, echivalență funcțională. 








11/40 





divine liturgy 





Dumnezeiasca Liturghie 








Sesizăm prezența tehnolectului teologic şi a modului de ortografiere specific acestuia. 


Avem aici un exemplu de manifestare a tehnolectului teologic. 








12 / 40-41 





to which the account of creation in Genesis bears witness 





căreia îi stă mărturie istorisirea din Facere 





TŢ beneficiază în naturaleţea şi acceptabilitatea sa de echivalarea lui bear wifness cu îi stă 
mărturie, ambele sintagme fiind colocaţii înalt cristalizate în LS respectiv în LŢ. Prin 


aplicarea grilei de evaluare am identificat în acest folosirea echivalenţei funcționale. 








16 / 46 





At the heart of Christianity is the cross 





În centrul creştinismului se află crucea 








Deşi at the heart are ca înţeles şi în centrul, folosirea variantei „în centrul” anulează 
metafora din TS. Prin alegerea soluției de traducere se produce o pierdere stilistică faţă de 


TS. 

16 / 46 





and the One who was executed on it: the Lord Jesus Christ 





şi cel care a fost răstignit pe ea: Domnul lisus Hristos 








TŢ respectă colocaţia răstignit / Domnul lisus Hristos. Am identificat aici prezența 


tehnolectului tehnologic. 








16 / 46 





Son of Man, Son of God, Word of God, the Wisdom and the Power of God 





Fiul Omului, Fiul lui Dumnezeu, Cuvântul lui Dumnezeu, Înţelepciunea și Puterea lui 


Dumnezeu 





Se observă cum ambele limbi, engleza şi româna, au dezvoltat, pornind de la același 
conținut doctrinar creştin, concepte identice, a căror traducere permite și totodată impune 
folosirea echivalenţei literale. Avem aici un exemplu de utilizare a echivalenţei formale, 


facilitată de faptul că în ambele limbi tehnolectul teologic utilizează colocaţii similare. 

The Gospels present Jesus as a teacher 





Portretul evanghelic al lui lisus este cel de învățător 





Intervenţia traducătorului este aici una nenecesară şi poate duce totodată la conotații legate 
de un portret al lui lisus în viziunea doctrinară a creștinilor evanghelici. Expresia portret 
evanghelic al lui lisus este una nefamiliară teologiei ortodoxe. Prin aplicarea indicatorilor 
din grila de evaluare a traducerii am identificat aici modularea, echivalenţa funcțională, 


intervenția subiectivă şi entropie de sens. 

parables seem to have characterized his teaching 





învăţătura sa a fost caracterizată, se pare, de vorbirea în parabole 








Reformularea / schimbarea sintaxei este benefică în acest caz naturaleței din LŢ. 
Analizând prezentul exemplu am constat că traducătorul a folosit reformularea / 


rearanjarea sintactică dar echivalenţa rămâne însă una filologică. 

There is not a great deal in his teaching that cannot be paralleled to contemporary or 


earlier Jewish teaching 





Nu există mare lucru în învăţătura sa care să nu poată fi comparat cu învăţătura iudaică 


contemporană sau anterioară Lui. 





Traducătorul sesizează expresia idiomatică fhere is not a great deal şi o echivalează 
funcțional, cu o expresie aflată în uzul curent în limba română. Observăm totuşi că sensul 
în LŢ este de cele mai multe ori unul negativ, descalificant, ori chiar peiorativ, iar din 
punct de vedere stilistic expresia nu este mare lucru de / în poate fi caracterizată mai 
degrabă ca fiind una colocvială. Prin aplicarea grilei de evaluare a traducerii am constatat 


la acest exemplu folosirea echivalenţei funcționale precum şi a stilului colocvial. 

summed up to his teaching 





rezumat la învăţătura Sa 





Participiul verbului frazal „sum up” a fost sesizat şi tradus corect în limba română. 


Considerăm că avem aici o echivalență filologică. 

he gave them the Lord's Prayer, the 'Our Father; and the night before he suffered 





EI le-a dăruit Rugăciunea Domnească, „Tatăl Nostru”, iar în noaptea de dinaintea 


Pătimirii Sale 








În mod uzual, Lord's Prayer este echivalat cu Tatăl! Nostru. Evidenţiem că în limbajul 
teologic românesc avem colocaţiile Rugăciunea Domnească — o a doua denumire pentru 
Tatăl Nostru şi Rugăciunea Arhierească (|n. 17: 1-13). Echivalarea lui the night before he 
suffered cu noaptea de dinaintea Pătimirii Sale este ilustrativă pentru realizarea 
echivalenței funcțională prin folosirea unei colocaţii prezente în limbajul teologic 
românesc. Am identificat aici atât folosirea echivalenţei filologice cât şi a echivalenţei 


funcționale. 

This seems to me very significant for any attempt to develop a Christian understanding of 


God. 





Aceste consideraţii mi se par deosebit de semnificative atunci când se încearcă orice fel 


de edificare în privința modului în care Dumnezeu este conceput de către creștini. 





Explicitarea încercată de traducător nu era aici necesară. Are loc o alunecare de sens de la 
any attempt to develop a Christian understanding of God (de a dezvolta o înțelegere 
creştină a lui Dumnezeu) la orice fel de edificare în privința modului în care Dumnezeu 
este conceput de către creștini. În TS se conotează o evoluţie / dezvoltare a înțelegerii pe 
care creştinii o au în ceea ce-L priveşte pe Dumnezeu, în timp ce în TS este conotată o 
lămurire / edificare a modului în care Dumnezeu este conceput de creştini. Dacă în TS 
este mai degrabă vorba de un act interior de voinţă de a împropria creştinismul, în TŢ 
avem impresia că este descris un act exterior. Traducătorul a utilizat în acest caz 


explicitarea, adăugarea şi modularea. 








18/49 





It has a central place in the divine liturgy: introducing the receiving of the Holy 


Communion in the body and blood of Christ, and preceded by the eucharistic prayer, the 
anaphora (“offering ' lprayer]) 





Ea ocupă un loc special în Sfânta Liturghie, prefaţând primirea Sfintei Împărtăşanii a 
Trupului și Sângelui lui Hristos și fiind precedată de rugăciunea euharistică, anaforaua 


(rugăciunea Sfintei Jertfe) 








În prima parte a TŢ, se utilizează echivalenţa lingvistică; termenul offering prayer este 
tradus prin echivalență funcțională, utilizând termenul oferit de tehnolectul teologic 
românesc „rugăciunea Sfintei Jertfe”. Ca urmare a aplicării grilei de evaluare a traducerii 
am identificat folosirea echivalenței lingvistică, a echivalenţei funcționale şi a 


tehnolectului teologic. 

give thanks to him for all that he has given us 








îi mulțumim pentru toate binefacerile ce ni s-au făcut nouă 

TȚ adaugă binefacerile probabil pentru a adapta TS la cultura teologică a PŢ. Considerăm 
însă că această explicitare nu era necesară deoarece putea să rămână subînțeleasă. Avem 


aici un caz de intervenţie subiectivă a traducătorului. 

It is the Church's prayer par excellence 





Este rugăciune Bisericii par excellence 





Traducătorul preia transliterația „par excellence” şi foloseşte totodată echivalența literală. 
Considerăm că expresia prin excelenţă ar fi fost mai recomandată, deoarece se foloseşte în 
mod curent în limba română, iar redarea prin excellence considerăm că adaugă preţiozitate 
stilistică nenecesară într-un stil neutru. Am identificat în acest caz folosirea echivalenţei 


literale, a transliterației, precum şi prezenţa intervenției subiective a traducătorului. 

it is a natural question to ask 





este natural să ne întrebăm 








Se utilizează echivalenţa funcțională obţinută prin omisiunea substantivului „question”, 
redând expresia sursă printr-o expresie acceptabilă în limba română, dar nu foarte des 
utilizată. Considerăm că în limba română ar fi fost mai potrivită utilizarea variantelor 
„firesc” ori „potrivit” iar naturalețea TȚ ar fi avut de câştigat. Am identificat aici folosirea 


echivalenţei funcționale. 

Master, the One who is, Lord God, Father Almighty, who are to be worshipped, it is truly 
and fitting, and becomes the majesty of your holiness to praise you, to hymn you, to bless 


you, to worship you, to thank you, to glorify you, who alone are truly God (...) 





Cel ce ești, Stăpâne, Dumnezeule, Părinte Atotţiitorule, Cel închinat, vrednic cu adevărat 
şi drept și cuvenit lucru este, pentru marea cuviință a sfințenie Tale, pe Tine a te lăuda, 
Ție a-Ți cânta, pe Tine a Te binecuvânta, Tie a ne închina, Ție a-Ți multumi, pe Tine a Te 


slăvi, Cel ce singur ești Dumnezeu adevărat (...) 








Din raţiuni ce ţin de spațiu şi de respectarea principiilor metodei calitative pe care le-am 

expus la început, am redat aici doar un fragment din rugăciunea prezentată în TS şi redată 
în TŢ. Subliniem însă că traducătorul, în acest caz, nu face o traducere propriu-zisă ci redă 
textul rugăciunii așa cum este el prezent în Liturghier (Liturghia Sfântului Vasile cel 
Mare) SE recurge astfel la adaptare culturală. . Această metodă de traducere considerăm că 
trebuie folosită în toate cazurile similare, atunci când se redau texte ale unor rugăciuni deja 
existente în ambele limbi engleză şi română, într-o formă fixă. În acest caz traducătorul a 


obținut o echivalare funcţională prin folosirea procedeului adaptării. 

a way that matches something of the glory of his nature, but not a way of defining him 





o cale ce este pe potriva slavei firii Sale, dar nu o cale de a-L defini 





Traducătorul nu sesizează sensul limitativ al lui something (ceva din gloria naturii sale — 


are aici un caracterul diminutiv). Această omisiune duce la denaturarea sensului TS. 

theology, adoption by grace as sons, equality with the angels, participation in eternal life, 
the restoration of the human nature..., the abolition of the law of sin, and the destruction 


of the tyranny... of the evil one 





Teologia, înfierea prin har, egalitatea cu îngerii, împărtăşirea de viaţa veşnică, 
restaurarea firii omenești, desființarea legii păcatului şi surparea celui rău care ne 


stăpâneşte prin înșelăciune 








Prin redarea lui adoption as sons prin înfiere traducătorul evită pleonasmul care ar fi fost 
generat în limba română. Sunt prezente ambele echivalențe: filologică şi funcțională. 
Redarea lui destruction of the tyranny... of the evil one prin surparea celui rău, adaugă un 
plus stilistic caracteristic textelor teologice românești. Adăugarea expresiei care ne 
stăpâneşte prin înșelăciune, care nu este prezentă în TS, aduce în plus o idee care aparţine 
traducătorului. Din punct de vedere teologic această idee este perfect valabilă, dar din 
punct de vedere strict al teoriei traductologice poate fi considerată ca aparținând greșelilor 
de traducere, adăugând TȚ conţinut în plus față de unitatea de sens a TS. Prin aplicarea 
grilei de evaluare a traducerii am identificat în acest caz echivalenţa literală, echivalenţa 


funcțională, adăugare şi modularea. 

this opens up to us the possibility of adoption as sons and daughters in the Son, Christ 





aceasta ne deschide posibilitatea înfierii în Fiul, Hristos 





Se omite menţionarea substantivelor sons and daugthers / fii şi fiice; menţionăm că 
traducătorul pare fi în acord cu prevederile Liturgiam Authenticam, care interzice 
„explicitarea”, spre exemplu, a termenului men (oameni) în componentele pe genuri 
bărbaţi şi femei, ori, similar, lui frați în frați şi surori etc. (vid infra). Considerăm că prin 
omisiunea strategică decisă de traducător s-a produs fenomenul de entropie al sensului TS 


la redarea în TŢ. 








224453 





Forgive us our debts, as we forgive our debtors 





Iartă-ne greșelile [datoriile] noastre, precum şi noi iertăm greșiților [datornicilor] noştri 





Soluţia aleasă de traducător pentru redarea stilistică / de conţinut a TS este una interesantă. 
EI foloseşte, în părți similare ale textului, atât echivalenţa literală cât şi cea funcțională, 
redând textul ţintă prin folosirea echivalenţei funcționale — respectiv prin redarea textului 
oficial al rugăciunii din limba română — dar în parantezele drepte plasează termenii care ar 
fi fost folosiți dacă redarea era făcută prin echivalenţa literală. Considerăm că glăsarea în 
paranteze nu ar fi fost necesară deoarece formula consacrată în lima română fusese deja 


oferită. Am identificat aici atât echivalenţa funcțională cât şi echivalenţa literală. 

And we seek deliverance from the power of the evil one. 





Și căutăm izbăvirea de tirania celui rău. 








Power din TS este redat prin firanie, în încercarea de a scoate în evidență conotaţiile 
negative ale termenului. Ziranie este un hiponim, din punct de vedere paradigmatic, al lui 


putere. Traducătorul a folosit aici echivalenţa funcțională traducând prin hiponim. 








20033 





to use a phrase of Thomas Aquinas, as interpreting our desire desiderii interpres 








folosind o expresie a lui Toma din Aquino, ca interpretând dorința noastră: desiderii 

interpres (dorință de interpretare) 








Considerăm că aici, utilizarea transliteraţiei din limba latină în TŢ, este una justificată, 
căci se conservă efectul stilistic din TS. Am identificat aici echivalența literală şi 


transliterația. 








pl si 





self-remptying of the Son of God, as response that demands us a similar self-remptying 





deșertarea de sine a Fiului lui Dumnezeu, un răspuns care cere de la noi o smerire de sine 


asemenea 





Considerăm că formularea o smerire de sine asemenea este una nenaturală limbii române, 
deşi nu este una ininteligibilă. Redarea lui se/f-emptying prin folosirea echivalenţei 
literare, respectiv prin sintagma deșertarea de sine duce la un efect cel puţin colocvial. 
Utilizarea aici a termenului chenoză / kenoză (eng.: kenosis), care este un termen 
fundamental al Cristologiei ortodoxe (al celei creştine în general), ar fi scutit traducătorul 
de aceste neajunsuri. Dicţionarul de Teologie Ortodoxă (2019, 171 — Florin Tomioagă) 
defineşte chenoza drept: „Starea de smerenie a Fiului lui Dumnezeu, atât ca acceptare din 
veşnicie a Întrupării şi a Jertfei, cât şi ca asumare a condiției umane prin Întrupare, ca 
trăire a ei în calitatea de Logos înomenit şi ca jertfă sfințitoare prin Pătimirile şi Moartea 
Sa pe Cruce”. Kenoza se referă la faptul că Hristos lisus a renunțat parțial la puterile Sale 
dumnezeieşti, dar a păstrat în urma întrupării firea Sa dumnezeiască, fiind unul în ființă 
dar având în acelaşi timp ambele naturi: umană - prin enipostaziere - și divină. 


Traducătorul foloseşte echivalenţa lingvistică dar acesta determină un stil colocvial. 








PA sa! 





In some way, prayer opens up a personal relationship; prayer is an activity only open to 
persons (except metaphorically), and can only be addressed to a person. So, if we think of 


God as one to whom we pray, we are thinking of God in personal terms. 








Într-un anume fel, rugăciunea deschide o relaţie personală; rugăciunea este o activitate 
proprie numai persoanelor (exceptând exprimarea metaforică) şi poate fi adresată numai 


unei persoane. Astfel, dacă ne gândim la Dumnezeu ca la Unul căruia ne rugăm, Il 

concepem pe Dumnezeu în termeni personali. 





Observăm că traducătorul foloseşte aici echivalenţa literală, TŢ redând cuvânt cu cuvânt 
TS, mai puţin faptul că transpune adversul metaphorically în exprimare metaforică, 
respectiv în substantiv şi adjectiv. Personalismul este o doctrină fundamentală a 
creştinismului ortodox. Dumnezeu Sfânta Treime este o Trinitate de Persoane: 
neîmpărțite, nedespărțite, neamestecate şi neschimbate. Teologia personalistă cea mai 
elaborată în ortodoxismul românesc aparține Părintelui Profesor Dumitru Stăniloae. Însă, 
ca şi în cazul scrierilor Părintelui Stăniloae, utilizarea lui persona! în loc de personalist sau 
ca persoană duce la colocaţii cu totul neinspirate, cu ar fi aceea de: „Dumnezeu personal” 
(Stăniloae 2003: 207; 414 etc.). Considerăm că traducătorul a folosit aici echivalența 


literală şi catahreza retorică. 

The word 'trinity, from the Latin trinitas 





Cuvântul ,„ trinitate ” [,,treime”], provenind din latinescul trinitas 





Observăm că traducătorul foloseşte din nou, concomitent echivalența lingvistică şi cea 
funcțională, prima: deoarece redă literal TŢ; cea de-a doua: deoarece plasează între 
paranteze termenul „treime” care este unul specific tehnolectului teologic ortodox 
românesc. (O posibilă eroare de traducere a cuvântului treime“! din română în engleză ar fi 
echivalentul direct: zhird, anume fracţia 1/3 dintr-un întreg). În TŢ, este preluată din TS și 
transliterația din latină: trinitas. Am identificat aici echivalența literală, echivalenţa 


funcțională şi transliterația. 








22.455 





the set of the three is Father, Son and Holy Spirit 





grupul celor trei este Tatăl, Fiul şi Sfântul Duh 








Traducătorul foloseşte în mod fericit echivalența funcțională, înlocuind set cu grup, 





51 Traducătorul arată în nota de subsol dedicată faptul că: „Pasajul de faţă ia în discuţie, aici şi în continuare, 
termenul englezesc „trinity”. În limba română, se optează în cele mai multe cazuri pentru echivalarea 
termenului prin ”Treime”, cel puţin atunci când se referă la Dumnezeu, alte variante folosite uneori sunt 


„trinitate ” şi, mai rar, triadă.” (Louth 2014: 54, notă de Dragoş Mârşanu). 

evitând ca printr-o traducere literală să rezulte un TŢ colocvial. Remarcăm și faptul că 
redă Spirit prin Duh, acest termen fiind caracteristic tehnolectului teologic ortodox român. 


Sunt prezenţi aici indicatorii echivalenţei funcţionale şi tehnolectului. 

often translated, rather lazily as “God the Father? 





tradusă adesea, puţin prea relaxat, prin „Dumnezeu Tatăl” 





Redarea lui rather lazily prin puțin prea relaxat probabil că urmărește să evite folosirea 
unui termen considerat de traducător ca fiind prea dur, anume acela de leneș, însă 
considerăm că intenția iniţială a autorului TS de a „certa” pe cei înclinați la folosirea 
colocaţiei descrise, se diluează, astfel că puțin prea relaxat pare mai degrabă îngăduitor. 


Identificăm aici prezenţa echivalenţei funcționale şi a diluării. 








0221556 





easily misconceived in concepts and philosophical categories 





vulnerabilă atunci când era definită în concepte şi categorii filozofice 








Traducătorul utilizează, parţial, echivalența funcțională. Redarea lui easily misconceived 
prin modulație, ca vulnerabilă ne pare însă a fi una nefericită, deoarece sensul inițial este 
acela de: ușor de a fi greșit înțeleasă; vulnerabilitatea a existat, desigur, în faţa atacurilor 
filozofilor şi ale ereticilor, dar TS nu are intenția de a ne transmite conținut de sens 


referitor la aceasta. Traducătorul nu sesizează faptul că adjectivul philosophical determină 








3 Redăm aici integral fragmentul scris de Andrew Louth (în traducerea în limba română), deoarece vine în 
sprijinul ipotezei generale a tezei noastre referitoare la faptul că, prin traducere, textele religioase creştine 
pot suferi transformări (pierderi, adăugiri, alunecări) de sens care le afectează conţinutul dogmatic: „Există 
un sentiment, mai ales în teologia greacă, că „Dumnezeu” este Tatăl; o expresie obişnuită în teologia greacă 
din secolele IV-V şi de mai târziu vorbeşte de ho Theos kai Pater, „Dumnezeu şi Tatăl”, tradusă adesea, 
puţin prea relaxat, prin „Dumnezeu Tatăl”. Astfel, există un sentiment foarte puternic în Noul Testament și 
în terminologia greacă ulterioară, că „Dumnezeu”, ho Theos, se referă la Tatăl. Această utilizare arată clar că 
monoteismul evreilor este ceva afirmat, iar nu modificat, de către credinţa creştină. Ce s-a întâmplat - foarte 
repede, într-o perioadă de câteva decenii de la răstignirea lui Hristos, a fost că Hristos a fost aşezat pe acelaşi 
nivel cu Dumnezeu și Tatăl ca Dumnezeu şi (poate mai puţin evident) la fel a fost şi Duhul Sfânt. (Louth 


2014: 55, traducere Mârşanu).” 

doar substantivul plural categories, nu şi concepts. În TŢ, filozofice se referă la ambele 
substantive ale enumerării. Traducătorul a folosit aici modularea generând ambiguitatea 


sensului TȚ. 

the Father and the Son are clearly distinct 





Tatăl şi Fiul sunt în mod clar două persoane distincte 








TS este tradus folosind echivalenţa literală, însă, traducătorul adaugă expresia două 
persoane probabil cu scopul de a fi în acord cu doctrina trinitară ortodoxă personalistă, 
respectiv cu dogma omoousiității / consubstanțialității Persoanelor Trinitare, care sunt de 
aceeași ființă dar diferite doar ca Persoane. TS, din punct de vedere al teologiei dogmatice 
creştine ortodoxe poate fi considerat ca fiind o afirmaţie greşită, pe care traducătorul o 
„repară” prin explicitare. Aplicarea grilei de evaluarea traducerii am identificat în acest 
caz adăugarea, explicitarea, tehnolectul teologic creștin ortodox, vizibilitatea 


traducătorului şi intervenţia obiectivă. 








24 / 58 





the love of the Holy Spirit triumphant in the invincible power of the cross 





iubirea Sfântului Duh biruind crucea cu o iubire de neînvins 








Traducătorul schimbă sensul TS, în care puterea invincibilă este atribuită crucii şi atribuie, 
în mod nejustificat, credem, puterea invincibilă Sfântului Duh. Se pierde astfel metafora 
din TS menită să arate importanţa crucii. Dacă în T$S, crucea era un element pozitiv, care 
conlucra la triumful lui Hristos, în TŢ este un element negativ care trebuie învins. TŢ 
transmite astfel, referitor la cruce, un mesaj contrar celui intenţionat de autorul TS. 
Recunoaştem aici și grija — întâlnită la mai mulţi teologi — de a nu idolatriza crucea, însă 
considerăm că, în acest caz, nu este justificată o asemenea temere. Dimpotrivă, 


considerăm că, în urma traducerii s-a pierdut ceea ce s-ar putea numi feologumena“” 





33 Conform definiţiei dată de Himcinschi în Dicţionarul de Teologie Ortodoxă publicat în anul 2019 de 
BOR, reologumena este: „învăţătură creștină cu fundament revelațional, dar care nu a dobândit consensul 


Bisericii (consensus Ecclesiae dispersae); cu toate acestea, ea are o largă circulaţie printre teologi. Exemple 

(DTO 2019, 919 — Mihai Himcinschi)/herigma emisă de Profesorul Louth. Se manifestă 
aici modularea, intervenţia subiectivă, nerecunoașterea metabolei, contrasensul şi pierdere 


stilistică. 

but his prayer expresses a dual filial relationship: the relation of the Son of the Father 
within Trinity and the relation of the human sonship that God the Son assumed in the 
Incarnation, a relationship into which we are incorporated by the adoption as sons and 
daughters that is effected in baptism, so that we are counted 'worthy... with boldness and 
without condemnation to dare to call upon the God of heavens, as Father, and to say: Our 


Father” 





dar rugăciunea Sa exprimă o legătură filială bivalentă: legătura Fiului cu Tatăl în Treime 
şi legătura filiației umane pe care Dumnezeu Fiul şi-a asumat-o la Întrupare, o legătură 
în care suntem incluşi odată cu înfierea ca fii şi fiice realizată la botez, pentru a ne putea 
învrednici „cu îndrăznire, fără de osândă, să cutezăm a te chema pe Tine, Dumnezeu - 


E) 


Tatăl Cel ceresc şi a zice: Tatăl Nostru...” 





Redarea TȚ a fost realizată aici prin utilizarea echivalenţei literale. TȚ este aproape identic 
— din punct de vedere al lexemelor — cu TS. Observăm că, în acest caz traducătorul nu mai 
manifestă aceeaşi scrupulozitate şi acceptă diviziunea în „fii şi fiice”, în disonanță cu 
soluţia prezentată în fragmentul analizat la 20 / 45 (vid supra). Traducătorul a utilizat 


echivalenţa filologică. 








25/4159 





This accounts inspire us to devote ourselves seriously to the prayer 





Aceste relatări ne inspiră să ne dedicăm și noi rugăciunii 








Traducătorul omite complementul de mod serious/y (cu seriozitate, în mod serios), fapt pe 
care-l considerăm ca reducând din efectul perlocuţionar al TS. Deşi fragmentul ales are 


dimensiuni atât de reduse, totuși am putut constata că prin traducere s-au manifestat 





de teologumene: timpul creării îngerilor, durata zilelor creaţiei, transmiterea păcatului strămoșesc, vămile 


văzduhului etc.” (DTO 2019, 919 — Mihai Himcinschi). 

omisiunea, intervenţia subiectivă, reducerea efectului perlocuţionar şi trecere de la stilul 


retoric viguros la cel neutru. 








25 / 60 





the way in which the relation within the Godhead between Father and Son, articulated in 


prayer, brought about a realization of God as Trinity 





felul în care relaţia dintre tatăl şi Fiul în cadrul Dumnezeirii, articulată în rugăciune, a 


dat naștere unei concepții despre Dumnezeire ca Treime 








Considerăm că traducerea lui articulated (care are preponderent și în mod uzual sensul de 
rostit) prin articulată, aduce deservicii atât înțelegerii de către PŢ — deoarece, în limba 
română uzuală, articulată are preponderent sensul de a avea articulații, a fi legată prin 
articulații la ceva — cât şi naturaleţei TŢ. Am putea identifica aici chiar o interferenţă ori o 
analogie falsă. Credem că utilizarea verbului a rosti în locul verbului a articula ar fi 
constituit o soluţie fericită în acest caz. Prin aplicarea grilei de verificare asupra acestui 


exemplu am identificat echivalenţa literală, interferența şi analogia falsă. 








25 / 60 





What about the Spirit? 





care este, însă, situația Duhului Sfânt 








Stilul retoric relaxat, oarecum colocvial al autorului TS, pe care l-a intențional folosind 
expresia dar ce zici / ziceți despre Spirit este înlocuit de traducător cu un stil retoric 
formal, elaborat, astfel că familiaritatea TS se pierde. Întrebarea adresată de autorul TS 
direct cititorului, cu o nuanță familiară, menită să atragă o dată mai mult atenția cititorului, 
devine o simplă întrebare de cercetare. Se manifestă în acest exemplu o pierdere stilistică 
ce duce la o diminuare a efectului perlocuţionar. Traducătorul a folosit echivalența 


funcțională. 








26 / 60 





there was a 'binitarian” stage, a stage of 'two-in-oneness ' of the Father and the Son in the 


Godhead 








a existat o etapă „binitară”, o etapă în care se putea vorbi de o concepție de „doi în 

unul ” cu referire la Tatăl şi Fiul în Dumnezeire 








Calcul operat de traducător este aici unul de neevitat, deoarece Profesorul Andrew Louth a 
utilizat în TS procedeul de coinage (catahreză retorică), cuvântul binitarian neexistând în 
limba engleză, fiind produs în acest punct al textului pentru a exprima, prin similitudinea 
cu trinitarian compunerea Dumnezeirii din două Persoane. În ceea ce priveşte însă mwo-in- 
oneness, limba română are în registrul său teologic cuvântul unime, aşa că traducerea prin 
explicitare nu era aici necesară, deoarece era perfect inteligibilă sintagma doi — în — 
unime** (Stăniloae 1947, 322). În plus, sintagma doi-în-unul ni se pare a avea un aspect 
rizibil. Am identificat aici calcul, transliterația, coinage, împrumutul, intervenție 


nenecesară / subiectivă şi necunoaşterea tehnolectului teologic. 








26 / 60 





The language about the Holy Ghost in the Scriptures is much less straightforward 





termenii în care se vorbeşte despre Duhul Sfânt în Scripturi sunt mult mai puţin descriptivi 








Straightforward nu are nicidecum sensul de descriptiv ci acela de direct, deschis, pe şleau, 
fără complicaţii. Utilizarea pentru traducere, în acest caz, a echivalării cu descriptivi 
considerăm că este una forțată. Probabil că intenția traducătorului a fost aceea de a 
exprima faptul că Scriptura nu ne oferă prea multe detalii despre Sfântul Duh. Însă este de 
asemenea probabil să avem de-a face aici cu o utilizare greşită în limba română a 
adjectivului descriptivi. În acest caz avem de-a face cu netraducerea expresiei idiomatice 


şi cu modularea. 








26/61 





some things we can say even now 





putem nota deja aici o serie de lucruri 








Se utilizează echivalenţa funcțională, dar în acest caz, considerăm că nu a fost necesară, 
deoarece o traducere literală ar fi servit la fel de bine transmiterii faptului că deja autorul 
avea unele elemente de cunoaştere pe care le putea enunţa; este posibil ca traducătorul să 


facă în limba română falsa asociere între a nota şi a observa. Folosirea în acest caz a 





34 Vezi Dumitru Stăniloae. 1947. Filocalia Română, volumul II, Sfântul Maxim Mărturisitorul: "Interpretare 


la Tatăl Nostru”. Sibiu: Institutul de Arte Grafice „Dacia Traiană”. 

echivalenţei funcționale a generat o intervenție subiectivă. 








26/61 





pointed out 





au observat 








La nivelul acţiunii se trece de la a arăta, a exprima, a indica ceva, la acțiunea de a observa 


(fo notice). Considerăm că autorul nu a recunoscut aici verbul frazal. 








26 - 27/61 





baptism is in the name of the Father, Son, and Holy Spirit. Christian worship is addressed 
to the Father, through the Son, and in the Holy Spirit 





botezul este în numele Tatălui, al Fiului şi al Sfântului Duh. Închinarea creştină se 


adresează Tatălui şi Fiului şi sfântului Duh 





Avem de-a face în acest exemplu cu colocaţii de dimensiuni mai mari, atât în TS cât şi în 
TŢ, care constituie aproape „automatisme” în tehnolectul creştin şi care au fundamente 
dogmatice şi semnificaţii cultice deosebit de profunde. Traducătorul adoptă aici traducerea 


literală a colocaţiilor, fapt facilitate de similaritatea conceptelor în ambele limbi. 








27/61 





We need to be clear about what kind of clarity was sought 





Trebuie să fim precişi în privinţa felului de simplitate căutat 








Prin utilizarea echivalenţei funcționale traducătorul evită în TŢ prezenţa unei expresii 
pleonastice de felul să fim clari în privința felului clarității, fapt care ajută la naturaleţea 


exprimării în LȚ. Traducerea s-a efectuat prin echivalență funcțională. 








27.462 





For, although the mysteries of the faith are beyond understanding, they are not beyond 


misunderstanding 





Căci, deşi tainele credinţei sunt dincolo de înțelegere, ele nu sunt dincolo de neînțelegere 








Traducerea literală încearcă să redea chiasmul, realizat prin utilizarea în TS a metabolei 

numită contrarii, dar semnificația uzuală în limba română a substantivului neînțelegere 
denotă mai degrabă o dispută între persoane. În acest caz particular, sensul lui 
misunderstanding din TS credem că ar fi cel mai bine redat de sintagma înfelegere greșită. 
Putem deci considera că, în acest exemplu, utilizarea echivalenţei literale ca procedeu de 
traducere, în locul echivalenței funcționale, nu are efectul scontat, textul în limba română 


având un potenţial de ambiguitate. Identificăm aici echivalența literală şi modularea. 








27 / 62 





The first technical term to be introduced was the word, homoousios, 'consubstantial” 





Primul termen tehnic care a fost introdus a fost cuvântul homoousios, „,deoființă ” 


[,„,consubstanţial "] 





Acest exemplu este un argument în plus care vine să justifice una dintre ipotezele noastre 
de cercetare, conform căreia termenii dogmatici fundamentali ori colocaţiile importante 
ale tehnolectului teologic creștin se pretează cel mai adesea la o traducere literată, din mai 
multe motive: proveniența comună prin transliteraţie, calitatea lor inițială de calcuri, 
neologisme ori împrumuturi şi semnificațiile de obicei identice, semnificaţii care au fost 
cu strictețe conservate. Observăm că traducătorul adaugă în TȚ şi termenul deoființă, 
rezultat, în tehnolectul creştin român ortodox, al procesului de catahreză retorică prin 
adjoncţie (cu dezvoltarea, mai puţin utilizată de marea masă a teologilor, dar des prezentă 
în scrierile Părintelui Profesor Dumitru Stăniloae, care exprimă calitatea / trăsătura de a fi 
de aceeași ființă: deoființime (Stănilaoe 1996: 60)). Prin aplicarea grilei de evaluare a 
traducerii am identificat în acest caz echivalenţa literală, tehnolectul religios creştin, 
transliterația, împrumutul, neologismul, adăugarea, catahreză retorică şi adjoncţia, toate 


acesta constituind căi de îmbogăţire a lexicului limbii române. 








30 / 66 





Coinherence and love in the Trinity 





Impreună-locuire şi iubire în Treime 








Traducerea literară a coinage-ului „coinherence” realizat de Louth, prin care doreşte să 


exprime inerenţa comună a Persoanelor Sfintei Treimi este tradus prin adjoncţia împreună- 

locuire, respectiv calitatea de a fi întotdeauna împreună. Traducerea acoperă aproape 
integral conţinutul creat de autorul TS, însă nu exprimă şi aspectul că Persoanele Sfintei 
Treimi sunt parte integrantă Una Alteia (sunt inseparabile, desigur fără să se confunde). 
Această coinherence pentru a fi descrisă complet şi corect din punct de vedere dogmatic ar 
fi putut fi tradusă prin procedeul explicitării, anume prin enumerarea atributelor relațiilor 
din cadrul Sfintei Treimi, acela de a fi: neîmpărțite, nedespărțite, neamestecate şi 


neschimbate. Am identificat aici coinage, adjoncție, adaptare şi catahreză retorică. 








es Ad] 





The prayer begins by addressing God who exists beyond being and knowledge and who 
calls us into being, in order to care for us and bring us to communion with him in heaven 


and the kingdom that is to come. 





Rugăciunea este adresată lui Dumnezeu, Care este dincolo de fiinţă și de cunoaștere şi 
care ne cheamă la fiinţă, pentru a ne purta de grijă şi pentru a ne aduce la părtăşia cu El 


în ceruri şi în Împărăţia ce va veni. 








Traducătorul utilizează echivalenţa literală, cu excepţia traducerii lui communion prin 
cuvântul părtășie care este un termen important al tehnolectului teologic ortodox 
românesc, deşi tinde să capete trăsături de arhaism și este mai rar utilizat în prezent în 
limbajul curent. Credem că redarea lui communion prin părtășie conferă TT un plus de 
naturaleţe şi contribuie la recognoscibilitatea şi la acceptabilitatea textului — condiții ale 
textualității sale. Avem aici echivalență formală, tehnolect teologic ortodox românesc şi 


adaptare. 








34/13 





for the doctrine of the creation was not a generally held belief 





căci doctrina creaţiei nu a fost o concepție îmbrăţişată în mod obişnuit 








TȚ redă generally held prin îmbrățişată în mod obișnuit, prin modulație; ideea autorului 
este transmisă prin traducere iar TŢ sună natural în limba română. Am identificat aici 


modulaţia. 

6 





Creation out of nothing 





Creaţia din nimic 








Acesta este încă un exemplu de loc terminologic comun între limbajele teologice ale celor 
două limbi: engleza şi româna. Acest fel de colocaţii se pretează aproape totdeauna la o 


traducere literală. În acest caz traducerea este literală. 








40/81 





Essence and energies 





Fiinţă şi energii 





Traducerea lui essence prin ființă arată angajamentul teologic ortodox al traducătorului. 
Dumnezeu este esenţă în doctrina teologică catolică. Personalismul ortodox consideră însă 
că Dumnezeu este Persoană. Printr-o astfel de traducere, se schimbă conţinutul unității de 


sens a TS. Avem aici modulare şi intervenţie subiectivă. 








41/82 





Logoi and creation 





Raţiunile creaţiei 








Deşi autorul TS utilizează o transliteraţie a cuvântului grecesc 1oyor în limba engleză, 
traducătorul preferă să utilizeze traducerea, respectiv rațiuni. Considerăm că această 
adaptare este benefică pentru cititorul mai puţin avizat în domeniul teologiei. Observăm că 
are loc şi o intervenţie subiectivă prin omisiunea conjuncţiei end, care opera o dihotomie 
între logoi şi creation, iar în traducere rațiunile sunt atribuite creaţiei. Intervenţie 


traducătorului este subiectivă şi duce la o pierdere stilistică. 








43 / 85 





Sophiology 





Sofiologia 








Sophiology şi traducerea în limba română prin sofiologie sunt exemple de coinage. Ele 


sunt creaţii ale tehnolectului teologic creştin pentru a numi știința / doctrina despre Sofia / 

Sophia. ldentificăm aici coinage-ul. 








43 - 44 / 85 - 86 





One evening we were driving across the southern steppes of Russia, and the strong- 
scented spring grass was gilded by the rays of a glorious sunset. Far in the distance it was 
the blue outlines of the Caucasus. This was my first sight of the mountains. 1 looked with 
ecstatic delight at their rising slopes. I drank in the lisht and the air of the steppes. 1 
listened to the revelation of nature. My soul was accustomed to the dull pain of seeing 
nature as a lifeless desert and of treating its surface beauty and deceptive mask: Yet, 


contrary to my intellectual convictions, 1 could not be reconciled to nature without God. 





Într-o seară, mergeam cu maşina prin stepele din sudul Rusiei, iar iarba de primăvară, 
mirosind puternic, era aurită de razele unui splendid apus. Departe în zare am văzut 
conturul albastru al Cauzazului. Era prima dată când vedeam munţii. Am privit cu o 
plăcere extatică la vârfurile lor semeţe. Am gustat lumina și aerul stepelor. Am ascultat 
revelaţia naturii. Sufletul meu era obişnuit cu durerea nedeslușită de a vedea natura ca pe 
un deşert fără viaţă şi de a-i trata frumuseţea de la suprafaţă ca o mască iluzorie. Cu 
toate acestea, în pofida convingerilor mele intelectuale, nu m-am putut împăca cu natura 


fără Dumnezeu. 








Fragmentul de mai sus poate fi considerat un mai rar exemplu de text beletristic / literar / 
memorialistic, redat într-o carte de teologie, text preluat din Autobiographical Sketches / A 
Bulgakov Anthology: Sergius Bulgakov 1871-1944 (ed. James Pain and Nicolas Zernov; 
London: SPCK, 1976), p. 10. Traducătorul în limba română încearcă să redea TS în LŢ 
prin utilizarea pe cât posibil a echivalenţei formale, iar acolo unde este necesar, utilizează 
colocații / expresii idiomatice care sună natural în limba română, folosind echivalența 
funcțională / modulația. Spre exemplu we were driving este redat prin mergeam cu 
mașina; din punct de vedere al efectului literar sunt prezente câteva stângăcii, cum ar fi 
redarea lui strong-scented (puternic mirositoare) care conotează mireasmă puternică dar 
plăcută prin mirosind puternic care în limba română redă de obicei însușirea de a mirosi 
puternic și neplăcut, redarea lui I could not be reconciled to nature without God (nu aș fi 
putut fi împăcat cu natura (fără ajutorul) lui Dumnezeu), prin nu m-am putut împăca cu 


natura fără Dumnezeu, este o modulare care schimbă cu totul sensul — are inclusiv 

profunde implicații dogmatice — căci în TȚ natura (este) fără Dumnezeu. O virgulă între 
natura şi fără Dumnezeu ar fi salvat toată această alunecare. Prin aplicarea grilei de 
evaluare a traducerii am identificat aici modularea, pierderea stilistică, echivalenţa literală 


şi echivalență funcțională. 





Precizăm și în acest caz că, prin aplicarea a metodei calitative, nu am epuizat textul 
cărții evaluate, deoarece aceasta ar fi dus la debalansarea echilibrului intern al tezei 
privind spaţiul alocat tratării fiecărui aspect abordat. Considerăm că TT rezultat în urma 
traducerii nu conţine greşeli dogmatice în ceea ce privește ideile exprimate. Traducătorul 
utilizează o multitudine de procedee / strategii de traducere, aceasta fiind și în opinia 
noastră calea pentru obținerea unui TŢ acceptabil pentru PȚ în cultura sa. 

Am identificat unele stângăcii ori chiar greşeli de traducere, dar am identificat şi 
soluţii de traducere foarte inspirate. Aşa cum am arătat, greşelile / stângăciile de traducere 
nu impietează asupra valorii teologice / dogmatice a TŢ, dar duc la pierderi de conţinut al 


unităţii de sens redate, pierderi pe care le considerăm importante. 


5.3. Concluzii 

În urma cercetării efectuate prin aplicarea asupra textelor analizate a Grilei de 
evaluare calitativă a traducerii asupra ambelor cărți selectate şi asupra traducerii acestor 
cărți, considerăm că putem formula următoarele concluzii: 

- traducătorii au utilizat preponderent echivalenţa funcţională, respectiv strategiile 
de traducere: comunicativă, interpretativă şi adaptarea, însă, acolo unde a fost posibil, au 
folosit şi echivalenţa literală; 

- vizibilitatea în TŢ a traducătorilor este una relativ ridicată; 

- TŢ este unul corect şi relativ uşor de receptat într-un mediu de limbaj / sociolect 
teologic (instituții de învățământ teologic, mediul de cercetare teologic, Biserică, etc.); 

- TŢ prezintă însă, din punct de vedere strict traductologic, unele greșeli de 


traducere. 

CAPITOLUL IV 
EVALUAREA TRADUCERII TEXTELOR RELIGIOASE CREȘTINE PRIN 
METODA ÎNCHIDERII 


1. Introducere 
Nida (2004: 135), atunci când abordează problematica deosebit de complexă a 


stabilirii dacă o traducere este corespunzătoare ori nu, arată următoarele: 


„Unul dintre testele cele mai exacte care măsoară gradul de dificultate al lecturării 
unei traduceri se bazează pe aşa-numita „tehnică de închidere”, care măsoară 
probabilitățile traniționale. Se poate lua, de pildă, un text de două sute cinzeci de 
cuvinte eliminându-se fiecare al cincilea cuvânt. Persoanelor cu care se efectuează 
testarea li se cere apoi să completeze cuvintele lipsă cu acelea care li se par cele 
mai potrivite pentru textul dat. Cu cât numărul cuvintelor potrivite este mai mare, 


cu atât cresc probabilitatea tranzițională şi uşurinţa la citit.” Nida (2004: 135) 


În scopul aplicării practice a Metodei închiderii, am selectat un paragraf dintr-un 
TȚ, dintr-una dintre traducerile (Louth 2010: 138) supuse procesului de analiză prin 
aplicarea Grilei de evaluare. Din cuprinsul pasajului selectat am omis cuvinte cheie, dar și 
conjuncții şi prepoziţii, cu scopul de a stabili dacă cititorul poate reconstitui, prin 
completare, o variantă acceptabilă a textului inițial. Prin eliminarea lexemelor menționate 
am încercat să determinăm măsura în care ceea ce au receptat persoanele supuse testării 
diferă calitativ de fragmentul selectat din TŢ. 

Pentru a completa textul rezultat ne-am adresat unor cadre didactice din 
învățământul superior teologic. 


Vom reda în cele ce urmează textul original şi cel rezultat în urma prelucrării. 
2. Fragment de text pentru evaluare traducerii prin metoda închiderii 


Fragmentul de text - din traducerea în limba română a lucrării LOUTH. Andrew. 


2010. Ioan Damaschinul. Tradiţie şi originalitate în teologia bizantină, traducere în limba 

română: Pr. loan I. Ică şi Deac. loan I. Ică jr., Sibiu: Deisis — pe care l-am selectat pentru 
elaborarea eşantionului destinat evaluării traducerii, este următorul: 

„Așa îşi începe loan expunerea credinţei creștine: mărturisind natura radical de 
necuprins a lui Dumnezeu, dar în același timp sugerând paradoxul că noi cunoaştem 
caracterul de necuprins al lui Dumnezeu pentru că S-a făcut cunoscut pe Sine Însuși. 
Învățătura despre caracterul de necuprins al naturii divine ar putea duce la un agnosticism 
uman, dar loan trimite spre un caracter de necuprins încă și mai profund: acela al lui 
Dumnezeu care Se face cunoscut pe Sine Însuși ca Tată, Fiu și Duh Sfânt, ca Sfântă 
Treime. El continuă spunând că Dumnezeu nu ne-a lăsat într-o ignoranță completă: o 
cunoaştere a lui Dumnezeu poate fi dedusă din creație, iar Dumnezeu S-a făcut cunoscut 
mai întâi prin lege şi profeţi, iar apoi prin Fiul Unul Născut. Ceea ce s-a făcut cunoscut lui 
Dumnezeu a fost trecut până la noi, iar noi l-am primit. Acest lucru s-a întâmplat pentru că 
Dumnezeu este bun și nu invidiază creaturile Sale: un principiu platonic pe care loan îl 
acoperă cu citat din Grigorie de Nazianz, „Teologul” (un titlu deja curent în zilele 
Damaschinului). În acest prim capitol loan a trasat contururile largi ale teologiei sale, 
înțelegerea sa despre Dumnezeu: de necuprins în bunătatea Lui, Dumnezeu S-a făcut 
cunoscut pe Sine Însuşi prin însăși existența Lui trinitară, prin Fiul şi Duhul Sfânt; această 
cunoaştere ne-a transmis-o nouă și această tradiție” („transmitere”) înrădăcinată în 
Dumnezeu Însuși (Fiul Unul - Născut e Cel Care ne-a făcut-o cunoscută) ne-a fost predată 
de Tatăl, Care a pus „hotare veşnice” pe care noi nu trebuie nici să le schimbăm, nici să 
încercăm să le trecem (așa cum ne spune loan în ultima propoziţie, făcând aluzie la 


Proverbe 22, 28)”. (Louth, trad. rom., 2010: 138) 


Prin excluderea unor cuvinte din textul ales, am obținut următorul fragment de text 


destinat evaluării traducerii prin Metoda închiderii: 


Așa își loan expunerea creștine: mărturisind natura radical de 
necuprins Dumnezeu, dar în același sugerând paradoxul că noi 
caracterul de necuprins al lui Dumnezeu pentru că S-a făcut cunoscut pe Sine 


. Învățătura caracterul de necuprins naturii divine ar putea 


la un agnosticism uman, dar loan trimite spre un caracter de necuprins încă şi 

profund: acela al lui Dumnezeu care Se face pe Sine Însuşi ca Fiu şi Duh 


„ca Sfântă . EI continuă spunând că Dumnezeu nu ne-a lăsat într-o 
ignoranță completă: o cunoaştere a lui Dumnezeu poate fi din creaţie, iar 
Dumnezeu S-a făcut mai întâi prin lege și „iar apoi prin Fiul Unul - 


„ Ceea ce s-a făcut cunoscut lui Dumnezeu a fost trecut până la noi, iar noi l-am 
primit. Acest s-a întâmplat pentru că este bun şi nu invidiază creaturile 
Sale: un principiu platonic pe care loan îl acoperă cu citat din de Nazianz, 
„Teologul” (un titlu deja curent în zilele Damaschinului). În acest prim capitol loan a 
trasat contururile largi ale teologiei sale, înțelegerea ___ despre Dumnezeu: de necuprins 
în bunătatea „ Dumnezeu S-a făcut pe Sine Însuşi prin însăși existenţa 
Lui trinitară, prin _____ şi Duhul Sfânt; această cunoaştere ne-a transmis-o nouă şi această 
„tradiție” („transmitere”) înrădăcinată în Însuşi (Fiul Unul - Născut e Cel Care 
ne-a făcut-o cunoscută) ne-a fost predată de Tatăl, Care a pus „hotare veşnice” pe care noi 
nu trebuie nici să le schimbăm, nici să încercăm să ____ trecem (aşacumne loan 


în ultima propoziţie, făcând la Proverbe 22, 28). 


3. Completări ale fragmentului de text pentru evaluarea traducerii 


Redăm în continuare textele completate de respondenţii la chestionar: 


a) Respondent A: 


„Aşa își argumenta loan expunerea doctrinei/credinței/învăţăturii creștine: 
mărturisind natura radical de necuprins a Fiinţei lui Dumnezeu, dar în acelaşi timp 
sugerând paradoxul că noi putem cunoaște/putem avea acces la caracterul de necuprins al 
lui Dumnezeu pentru că S-a făcut cunoscut pe Sine prin Revelaţie/ Întrupare. Învățătura 
despre caracterul de necuprins al naturii divine ar putea duce la un agnosticism uman, dar 
loan trimite spre un caracter/paradox de necuprins încă şi mai profund: acela al lui 


Dumnezeu Care Se face cunoscut pe Sine Însuşi ca Tată, Fiu şi Duh Sfânt, ca Sfântă 

Treime. El continuă spunând că Dumnezeu nu ne-a lăsat într-o ignoranță completă: o 
cunoaştere a lui Dumnezeu poate fi mijlocită din creaţie, iar/dar Dumnezeu S-a făcut 
cunoscut mai întâi prin lege și profeţi, iar apoi prin Fiul Unul - Născut. Ceea ce s-a făcut 
cunoscut lui/despre Dumnezeu a fost trecut până la noi, iar noi l-am primit. Acest lucru s-a 
întâmplat pentru că Dumnezeu este bun și nu invidiază creaturile Sale: un principiu 
platonic pe care loan îl acoperă cu citat din Grigorie de Nazianz, „Teologul” (un titlu deja 
curent în zilele Damaschinului). În acest prim capitol loan a trasat contururile largi ale 
teologiei sale, înţelegerea doctrinei/învățăturii despre Dumnezeu: de necuprins în 
bunătatea Sa, Dumnezeu S-a făcut cunoscut pe Sine Însuși prin/în însăşi existenţa Lui 
trinitară, prin Fiul şi Duhul Sfânt; această cunoaştere ne-a transmis-o nouă şi această 
„tradiție” („transmitere”) înrădăcinată în Fiul Însuşi (Fiul Unul - Născut e Cel Care ne-a 
făcut-o cunoscută) ne-a fost predată de Tatăl, Care a pus „hotare veşnice” pe care noi nu 
trebuie nici să le schimbăm, nici să încercăm să le trecem/ignorăm (așa cum ne arată loan 


în ultima propoziţie, făcând apel la Proverbe 22, 28). 


b) Respondent B: 

„Aşa îşi prezenta Sfântul loan expunerea învățăturii creştine: mărturisind natura 
radical de necuprins a lui Dumnezeu, dar în același timp sugerând paradoxul că noi 
cunoaştem caracterul de necuprins al lui Dumnezeu pentru că S-a făcut cunoscut pe Sine 
oamenilor. Învățătura despre caracterul de necuprins al naturii divine ar putea conduce la 
un agnosticism uman, dar loan trimite spre un caracter de necuprins încă şi mai profund: 
acela al lui Dumnezeu care Se face cunoscut pe Sine Însuşi ca Tată, Fiu şi Duh Sfânt, ca 
Sfântă Treime. El continuă spunând că Dumnezeu nu ne-a lăsat într-o ignoranță completă: 
o cunoaştere a lui Dumnezeu poate fi realizată din creaţie, iar Dumnezeu S-a făcut 
cunoscut mai întâi prin lege şi prooroci, iar apoi prin Fiul Unul - Născut. Ceea ce s-a făcut 
cunoscut lui Dumnezeu a fost trecut până la noi, iar noi l-am primit. Acest lucru s-a 
întâmplat pentru că Dumnezeu este bun și nu invidiază creaturile Sale: un principiu 
platonic pe care Ioan îl acoperă cu citat din Sfântul Grigorie de Nazianz, „Teologul” (un 
titlu deja curent în zilele Damaschinului). În acest prim capitol Ioan a trasat contururile 
largi ale teologiei sale, înţelegerea sa despre Dumnezeu: de necuprins în bunătatea Lui, 
Dumnezeu S-a făcut cunoscut pe Sine Însuși prin însăși existenţa Lui trinitară, prin Fiul și 
Duhul Sfânt; această cunoaştere ne-a transmis-o nouă și această „tradiție” („transmitere”) 

înrădăcinată în Dumnezeu Însuși (Fiul Unul - Născut e Cel Care ne-a făcut-o cunoscută) 
ne-a fost predată de Tatăl, Care a pus „hotare veşnice” pe care noi nu trebuie nici să le 
schimbăm, nici să încercăm să le trecem (aşa cum ne spune loan în ultima propoziţie, 


făcând trimitere la Proverbe 22, 28).” 


c) Respondent C: 

Aşa îşi începe loan expunerea credinței creştine: mărturisind natura radical de 
necuprins a lui Dumnezeu, dar în același timp sugerând paradoxul că noi vedem caracterul 
de necuprins al lui Dumnezeu pentru că S-a făcut cunoscut pe Sine înaintea oamenilor. 
Învățătura cuprinde caracterul de necuprins al naturii divine ar putea duce la un 
agnosticism uman, dar loan trimite spre un caracter de necuprins încă şi mai profund: 
acela al lui Dumnezeu care Se face cunoscut pe Sine Însuşi ca Tatăl, Fiu și Duh Sfânt, ca 
Sfântă Treime. EI continuă spunând că Dumnezeu nu ne-a lăsat într-o ignoranță completă: 
o cunoaștere a lui Dumnezeu poate fi dobândită şi din creaţie, iar Dumnezeu S-a făcut 
cunoscut mai întâi prin lege și prin prooroci, iar apoi prin Fiul Unul-Născut. Ceea ce s-a 
făcut cunoscut lui Dumnezeu a fost trecut până la noi, iar noi l-am primit. Acest lucru s-a 
întâmplat pentru că Dumnezeu este bun și nu invidiază creaturile Sale: un principiu 
platonic pe care loan îl acoperă cu citat din Grigorie de Nazianz, „Teologul” (un titlu deja 
curent în zilele Damaschinului). În acest prim capitol loan a trasat contururile largi ale 
teologiei sale, înțelegerea sa despre Dumnezeu: de necuprins în bunătatea Lui, Dumnezeu 
S-a făcut cunoscut pe Sine Însuși prin însăşi existenţa Lui trinitară, prin Fiul şi Duhul 
Sfânt; această cunoaștere ne-a transmis-o nouă şi această „tradiție” („transmitere”) 
înrădăcinată în persoana lui Însuși (Fiul Unul - Născut e Cel Care ne-a făcut-o cunoscută) 
ne-a fost predată de Tatăl, Care a pus „hotare veşnice” pe care noi nu trebuie nici să le 
schimbăm, nici să încercăm să le trecem (aşa cum ne îndeamnă loan în ultima propoziţie, 


făcând referire la Proverbe 22, 28).” 


4. Concluzii 
Comparând textul original cu rezultatele completării chestionarului, constatăm că 
respondenţii au identificat cu mare acuratețe / lejeritate / lipsă de dificultate colocaţiile / 


locuțiunile, conform tehnolectului profesiei în care activează. 

Putem afirma că TȚ este într-o mare măsură posibil de receptat de către publicul 
țintă, reprezentat de teologi. 

Concluzia principală care se desprinde credem că este aceea că Metoda închiderii 
poate fi un instrument valabil în evaluarea calitativă a traducerii textelor religioase 
creştine. Considerăm însă că această metodă se pretează la a fi folosită împreună cu Grila 
de evaluare calitativă a traducerii, ale cărei mod utilizare şi ale cărei rezultate le-am 
prezentat anterior, împreună cu rezultatele unei astfel de analize bazate pe acest 
instrument. 

În opinia noastră, dezvoltarea de astfel de instrumente metodologice practice, 
care să ofere traducătorilor posibilitatea evaluării calitative a rezultatului muncii lor, se 
află încă, într-un stadiu incipient. Sesizăm aici că oportunitatea cercetării noastre poate 
consta în a oferi, ca prim pas în abordarea domeniului traducerii textelor religioase 
creştine, două instrumente de evaluarea calitativă a traducerii, instrumente a căror 


adecvare şi practicabilitate le-am demonstrat în cuprinsul prezentului capitol. 

CONCLUZII 


Traducerea textelor creştine religioase este un proces deodebit de complex căruia i 
se dedică numeroşi traducători, aceasta şi din cauza volumului mare al textelor care este 
nevoie să fie traduse. 

Principala dificultate privind traducerea textelor religioase creștine este 
reprezentată de faptul că aceste texte sunt considerate a fi de inspiraţie divină. În jurul 
acestei perspective au apărut încă din momentul în care textele religioase au început să 
circule în traducere, numeroase dispute, dintre care unele continuă şi azi. 

Din perspectivă teologică, respectiv operând dihotomia catafatic / apofatic, 
identificăm dificultăți inclusiv în ceea ce priveşte traducerea intra-linguală, căci ceea ce nu 
poate fi exprimat prin afirmaţii concrete, pozitive, despre Dumnezeu, se consideră a fi 
conotat de anumiţi termeni arhaici, care nu mai sunt în lexicul curent al limbii. 
Actualizarea / traducerea intra-linguală a textelor care conţin asemenea termeni, cu scopul 
de a fi posibil de receptat de PŢ al momentului, vine în contradicție cu intenția de 
prezervare a acelor nuanţe, conotaţii, care se consideră că sugerează ceea ce nu poate fi 
exprimat direct. 

Impunerea, spre exemplu, a limbii latine ca limbă unică şi obligatorie pentru 
comunicarea Bibliei şi a ceremonialului cultic a generat și menținut, pentru o îndelungată 
perioadă, supremația nu numai religioasă ci şi socială şi statală a clerului. A traduce Biblia 
Vulgata în limbile vernaculare, dincolo de faptul că a fost inițiată de protestanți ca 
respingere a supremaţiei catolice, a ridicat și probleme de natură religioasă, respectiv s-a 
pus întrebarea dacă lexicul limbilor vernaculare ar avea încărcăturile sacrală şi 
comunicaţională necesare pentru a fi folosite la celebrarea Liturghiei. Însă, premisa de la 
care s-a plecat în a susține Biblia Vulgata ca unicul text original a fost una eronată, căci 
Vulgata este la rândul ei o traducere a textelor originale ebraice, grecești şi aramaice. 
Oricât s-ar dori, spre exemplu, să se susțină că textul original al Vechiului Testament este 
cel din Vulgata, această afirmaţie este contrazisă din start de faptul că Vechiul Testament 
este preluat de la poporul Israel, așa cum a fost și cum este în continuare utilizat în 


mMozaism. 

Un fenomen discutat în sursele bibliografice studiate este și acela al părtinirii în 
traducere. Un teolog care va traduce un TS religios creştin va proiecta asupra TT propriul 
său idiolect, unul format în cadrele dogmatice ale credinței sale. La aceasta se adaugă 
influenţa sociolectului, ca sumă a dezvoltării discursului social și care cuprinde desigur și 
totalitatea elementelor care determină doctrina religioasă la acel moment. Amintim aici şi 
tehnolectul teologic creştin, care prezintă diferenţe în funcție de denominaţiunea creştină 
căreia îi aparține traducătorul, dar care, în general, operează cu termeni similari, am putea 
spune chiar de cele mai multe ori identici, pentru descrierea acelorași realități. 

Contextualitatea textului creştin religios — ca în cazul oricărui alt gen de text —este 
o condiţie esenţială a perceperii respectivului text de către PȚ, aşa cum scoaterea din 
context duce la fenomene precum anacronismul în traducere. În timpul celor aproape două 
mii de ani de evoluţie a limbajului religios creștin, lexicul specific a suferit aproape toate 
procesele ce intervin asupra vocabularului unei limbi (coinage / catahreză retorică, 
împrumut, schimbare de conotaţii, schimbare a denotaţiilor etc.), fapt care a avut efect în 
special asupra paradigmelor lexicale ale diferitelor noţiuni. A traduce azi fără a ține seama 
de contextul în care a fost emis un text şi de semnificațiile cuvintelor în respectivul 
context, înseamnă a cădea în capcana anacronismului/inadecvării în traducere. Aşa cum 
am arătat în analiza noastră, anacronismul afectează în special termenii fundamentali ai 
teologiei creştine, cum ar fi ekk/esia (Biserica), hamartia (păcatul) ori Pneuma (Spiritul, 
Sfântul Duh) etc. 

O viziune interesantă asupra traducătorului de texte religioase, viziune ce se 
regăseşte și în cercetările privind reglementarea / normarea teoretică a acestui domeniu 
traductologic specific, este aceea care afirmă că traducerea textelor religioase creştine este 
o practică religioasă (Ng 2001: 315). Astfel, conform acestei viziuni, doar traducătorul 
care este „pregătit” din punct de vedere spiritual, cel care este inspirat divin, doar acela 
poate produce o traducere corespunzătoare. Munca de traducere a textului religios creştin 
este văzută ca un act de penitenţă, de divinație, de jertfă de sine, căruia traducătorul îşi 
dedică timpul, energia, munca și resursele materiale. Aşa cum spune autorul citat mai sus: 
„traducerea devine, pentru primii protestanți, un mod de pietate şi un mijloc de 
evanghelizare” (Ng 2001: 315). Această viziune va fi preluată de Instrucţiunile Liturgiam 


Authenticam - emise de Biserica Catolică în anul 2001 - care vor stabili drept criteriu 


255 


calitativ pentru un bun traducător - în afară de o bună cunoaștere a celor două limbi între 
care face transferul — acela de a fi un bun catolic practicant. 

Remarcăm în cele de mai sus ceea ce se numeşte traducere-venerare, care 
urmăreşte în primul rând scopuri religioase şi doar în plan secund acordă atenţie cerinţelor 
şi aspectelor filologice. O consecință a acestei abordări a procesului traductologic este 
faptul că un acelaşi TS, prin traducere, poate fi redat în texte țintă aflate, din punct de 
vedere dogmatic, în opoziţie unele cu altele (Eyl 2014: 316). 

Şi aspectele enumerate mai sus, dar şi alte considerente — dintre care unele țin 
evident de teoria traductologică — au dus la conturarea în timp a concepţiei conform căreia 
traducerea textelor religioase creştine este un rău necesar. Se acceptă din start că prin 
traducere în limbile vernaculare, se produce fenomenul de entropie, dar traducerea trebuie 
făcută tocmai pentru a împlini caracterul misionar al creştinismului. Traducerea înseamnă 
răspândirea mesajului creştin în rândul popoarelor care utilizează LŢ vernaculară în care 
s-a redat TŢ. 

Sfântul Scaun a întreprins măsuri de reglementare / normare a traducerii textelor 
Sfintei Scripturi şi a Liturghiei romane în limbile vernaculare, începând cu documentul 
Vatican II — Constitution on the Sacred Liturgy şi continuând cu Instrucţiunile Liturgiam 
Authenticam. Dacă primul document stabilea reguli destul de laxe, cel de-al doilea impune 
prevederi foarte stricte, mergând de la nivelul lexemelor, de la cel gramatical şi până la 
calitatea de credincios catolic fervent a traducătorului, fapt care lasă impresia unui amestec 
de teorie lingvistică şi practică religioasă. 

V-II-CSL prevedea că Liturghia are, din punct de vedere al adaptabilităţii la 
ethosul, patosul şi logosul unui anumit moment dat, elemente imuabile instituite divin şi 
elemente care pot să fie subiect al schimbării (V-II-CSL 1963, n. 21). Aceasta deschidea şi 
calea spre traducerea intra-linguală, spre „updatarea” vechilor texte, astfel încât PŢ să 
poate înțelege cu ușurință discursul religios creștin şi, ca urmare, efectul perlocuţionar să 
se realizeze cât mai eficient posibil, mai ales prin participarea activă a credincioşilor la 
comunicarea intra-eclezială (V-II-CSL 1963, n. 21). 

Liturgiam Authenticam, emis ca instrucţiuni de aplicare a prevederilor mai 
generale ale V-II-CSL, vine să stabilească - după ce în perioada ce a urmat lui V-II-CSL 


au existat numeroase voci care au contestat largheţea cu care fusese abordată problema 

traducerii textelor religioase creștine — „principii de traducere, care trebuie urmate în 
traducerile viitoare, fie ele noi întreprinderi ori amendări ale textelor deja în uz; se 
specifică mai clar anumite norme care au fost deja publicate, luând în considerare un 
număr de chestiuni şi circumstanţe care au apărut în zilele noastre” (LA 2001: n. 7) (t. p.). 

LA 2001 statuează folosirea cu preponderență a echivalenţei literale / formale / 
lingvistice şi reducerea la minimum posibil a cazurilor de întrebuințare a echivalenţei 


funcționale. Astfel, traducerea: 


„(...) nu este atât de mult o muncă de inovare creativă, cât mai degrabă este vorba 
de redarea textelor originale, cu credincioşie şi acuratețe, în limbile vernaculare. 
Deşi este permis să se aranjeze formularea, sintaxa şi stilul astfel încât să permită 
un text vernacular fluent potrivit ritmului rugăciunii populare, textul original, pe 
cât este posibil, trebuie tradus integral şi în cea mai exactă manieră, fără omisiuni 
şi adăugiri în ceea ce privește conținutul şi fără parafrazări sau glose. Orice 
adaptare la caracteristicile limbii vernaculare trebuie să fie sobră şi discretă.” (LA 


2001: n. 20) (t. p.) 


Scopul unei astfel de abordări este acela de a conserva doctrina: „Traducerea (...) 
trebuie să fie întotdeauna în acord cu doctrina corectă” (La 2001: n. 26). 

Un aspect important în concepția exprimată de LA este faptul că se urmăreşte 
crearea în limbile vernaculare a unui sti] sacru, stil care vine să dezvolte limba 
vernaculară. Acest stil presupune păstrarea unor expresii ce pot părea neelegante, ori a 
unor expresii al căror înțeles nu este evident receptorului neavizat, dar care sunt 
considerate expresii ce conservă conotațiile TS (LA 2001: 27). 

De asemenea, LA 2001 abordează domeniul strategiilor de traducere, spre exemplu 
atunci când recomandă ca traducătorii să aplice implicitarea şi să nu încerce să descrie în 
TT imaginile ori gesturile ritualice, ori să nu: „redea în mod prea explicit ceea ce este 
implicit în textele originale” (LA 2001: n. 28). Ca alternativă compensatorie la această 
cerință, se menţionează că explicitarea poate fi făcută în cadrul omiliilor ori a sesiunilor de 


cateheză. 

La nivelul lexemelor, LA 2001 se referă la aspecte privind conservarea genului, a 
colocațiilor, a termenilor consacrați pentru denotarea unei anumite realități, dar face 
precizarea că având în vedere diferențele majore ce pot exista între LS şi LŢ, această 
respectare să fie făcută în măsura în care este posibil. 

Este menţionat fenomenul prezervării — ori dimpotrivă, al pervertirii — stilului 
caracteristic al comunicării religioase creştine, prin traducere. LA aminteşte chiar de un stil 
catolic de formulare pe care traducătorul trebuie să îl conserve, în scopul evitării unor 
stiluri de formulare pe care credincioşii catolici le-ar putea confunda cu stilurile de 
exprimare ale altor comunități ecleziale necatolice (LA 2001: n. 40). Astfel, se arată că 


textele religioase catolice sunt caracterizate de: 


„(...) un sistem coerent de cuvinte și tipare de vorbire, consacrate de cărțile Sfintei 
Scripturi şi prin tradiţia eclezială, în special prin scrierile Părinților Bisericii. (...) 
în traducerea unor astfel de texte (texte religioase creștine, n.n.) traducătorul 
trebuie să se ghideze după maniera de exprimare care este caracteristică versiunii 
aprobate a Sfintei Scripturi. (...) În acelaşi timp trebuie să aibă grijă să se evite 
îngreunarea textului țintă prin supra-elaborarea stângace a respectivului text (...)” 


(LA 2001: n. 49) (t.p.) 


Activitatea de evaluare / aprobare a TŢ rezultate în urma traducerii este trasată în 
sarcina unor comisii formate din colegiul episcopilor unei anumite regiuni, care trebuie să 
îndeplinească cerinţe de înaltă pregătire profesională dogmatică dar şi lingvistică. 

Activitatea de traducere a textelor religioase creştine este considerată ca fiind: 
„fructul unui efort cu adevărat comun, mai degrabă decât acela al unei singure persoane 
ori al unui mic grup de persoane” (LA 2001: n. 72) (t.p.). 

Spre deosebire de prevederile stricte ale LA 2001, Eugene E. Nida, reprezentant de 
seamă al neoprotestantismului dar şi unul dintre cei mai importanți teoreticieni 
traductologi, continuând şi dezvoltând în fapt viziunile unor traducători protestanți ai 
Bibliei precum Wycliff şi Tyndale, afirmă că traducerea textelor religioase creştine este 
posibil a fi făcută în orice limbă şi, în cazuri extreme, chiar în limbile care nu au dezvoltat 


încă scrisul. 

Totodată, privind traducerea din perspectiva actului comunicării, deoarece TS nu 


este doar o sumă de semne lingvistice, Nida afirmă că: 


„Nu se poate realiza niciodată o identitate totală a sensului în comunicare, fie ea 


intralingvistică sau interlingvistică.” (Nida 2004: 31) 


Împreună cu Taber, Nida a publicat ceea ce am putea numi o „„Liturgiam 
Authenticam protestantă”, respectiv lucrarea The Theory and Practice of Translation 
(Teoria și practica traducerii). Autorii acestei lucrări pleacă de la a pune accentul pe 
răspunsul receptorului (Nida, Taber 1996), de la faptul că, aşa cum afirmă Hatim şi 
Mason (1997), traducătorul este în primul rând un comunicator. 

Nida şi Taber militează pentru coborârea LS de pe piedestalul idolatru pe care a 
fost plasată, spre exemplu, de viziunea catolică asupra textului religios. Astfel, 
traductologii menţionaţi vorbesc despre: „(...) atitudinea care tinde să plaseze limbile 
sursă pe un piedestal teologic şi să se închine înaintea lor într-o supunere oarbă (...)” 
(Nida, Taber 1996: 3) (t. p.). Vedem în această afirmaţie un act de opoziţie fățișă la spiritul 
unor prevederi ca acelea pe care urma să le statueze, cinci ani mai târziu, Instrucţiunile LA 
2001. 

Redăm în cele ce urmează un citat care se referă foarte plastic la exagerarea 
statutului limbilor de către traducătorii textelor religioase creştine - şi nu numai -, fapt care 


duce la idolatrizarea respectivelor limbi. Astfel, se manifestă: 


„(...) o viziune exagerată asupra limbilor biblice. Ebraica este privită ca fiind o 

limbă esoterică specială pentru teologi, iar limba greacă este o «taină» ori «cel mai 
ră 

fin instrument al gândirii umane conceput vreodată de om». Dimpotrivă, greaca şi 

2 Ei 

ebraica sunt „doar limbi”, cu toate caracteristicile esențiale dar şi cu neajunsurile 

pe care orice limbă tinde să le aibă. Ele nu sunt limbi ale cerului şi nici vorbirea 


Sfântului Spirit.” (Nida, Taber 1996: 6) (t. p.) 


Nida şi Taber arată faptul că echivalența funcțională trebuie să primeze, ea 


constituind în fapt însăşi esenţa procesului de traducere: 

„Traducerea constă în reproducerea în limba receptoare a celui mai apropiat 
echivalent natural al mesajului din limba sursă, în primul rând în ceea ce priveşte 


înțelesul şi în al doilea rând în termenii stilului.” (Nida, Taber 1996: 12) (t. p.) 


În cercetarea noastră, nu am întâlnit lucrări ale teologilor creștini ortodocşi, ori 
lucrări publicate de cercetători filologi, care să abordeze teoretic, dintr-o perspectivă 
creştină ortodoxă, problemele traducerii textelor religioase creştine din limba engleză în 
limba română. Însă, o sursă de informaţie pe care o considerăm utilă oricărei activităţi de 
traducere din limba engleză ca LS, este, la nivel micro, G/osarul de termeni adăugat 
Filocaliei Engleze de autorii acesteia. Glosarul prezintă sensurile cu care s-au folosit, în 
traducere, cuvintele englezeşti. Totodată, în definițiile date se precizează şi sensurile 
teologice asociate termenilor analizați. 

Considerăm important de precizat faptul că traducerea Filocaliei engleze a 
beneficiat de un colectiv de traducători, cu expertiză înaltă în filologie / traductologie și 
teologie, precum şi de suportul altor colaboratori teologi și filologi. Vedem în aceasta o 
confirmare a validității principiului prescris de LA 2001, anume acela că traducerea ar 
trebui să fie „fructul unui efort comun”, al unei munci de echipă. 

Ipotezele de cercetare pe care le-am formulat fost următoarele: 

> Domeniul traducerii textelor religioase creştine este unul deosebit de complex, 
suscită dezbateri aprinse care susțin puncte de vedere adesea contradictorii şi care folosesc 
argumente lingvistice pentru a exprima opinii ori poziții dogmatice; 

> Între strategiile, metodele şi procedeele de traducere adoptate și pozițiile 
doctrinare religioase există o puternică interdeterminare; 

> La nivel internațional există numeroase încercări de a reglementa problema 
traducerii textelor religioase creștine; 

>» Reprezentarea în planul lingvisticii şi al teologiei româneşti a preocupării 
privind fundamentarea teoretică specifică a traducerii textelor religioase creştine, din 
limba engleză în limba română, este una de dimensiuni destul de modeste; 

> Utilizarea anumitor echivalenţe pentru traducerea unor termeni religioși poate 


duce la pierderi ori adăugiri de natură dogmatică importante; 

» Având în vedere dimensiunile extinse ale activității de traducere a textelor 
religioase creştine, din limba engleză în limba română, respectiv implicațiile academice 
dar şi cultice ale textelor traduse, este necesar să se demareze un proces de fundamentare 
metodologică a domeniului; 

>» Abordarea metodologică a domeniului traducerii textelor religioase creștine, 
este necesar a fi făcută de colective mixte formate din lingviști şi teologi. 

În scopul verificării acestor ipoteze de cercetare am întreprins un studiu de caz 
asupra a două cărți publicate inițial în limba engleză, aparținând Profesorului Emerit 
Andrew Louth, cărți care au fost traduse şi publicate în limba română. O primă carte 
analizată: St John Damascene. Tradition and Originality in Bizantine Theology (loan 
Damaschinul. Tradiţie şi originalitate în teologia bizantină), vizează domeniul scrierilor 
patristice. Am urmărit în cercetarea noastră modul în care textele patristice ori metatextele 
teologice care analizează scrierile patristice au fost redate din limba engleză în limba 
română. Ce-a de-a doua carte: Introducing Eastern Orthodox Theology (Introducere în 
teologia ortodoxă) este o prezentare, în termenii teologici contemporani, a teologiei 
creştine ortodoxe. Prin analizarea ei, am căutat să surprindem trăsăturile definitorii pe care 
traducerea unui astfel de text contemporan le prezintă. 

Studiul de caz pe care l-am întreprins a pornit de la constituirea — prin aplicarea 
principiilor analizei calitative (Dârnyei 2011) - a unei Grile de evaluare a traducerii, grilă 
în care am selectat şi introdus elemente ce țin de teoria traductologică, elemente ce se 
referă la nivelurile lingvistice micro şi macro. Am încercat să păstrăm caracterul open- 
ended al cercetării noastre, astfel încât, pe parcursul procesului de verificare, confirmare 
ori infirmare a ipotezelor de cercetare pe care le-am formulat, concluziile pe care le-am 
desprins să se plieze pe rezultatele cercetării. 

Mostrele de text selectate sunt de dimensiuni reduse, provin din aproape întreaga 
masă a TS/TȚ și au drept caracteristică faptul că, de cele mai multe ori, sunt ilustrative 
pentru mai multe categorii de indicatori care figurează în Grila de evaluare calitativă a 
traducerii. Precizăm că, în încercarea de a păstra echilibrul intrinsec al tezei, nu am 
evaluat exhaustiv textele analizate. 

Cercetarea efectuată este una în secțiune transversală, iar datorită faptului că cele 


două texte au fost publicate și traduse la momente diferite, am numit-o şi succesivă; nu 


261 


poate fi însă considerată o cercetare în secțiune continuă deoarece, odată încheiată 
publicarea lor, cărțile analizate pot fi socotite drept „momente”. 

Asupra unui fragment de text am aplicat verificarea traducerii prin Metoda 
închiderii (Nida 2004: 135), respectiv prin eliminarea cu o anumită periodicitate a 
cuvintelor textului, iar spaţiile rezultate au fost supuse atenţiei unor teologi. Completarea 
s-a făcut pe baza idiolectului și tehnolectului respectivilor teologi, în absenţa textului 
original. Concluzia desprinsă în urma aplicării acestei metode a fost aceea că traducerea 
analizată era una corespunzătoare, întrucât toţi cei chestionați au identificat cu uşurinţă 
termenii/locuţiunile/colocaţiile lipsă şi le-au completat corect. 

Prin aplicarea Grilei de evaluare calitativă a traducerii, am decelat următoarele 
concluzii: 

- traducătorii au utilizat preponderent echivalența funcțională, respectiv strategiile 
de traducere: comunicativă, interpretativă şi adaptarea, însă, acolo unde a fost posibil, au 
folosit și traducerea literală; 

- vizibilitatea în TŢ a traducătorilor este una relativ ridicată; 

- TŢ este unul corect şi relativ uşor de receptat într-un mediu de limbaj / sociolect 
teologic (instituţii de învățământ teologic, mediul de cercetare teologic, Biserică, etc.); 

- am identificat prezenţa în TȚ a unor greșeli de traducere; 

- prin utilizarea echivalenţei funcționale şi a strategiei de traducere prin adaptare, 
au loc atât pierderi semantice cât şi stilistice în TȚ față de TS; 

- se întrevede necesitatea reglementării/normării domeniului traducerii textelor 
creştine religioase din limba engleză în limba română. 

Suntem conștienți că teza noastră constituie un punct de plecare și în niciun caz nu 
oferă o rezolvare exhaustivă a problematicii complexe a traducerii textelor religioase 
creştine din limba engleză în limba română. Din raţiuni obiective ca: dimensiunile tezei, 
accesul la surse de informare și existența ori inexistența acestor surse etc. suntem 
conştienţi că rezultatele pe care le-am obținut pot fi îmbunătățite în următoarele aspecte şi 
direcții: 

Considerăm că limitările studiului de faţă reprezintă, însă, direcţii de cercetare 


ulterioare a temei dezvoltate în prezenta teză. 

Apreciem că, prin cercetarea noastră, am argumentat necesitatea unei abordări 
sistematice a procesului de traducere a textelor religioase creştine din limba engleză în 
limba română, prin elaborarea unei metodologii special destinate. 

Credem că o metodologie de traducere care să abordeze în mod flexibil problema 
utilizării echivalenței formale ori a echivalenței funcționale este cea mai potrivită în 
traducerea textelor religioase creştine din limba engleză în limba română. De asemenea, 
considerăm că, de cele mai multe ori, este posibilă utilizarea echivalenţei literale, mai ales 
datorită faptului că cele două limbi au evoluat în paralel cu creștinismul şi şi-au format 
lexicul necesar din surse externe comune — susţinem acest lucru pe baza constatării că 
majoritatea termenilor creştini sunt transliterații, împrumuturi ori calcuri după termenii 
inițiali ebraici, greceşti şi aramaici, cu specificarea că tehnolectul teologic românesc a avut 
ca sursă şi limba slavonă. 

Considerăm că este de asemenea necesară o schimbare a viziunii în ceea ce 
priveşte traducerea textelor creştine religioase, atât din partea lingviştilor cât şi teologilor. 


Aceasta pentru că, aşa cum spunea Susan Basnett, în situaţia actuală: 


„Cei care nu traduc consideră uneori că traducerea este o activitate fără strălucire, 
care implică doar redarea a ceea ce s-a spus într-o limbă sau în alta. Ipoteza 
fundamentală aici este că orice s-a spus într-o limbă poate fi transpus într-o alta, 
că, fără nici o problemă, un traducător poate lua un text şi, probabil prin utilizarea 
judicioasă a dicționarului, poate transcrie acel text într-o altă limbă. Oricine 


traduce recunoaște că realitatea este foarte diferită.” (Bassnett 2004: 107) (t. p.) 


Traducerea textelor religioase este strâns legată de studiul religiei, căci în realitatea 
globalizată actuală, niciun studiu ori cercetare ştiinţifică, ori orice altă activitate 
academică, nu este posibilă fără accesul la resursele de cunoaștere internaționale, aceasta 


fiind desigur şi situația activităților teologice academice din România. Astfel: 
„Ar fi dificil să subliniem şi mai mult importanţa traducerii pentru studiul religiei. 
Traducerea este centrală naturii trans-culturale şi comparative a acestei discipline 


şi este o temă care nu poate fi evitată în teoria religiei, unde este necesar să 

caracterizeze relaţia dintre limbajul religios și cel obişnuit. Totuși, problemele 
traducerii beneficiază de puţină atenţie din partea cercetătorilor în domeniul 


religiei.” ( Engler 2004: 107) (t. p.) 


În încheiere, redăm un citat din renumitul profesor în lingvistică şi teoretician 


traductolog, Susan Basnett: 


„Traducerea este mâncare şi băutură pentru spirit, este un proces revelator, 


un mijloc de aducere a luminii în întuneric” (Bassnett 2004: 108) (t. p.). 


Opinie valabilă fără echivoc și în cazul traducerii textelor religioase creştine. 

